
ЗА КНИГАТА 


Пред нас, читателите, е новата книга на д-р Ваня Донева „Ракур- 
си към културния облик на Стара Загора (от края Ha XIV век до 1885 
година)”. Тя е допълнена и разширена публикация на докторската й 
дисертация „Културният облик на Стара Загора на границата на две 
епохи (средата на ХУШ - 1885 година)”. Както е видно от заглавието 
на изследването, в него се проследява един дълъг период от истори- 
ческото развитие на Стара Загора, като акцентът пада върху култур- 
ното развитие - най-важният елемент в духовното израстване. 

Книгата е с обем от 290 страници - текст, библиография и при- 
ложения. Тя е историческо описание, анализ, обобщение и кратка 
енциклопедия на духовното развитие на Стара Загора от Възражда- 
нето до включването на града в пределите на българската държава 
през 1885 година. 

Първа глава „Градът: културни сблъсъци и трансформации” е 
посветена на началните векове на османското господство. Авторка- 
та не само съвестно се опира на факти и документи, но и подлага 
на критичен анализ мнения, които дълги години са преповтаряни в 
историческите изследвания за посочения период. Тя се позовава на 
данни за превземането на Боруй (Стара Загора) от различни автори 
и източници и изказва мнение, че вероятната година е 1371. 

За да обрисува града в началото на османския период и демо- 
графските промени в неговото развитие, Ваня Донева използва ос- 
къдната информация от български изследователи и чужди източ- 
ници - османски и европейски. Същите служат в опитите й да даде 
логично обяснение за новото име на града - Ески Загра (изписвано 
по различни начини в отделните извори). В тази връзка тя привежда 
и местни легенди. По-нататък в книгата авторката продължава да 
дава информация и за останалите имена, с които градът е спомена- 
ван. 

В първа глава са описани и промените, които настъпват в ико- 
номическо и социално отношение, измененията в размерите на гра- 
да, трансформациите в архитектурата, реорганизацията на общест- 
вените места. 

Втора глава „Духът на новото време в Стара Загора: метамор- 
фози” обхваща периода от втората половина на ХУШ век до 1877 

година. Тя започва с кратък историографски преглед, в който Ваня 
Донева внимателно обяснява мненията на историците за същност- 
та и границите на Българското възраждане и посочва различните 
източници, които използва при разработване на своите текстове. За 
да обрисува по-добре промените в Стара Загора, тя се спира най-на- 
пред на преобразованията в Османската империя. Ясно очертава пъ- 
тищата, довели до увеличаване на християнското население в града, 
териториалните и административните промени в империята. След 
прегледа на отделните исторически периоди тя отделя внимание на 
всички извори, даващи сведения за града, за неговата архитектура и 
живота на жителите му. По този начин картината, която представя 
развитието на града в посочените два века, става по-разбираема и 
по-колоритна за читателя. 

Специален параграф във втора глава е отделен на религиоз- 
ното самоопределяне. В него подробно е разгледано построяването 
на четирите християнски храма в чертите на града. В хронологичен 
порядък е описано старозагорското участие в борбата за църков- 
на независимост. Авторката разкрива влиянието на протестанти и 
униати и отчита положителното им влияние върху формирането на 
„съвременния български език, появата на български печатни издания, 
борбата за църковна независимост, разгласяването на жестокости- 
те, на които са подложени българите след потушаване на Априлско- 
то въстание". 

В подробности са разгледани създаването и работата на про- 
тестантското девическо училище в града и ползите му за развитие 
на образователното дело и защитата на интересите на девойките и 
жените в обществото. Възникналият по онова време конфликт меж- 
ду ръководителя на протестантското училище и някои православни 
християни в града Ваня Донева определя като „конфликт между па- 
триархално и модерно, между колективизма и индивидуализма". 

Част от втора глава е разделът, посветен на институционали- 
зиране на културния живот в Стара Загора през разглеждания пе- 
риод. Първата голяма подтема в него е образованието. В нея обект 
на изследване са различните видове училища - килийно, елино-бъл- 
гарско, взаимно и класно. Последователно са анализирани начинът 
и продължителността на обучението в тях, използваните пособия 
и учебното съдържание, намирането на учители и заплащането на 

труда им. Благодарение на мемоарната литература е предадено под- 
робно описание на едно от най-известните старозагорски училища 
- Светиниколското. Ваня Донева прави сравнение между образова- 
телните инициативи в различни български градове - Стара Загора, 
София, Шумен, Трявна. Специално внимание отделя на учителските 
събори, тъй като в Стара Загора такъв е свикан за първи път през 
1868 година. Във втора глава отделна тема е посветена на учебната 
литература и книжнината. Освен че подробно представя различните 
учебници, авторката разказва и за живота на техните създатели. По 
този начин изследването й добива ценен справочен характер. 

Като част от голямата тема за културния живот авторката до- 
бавя модернизирането на здравеопазването в града, създаването и 
развитието на читалищата и други културно-просветни сдружения - 
женско, девическо и мъжко ученически дружества, оркестър. Всички 
те оформят културния облик на Стара Загора и както тя сполучливо 
отбелязва: „Грижата за знанието (душата) върви редом с грижата 
за здравето (тялото). Както и за учителите, тук е отделено място 
за кратки биографии на лекарите и тяхната заслуга за здравеопазва- 
нето в града. 

Трета глава на книгата обхваща културното развитие на Ста- 
ра Загора в периода от Освобождението (1878) до Съединението на 
Източна Румелия с Княжество България (1885). Тя започва с важен 
историографски преглед на проучванията, посветени на развитие- 
то на Източна Румелия, част от която е Стара Загора. В главата се 
разглеждат сложните процеси по възстановяването на Стара Загора 
и изграждане на основните институции. И тук Ваня Донева остава 
вярна на желанието си да дава изчерпателна информация за живо- 
та на видните старозагорци и посочва биографични данни за учас- 
тниците в процеса по въздигане на града. Исторически правдиво тя 
описва всички трудности, които имат да преодоляват гражданите и 
местната власт по приемане на нов градоустройствен план и изграж- 
дане на нови жилищни и административни сгради. 

Относно подклаждания дълго време спор за броя на жертвите 
от опожаряването на Стара Загора по време на Руско-турската война 
(1877 - 1878) авторката се придържа към данните от документа, из- 
писан върху медна плоча и закопан при полагане на основния камък 
за възстановяването. 


Освен здравеопазването и образованието, в тази част на книга- 
та внимателно са проучени периодични и печатни издания, които се 
появяват в града, както и първите паметници. 

Книгата е писана с ясното съзнание да бъде не само проучване, 
но и помагало за интересуващите се от културните процеси в един 
от най-големите български възрожденски градове. Издаването й в 
електронен вариант я прави достъпна за изследователи, краеведи, 
студенти, ученици и любители на историята. Езикът е ясен и разби- 
раем. Използвана е изключително богата по обем литература, архив- 
ни източници и периодика. Принос са посочените под линия специ- 
фични турски наименования и техните обяснения, както и биогра- 
фичните справки за учители, лекари, политици. Като приложение са 
включени изображения на Стара Загора, на видни личности от града, 
на значими архитектурни обекти и елементи от тях, на документи. 

Изследването на Ваня Донева надгражда всичко написано до- 
сега за възрожденска Стара Загора. То има качества да стане част от 
новата „История на Стара Загора” и ще допринесе за по-пълноценно 
представяне на културния живот по българските земи от края на XIV 
век до 1885 година. 


Проф. д-р Светла Димитрова 


УВОД 


Културата: е посредник между миналото и настоящето. Памет- 
та осигурява условия за съществуване на материалното и немате- 
риалното културно наследство във времето, а историческата наука 
изисква установяване на фактите и конструиране на техния сми- 
съл. Чрез тях, като елемент на пъзел, „малката“ (локална) история 
на един град: - Стара Загора - се интегрира в голямата национална 
история. 

Настоящото изследване се фокусира върху многообразието и 
спецификите на процесите, протичащи в културния живот на бъл- 
гарите в Стара Загора от края Ha XIV век до 1885 година, и тяхното 
отражение върху облика на града. 

Съставът на градското населението е величина, променяща се 
през вековете, а демографските характеристики неизменно рефлек- 
тират върху спецификите на културния облик на селището. Държав- 
ната имперска политика, действията на местната власт, географско- 
то положение, възможностите за стопанска дейност, религиозната 
ориентация на населението, епидемиите и войните са фактори, кои- 
то влияят върху характера на градската култура. 

В първа глава се разглеждат османските нашествия през втора- 
та половина Ha XIV век, които предизвикват сътресения и промени в 
живота на средновековния град Боруй. Превзет от армията на Лала 
Шахин във времето между 1364 - 1370 година, той е заселен от нови 
етнически групи с различна религиозна принадлежност и именуван 


1 За понятието култура настоящото изследване се базира на определението на 
Петър Мутафчиев. Тя се разглежда като „съвкупност от духовни и материални 
придобития и блага, без каквито не е мислим животът нито на едно същество. 
Затова във всяка култура се различават две страни - материална и духовна. Те 
се развиват паралелно, взаимно се проникват и си влияят и до такава степен са 
зависими една от друга, че много често едната обуславя другата.” (Вж. Мутаф- 
чиев, Петър. Книга за българите. София: БАН, 1992, с. 175) 

2 Градът е населено място с относително многобройно население, занимаващо се 
предимно със занаяти и търговия през XIV - XVIII в. Той еи културно средище. 
Има изградена управленска, съдебна, жилищна и данъчна структура. „Градът не 
е просто съвкупност от жилища, а самостоятелен многолик организъм.“ (Вж. 
Гутнов, Алексей, Глазычев, Вячеслав. Мир архитектуры. Москва: Молодая гвар- 
дия, 1990, с. 12 - 13. ISBN: 5235004876). Достъпно от: http://architecture.artyx.ru/ 
books/item/f00/s00/z0000003/st002.shtml | прегледан 22.06.2022]. 

Ески Хисар (Стара крепост). По-късно в османските регистри и исто- 
рическите извори се среща с имената Загра-и Атик и Загра-и Ески- 
хисар. 

На базата на наличния документален материал се проследява 
динамиката в етническия състав на населението. 

В продължение на пет века историческото и културно разви- 
тие на града протича в границите на една империя - Османската, 
изградена върху идеята за неравенство на религиозните общности. 
В нея съвместно съжителстват мохамедани, юдеи и християни, но 
управленската администрация поставя последните в положение на 
непълноценна и дискриминирана общност. През XV - XVII век се поя- 
вяват сгради, характерни за ислямската култура. През ХУШ век бъл- 
гарите християни започват да се установяват трайно в чертите на 
града и бавно формират общност, обособена в махали. През следва- 
щите две столетия тя заема все по-важно място в стопанския живот 
на Стара Загора. 

Втора глава анализира различните измерения на духа на Ново- 
то време, който бавно прониква в границите на Османската империя 
и постепенно променя съзнанието на поданиците в края на ХУШ до 
последната четвърт на XIX век. Етническият състав на Ески Загра 
се променя в полза на българите, които се замогват икономически. 
Появят се християнски религиозни средища - в българските махали 
са изградени 4 православни черкви. Грижата на местната общност и 
община за училищата превръща града в културен и просветен цен- 
тър в средата на XIX век. Зараждащото се национално чувство има 
локално проявление, свързано с опита за дистанциране на българ- 
ската общност от официалната османска власт. По инициатива на 
учителя Тодор Шишков през 50-те години Ha XIX век тя започва да 
назовава града Железник. Старозагорската общинска власт полага 
грижи за опазване на здравето на общността, а лекарите, подобно на 
учителите, се превръщат в пътуващи културни посланици. 

Източноправославните вярващи са изправени пред нови рели- 
гиозни алтернативи - протестантството, установило в Стара Загора 
свой мисионерски център, и униатството, намерило сред местната 
интелигенция малобройни привърженици. 

Създават се културни и благотворителни организации - чита- 
лище, женско дружество „Майчина любов“, ученически дружества и 

др. При подготовката на Старозагорското въстание (1875) местната 
интелигенция е изправена пред дилемата за пътя на свободата, коя- 
то може да бъде постигната чрез еволюция или революция. 

Трета глава се фокусира върху положените усилия за възобно- 
вяване на културния живот в Стара Загора след трагичната съдба на 
града по време на Руско-турската война (1877 - 1878). Пожарът и He- 
винните жертви отново променят демографията в района. Свободен, 
но разпнат между разрухата и съзиданието градът навлиза в Новото 
време. Съгласно Берлинския договор от 1878 година до Съединение- 
то през 1885 година той остава в пределите на Източна Румелия. Oc- 
новният камък за възстановяването на Стара Загора е положен на 5 
октомври (н. ст.) 1879 година от губернатора на автономната област 
Александър Богориди. С изпълнението на регулационния план, из- 
работен от чешкия строителен техник Либор Байер, тя се превръща 
в първият следосвобожденски град с модерно градоустройство. В 
нова сграда е настанена втората в областта девическа гимназия, из- 
лиза първият следосвобожденски вестник „Земеделец“ със селско- 
стопанска насоченост. Въпреки финансовите трудности, на фона на 
руините, се появяват красиви обществени здания и къщи. Открива 
се болница, работят печатници, публикуват се мемоари на староза- 
горци, поставят се любителски театрални представления. Градът, 
въпреки разрухата, се събужда за живот, а жителите му градят нова 
материална и духовна култура, преосмисляйки традицията в усло- 
вията на последната фаза от прехода към Новото време. 

Целенасочено се показват различните гледни точки към факти 
и събития: на съвременници и изследователи; преживени и прераз- 
казани; лични и държавни; описателни и фактологични. Чрез тях се 
осветлява един сложен процес, какъвто е културата (като синтез от 
приемственост и новаторство). 

Многообразието на използваните източниците (исторически 
изследвания, спомени, архивни документи, пътеписи и статистиче- 
ски данни) цели не само историчност, но и по-ярка образност на раз- 
каза с акцент върху спецификите при персонализацията и визуали- 
зацията на променящия се облик на Стара Загора през разглеждания 
период. 

ГЛАВА 1. ГРАДЪГ: КУЛТУРНИ СБЛЪСЪЦИ 
И ТРАНСФОРМАЦИИ 
(края Ha XIV - средата Ha XVIII век) 


1.1. Завладяването на средновековния Боруй 


Три основни фактора? определят успеха на османската инвазия 
в Европа. Първият е обусловен от спецификата на османската дър- 
жава, нейната жизнена сила и настъпателна мощ. Вторият е свързан 
със състоянието на Византия и другите средновековни балкански 
държави, тяхната способност или неспособност да спрат нашестве- 
ника и да се защитят. Третият фактор отчита реакциите в европей- 
ски мащаб за отблъскване на неканения източен гост. 

Османското нашествие на Балканите през втората половина на 
XIV век предизвиква големи сътресения“ и промени в живота на бъл- 
гарите“. 

В някои исторически изследвания събитията се обобщават, без 
да се посочват източници на информация и без да се вземат под вни- 
мание регионалните специфики. 

„С унищожаването на Втората българска държава в края на 
XIV век започва най-мрачният и безплоден период в националната ни 
история - турското владичество. [...] Близо петте века чуждо гос- 
подство са време на икономическа изостаналост, на почти пълна со- 
циална уравниловка и безперспективност, на културна нищета, на 
голямо национално (к. м.) унижение и обезличаване, на политическо 


3 Манчев, Кръстьо. История на балканските народи. Т.1. (1352 -1878).2.изд.София: 

Парадигма, 2006, с. 11. |онлайн, PDF]. - В: Моята библиотека | електронна библи- 
отека]. Достъпно от: https://m5.chitanka.info:8443/cache/dl/Krystxo_Manchev_- 
Istorija na balkanskite narodi. Тот 1 - 5818.pdf [прегледан 22.06.2022]. 
Първите турски набези на Балканския полуостров датират от 30-те - 40-те ro- 
дини Ha XIV век, а първото османско владение на Балканите е Галиполският 
полуостров: през 1352 г. османците превземат крепостта Цимпе, a през 1354 г. 
- Галиполи. Оттук започва османската експанзия към Тракия, по долината на 
р. Марица на запад, към Стара Загора и Добруджа на север и към Беломорското 
крайбрежие на югозапад. 

* Петров, Петър. Съдбоносни векове за българската народност. София: Наука и из- 
куство, 1975, с. 15 и сл. 

5 Снегаров, Иван. Турското владичество - пречка за културното развитие на бъл- 
гарския народ и другите балкански народи. София: БАН, 1958. 

безправие...“" 

Тази част от изследването няма за цел да прави обобщение на 
публикациите, в които се споменава превземането на средновеков- 
ния град, чийто наследник е Стара Загора”, а се базира на част от TAX, 
за да анализира настъпилите културни трансформации". 

Времето на преход винаги е предизвикателство за историче- 
ската наука. Разрушаването на една и изграждането на друга об- 
ществено-политическа система върху едни и същи територии поста- 
вя комплекс от проблеми и търсене на отговори за приемственост и 
промяна. 

Съдбовна за българите е епохата, белязала гибелта на средно- 
вековните балкански държави и издигането върху техните руини на 
новата балканска „велика сила” - Османската империя”. Преломно 
е времето и за средновековния Боруй, получил ново име, заселен с 


6 Тодев, Илия. Антиосмански въстания на българите през ХУ - XVII век. [онлайн]. 

- В: 681 - 1948. Из историята на българската народност и държава. Изследва- 
ния, анализи, преоценки. | Съст. Милен Куманов]. София: Пеликан Алфа. 1993, с. 
68. Цит. от: Електронна библиотека по архивистика и документалистика „Акад. 
Иван Дуйчев”. Достъпно от: https://electronic-library.org/books/Book 0027.html 
[прегледан 22.06.2022]. 
Дали българският преход към модерното общество според Тодев е част от кул- 
турната нищета? Доколко обобщените описания за пет века „изостаналост” 
отразяват историческата истина и динамиката на процесите в Османската им- 
перия. Къде и как се позиционира Възраждането? Изложената теза за „тъмните 
векове” преповтаря написаното от друг автор по-рано. „Положение на българи- 
те под османско владичество. Падането на България под турско управление сла- 
га начало на най-мрачния период в историята на българския народ, период на 
близо 500 години чуждо владичество. По това време в резултат на унищожение, 
прокуждане и асимилация, и на бруталното насилие и експлоатация, на които са 
подложени от турския завоевател, е заплашено самото съществуване на бълга- 
рите като народ. Чуждото владичество задържа развитието на производител- 
ните сили на страната, прекъсва контактите на българите с всички останали 
народи и слага край на свободното им културно развитие.“ (Вж. Hristov, Hristo. 
Bulgaria 1300 years. Sofia: Sofia press, 1980, р. 63) 

7 Споменаван като Боруй или Верея. 

Подробен анализ на научната литература за периода вж. Цветкова, Бистра. Па- 

метна битка на народите. (Европейският югоизток и османското завоевание 

- края на XIV и първата половина на XV век). Варна: Георги Бакалов, 1979, с. 11 

- 25; Тодоров, Николай. Балканският град XV - ХІХ век. Социално-икономическо 

и демографско развитие. София: Наука и изкуство, 1972, с. 15 - 49. 

9 Матанов, Христо. Възникване и облик на Кюстендилския санджак (ХУ - XVI век). 
София: ИФ-94, 2000, с. 10. 

етноси с нехристиянско вероизповедание, които оставят траен от- 
печатък върху културния живот на града. Трудно проследими са 
настъпилите промените в първите години след включването му в 
границите на османската държава поради липса на достатъчно дос- 
товерни източници. 

Завладяването на Балканите от османските турци далеч над- 
хвърля последиците от военните експанзии през Средните векове. В 
хода на инвазията Османската империя създава" сама себе си и своя 
пъстър свят, събирайки под властта на султаните поданици от много 
етноси, с различна вяра и ценностна система. 

Краткият историографски преглед по темата! показва, че бъл- 
гарски и чужди учени споменават превземането на средновеков- 
ния град Боруй/Верея в контекста на общата османска инвазия на 
Балканите и успешните походи на Лала Шахин? в Тракия. Версиите, 
свързани с неговото покоряване, сочат различни години и са разно- 
посочни относно състоянието му. 

В историята на османските завоевания на Балканите „едва ли 
има нещо по-неясно и по-объркано от хронологията на завладяване- 
то на градовете в Източна Тракия“. Безспорно набезите към облас- 
тта започват в края на 50-те години“ и завършват към 1371 година, 
а основната причина за несигурността в датировките са изворите. 


10 чрез централизация, милитаризация и религия (ислям) 
1 Иречек, Константин. История на българите. Търново: Скоро-печат. на Киро Ту- 
лешков, 1886, с. 413; Ников, Петър. Турското завладяване на България и съдбата 
на последните Шишмановци. - В: Известия на Института за история, Ке 7 - 8, 
1928, с. 44 - 112; Снегаров, Иван. Цит. съч. с. 47; Коледаров, Петър. Политическа 
география на средновековната българска държава. П част (1186 - 1396). София: 
БАН, 1989, с. 104; Георгиева, Цветана, Генчев, Николай. История на България 
ХУ - XIX век. Т. 2. София: Анубис, 1999, с. 25; Тютюнджиев Иван, Павлов, Пламен. 
Българската държава и османската експанзия 1369 - 1422. Велико Търново: 
[Изд. авт.], 1992, с. 6; Иналджък, Халил. Османската империя. Класическият пе- 
риод 1300 - 1600. Пр. и ред. М. Христова. София: ИК Амат-ах, 2002, с. 20; Садулов, 
Ахмед. История на Османската империя (XIV - XX век). Велико Търново: Фабер, 
2000, с. 11; История на османската империя. | Под редакцията на Робер Man- 
тран. Прев. от фр. Г. Меламед]. София: Рива, 1999, с. 46. 
Лала Шахин - османски военачалник и първи бейлербей на Румелия. 
Михнева, Румяна, Матанов, Христо. От Галиполи до Лепанто. (Балканите, Евро- 
па и османското нашествие 1354 - 1571 г.). София: Наука и изкуство, 1988, с. 44. 
1 Димитров, Страшимир, Манчев, Кръстьо. История на балканските народи ХУ - 
ХІХ век. София: Наука и изкуство, 1971, с. 17. 

Според Константин Иречек „пълководецът Лала Шахин, завое- 
вателят на Одрин, взел Веррея (Стара Загора) и след едно късо съпро- 
тивление, според преданието чрез разрушение на водопровода, който 
от 1344 г. принадлежал на България, взел и Пловдив, гдето се поселил 
в качеството на първий румелийский бейлербей“5. 

Петър Ников приема, че през 50-те години на XIV век пълково- 
децът Лала Шахин опустошава и разорява части от Тракия, през 1364 
година завладява Пловдив и Стара Загора, а в периода 1367 - 1368 
година падат Ямбол, Елхово, Карнобат и Айтос. Посочва като източ- 
ник местна турска хроника, от която „се вижда“, че още на следваща- 
та година в града вече има кадия и други турски чиновници". 

Снегаров споменава Боруй като един от изчезналите градове 
през XIV век, базирайки се на Мануил Фил”. Авторът, без да посочва 
източници, прави следното заключение: „След като превзели гр. Бо- 
руй, турците изгонили християните оттам в съседните села и заели 
техните места, като оставили на новия град името на областта - 
Загора (Ески Захра, Стара Загора)“. 

Според Бистра Цветкова след битката при Чирмен” 1371 година 
на османската инвазия „усилено се съпротивляват крепостите Ям- 
бол, Верея (Стара Загора), Нова Загора, Полос (акала Люле Бургас)“. 

Петър Коледаров описва събитията в следната последовател- 
ност: „след византийските градове Цурул, Аркадиопол, Вризис, Ви- 
зия, Димотика и др. през 1362 - 1364 г. османските войски вече на- 
кърнили и територията на българското царство, като поставили 
под властта на султана Боруй, Пловдив и други градове от Северна 
Тракия. Българите започнали да засилват укрепителната система 
на Търново. Тогава Пловдив станал седалище на първия бейлербей на 
Румелия - Лала Шахин...“ 

Цветана Георгиева и Николай Генчев отбелязват „странното 
пренебрегване“ в изворите на превземането на Одрин2, последвано 


15 Иречек, Константин. Цит. съч., с. 413. 

16 Ников, Петър. Цит. съч., с. 48 и сл. 

1 Снегаров, Иван. Цит. съч., с. 47. 

18 Снегаров, Иван. Цит. съч., с. 87. 

19 Черномен (на гръцки: ОриЕмо) - дн. село в Западна Тракия, Гърция 
20 Цветкова, Бистра. Цит. съч., с. 60. 

21 Коледаров, Петър. Политическа география... с. 104. 

22 Георгиева, Цветана, Генчев, Николай. Цит. съч., с. 25. 

от три похода към българското пространство (поне единият включ- 
ва и Стара Загора) - към Пловдив, Ямбол и Айтос. 

Пловдив и Загора вероятно са превзети през 70-те години на 
XIV век и според Колин Имбър». 

За да се анализират промените в живота на средновековния 
град Боруй след включването му в пределите на османската държа- 
ва, трябва да се разкрие неговият облик в смутния и размирен XIV 
век. Разположен е в Тракия - най-благодатната област, „равна, пло- 
дородна и приветлива“. Вечно оспорвана територия между българи 
и ромеи, тя често става арена на ожесточени сражения и ужасни оп- 
устошения. 

Чужденците, които имали възможността да се наслаждават на 
прекрасната равнина, признават, че в „тази земя както умореният 
под сянката, както жадният при извора, така и човек се облекчава 
от всякакви лишения чрез божествен благодат“. 

Градът, който според Йордан Андреев „през Средновековието 
българите наричали „Железник | дали средата на XIX век, когато се 
използва това име, попада в хронологическите рамки на среднове- 
ковния период? - 6. м.], ce славел с богатствата си от „жито, ечемик, 
брашно, вино, волове, овце и всичко това в огромно количество". 

Пътищата към него преминават през „следващи една след друга 
посевни площи и непрекъснато обработени полета, през големи села, 
много лозя и овошки, покрай многобройни стада овце, едър и дребен 
добитък“, 

„Не разполагаме с абсолютно никакви сведения за размерите на 
града през XIII - XIV в., когато изпълнява основно функциите на гра- 


23 „Мурад изпраща към Пловдив и Загора своя пълководец Лала Шахин. Тези градо- 
ве вероятно са превзети в началото на седемдесетте години.“ (Вж. Имбър, Ко- 
лин. Османската империя 1300 - 1481 г. [Научна редакция: Хр. Матанов и Евг. 
Радушев. София: Amicitia, 2000], 3.04. 2017. [онлайн]. – В: История на света [06- 
разователен уеб сайт]. Достъпно от: һірѕ:/ /іѕѓогіапаѕуеѓа.еџ/история/средни- 
те-векове/османска-държава /459-османската-империя-1300-1481. [прегледан 
23.06.2022]) 

Споделям мнението на автора и считам, че трудно може да се посочи точната 
година на превземането на града. 

24 Андреев, Йордан. Всекидневието на българите през XII – XIV век. [Изследване]. 
София: Унив. изд. „Св. Кл. Охридски“, 1992, с. 15. 

25 Андреев, Йордан. Цит. съч., с.16. 

26 Пак там. 

нична крепост”? - твърди Махиел Кил в своето изследване „Бълга- 
рия под османска власт“. 

Данните за живота в средновековния Боруй не са много ив ло- 
калните проучвания, въпреки че периодичните, предимно спасител- 
ни археологически разкопки в границите на Археологическия резер- 
ват „Августа Траяна - Верея - Боруй“ продължават. 

Димитър Илков в историята на Стара Загора, написана по по- 
ръчка на Старозагорското градско общинско управлениеи отпечата- 
на през 1908 година, отбелязва, че последното споменаване на града 
есимето Верро от 1305 година в поемата на Мануил Фил в прослава 
на византийския пълководец Михаил Глава“. 

Атанас Илиев в поредица публикации със заглавие „Из история- 
та на града Стара-Загора”, отпечатана на страниците на вестник „Ст.- 
Загорский глас” през 1912 година под мотото „Наш’та Заара нийде я 
няма”, също се опитва да осветли средновековната история на града. 
Той цитира сведенията на Идриси” от средата на ХП век, според кой- 
то „Берое, разположен под южните поли на планините, е един голям 
и цъфтещ град, който е център на съобщения и търговия“. Същият 
споменава Боруйската хора и редуващите се кръстоносни и визан- 
тийски нападения през XIII век”. 

Единствената информация, касаеща 14-ото столетие, е следна- 
та: „Градът със своите големи предимства представлявал лакома 
стръв за готованковците азиатци”. 

В статията на Димитър Николов със заглавие „Берое - Августа 
Траяна - Верея“, въпреки признатата липса на достатъчно изворов 


27 Кил, Махиел. България под османска власт. Събрани съчинения. | Съст. Мария 
Баръмова, Григор Бойков, Мария Кипровска. София: ИК Тендрил, 2017, с. 30. 

28 Илков, Димитър. Принос към историята на град Стара Загора. | Фототипно из- 
nanne]. Стара Загора: Печат. Шибилев, 2004, с. 16. 

29 Мохамед ал Идриси - мюсюлмански картограф, географ, пътешественик и егип- 
толог. (За него вж. Мохамед ал Идриси е мюсюлмански картограф, географ, 
пътешественик и египтолог. [онлайн]. - В: Celeb-true.com. Достъпно от: https:// 
bg.celeb-true.com/muhammad-al-idrisi-muslim-cartographer-geographer-traveler- 
egyptologist. прегледан 26.06.2022 |) 

30 Ст-Загорски глас, г. 1, № 3, 18.02.1912, с. 3; Ст-Загорски глас, г. 1, № 4, 25.02.1912, с. 2. 

31 Ст-Загорски глас, г. 1, № 4, 25.02.1912, с. 2. 

32 Николов, Димитър. Берое - Августа Траяна - Верея. - В: Стара Загора от Берое до 
наши дни. | Сборник доклади|. Стара Загора: Георги Кирков, 1979, с. 26. Подобно е 
неподкрепеното с доказателствен материал обобщение във втората история на 


17 


и археологически материал, се прави следното обобщение: „Утвър- 
ждаването на средновековния Боруй като административен център 
на област, като важно търговско средище и не на последно място 
като културен център на държавата продължава и през втората 
половина Ha XIII, и XIV в. независимо от това, че писмените сведения 
за града от този период намаляват“. 

Разгледаните публикации само маркират, без да конкретизи- 
рат състоянието на града и неговия културен живот преди включва- 
нето му в границите на османската държава. 

Отношение към темата имат сведения от края на XIX век, бази- 
рани на късни предания, които митологизират/героизират образи 
(свързани с разглеждания период). 

Историята на селищата включва факти и представи, които 
отразяват различи пластове на историческото познание». В нея се 
запазват и такива, които не могат да бъдат определени като строго 
научни, но представят спомени за общности и събития, които колек- 
тивната памет на поколенията е преобразила и „изобретила” с цел 
създаване на историческа картина, която отразява мирогледа на хо- 
рата и тяхната идентичност. 

Чрез устните разкази и писмените описания на локалните общ- 
ности миналото им се приобщава към две различни, преплитащи се 
течения на тяхното самопознание и познание, които могат да бъдат 
определени като „малка” (безписмена) и „голяма” (писмена) тради- 
ция”, 

Петко Славейков» публикува през 1890 година легенда, в коя- 
то се разказва за нещастната съдбата на семейството на последния 
старозагорски войвода, чиято съпруга е от царски род. То се удавило 
при опит за бягство от града поради страха от османските нашест- 
веници. Преданието става достояние на автора чрез разказа на един 
местен свещеник, чийто дядо е от Ново село. 


града. (Вж. История на Стара Загора. София: Наука и изкуство, 1966, с. 33 - 41) 

33 Легенди, митове и предания. 

34 Бонева, Таня. Локалната история и описанието на миналото. - В: Анамнеза, г. VI, 
2011, №1-2, с. 131. 

3 Славейков, Петко P. Предания за лица и места от Стара Загора. - В: Сборник на- 
родни умотворения, наука и книжнина, № 3, 1890, с. 193 - 195. 

36 Едно от селата, създадени след изгонването на жителите на Стара Загора. (Вж. 
Илков, Димитър. Цит. съч., с. 31; Илиев, Атанас. Из историята на града Стара 

През 1894 година се появява книгата на Г. П. Русески? със загла- 
вие „Хрищян войвода под Милкена стена. Из едновременний живот 
при превзиманието на Стара Загора през 1370 година". В предговора 
авторът споделя своята основна цел, а именно да поразкрие „някои 
тъмни неща от историята на Стара Загора до превзиманието му от 
турците”. Той посочва като източници на информация за случки, 
личности и събития народните предания, запазени в спомените на 
„някой старци”, както и имената на местности, които напомнят за 
миналото. Според разказаната легенда Хрищян? е син на войводата 
Захарий, родом от Търново и последен управител на важната за бъл- 
гарската държава гранична област“ през втората половина на XIV 
век, заради която става „известен тогава под името Боруйски”". 

Сходна версия се появява на страниците на едно старозагорско 
туристическо издание през 1932 година. Тя разказва за Хрищян во- 
евода, който с дружината си защищава своето родното място от не- 
приятеля. 

„Равното старозагорско поле е опленено и опожарено. Само 
средногорските селища ce не вдават още |-..| Последния отпор ще се 
даде при входа на коленското дефеле, гдето се издига могилата „Мед- 
вен“ - естествено отбранително место. Надеждата на всички е Xpu- 
щян воевода. Организирал отбраната той дава заповед да се изтег- 
ли населението в Балкана, но на това не искат и да чуят двете му 
сестри Станка и Милка, които го много обичат. Зората предвещава 
голям бой. Хрищян воевода вижда безизходното положение и съобща- 
ва на сестрите си, че ако падне знамето, да знаят, че е паднал убит. 


Загора. - В: Ст-Загорски глас, г. 1, Хо 8, 24.05.1912, с. 2) 

37 За съжаление, биографичните данни за автора Георги Русески са оскъдни. Той 
учителства в Стара Загора и пише по различни теми, свързани с града. 

38 Русески, Георги П. Хрищян войвода под Милкена стена. Разказ. Из едновремений 
живот при превзимането на Стара Загора през 1370 година. Габрово: Скоро-пе- 
чат. на П. Г. Хаирло, 1894, с. 3. 

33 Легендата е предадена от Чудомир половин столетие по-късно, но в друг вари- 
ант. (Вж. Чудомир. Хрищян е хайдутин от XVII век - В: Септември, г. X, № 557, 
15.12.1954). Една от версиите за именуването са старозагорското село Хрище- 
ни е свързано с легендата за Хрищян войвода. 

4 За последния областен управител на средновековния град, както е споменато 
по-горе, пише и П.Р. Славейков, но при него не е посочено името му. (Вж. Славей- 
ков, Петко. Цит. съч., с. 193 - 195) 

“1 Русески, Георги. Цит. съч., с. 6. 

Започва се боя... 

Със свито сърце младите момичета следели ожесточението на 
биещите се. Вълна след вълна залива. Геройските защитници падат 
един след друг; само Хрищян вее високо знамето. Слънцето вече кло- 
ни на запад. Боя наближава да свърши. Четертях очи на сестрите са 
вперени в знамето. Ето, то се катуря. Това е знак, че Хрищян воево- 
да е убит, че последната надежда е изгубена. Пред двете сестри се 
откриват два пътя: или да бягат в Балкана и се изложат на всички 
нещастия и лишения или да искат милост от неприятеля. Нощта 
настъпва... Станка увещава Милка да се предадат, обаче последната 
не иска и да ще за това. Тя не може да потъпче тъй скоро светлата 
памет на обичния си брат... Изведнаж Милка се съгласява на сестри- 
ната си молба, но я замолва да се вчешат и нагиздят. Тя разплита 
своята дълга руса коса, разплита и тази на сестра си - черна смола 
и почва да ги реши. При сплитане на плитката тя вплита своята 
коса в тази на сестра си и така се хвърля от стръмната скала, като 
с косата си повлича сестра си, гдето и двете намират смъртта си и 
спасят честта на брата си...“ 

Трима автори - Атанас Илиев“, хаджи Господин Славов“ и Ди- 
митър Илков*, споменават за наличието на каменен надпис при из- 
точната порта на крепостната стена на града, върху който е изписа- 
но името на Захарий (местен управител), който я поправя“. 

Достоверността на тази хипотеза не е подкрепена от друг дока- 


2 Туризмът в Стара Загора 1902 - 1932. Стара Загора: Печатница Светлина, 
1932, с. 111. 

3 „Когато турский военачалник взел града старата крепост била още здрава и от 
горе над вратата, която се намирала на източната порта, имало един надпис 
на камък по езика на местните жители: тази крепост е поправена от Захария" 
[Илиев, Ат.]. Исторически бележки за града Стара Загора. - В: Статистически 
календар на Старозагорския департамент за 1882 година, г. I. София: Печат. на 
Янко С. Ковачев, 1882, с. 53. 

4 Камък с надпис „Тази крепост е преправена от Захария.“ (Вж. Славов, хаджи 
Господин. Хронологическо описание на по-важните и забележителни събития в 
град Стара Загора в черковно, училищно и общонародно отношение в XIX в. Стара 
Загора: Кота, 2008, с. 224) 

45 Той също споменава за съществуването Ha плоча с надпис „Тази крепост е пре- 
правена от Захария", като добавя, че той е български военачалник във Верея 
около 1352 г. (Вж. Илков, Димитър. Цит. съч., с. 19) 

46 За съжаление, все още не е открит надписът (ако допуснем, че наистина е съществувал). 

зателствен материал”. Тя не може да бъде използвана като аргумент 
за обвързване даденото ново име на града от нашествениците с това 
на последния му български управител“ от времето на Търновското 
царство. 

Митичното надграждане на исторически събития е характерно 
не само за България и Балканите. Всяка историография има своите 
романтични периоди и интерпретации, чрез които в някои случаи се 
наваксва героичност, а в други се обясняват травмиращи историче- 
ски последствия. 

Краткият обзор на наличната информация в локалните проуч- 
вания показва, че трудно може да се направи точен и коректен анализ 
на състоянието на града в предосманския период поради смесването 
на истината с преданието/легендата и поради липса на обобщаващи 
съвременни публикации за резултатите от археологическите проуч- 
вания в чертите на града. 

Трудно може да се установи точната година на превземането 
на Боруй от османската армия и затова приемам, че тази промяна в 
живота на града може да се отнесе към 70-те години на XIV век. 

Какво разказват чуждите източници? Османските извори“ 
също съдържат объркана хронология на събитията от втората поло- 
вина Ha XIV век поради обстоятелството, че са писани доста по-късно 
и вероятно поради недоброто познаване на географията и историята 
на Балканите от авторите. Малко са датите от ранното османско про- 
никване на полуострова, които могат да се установят със сигурност. 

Мехмед Нешри (около 1450 - 1520), първият значим предста- 
вител на османската историография от края Ha XV и началото Ha XVI 


47 През 2021 г. при археологически проучвания в Стара Загора Петър Калчев из- 
казва тезата, че е открита източната порта на античния град Августа Траяна. 
Няма информация сред находките да е намерен споменатият надпис. (Вж. Ран- 
чева, Росица. Археолози от РИМ откриха източната порта на античния град 
Августа Траяна. 08.07.2021. [онлайн]. - В: Jonan БГ | сайт за култура, изкуство, 
знание, православие, пътешествия, мода, минало, кухня, фотография|. Достъпно 
от: https://dolap.bg/2021/07/08/%D0%B0%D1%80%D1%85%D0%B5%D0%BE 
%р00%ВВ%р0%ВЕ%р0%В87%р0%В8-%р0%ВЕ%р1%82-%р1%80%р0%В88%р 
0%ВС-%р0%ВЕ%р1%82%р0%ВА%р1%80%р0%В88%р1%85%р0%В0-%р0% 
В8%00%В7%р1%82%00%ВЕ%р1%87%р0%В80%00%В0%р01%82%р0%В0- 
9%р0%ВЕ%р0%ВЕ/ [прегледан 25.07.2022]) 


48 Захра - Захарий; 
4 Част от които са достъпни и на български език. 

век, който черпи информация от Ашикпашазаде и Якши Факих“, 
описва събитията така: „Говорят, че от Бергоз Мурад Хан Гаази до- 
шъл до Ески. Като заварили крепостта Ески празна, газиите я подпа- 
лили. Неверниците и се били събрали в Едирне, та Мурад Хан поверил 
войската си на Лала Шахин и го проводил нататък. Неверниците из- 
лезли срещу Шахин Лала с голяма войска, срещнали се с правоверните 
и се вдигнало голямо сражение... 

Ходжа Садеддин (1536 - 1599) е османски историк, учител Ha 
бъдещия султан Мурад II. Той също разказва за събитията, свър- 
зани с превземането на Стара Загора: „Пак през същата година Лала 
Шахин разперил ястребови крила, за да преследва враговете на вяра- 
та, и най-напред завладял един от най-важните и най-красивите из- 
между градовете на тази област - град Загра. Положил също големи 
усилия да овладее и опази всички земи в околностите му |-..| в ръцете 
на газиите попаднала огромна плячка от неверниците...““. 

Османската анонимна хроника”? (в превод на С. Панайотова), 
която споменава веднъж Ески и втори път Загоре, дава основание 
да се постави въпросът дали това са различните имена на един град 
(Стара Загора) или става дума за два различни топонима - на сели- 
щето и областта: „Оттогава (761 г. от Хижра) Мурад се заел от Ески 
да тръгне срещу Одрин. Неговият Лала Шахин беше бейлербей. След 
това той даде на Лала Шехин войска и го изпрати срещу Одрин [...] Te 
влезли в него и така Одрин бе превзет. Това стана в 761 г. от Хижра 
(1359/1360). Мурад възложи на своя Лала Шахин поход срещу Загоре 


50 Reading the Middle Ages: Sources from Europe, Byzantium, and the Islamic world. [Ed- 
ited by Barbara H. Rosenwein]. 2. ed. University of Toronto Press. 2013, pp. 451 - 455. 

51 Якши Факих - автор Ha неоцеляла до наши дни, HO преразказвана многократно 
хроника, създадена в края Ha XIV век. 

5? Нешри, Мехмед. Огледало на света. История на османския двор. Превод, бележ- 
ки и коментар Мария Калицин]. София: Изд. на Отечествен фронт, 1984. с. 74. 
В коментара към двукратното споменаване на Стара Загора Мария Калицин до- 
пуска едното да се отнася за Нова Загора и пояснява, че „в българската истори- 
ческа литература е прието да се смята, че Стара и Нова Загора са били завладе- 
ни от османците около 1364 г.“ 

53 Мурад Ш (1574 - 1595) е 12-ият султан на Османската империя. 

54 Корона на историите на Ходжа Садеддин. [Превод от османотурски, студия и 
коментари Мария Калицин]. Велико Търново: Абагар, 2000, с. 170. 

55 Османска анонимна хроника. Цит. по: Тютюнджиев, Иван, Павлов, Пламен. Бъл- 
гарската държава..., с. 58. 

и Филипопол и го изпрати там. Те нахлуха там и завладяха (тези об- 
ласти)“. 

Енциклопедията на исляма също не внася яснота „как това име 
се превърна в Загора, не е точно известно 6. Като аргумент се използ- 
ва съчинението на географа Идриси”, който нарича мястото Заго- 
рие?°, 

Сравнително слабо е осветлен животът в Стара Загора от края 
на ХІУ до ХУШ век. 

Османските извори също не хвърлят светлина върху разглеж- 
даната проблематика. Те са разнопосочни относно състоянието на 
средновековното селище? преди превземането му и го описват в ши- 
рок диапазон: от „най-важен и най-красив“ до празен град. Не дават 
отговор за промяната на неговото име“. Историческите изследвания 


56 TDV. Encyclopedia of Islam | турска академична енциклопедия за ислямски из- 
следвания]. Достъпен от: https://islamansiklopedisi.org.tr/eski-zagra | прегледан 
26.06.2022]. 

57 La Géographie d‘Edrisi. (trc. P.-A. Jaubert). Paris: [A L'imprimerie Royale], 1840, II, pp. 
293 - 294. 

58 Загора(е) е топоним с различни географски измерения през различните истори- 
чески периоди и произволното му тълкуване извън конкретния контекст е не- 
коректно. (За името „Загоре” вж. Koledarov. Petar. More about Ше Name „7арогё”. 
- In: Bulgarian Historical Review, № 4, 1973, р. 92 - 107) 
Първичното значение на думата Загоре (= земя, разположена отвъд планина- 
та) се използва у българските славяни при наличие на планински масив, който 
отделя държавата им от друга и служи за граница, или когато територията ев 
периферията на главните области, които те населяват, но все пак е разположена 
отвъд големи планински вериги. Среща се и в случаи на малки полета между 
планини и морски бряг. 

Грешка, свързана с употребата на името Загора, се наблюдава по отношение на 

локализацията на родното място на светеца новомъченик Трендафил Загорски 

(XVII в.), именуван по-късно Старозагорски. Същият е роден в Загора (Магнесий- 

ска), а не в Стара Загора. (Подр. вж. Донева, Ваня. За светите мъченици Тренда- 

фил Загорски и Игнатий Старозагорски. - В: Societas classica. Култури и религии 
на Балканите, в Средиземноморието и Изтока. 3 - 2, Велико Търново: Унив. изд. 

„Св. св. Кирил и Методий“, 2008, с. 43 - 45) 

Причина за обезлюдяването на града може да е чумната епидемия „.... през 1347 г, 

чиито съвременници я нарекли „черната смърт“ От Кримския полуостров тя се 

прехвърлила в Цариград, като отнесла в гроба половината от жителите му. Спо- 
ред твърденията на византийските историци близо година чумата вилняла по се- 

лата и градовете на Тракия и Македония...” (Вж. Андреев, Йордан. Цит. съч., с. 129) 

Промяната на имена на селища е необичайна за османската практика - след 

превземането на стари градове имената им се запазват. 


59 


60 

датират овладяването на града в границите между 13645! до 1371° 
година. Хронологията се базира на по-късни османски източници: 
произведенията „Огледало на света“ (1493) на Мехмед Нешрии „Сул- 
тански писма" (1575) на Ахмед Феридун бей. 

Истинността на информацията не може да се приема безкри- 
тично, защото е обект на дискусии“. 

В края на XIX, началото на ХХ век се правят първите непрофе- 
сионални опити за осветляване на важни моменти от минало на Ста- 
ра Загора и се появяват публикации, свързани с историята на гра- 
да, които разказват различни версии за разглеждания период. Те са 
включени в настоящото изследване с оглед опита за изясняване на- 
чина на превземане на селището и причините за появата на името 
Загра. Хаджи Господин Славов в своето „Хронологическо описание“ 
споделя: „Според разказванието на един турчин Халил ефенди Ахме- 


61 Непосредствено след превземането на Одрин османските войски нахлуват в 
българска територия и овладяват Пловдив и Боруй (Стара Загора). В литерату- 
рата има разногласия кой от тези двата града е паднал пръв. Петър Ников счита, 
че такъв е Боруй, докато според други автори пръв е завоюван Пловдив. Данните 
от османските извори насочват към следното развитие на събитията: Лала Ша- 
хин се отправя срещу Боруй и Пловдив и ги завладява, на другата година обаче 
Загра отново е превзета с бой. Последният факт, необяснимо защо, се подминава 
от изследвачите, които разглеждат тези проблеми. Категоричността на осман- 
ските хронисти дава основание да се допусне, че става въпрос или за един първо- 
начален набег срещу Боруй, при който градът не е превзет или за скорошното 
му отвоюване от българите. Възможно е също градът да е бил върнат в резултат 
на някакви преговори. Уточняването на хронологията на събитията изисква съ- 
образяване с неподлежащите на съмнения сведения на византийските кратки 
хроники за завладяването на Одрин през пролетта на 1369 г. Като се има пред- 
вид, че между първата кампания срещу България и превземането на Загра мина- 
ва една зима, вероятно Боруй пада в ръцете на османците през ранната пролет 
на 1371 г. Според недостигналите до нас турски градски сиджили, цитирани в 
някои исторически изследвания, Стара Загора е овладяна с изненада и в мъг- 
ливо време. (Вж. Тютюнджиев, Иван, Павлов, Пламен. Цит. съч., с. 8) 

62 Тютюнджиев, Иван, Павлов, Пламен. Цит. chy., с. 5. 

63 Шопов, Атанас. Източник за българската история. - В: Периодическо списание на 
Българското книжовно дружество в София, г. XIV, 1902, № 1 - 2,с.1- 17. 

6 Anooshahr, АП. The Ghazi Sultans and the Frontiers of Islam. [A comparative study of 
the late medieval and early modern periods]. London: Routledge, 2009, pp. 121 - 122. 

65 Липсват точни данни кога е завършен ръкописът, но Величка Койчева, която 
прави археографската му обработка, допуска, че е това става малко след Съеди- 
нението. (Вж. Койчева, Величка. Хаджи Господин Славов и неговото „Хроноло- 
гическо описание". - В: Славов, х. Господин. Хронологическо описание..., с. 18) 

дов, бивший секретар при Старозагорския кадия в турско време, пре- 
ди Руско-турската война, който ми казваше, че бил прочитал някои 
турски документи в архива на Мехкамето% при Джамията на Ески- 
джамия в чаршията” и което KumanxaHe® заедно с архивата си изго- 
ря по време на войната, че между тези архиви се намирали и някои 
сиджили на арабски език, писани преди 450 години, в които се казвало 
че турците при превземането на града влезли в него откъм източна- 
та страна през вратата на калето, където сега се намира конакът 
на х. Тахир ага и има в една ограда няколко стари турски гробове и 
тамо на един висок камък прочели първата си благодарствена мо- 
литва към Бога“. 

Според разказвача „по името на Захарий нарекли града Загра, а 
след като завзели Нова Загора, добавили и Атък (Стара). 

Градът пада след дълга обсада, като се налага османците да 
прекъснат водоснабдяването, за да принудят защитниците да се 
предадат. Уговорено е българите да напуснат крепостта и да се за- 
селят в околностите й, HO да имат право да идват през деня в града. 
„Това условие било прието и от двете страни. Българите избрали за 
построяване на новите си жилища една местност половин час не- 
далече от града” към североизточната му страна, която местност 
днес се назовава Ново село, гдето се нахождат и много останки от 
развалините на това Ново село“. 

Друга версия за събитията предава Атанас Илиев. „При Старо- 
загорския кадия, според сведения, дадени сега от един кадийски писар, 
- пишетой - преди войната били запазени едни записки (седжили) на 
най-важните случки в града още в превземането му от турците до 
последно време. Според тези записки града Стара Загора е бил заво- 


66 Мехкеме - османското шериатско съдилище, оглавявано от кадия. 

57 Чаршия - търговска улица. 

68 Китапхане - библиотека. 

69 Славов, х. Господин. Цит. съч. с. 224. 

70 Славов, х. Господин. Цит. съч., с. 235. 

7 При Иречек, вцитирания по-горе абзац, този факт се отнася по-скоро за Пловдив. 

72 Славов, х. Господин. Цит. съч., с. 23; За Ново село информация се съдържа в едно 
писмо от председателя на Старозагорското археологическо дружество Атанас 
Кожухаров до директора на Народния музей в София. То е с дата 10.07.1912 г. В 
него се разказва за черквите в двете сателитни на града села - Ново село и Ба- 
баоглу. (Вж. РИМ - Стара Загора, инв. № 7 Сз 7180, л. 25 - 28) 

еван от Лала Шахин паша в царуването на султан Мурад І-ий около 
първите години на втората половина на XIV-mo столетие (1370 г.) 
[...] Види се че под никакви условия не е предаден града, защото според 
турските записки на покорените жители бил наложен харач”““. 

Авторът твърди, че през 1400 година жителите на града, из- 
ползвайки войната между Баязидовите синове”, се обявяват за не- 
зависими. Десет години по-късно османската власт отново е въз- 
становена. Войските на завоевателите влизат през източната порта 
и за спомен от събитието е издигнат месджид” - Аладжа джамия. 
Българите са принудени да напуснат града и основават селата Ново 
село (Ени кьой), Хатюрен и Бабаоглу”. По признания на самия Илиев, 
въпросният „кадийски писар“ е същият Халил ефенди, посочен като 
източник и в първата версия на хаджи Господин Славов. За срещата 
си синформатора (1880) той разказва тридесетина години по-късно 
на страниците на вестник „Старозагорски глас"?. 

Трета версия предава Димитър Илков в историята на Стара За- 
гора, написана в началото на ХХ век. Той черпи сведения от Шефкет 
бей, син на старозагорския турски първенец Емин бей. Според бе- 
лежката под линия осведомителят му е „доволно интелигентен“? и 
на младини се увлича от история. Чел въпросните сиджили” и за- 


73 Харадж - поголовен данък, взиман от немюсюлманите, еквивалент на джизието. 

™ [Илиев, Атанас]. Исторически бележки на града Стара Загора. - В: Cnamucmuue- 
ски календар..., с. 52 - 53. 

75 Османската гражданска война се води между наследниците на Баязид Гот 1402 

до 1413 г. През 1410 г. румелийските градове попадат в ръцете на Муса (един от 
претендентите за власт). 
(Вж. подр. Имбър, Колин. Османската империя 1300 - 1481 г. - В: История на 
света | образователен уеб сайт]. Достъпно от: https://istorianasveta.eu/uctropua/ 
средните-векове/османска-държава/459-османската-империя-1300-1481 [пре- 
гледан 23.06.2022]) 

76 Месджид - малка джамия без минаре. 

7 [Илиев, Атанас]. Исторически бележки..,, с. 53; В публикуваните османски до- 
кументи за каза Загра-и Ески хисар има данни само за Ново село, а другите две 
села липсват в справочника. (Вж. Борисов, Дамян. Справочник за селищата в Се- 
верна Тракия през XVI в. Част П. Казите Загра-и Ески Хисар и Къзъл Агач. | Велико 
Търново|: Фабер, 2016) 

78 Ст-Загорски глас, г. 1, № 6, 10.03.1912, с. 2. 

7 Илков, Димитър. Цит. съч. с. 22. 

80 За сиджилите (кроники/записки) Илков пояснява в бележка под линия, че са 
писани на персийски език през XV в., през XVI до средата Ha XVII в. - на арабски, и 

помнил цели пасажи наизуст. Разказът за събитията около завладя- 
ването преповтаря версията на Атанас Илиев с незначителни разли- 
ки. Градът е превзет в мъгливо време, поради което стражата не за- 
белязва османските войски. Както пише Илков, „народното предание 
в Стара Загора казва, че турците нападнали града в мрачината от 
към северозапад и нахлули в улиците на твърдината, без да ги усети 
някой. Това се случило една заран около 1370 година“. Построяване- 
то на Аладжа месджид се свързва с Лала Шахин, който го издига на 
мястото, откъдето влиза победоносно и завладява града. „Верея се 
предал в ръцете на Лала Шахин без бой и следователно без никакви 
условия“ - пише авторът на първата история на Стара Загора. На по- 
корените жители християни е наложен харадж, но те продължават 
да живеят мирно в града. В по-късно време местният управник Га- 
ази“ Ахмед бей предприема изгонването им, като на тяхно място се 
заселват първите турски колонисти от бейлика Сарухан. 

Според Илков обезбългаряването става поетапно. Първо Ахмед 
бей набеждава 40 български семейства в измяна и ги прогонва. Той 
отбелязва още, че „в местните турски сиджили това изпъждане на 
Старозагорските българи из Хисара било подробно описано под за- 
главие: първо изгонване на българите из Ески Загра. Така е запазено и 
досега в народната памет...“5. По разказа му през 1409 година бъл- 
гарите се възползват от войната между Баязидовите* синове и въс- 
тават. Бунтът е потушен, на следващата година те са прогонени от 
крепостта и основават селата Хатюрен и Бабаоглу”. 

Във версията на Илков третото сателитно на града селище - 
Ново село, се разглежда отделно, защото жителите му са занаятчии и 


след това - на турски език, за което се позовава на информацията от Историче- 
ски бележки на града Стара Загора на Атанас Илиев. (Вж. Илков, Димитър. Цит. 
съч., с. 19) 

81 Илков, Димитър. Цит. съч. с. 18. 

82 Илков, Димитър. Цит. съч., с. 20. 

83 Илков, Димитър. Цит. съч., с. 19. 

в: Гаази - член на религиозно братство, проповядващо разпространението на вой- 
ната в земите на неверниците. 

85 Илков, Димитър. Цит. съч., с. 22. 

86 Султан Баязид 1(1389 - 1402) с прозвище Йълдъръм е пленен след битката при 
Анкара. Борбата за престола между синовете му продължава 12 години. 

87 Илков, Димитър. Цит. съч. с. 34. 

запазват правото си да търгуват на чаршията в Ески Загра“. 

В чест на победата над бунтовниците християни един от пре- 
тендентите за престола - Сюлейман Челеби”, построява Ески джа- 
мия”. В крепостта са настанени колонисти от Мала Азия. Гаази 
Ахмед бей, местният управник, за да ги убеди да останат и за да не се 
страхуват от тукашните българи, построява джамия (Авлъ джамиси) 
„край южните стени на града, извън укреплението“. 

Георги Русески също разглежда настъплението на армията на 
султан Мурад | към българските земи. Според неговата версия през 
втората година на войната местните не могат да спрат нашествени- 
ците и дясното крило, ръководено от войводата Захарий, е разбито 
от Лала Шахин и принудено да отстъпи към Средна гора и да потър- 
си убежище в Стара Загора. Българският управник поставя стражи 
на Берекетската могила,” за да наблюдават движението на враже- 
ската армия. „Гурците, зачудени от сполуката си, веднага тръгнали 
по дирите на изчезналите разбити българи..., но тогавашните чести 
и непроходими гори им препятствали много на пътищата..., зато- 
ва турците употребявали хитрост, пущали разни видове кучета по 
тесните проходими пътища с пътеки и ги разпращали с пратеници, 
които от своя страна ги обучавали на откривания на человечески 
дири... Тия кучета са известни под името Зарове, с тях могли да от- 
крият пътищата на Стара Загора, дето едно куче Зар било грабнало 
просто един хляб от вътрешността на града, според преданието за- 
несло го на турците и те по него подирили и намерили града, та го 
нарекли Заара, от прякора на кучето, което им го открило...”3. 

Русески добавя и втора „романтично-патриотична“ версия за 
именуването на града Загра или Захра по името на войводата Заха- 
рий“, който го защитава и брани до превземането му от турците. 

„Тия са истинските донейде мними предания на простолю- 
дието |к. м.] за названията на градовете Стара и Нова Загора - раз- 


88 Илков, Димитър. Цит. съч., с. 31. 

89 Сюлейман Челеби е вторият син на султан Баязид l. 

90 Днес Музей на религиите. 

921 Илков, Димитър. Цит. съч. с. 22. 

92 Берекетската могила е на около 2 км югозападно от днешния град. 

33 Русески, Георги. Цит. съч., с. 27 - 28. 

24 Според разказа на Русески Захарий умира преди превземането на Стара Загора. 

съждава авторът, - а пък читателят да се увери за същността има 
други исторически факти, които историята открива с още по-закон- 
ни и верни издирвания...?. 

Сходна легенда с героични мотиви разказва и Бистра Цветко- 
ва”. В нея герои са войводите Благой и Радой, които след падането 
на Стара Загора застават начело на български войски и храбро от- 
браняват планинския проход при с. Змейово от турците. След про- 
дължителен отпор те са принудени да се оттеглят към с. Тулово, а 
след това намират убежище отвъд Балкана, като се възползват от 
гъстите балкански мъгли. 

Двама французи - С. Ф. Поайе и Емил Изамбер, през втората по- 
ловина на XIX век също интерпретират произхода на името на града. 
Френският лекар Поайе, който посещава и изучава района през 1859 
г, прави следното заключение: „Ески Заара, на официален език Заара 
ел Атик (старата Заара), произлиза от българската дума Задгора, 
оттатък планината; тя е била всъщност столица на територията, 
известна по-рано като Задгория, или край зад планината, и княже- 
ска резиденция по времето на българските царе; след превземането 
на тази провинция турците я наричат Старата Заара, българите я 
именуват Железник [...] на около 2 км на височината на планината, 
издигаща се над Ески Загра, се виждан руините на стария град, който 
турците и до днес наричат Демир хан или Железния хан“. 

Сходна е информацията, която Емил Изамбер включва в спра- 
вочника за Ориента (към второто издание от 1873 година)”. „Ески 
Загра (... на официален език Загра-ел-Атик...), изграден върху полукръг 
върху среден склон на Средна гора [...] Местоположението на древния 
град, княжеска резиденция при кралете на България, се намира на 
около 2 км на една височина, на едно място, наричано днес от турци- 


55 Русески, Георги. Цит. съч., с. 28. 

% Цветкова, Бистра. Героичната съпротива на българите против турското на- 
шествие. София: Народна просвета, 1955. [онлайн]. Цит. по: Електронна библио- 
тека по архивистика и документалистика. Раздел Книги. https://www.electronic- 
library.org/books/Book 0064111 | прегледан 26.06.2022]. 

97 Писмо на д-р Поайе до Географското дружество, съдържащо описание на каа- 
зата Ески Заара (в България). - В: Воалери, Пиер. Между два свята. Българите в 
Румелия XVIII - XIX век. София: Кама, 2005, с. 337. 

98 Isambert, Emile. Itinéraire descriptif, historique et archéologique de l'Orient. І. Grèce et 
Turquie d’Europe. 160, Паро". [Guides Joanne]. 1873, р. 659. 

те Демир хан или Железен хан...“ 

Васил Миков също не намира логично обяснение за името на 
града и пише следното: „тракийското Берое у старите българи пре- 
минава, както казахме, в Боруй, име заменено презъ турската епоха 
с Ески Заагра 100. 

Обобщение на тезите за името „Загоре“ прави Петър Коледаров 
в обзорна статия през 70-те години на миналия век"". Той разглежда 
употребата на топонима хронологически, в различните му варианти, 
в един обширен географски ареал. Анализирайки фактите и доку- 
ментите, авторът също не дава категоричен отговор на въпроса за 
преименуването на средновековния град Верея/Боруй и замяната 
му с ново име - Загора/Загра/Загреси. 

Според археолога Димитър Янков името Загора, известно още 
от Ранното средновековие, трябва да се разглежда (като топоним и 
етноним) в контекста на тълкуването на понятието през различни- 
те исторически периоди. Той изказва предположение, че именуване- 
то на града може да се обвърже с епископа на Загора, чието седалище 
според него е в средновековния Боруй. 

Проследявайки съдбата на Дебелтската епископия след завла- 
дяването на Тракия от византийците и последвалите политически 
събития в района, той излага хипотезата, че през XI век седалището 
на Дебелтския епископ е преместено във вътрешността на Тракия, 
вероятно в околностите на средновековния град Берое, със запазва- 
не на сана му като епископ на Загора. Авторът е на мнение, че берой- 
ският епископ е заместен от новия епископ на Загора (откъдето идва 
Загра в името на града)". 


99 Според Светла Димитрова и Димитър Янков тази информация може да се раз- 
глежда в две посоки: първо, дава логично обяснение за възникването на името 
Железник, с което е известен градът в края на 60-те години на XIX век; второ, 
по всяка вероятност сочи точното място на късноантичния и средновековен 
град Берое - Верея. (Вж. Димитрова, Светла, Янков, Димитър. Един нов из- 
точник на историята на Стара Загора и Казанлък. - В: Музеят помни и разказва. 
|Сборник с научни статии и студии. ЕМО „Етър“ и Институт за приложна музео- 
логия]. 2017, с. 91 - 92) 

100 Миков, Васил. Произход и значение на имената на нашите градове, села, реки, 
планини и места. [PDF]. София: П-ца Хр. Г. Данов, 1943, с. 58. 

01 Вж. подр. Koledarov, Petar. More about the Name ,,Zagore’”, рр. 92 - 107, където са 
събрани почти всички извори със споменаване на името Загоре/Загора. 

102 Янков, Димитър. Още веднъж за Загора, архиепископ Василий и отношенията 

Предположенията за (пре)именуването на града, разгледани 
дотук, варират в широк диапазон: от популярната версия за свързва- 
нето му с топонима на областта Загора," през славянската/българ- 
ската трактовка „зад планината” до вероятността Боруй да е станал 
седалище на Загорския епископ"“. Не е ясно също дали през XIV век 
все още са съществували внушителните антични крепостни стени, 
опасващи селището, които да впечатлят османците, така че да го на- 
рекат „стара крепост“ - | Загра-и| Ески Хисар". 

Направеният преглед на публикациите по темата не дава ясен 
отговор на въпроса „от кое време води началото си турското наз- 
вание на града Загра?“"". Няма сигурни доказателства за изказаната 
от Илиев теза: „Познато е фактически, че Турците не са изменявали 
названията на градищата, както са ги наричали у местните жите- 
ли, но са ги испорчвали по своему. По аналогия можем твърде уместно 
да заключим, че града назван още въ XIV то стол.[етие] от Турците 
Загра, ще се е наричал тогава от Българите Загора" "188. 


между Охридската архиепископия и Търновската патриаршия през Среднове- 
ковието. - В: Societas classica. Култури и религии на Балканите, в Средиземно- 
морието и Изтока. Ш - 2, Велико Търново: Унив. изд. „Св. св. Кирил и Методий, 
2008, с. 30 - 40. 

103 Която не включва град Стара Загора. За различните предположения за грани- 
ците на областта Загоре по време на Първото българско царство. (Вж. Коледа- 
ров, Петър. Политическа география... с. 29) 

104 Янков, Димитър. За името Загора в названието Стара Загора. 18.01.2020. - 
В: Jonan БГ | сайт за култура, изкуство, знание, православие, пътешествия, 
мода, минало, кухня, фотография|. https://dolap.bg/2020/01/18/ |прегледан 
27.06.2022]. 

105 BOA, TD 26. Подробен регистър на тимари, зиамети, мюлкове, чифлици и вакъ- 
фи върху част от територията на санджака Паша |25.Х1.1489 - 13.X1.1490]. Цит. 
от: Опис на регистри от Истанбулския османски архив към Генералната ди- 
рекция на Държавните архиви на Република Турция. Съст. Радушев, Евгений, 
Румен Ковачев. София: 1996, с. 3; BOA, TD 370. Съкратен регистър... [4.1.1523 
- 24.1.1537]. Цит. от: Опис на регистри от Истанбулския... Цит. съч., с. 7. 

06 Илиев, Атанас]. Исторически бележки... с. 51. 

107 Със Загора по същото време се обозначава българската държава. Подр. Договор 
от 1347 г. на Цар Иван Александър с Венеция и на потвърждаващото го царско 
писмо грамота от 1352 г. (Sagramento et patto de messer limperator Alexandro del 
Zagora 1346). (Вж. Гюзелев, Васил. Клетва и договор на господин Александър, 
цар на Загора |к. M.] или България, с Венецианската сеньория от 1346 г. или 
сключени през 1347 г. - В: Средновековна България в светлината на нови изво- 
ри. София: Народна просвета, 1981, с. 156 - 186) 

108 Илиев, Атанас]. Исторически бележки..., с. 51 - 52. 

Само два града променят имената си след като са превзети от 
османците - Велбъжд и Боруй. И ако за първия има основания да е 
именуван на местен владетел Константин (Констанд), то за втория 
могат да продължат разсъжденията в посока промяна на седалище- 
то на Дебелския (Загорски) епископ". 

Факт е, че въпреки различните интерпретации на проблемите 
по темата няма безспорни исторически доказателства и аргументи 
за (пре)именуването на града. Посочените мотиви за налагането на 
ново име в последната четвърт Ha XIV век остават предположения, 
които се основават на логически асоциации или препредадена (вто- 
рична) информация. 

За легендите е характерно бързото заличаване на времевите 
рамки и детайлите на описваното събитие. Ето защо безкритичното 
отношение и позоваването на тях крие риска историческото позна- 
ние да бъде повлияно от полуистини и откровени неистини. 

Вторият въпрос, който разглежданите източници третират, е 
свързан със състоянието на средновековния град. Описанията му 
варират от цветущо до западнало погранично селище през XIV век. 
Регулярните проучвания в чертите на Археологическия резерват 
„Августа Траяна - Верея - Боруй“ не показват активен живот в града 
преди завладяването му. 

Христо Гандев в своето изследване за състоянието на българ- 
ската народност през ХУ век споменава за унищожителната сила 
на османското нашествие в „средновековната крепост и град Боруй, 
средище на българска военно-административна единица и място за 
занаятчийски производства и търговия като Пловдив, но в по-малки 
размери. Неговото значение като град и областно тържище се очер- 
тава от множество единични и колективни монетни находки вътре 
в него и из околностите му до XIV век, а също и от свидетелствата 
на средновековни хронисти от западен произход, които са го посеща- 
вали". Градът паднал след ожесточена отбрана в турски ръце!" и 
крепостта му, изглежда, била разрушена през 1364 г. Той също така 


109 Янков, Димитър. Още веднъж за Загора... с. 30 - 40. 

110 Археологическите находки от XIII - XIV век в чертите на град Стара Загора ca 
малобройни. Няма публикувани данни за монументално строителство от този 
период. 

111 Без да посочва източници. 

загубил българското си население...“ 

Версията на Петър Коледаров е различна и според нея Боруй 
е загубил значението си още през 1308 година". „Заслужава да се 
отбележи - пише авторът, че Боруй - Берое въобще не се споменава. 
По всичко изглежда, че крепостта не била възстановена и загубила 
военното си значение. Нейните функции се изпълнявали вероятно от 
системата малки укрепени места по Средна гора, които пазели про- 
ходите и наблюдавали движението на противника в равнината...“ 

Изясняването на този въпрос има отношение към класифика- 
цията на града през османския период, а заключенията, без да са 
подкрепени от исторически извори и археологически материал, не 
могат да претендират за истинност. 

Българското общество се намира в един от най-кризисните пе- 
риоди в своята история през XIV век. Това не е изолирано състояние, 
тъй като цяла Европа е нестабилна по това време, а политическото 
фрагментиране и държавническата слабост на Балканите са само 
видимите изражения на всеобщата европейска криза, отразяваща се 
в безпомощността на християнството срещу османската експанзия. 
Трябва да се отчете фактът, че кръстоносните походи в предходните 
столетия, непрекъснатите междусъседски войни на полуострова и 
чумата от 1347 - 1350 година допринасят за демографския срив на 
населението". 

Бързата агресия на османските турци превръща тази криза в 
колапс и край на самостоятелните държавно-политически системи 
на балканските християнски държави. Възможно е градът, спомена- 


12 Гандев, Христо. Българската народност през XV век. Демографско и етнограф- 
ско изследване. 2. изд., София: Наука и изкуство, 1989, с. 79. 

При сключването на договора между България и Византия след успешното 
присъединяване на Крънското деспотство от Тодор Светослав. 

14 Коледаров, Петър. Политическа география... с. 90. 

15 По показателите на Баркан, Тодоров и Кил. 

16 Борисов, Борис. Д. Демографските промени през XI - XII век в днешните бъл- 
гарски земи. (Археологически свидетелства). - В: Тангра. | Сборник в чест на 
70-годишнината на акад. Васил Гюзелев|. София: Унив. изд. „Св. Климент Ох- 
ридски“, 2006, с. 394 - 397. ISBN: 954072435Х. 

Иванов, Ивелин. Чумата в Европа и българските земи в края на Средновеко- 
вието. 13.06.2003. [онлайн]. - В: LiterNet | специализиран портал за литература, 
изкуства, хуманитарни и социални изследвания]. Достъпно от: https://liternet. 
bg/publish8/ivelin_ ivanov/chumata.htm | прегледан 27.06.2022]. 

ван като Верея и Боруй, да е загубил блясъка си и да се е превърнал 
във второразредно селище години преди да влезе в границите на ос- 
манската държава. 

Третият въпрос касае начина на превземане на града - дали 
жителите му се предават доброволно или оказват активна съпро- 
тива. Тук отново хипотезите са различни и е трудно да се направят 
коректни изводи, въпреки използвания аргумент за налагане на да- 
нъка харадж на местното християнско население. 

Четвъртият въпрос е свързан с причините за изселването на 
българите от града - в резултат на целенасочената политика на ос- 
манската власт, като ответна реакция на опита за организиране на 
бунт на българите в района или е доброволно оттегляне на христия- 
ните на по-спокойни места". 

За анализ е необходимо съпоставяне на демографски данни 
преди и след завладяването на града, а такива 3a XIV век липсват. Ha- 
кои исторически изследвания споменават за бунт на населението от 
различни градове (вкл. Стара Загора) през първото десетилетие на 
ХУ век, по време на въстанието в северозападни български области 
под водачеството на Константин! и Фружин!?. 

Авторите!?! се позовават на сведенията на местни изследвачи 
на историческото минало, почерпени от „изчезналите“ сиджили. При 
липсата на първоизточника, в изказаните по-късни хипотези се по- 
явяват противоречия за времето на бунта и за сградата, издигната в 
чест на потушаването му. В този смисъл не може да се приема безу- 
словно написаното от Атанас Илиев, хаджи Господин Славов или Ди- 
митър Илков. 

Данните от строителния надпис на Ески джамия в Стара Загора, 
публикуван през 1960 година от Ибрахим Татарлъ!2°, не подкрепят 


118 За такава възможност споменава Димитър Аркадиев. (Вж. Аркадиев, Дими- 
тър. Растежът на населението в България: от зората на историята досега. 
Велико Търново: Унив. изд. „Св. св. Кирил и Методий", 2016, с. 82 - 84. ISBN: 
9786192080563) 

19 Константин П Асен, известен и като Константин Срацимир, е единственият 
син на цар Иван Срацимир. 

120 Фружин е син на последния търновски цар Иван Шишман. 

121 История на България. Т. 4, София: БАН, 1983, с. 106; Ников, Петър. Турското 
завладяване..., с. 53. 

12? Татарлъ, Ибрахим. Турски култови сгради и надписи в България. - В: Годишник 

информацията от опосредстваните спомени за въстание на местно- 
то българско население. 

В превод текстът гласи: 

„1. Пророкът, мир на него, каза: който изгради джамия за госпо- 
да, за него бог изгражда дом в рая. Завърши построяването на тази 
благословена джамия във времето на царуването на достойния все- 
победен всеподкрепян султан; 

2. на исляма и мюсюлманите, сянката на всевишния бог на све- 
товете, владетелят емир Сюлейман, син на Баязид, син на Мурад хан, 
да бъде вечно царството му; 

3. на великолепния емир, сянка на господа на земята, величие- 
то на държавата и религията, (от) Хамза бей, нека бог му продължи 
щастието. Завършването на построяването стана в края на годи- 
ната осемстотин и единадесета (< пролетта на 1409, по-точно на 
15.V.1409 2.)”. 

В надписа He се упоменава никакво брожение, а само името на 
благодетеля - Хамза бей!2°. 

Резултатите от извършените археологически проучвания в 
молитвения салон и предверието на Ески джамия също по никакъв 
начин не подкрепят тезата за бунт на българско население в Старо- 
загорско през първото десетилетие на ХУ век". 

Следователно липсата на веществени доказателства за въоръ- 
жена съпротива на местното християнско население срещу осман- 
ската власт поставя под съмнение изказаното предположение за 
последвалото принудително изселване на българите от чертите на 
града след потушеното въстание. 

Безкритичното приемане и повтаряне на опосредствана ин- 
формация, базираща се на устен разказ, превръща хипотезата в теза, 
която трайно се установява в историческите изследвания. 


на Софийския университет. Ф. Зап. фил. Т. LX, 1966, с. 588 - 592. 
123 За произхода и личността на Хамза бей вж. Кил, Макиел. Цит. съч., с. 453 - 454. 
124 Янков, Димитър. Разкопки на обект „Ески джамия” в Стара Загора. - В: [Два- 
десет и четвърта! XXIV среща на музеите от Югоизточна България. 1, София: 
2005, с. 68; Янков, Димитър. Стара Загора през първото и второто десетилетие 
на ХУ в. - В: Известия на Старозагорския исторически музей. Т. 3. Стара Загора, 
2008, с. 197 - 203. 

1.2. Демография, религиозно-културни корелации: 
българите и „другите“ 


Културното развитие на градовете през класическия османски 
период все още остава в периферията на българската балканисти- 
ка! в сравнение с изучаването на проблеми като османската адми- 
нистрация, данъчната система, аграрните отношения, категориза- 
цията на населението". Погледът към градския живот се разноо- 
бразява и задълбочава за периода на XIX век, като се съсредоточава 
най-вече върху постиженията и конфликтите на Българското въз- 
раждане. Съжителството на българите в едно физическо и културно 
пространство с редица други етноси и религиозни общности, както 
и самата мюсюлманска рамка на града в империята, са оставени на 
заден план””. 

Тезата, битуваща дълго време в българската историография, 
слага акцент върху разрушителността на османското завоевание, 
което води до бягство на населението. Според привържениците й 
местните християни са принудени да напуснат долините и да създа- 
дат нови селища в планински райони. 

Малкият брой по-стари изследвания, свързани с историята на 
Стара Загора за този период, също подчертават прогонването на 
християните от града скоро след неговото завладяване и заселване- 
то му с население от Мала Азия". 

Важен източник за състоянието и статута на селището са ос- 


125 Основополагаща роля за типологизацията на балканските градове играе KHH- 
rata на Николай Тодоров за балканския град XV - XIX век. Авторът пише 3a 
„отделна група от балкански градове - типологично различни както от за- 
падноевропейските, така и от мюсюлманските градове, които притежават 
„свои уникални архитектурни и планови характеристики” като разрушени 
или липсващи „защитни стени” и „многоетажни сгради" Въпреки това те са 
„добре, дори гъсто заселени”. (Bx. Todorov, Nikolay. The Balkan city 1400 - 1900: 
Seattle&London: University of Washington Press, 1983, pp. 8, 33 - 34) 

Вж. подр. Грозданова, Елена. Българската османистика на границата между 
две столетия - приемственост и обновление. - В: Исторически преглед, 2005, Ко 
1-2, с. 98 - 157. 

Иванова, Светлана. Градски живот (ХУ - първата половина Ha XVIII B.). - В: Бъл- 
гарското общество ХУ - ХУШ век. [Ред. Мария Радева]. София: Унив. изд. „Св. Кл. 
Охридски", 1999, с. 106 - 161. 

128 Илков, Димитър. Цит. съч., с. 36; История на Стара Загора. с. 43. 

манските регистри. Интересна информация и анализ на демограф- 
ските данни за град Стара Загора в периода ХУ - ХУП век съдържат 
публикациите на Милена Петкова"? и Дамян Борисов“. Данните в 
тях са от голямо значение за проследяване на демографската крива 
с оглед релевантността на характера на културата към броя и етни- 
ческия състав на обитателите на дадено селище. 

Описите на регистри, издадени от НБ „Кирил и Методий“ (от 
фондовете на Ориенталския отдел и от Истанбулския османски ар- 
хив), позволяват да се изследват вариантите на именуване на града 
в официалните документи чрез сравнение на вписванията. 

Названието му Ески хисар (Стара крепост) се появява в кратък 
регистър (1479) с описи"! на тимари като нахия". 

В подробен регистър на тимари, зиамети", мюлкове, чифлици 
и вакъфи“ върху част от територията на санджака Паша": (1489 - 
1490) | Загра-и| Ески Хисар вече е каза: с описани вакъфи на Гюмлю- 
коглу, на Мевляна Нуреддин””. 


129 Петкова-Енчева, Милена. Поселищна мрежа и гъстота на населението в Източ- 
ния дял на Тракийската низина през първата половина Ha XVI век, казите Стара 
Загора, Чирпан, Нова Загора и Хасково. - В: Етнически и културни простран- 
ства на Балканите. Т. 1. Миналото - исторически ракурси. | Сборник в чест на 
проф. Цветана Георгиева]. София: Унив. изд. „Св. Кл. Охридски“. 2008, с. 244 - 288; 
Petkova-Encheva, Milena. Images of an Ottoman town in Rumeli-ethnodemographic, 
economic and urban development of ESKIHISAR ZAGRA, XVth-XVIIth centures. – In: 
Güney-Doğu Avrupa Araştırmaları Dergisi Yıl. 2017, 2 Sayı, 32 S. 55 - 78. 

Борисов, Дамян. Справочник за селищата... 

Опис на тимарски регистри, запазени в Ориенталския отдел на НБ „Кирил 
и Методий“. София: НБ „Кирил и Методий", 1970, с. 2; Извори за българската 
история. [Прев. Б. Цветкова]. Т. 10, серия XV - XVI век. София: 1964, с. 61 - 87. 
Нахия - административно-териториална единица, подразделение на казата, в 
която има кадийски наместник (наиб). 

133 С термините тимар (до 19 999 акчета), зиамет (20 000 - 99 999 акчета) и хас 
(над 100 000 акчета) се обозначават данъчни отчисления от цели селища или 
от част от домакинствата на някое селище, които съставят годишните възна- 
граждения съответно на редовия състав, средния и висшия команден ешелон 
на спахийската конница (тоест т. нар. тимарска система). 

Вакъф - движимо, недвижимо имущество или пари, завещани за религиозно- 
благотворителни цели. 

Санджакът Паша обхваща една голяма част от Източна Тракия, целия Родоп- 
ски масив, Беломорието и поречието на река Марица. 

Кааза (каза) - административно-териториална единица с обхват на околия. 

137 BOA, ТА 26, 895. Цит. по: Опис на регистри от Истанбулския..., с. 3. 

Цитираните данни показват промяната в статута на селището. 

Христо Гандев, разглеждайки периода, набляга върху ислями- 
зирането, извършвано от властите в градовете през ХУ век. Той счи- 
та, че в тях се заселват турци с пропагандаторска и организаторска 
мисия, предимно духовни лица, освободени от данъци и повинно- 
сти, получаващи добро парично възнаграждение за някаква град- 
ска служба или владеещи доходен тимар в околностите. Дават им се 
частични привилегии със султански берати? и фермани"”. Според 
автора тези хора поддържат войнствения дух и религиозната ярост 
на местните турци, грижат се за създаване на джамии, медресета“", 
имарети“ и пр. Появяват се вакъфи и от образуваните фондове се 
строят молитвени домове, изграждат се доходни здания (обикнове- 
но дюкяни и работилници), издържат се учители и ученици“. 

Още през ХУ век се въвежда категоризация на градовете, която 
повтаря до голяма степен завареното в балканските държави поло- 
жение". Стара Загора е именувана най-често в изворите от този пе- 
риод като Ески хисар и Загра:“-и Атик. 

Градът, разположен в сърцето на Тракия, която е масово коло- 
низирана от нашествениците с население, идващо от Мала Азия, спо- 
деля участта на съседните селища. Знае се, че основната маса ново- 
заселени съставляват т. нар. юруци“. 

В църковно отношение градът принадлежи към Търновската 
епархия, която е разделена на три епископии - Ловешка, Преславска 


138 Берат - акт на султана на Османската империя, с който се предоставят или 
потвърждават права и привилегии (най-често от стопански или финансов ха- 
рактер). 

133 ферман - официален документ, декрет, указ в Османската империя. 

10 Медресе - училище. 

141 Имарет - благотворителен фонд с кухня за раздаване безплатна храна Ha 6e- 
дни. 

12 Гандев, Христо. Българската народност през ХУ век. Демографско и етнограф- 
ско изследване. 2. изд., София: Наука и изкуство, 1989, с. 95. 

143 Тодоров, Николай. По някои въпроси на балканския град през XV - XVI в. - В: Hc- 
торически преглед, 1962, № 1, с. 32 - 38. 

14 Петкова, Милена. Етнодемографска структура на Стара Загора през XVI - XVII 
век. - В: Александър Екзарх и българските пътища към Европа: ХХ - началото 
на ХХ век. Стара Загора: Кота. 2007, с. 75. 

15 Юруци - тюрска етническа група с номадски начин на живот. 

и Червенска, към която се причислява и Стара Загора“, след като 
губи епископския си ранг през ХУ век, вероятно заради намаляване- 
то на християнското население. Причините и последиците за това 
обстоятелство не са проучени. Подчинени на Вселенската патри- 
аршия, за местните свещеници и енориаши важат променящите се 
норми в границата на империята“. 

Тази неяснота в йерархичната подчиненост на християните в 
региона позволява да се създаде генеалогия на старозагорските „ек- 
зарси“, които уж унаследяват тази длъжност и имат задача, поста- 
вена им от Търновския митрополит, да контролират дейността на 
духовенството на цялата територия на Старозагорската каза. Според 
Пиер Воалери те се явяват „легитимни представители на местните 
християни пред властта“. 

Авторът определя специфичното за града явление „екзарх““ 
като „единствен лаически владишки представител от български 
произход, чиято служба се предава по наследство““. 


146 Петкова, Милена. Етнодемографска структура... с. 75. 

47 Мутафова, Красимира. Системата илтизам и правомощията на православната 
църква в Османската империя през втората половина Ha XVII и XVIII в. - В: Acta 
Mediaevalia Magnae Tarnoviae. Владетел, държава и църква на Балканите през 
Средновековието. | Сборник доклади от международна научна конференция, 
посветена на 60-годишнината на проф. д-р Пламен Павлов]. Ч. 2. ВТУ „Св. св. 
Кирил и Методий“, 2020, с. 594 - 622. 

Екзарх - цивилно лице, избрано за почетен черковник или почетен иконом на 
черква (което в случая с фамилията Екзарх е най-вероятното й значение, имай- 
ки предвид факта, че те са сравнително заможни и е логично да са натоварени 
с определени финансови правомощия и задължения от търновския митропо- 
лит), но терминът означава още и глава на автономна църква. (Вж. Вълчев, 
Георги. Фантазиите на Възраждането - генеалогиите. - В: Foreign Language 
Teaching. Vol. 46, 1, 2019, с. 56); За корените на изобретената биография Лизбет 
Любенова пише „с предците на Александър [Екзарх - 6. M.], дошли от Ново село 
в Заара, които бързат да се присламчат към гръцкото духовенство в длъжност- 
та си на екзарси, да се облагодетелстват от събирачеството на десятък, джеле- 
пкешанството и да се накипрят с наставката „бей-оглу”. (Вж. Любенова, Лизбет. 
Александър Екзарх или синдромът на историографската недостатъчност. - В: 
Изследвания в памет на проф. Зина Маркова. София: Акад. изд. „Проф. Марин 
Дринов”, 2010, с. 315) 

Воалери, Пиер. Александър Екзарх. Българското възраждане и началото на мо- 
дерна България. Състояние на населените места, приноси и перспективи. - В: 
Александър Екзарх и българските пътища към Европа ХІХ - началото на ХХ век. 
[Съст. Георги Вълчев, Добринка Парушева и Пиер Воалери|. Стара Загора: Кота, 
2007, с. 47 - 53. 

През XIX век съществуващата политическа институционална 
„недостатъчност“ на българското възрожденското общество (на- 
следена от предходния период) се компенсира чрез „изобретяване- 
то“ на лични биографии’. 

Данъчните регистри на Османската империя показват, че към 
1527 година Стара Загора е град, населен с мюсюлмани!”, които са 
разделени в 18 махали!?2. Това дава основание на някои историци да 
го причислят към онези градове!” , изцяло оживени от османски за- 
селници!%*. 

Според М. Кил в тази категория, освен Стара Загора, попадат 
София, Пловдив, Ямбол, Шумен и Кюстендил поради реализираното 
в тях мащабно държавно строителство! Иван Илчев: твърди, че 
населението на Стара Загора през XVI век наброява между 13 и 19 
хил. души. 

Милена Петкова прави заключение, на базата на проучените 
документи, че броят на новоприелите исляма в града е относител- 
но малък и смяната на религията е доброволна. Според авторката 
обяснението може да се търси в стремежа на местното население 
към осигуряването на определени привилегии и по-добро място в 


Авторът е френски историк и дипломат, потомък на Александър Екзарх. 

150 В случая старозагорецът Александър Боев-Бейоглу приема фамилията Ек- 
зарх. В прикаченото родово наименование „екзарх“ той вижда възможност да 
„изобрети“ своя родова генеалогия и го прави, печелейки политическо дове- 
рие като авторитетен представител на българите. (Вж. Вълчев, Георги. Цит 
съч., с. 56) 

151 Петкова, Милена. Етнодемографска структура... с. 74 - 75, с. 84 - 86. 

15? Подобна е структурата на Враца по същото време. (Вж. Мутафова, Красимира. 
Топоси на градското пространство в османската документация OT XVI - XVII век 
(на примера на Търново, Никопол и Враца) - В: Балканите - език, история, кул- 
тура. Т. 4. Велико Търново, ИВИС, 2015, с. 49) 

153 ESKİ ZAGRA (1530’da Eski Zağra mahallelerini gösteren bir belge (BA, TD. nr. 370, s. 
67) - In: TDV Encyclopedia of Islam. Aviable from: https://islamansiklopedisi.org.tr/ 
eski-zagra [viwed 02.07.2022]. 

154 Barkan, Ò. L. Quelques observations sur l‘organisation économique et sociale des 
villes ottomanes des XVIe et XVIIe siècles. - Dans: Recueils de la Société Jean Bodin. 7. 
La ville, 2 p., Institutions économiques et sociales. Bruxelles, 1955, pp. 289 - 311. 

15 Кил, Махиел. Хора и селища в България през османския период. София: Amicitia 
Publishing House, 2005, с. 21. 

156 За съжаление, не са посочени източниците, Ha които се базира табличното 
сравнение. (Вж. Илчев, Иван. Розата на Балканите. Т. 1. България до края на 
ХІХ век. София: Изд. „Колибри“, 2019, с. 237) 

социалната йерархия. 

Публикуваните от Дамян Борисов данни за XVI век позволяват 
да се изгради по-ясна демографска картина, която обуславя особено- 
стите на културния пейзаж на Стара Загора по онова време. 

През 1516/18 година градът е представен като зиамет. В него 
са регистрирани 522 мюсюлмански домакинства и 245 неженени 
мюсюлмани, живеещи в 18 махали. Описани са 16 имами (почти във 
всяка махала), 11 мюеззини:”; 173-ма от записаните са конверти- 
ти първо поколение (22.5% от общия брой регистрирани). Общият 
приход от града в размер Ha 48 020 акчета!” е формиран от облагане 
върху добив на зърно, овощни градини, лозя, кошери, зеленчукови 
градини, нахут, лук, орехи; такса за ползване на ливади, воденици, 
MyKaTa’a™ от бадж-и базар и други такси. 

Регистрацията от 1530 година отново представя Стара Заго- 
ра като зиамет „във владение на Юсуф Cody Халилоглу“®. Описани 
са 513 мюсюлмански ханета и 203-ма неженени мюсюлмани. В се- 
лището има: имарет на Велед-и Гюмлю, две джамии, два месджида, 
пет хамама и завието: Караджа Ахмед. Приходът в размер на 39 098 
акчета е формиран от облагане върху добив на зърно, орехи, коше- 
ри; приход от бозахане, воденици, ниабет!% и арусане и др. такси. Че- 
тирдесет години по късно, през 1570 година, са регистрирани 668 
„по брой души“ мюсюлмани, от които ханета!“ - 393, неженени MIO- 
сюлмани - 31 (останалите са имами, хатиби!» и други; общият брой 


157 Петкова, Милена. Етнодемографска структура... с. 80. 

158 Мюеззин - букв. призоваващ; мюеззинът призовава мюсюлманите за молитва 
5 пъти в денонощието от минарето на джамията. 

159 Акче - стара турска сребърна монета. 

160 Мукатаа - обобщен обособен данъчен дял. 

161 Борисов, Дамян. Справочник за селищата..., с. 13. 

16? Завие - сграда, използвана за срещи и събирания на суфии (последователи на 
аскетичното течение в исляма) или дервиши (членове на суфистка религиозна 
група/орден). 

163 Ниабет - такса от структурата на тимарските отчисления. 

164 Хане - персийски термин, който означава дом (къща). В османската данъчна 
практика - най-малката данъчнозадължена единица; също и демографска ка- 
тегория (семейство). 

15 Хатиб - религиозен служител, който произнася проповед преди общата петъч- 
ната молитва, която заема важно място в религиозната практика на мюсюлма- 
ните. 

на конвертитите първо поколение е 104, което представлява 15.6% 
от всички регистрирани мюсюлмани), появяват се 27 християнски 
домакинства и 10 неженени християни, живеещи в махала Гюни? 
Общият приход от града е в размер на 92 765 акчета, едната част е 
фискален приход; втората част, представена като хиссе-и Загра, е зи- 
амет на Мехмед паша [Соколлу] - 40 000 акчета, приход, формиран 
от облагане върху добив на пшеница, смесено зърно, нахут, овощни 
градини, зеленчукови градини, лук, орехи, лен, кошери, вино, лозя; 
воденици, испенче!%, приходи от бозахане, бадж-и пазар, наеми от 
дюкяни, ниабет, ресм-и арус и други сборни такси. 

През 1596 г. са описани 751 „по брой души мюсюлмани“, от кои- 
то конвертитите първо поколение са 113 (15.0400), 60 християнски 
ханета и 21 цигански. За пръв път се появява информация, че хрис- 
тиянската общност има свещеник - Истани (Истале). Сумата от да- 
нъчните приходи от града, както и пропорционалното им обособя- 
ване в две позиции (хиссе-и мири и хиссе-и Загра), повтарят тези от 
предната регистрация“. 

Християнското население продължава да се увеличава и в на- 
чалото Ha XVII век. Регистърът BOA, TD 729, (1603 - 1617), т. е. от вре- 
мето Ha султан Ахмед 1, споменава 120 християнски домакинства, 
сред които има и арменски пришълци". 

На базата на посочените данни може да се твърди, че през пе- 
риода ХУ - ХУП век Стара Загора, независимо от термина, с който е 
обозначаван в османските регистри'”, винаги има статут на град. 

Цитираните източници показват тенденцията за нарастване на 
броя на християнските му жители”. За населението през XVII в. има 
данни от 1614 година". Според регистъра в града живеят 470 ханета 
мюсюлмани и 120 ханета християни. 


166 Испенче - данък от структурата на тимарските отчисления, плащан от HEMIO- 
сюлманите (поземлен данък). 

167 Борисов, Дамян. Справочник за селищата... с. 14. 

168 Султан Ахмед 1(1603 - 1617) 

169 Кил, Макиел. България под османска... с. 16. 

10 Нефс (самото място), касаба (град) или шехир (малък град). 

11 Кил, Макиел. Развитието на градовете... с. 30. 

172 BOA, istanbul, TD 729. [TABLES POPULATION ESKI ZAGRA 1516 - 1614.jpg].[digital image]. 
Достъпно от: https://bg.m.wikipedia.org/wiki/%D0%A4%D0%BO%DO%BI%HDIO% 
BB:TABLES POPULATION ESKI_ZAGRA 1516-1614.jpg [прегледан 27.06.2022]. 

Коментираните дотук сведения позволяват да се проследят не 
само промените в етнорелигиозния състав на населението и дина- 
миката на демографските му показатели, но и етапите на преконфи- 
гурация на градското пространство и архитектурния облик. 

Ясно и отчетливо се откроява жилищната зона на града. Тя е 
пряко обвързана с конфесионалната структура на населението и 
начина, по който то е регистрирано в османските поименни описи 
- разграничено на мюсюлмани и немюсюлмани и групирано по квар- 
тали, обозначени като махали. Част от вписаните в османските ре- 
гистри названия се запазват като устойчиви топоси. 

Евлия Челеби, който посещава Ески Загра през 1652 - 53 годи- 
на, не споменава тук да живеят християни. 

Каква е съдбата на местната източноправославна общност през 
втората половина Ha XVII век? Дали липсата на информация за нея 
не е пропуск на пътеписеца? Дали в преданията, че българите са се 
заселили отново в града през ХУШ век, както и в тези за повторното 
им изгонване", има историческа истина - на този етап е трудно да 
се даде ясен отговор“. 

Като център на каза селището се управлява от кадия. До голе- 
мите административни реформи в края на 50-те и началото на 60-те 
години Ha XIX век в неговите ръце са съсредоточени правораздава- 
нето, надзорът върху правителствената политика и продоволствия- 
та. Полицейската власт се осъществява от субашия, а военната - от 
алай бей. 

От управниците на Стара Загора най-известен е Гаази Ахмед 


13 В тази връзка е интересно да се отбележи, че през 1570 г. за пръв път в регис- 

трите на казата се появяват две села с наименованието Йени кьой (Ново село). 
Първото е схристиянско население, има и свещеник „папа Йован“ Дамян Бори- 
сов го свързва с дн. село Люляк. (Вж. Борисов, Дамян. Справочник за селища- 
ma..., с. 65 - 66) 
Според проучване Ha Археологическото дружество „Августа Траяна“, описано 
от председателя му Атанас Кожухаров в писмо, адресирано до директора на 
Народния музей с дата 10 юли 1912 г., това селище (Йени кьой) трябва да се 
намира северозападно от Стара Загора. (Вж. Донева, Ваня. За археологията и 
иманярството. - В: По пътя на миналото. | Сборник научни статии по повод 
65-годишнината на д-р Георги Китов|. София: ИК Арос, 2008, с. 85 - 86) 

14 Петко Славейков също споменава за изгонване на българите от Бер (Стара За- 
гора) и заселването им в Калофер и Ново село. (Вж. Славейков, Петко. Цит. съч., 
с. 193 - 195) 

бей, който умира през 1418 година’. Той полага началото на преу- 
стройството на града след завладяването му и започва активна стро- 
ителна дейност. 

От по-късно време в местната история остава името на Кочи 
бей, албанец по произход, който управлява през първата половина 
на ХУП век. Той е родоначалник на голямата фамилия Еминбеювци, 
редица представители на която са свързани с по-късната история на 
града. 

Още с падането на Боруй под османско владичество се налага 
османската данъчна система. През втората половина на ХУ век се- 
лището се споменава като свободен зиамет, а един век по-късно е 
зиамет на субашия. 

XVI век е широко дефиниран като зенит на Османската импе- 
рия, белязан от създаването и функционирането на имперските ин- 
ституции, свързани със системата на тимарите. 

Градовете са местата, в чиято структура се откроява най-ясно 
динамиката на стопанството, а данните за тях показват промените 
в демографската ситуация. Те се развиват в обща рамка, но специ- 
фиката на всеки един очертава микронивото, в което се разкриват 
общи характеристики, съответстващи на имперската тенденция, и 
се проявяват особеностите на локалното градско пространство. 

Формата на управление на империята е вид теокрация, бази- 
рана на идеята за ясно разграничен йерархичен порядък, начело на 
който стои султан, притежаващ и упражняващ абсолютна божестве- 
на власт. В границите й са принудени да живеят заедно три големи 
религиозни групи - християни, мюсюлмани и юдеи. Нито една от тях 
не е еднородна. 

В стремежа си да намали конфесионалните противоречия меж- 
ду различните групи и опитвайки се да моделира вътрешния си ком- 
форт, османската система разделя поданиците си на две основни 
сфери: сферата на верните (на мира) - мюсюлманите, и сферата на 
войната - немюсюлманите. 

Правата и задълженията на всеки индивид в различните групи 
се определят както от неговия социален статус, така и от специфи- 


15 Илков, Димитър. Цит. съч., с. 28. Според автора тялото му било погребано в дво- 
ра на Авлъ джамия. 

ката на самата група, към която принадлежи. Изповядащите исляма 
винаги са в положение на доминиращо мнозинство, противопоставе- 
но на подтиснатите малцинства навсякъде в империята, независимо 
от факта, че в повечето региони те самите се явяват малцинство по 
отношение броя на населението. 

Фундаменталната дихотомия в социалния порядък на Осман- 
ската империя е аскери-рая - дискурс, в който минава животът на 
поколения хора столетия наред. 

Социалният контекст на термина рая с буквално значение ста- 
до включва и друга семантика - това са онези поданици, чиито труд 
върху земята формира приход, който издържа държавата - т.е. селя- 
ните. 

„Хората, живеещи и произвеждащи в градовете (чието съотно- 
шение към останалите Н. Тодоров определя в рамките на 7% - 8%), 
не са рая? [к. м.] най-вече по дефиниция и всеки елемент на техния 
статут (и статус), произтичащ от това“”. 

Два документа от втората половина Ha XVI век (1568) показват 
феодалните повинности, с които е натоварено населението в Старо- 
загорско. Първият се отнася за свикване войнуците!” за военен по- 
ход”, авторият разпорежда те да се отправят да косят определените 
им места, за да не се пропусне благоприятния сезон". Почти по съ- 
щото време в столицата на империята има глад за месо. 


176 Рая - термин за обозначаване на социална категория, без оглед на религиозна- 
та принадлежност, която произвежда и плаща данъци. 
Борисов, Дамян. Икономическа характеристика на българските земи като част 
от Османската империя. - В: Стопанска история на България, Европа и света. Ч. 
1. България. София: ИВРАЙ, 2017, с. 35. 
Войнуците са военизирани християни (предимно българи), които още преди осман- 
ското нашествие били включени в „групата на военните“. (Вж. подр. Атанасов, Хрис- 
тиян. Българите, Османската империя и оръжието. 06.04.2020. [онлайн]. - В: ЕКИП 
- Експертен клуб за икономика и политика [уеб сайт]. Достъпно от: https://ekipbg. 
com/orujie-osmanska-imperia/?fbclid=IwAR3%20gbcrKhq | прегледан 01.07.2022) 
Заповед с аналогично съдържание получават кадиите на Враца, Никопол, Оря- 
хово, Търново, Плевен, Ловеч, Ямбол, Шумен, Силистра, Провадия, Разград, Зла- 
тица, Стара Загора. (Вж. Грозданова, Елена, Андреев, Стефан. Българите през 
XVI век. По документи от наши и чужди архиви. София: Издателство на Отечест- 
вен фронт, 1986, с. 71) 
180 Заповедта е отправена към кадиите на София, Шехиркьой (дн. гр. Пирот), Шу- 
мен, Берковица, Никопол, Ямбол, Плевен, Оряхово, Ловеч, Златица, Враца и Cra- 
ра Загора. (Вж. Грозданова, Елена, Андреев, Стефан. Цит. съч., с. 71) 

Падишахът заповяда на кадиите!* незабавно да осигурят необ- 
ходимото количество овце. Тези сведения, освен съдържащата се в 
тях информация за повинностите, показват стопанските специфики 
на района през XVI век - наличието на войнуци и развито скотовъд- 
ство. 

Няма точни данни за архитектурния облик и етническия състав 
на Стара Загора непосредствено преди падането й под османско вла- 
дичество, но е безспорна промяната, която настъпва в резултат на 
новоустановения ред след завладяването и последвалите миграции 
на населението. Тя е най-видима в структурирането на градската те- 
ритория. Именно там се поставя началото на дългото конфликтно- 
контактно съжителство на „различността“ между християнството и 
исляма - и като религии, и като култури. 

Промените в етноконфесионалния и демографски облик на 
местното население водят до наслагване на две системи на органи- 
зация на градското пространство". 

Доколко традициите, характерни за средновековния българ- 
ски град, са усвоени или погълнати от урбанистичната османска кул- 
тура, която е смесица от концепции на завоевателите и завладените 
общества, е трудно да се прецени. 

На базата на наличната информация, до XVI век Стара Загора 
може да се причисли към групата на средно големите градове, като 
броят на домакинствата варира между 500 и 585. 

Вера Мутафчиева отбелязва наличието на вакъфи: на Нуред- 
дин паша с 156 700 акчета годишен приход"? и наследствен Ha Сару- 
джа паша, Умур бей и Али бей, като последният притежава открития 
пазар, кервансарай! и хамам в града с изрично отбелязани сергии 
на папукчии, продавачи на сушени плодове и касапи!®, 


181 Заповедта е до кадиите на Ямбол, Стара и Нова Загора, Казанлък, Одрин, Гелибо- 


лу, Виза, Къркклисе, Димотика, Хайреболу, Родосчук, Чъглайък, Чорлу, Силиврия, 
Чирмен. (Вж. Грозданова, Елена, Андреев, Стефан. Цит. съч., с. 207 - 208) 
Борисов, Дамян. Икономическа характеристика на българските земи... с. 34 - 35. 
Мутафчиева, Вера. Османска социално-икономическа история. София: Изд. на 
БАН, 1993, с. 385. 

Кервансарай - голяма сграда, която която служи като място за хранене и прес- 
пиване на пътници и търговски кервани (колони от коне, каруци, камили, кои- 
то пътуват заедно и пренасят товари). 

185 Мутафчиева, Вера. Цит. съч., с. 91. 

Оскъдните исторически данни ни дават възможност да доби- 
ем представа за съотношението между мюсюлманското и немюсюл- 
манското население. След масовата колонизация на преселници от 
Мала Азия през XV - XVII век, сред обитателите на града преоблада- 
ват мюсюлманите. 

Развитието на стоково-паричните отношения и местния пазар 
протича успоредно с тенденцията към увеличаване броя на христи- 
янските жители на Стара Загора. Градът постепенно уголемява раз- 
мерите си и се превръща в търговско-занаятчийско средище. Според 
историческите извори и археологическите данни в първите годи- 
ни след падането на Боруй под османска власт площта е идентична 
с тази на средновековния български град. В началото на ХУ век се 
присъединяват нови територии и очертанията излизат извън рам- 
ките на цитаделата. Две от емблематичните за разглеждания период 
сгради, със сигурна локализация - Ески джамия (Обр. 17) и Чифте 
баня“, са разположени южно от крепостната стена. 

Евлия Челеби, който посещава града! през втората половина 
Ha XVII век, прави интересно описание на неговото състояние и осо- 
бености!8, Въпреки необходимостта от критично отношение към 
неговите сведения, те дават информация за живота и архитектурата 
по онова време. Авторът споменава 17 джамии (Хамза бей, наричана 
по-късно Ески джамия, която е с големи кубета и симетрично мина- 
ре, денонощно пълна с богомолци; той цитира текста на строител- 
ния й надпис, но споменатата от него година е 1398; Ени джамия, 
разположена вътре в чаршията, и още Ноктаджи, Али паша, Нал бей 
и Теке джамия, които са с кубета и едно минаре), едно медресе Али 
паша, 42 училища, пет обществени бани (Чифте хамам!?, Аладжа!" 


186 Разрушена през 30-те години на ХХ век. 

187 Челеби, Евлия. Пътуване на Евлия Челеби по българските земи през средата 
Ha XVII век. [Превод Д. Г. Гаджанов]. - В: Периодическо списание на Българското 
книжовно дружество, LXX (ХХІ), № 9 - 10, Пловдив, 1909, с. 684 - 686. 

188 Челеби не отбелязва съществуването на действащи текета в Стара Загора, но 
сред джамиите, които посочва, фигурира една Теке джамия. Той отбелязва 
също 4 гробници (тюрбета): на Тухум Баба; на Дуган Деде; на Караджа Ахмед 
Деде; на Абдюл Мюмин Баба. 

189 Чифте хамам - двойна баня (мъжка и женска). 

190 Аладжа - пъстър, шарен памучен или копринен плат. 

хамам, Кючук?! хамам, Паша хамам и Ени! хамам) и 200 частни". 
Узун!" чаршия е много богата. 55 дюкяна, солиден безистен!%, чеш- 
ми и ханове са сред градските забележителности. Според пътеписеца 
старозагорският климат е много приятен. Северната част на града е 
планинска, покрита с лозя!%, a на юг към Одрин се открива разкош- 
на равнина с богати села и градове. Той е впечатлен от белия хляб, 
дюлите, жълтия мед, нахутените козунаци, крушите и черешите в 
района. Във всяка богата градска къща има шадраван. Интересно е 
името, с което пътешественикът нарича града - Авгандира“”, като 
обяснява, че е сгръцки произход и означава червено яйце. Спомена- 
ва, че са видими старите крепостни стени на селището и по време на 
посещението му то е зиамлик, управляван от Абазе Мустафа arat”. 

Мустафа бен Абдуллах Хаджи Kanda е османски историк и Tre- 
ограф, оставил описания на всички османски азиатски и европейски 
територии по онова време. Книгата „Описание на света“ съдържа 
кратка бележка за Стара Загора със следното съдържание: „Заграи- 
атик, Загра ескиси, градец и кадилък при полите на Балкана [...] Тъй 
като Тунджа тече покрай града, всяка къща има в изобилие вода. 
Многобройни са градините с овошки и зеленчук... 


191 Кючук - малък. 

12 Ени- нов. 

193 Вероятно броят е преувеличен поради смесването на различните типове кул- 
тови сгради. 

14 Узун – дълъг, висок. 

15 Безистен - покрит пазар. (Вж. подр. Димитрова, Светла. Безистенът на Ески 

Заара. - В: Мозайка от миналото на Стара Загора. Стара Загора: Инфоз, 2022, 

с. 16 - 17). [Електронна книга]. Достъпна от: https://www.infoz.bg/doc/mozaika- 

ot-minaloto-na-stara-zagora.pdf 

Отглеждането на лозя може да се свърже с наличие на християнско население. 

Димитров изказва интересна хипотеза за името Авгандира като го приема за 

видоизменено по-старо наименование на града „съобразно особеностите на 

турския език“ Счита, че Челеби е „първият извор, в който намираме запазен 

спомена за античното име Августа Траяна, макар и в извънредно изменена фор- 

ма“ - т.е. Авгандира. (Вж. подр. Димитров, Димитър, П. Авгандира и Велта, две 

предполагаеми имена на Стара Загора. - В: Известия на Българското историче- 

ско дружество, № 21, София, 1945, с. 141) 

198 Челеби, Евлия. Цит. съч., с. 684 - 686. 

199 Кятиб Челеби (1609 - 1657) 

200 Румелия и Босна. Географски описал Мустафа бен Абдуллах Хаджи Калфа. |От 
немското издание на Йосеф фон Хамер превел и снабдил с обяснителни бележки 
Ст. Аргиров]. - В: Архив за поселищни проучвания, № 2, 1938, с. 99. Преводачът от- 

През 70-те години на ХУП век през града минава още един пъте- 
шественик - Йохан Христоф фон Киндсперг, императорски резидент 
на Хабсбургите при Високата порта. Той се възхищава на стадата, 
хубавите ниви и градини. Отбелязва, че районът е богат на дървен 
материал, който се изнася към Одрин. В подножието на планината се 
виждат много дъскорезници”". 

Сведенията, оставени от пътешествениците през разглеждания 
период, са малко, защото Стара Загора остава встрани от основните 
пътни артерии, които чужденците следват. Те се впечатляват от зе- 
меделските култури в околностите на града и допълват информаци- 
ята от османските регистри. 

Наличните данни за местната селищна конфесионална и квар- 
тална структура дават основания за паралел с модела на организа- 
ция на населението и пространството в класическия ислямски град 
и присъствието на най-характерните му черти. 

На първо място е липсата на органично структурно единство и 
диференциацията на няколко самоуправляващи се групи”. 

Вторият белег е свързан с организацията на населението по 
вероизповедание, а третият - с групирането по професионален при- 
знак. Джамиите - обособената централна зона, пазарите (безистен и 
чаршия) и кварталите - разделени по религиозен признак, са харак- 
теристики, присъщи на ислямския град?°. 

През XV - XVII век изброените елементи са видими в градско- 
то пространство на Стара Загора. Освен описаните от Евлия Челеби 
17 мюсюлмански храма: и оформените махали, за които се съдър- 
жа информация в разгледаните по-горе данни от данъчни регистри, 
има сведения за други ориенталски архитектурни сгради, от които 


белязва допуснатите грешки - градът се намира не в подножието на Балкана, а 
на Средна гора, а реката не е Тунджа, а Бедечка. Прави впечатление описанието 
на друг град с името Захра (Загора), който е близо до Дунав. (Вж. Цит. съч., с. 89) 

201 Немски и австрийски пътеписи за Балканите XVII - средата на XVIII в. |Увод, 
подбор и коментар М. Йонов]. София: Наука и изкуство, 1986, с. 146. 

202 Със сигурност след 1570 г., когато се появява първата българска махала „Кьо- 
ни“. (Срв. „Кьони“ при Petkova-Encheva, Milena. Images of An Ottoman Town in 
Rumeli, с. 62 или „Гюни“ при Борисов, Дамян. Справочник за селищата... с. 14) 

203 Lapidus, Ira. Muslim Cities in the Later Middle Ages. 2. ed., New York: Cambridge Uni- 
versity Press, 1984, p. 86. 

204 Вероятно броят на джамиите, без тюрбетата и текетата, е по-малък. 

малко оцеляват до ХХ век. 

Сред значимите строежи на ранната мюсюлманска архитекту- 
ра е безистенът?% - четириъгълна каменна постройка, с шест свода, 
покрити с олово, издигната през XVI век. В него са разположени дю- 
кяни и складове на местните търговци. От четирите страни има по 
една тежка дървена порта, обкована с желязо, а дворът е дълъг и IO- 
крит с калдъръм. Безистенът и чаршията оформят търговската зона 
в града. 

Баните са сред първите обществени сгради, които османските 
турци изграждат в завладените градове на Балканите. Те са свърза- 
ни с вероизповеданието на завоевателите и изискването на ислям- 
ската религия за телесна чистота. Оттук се поражда и мюсюлмански- 
ят култ към водата, който намира най-висш израз в религиозните 
задължения на мюсюлманите за чистота на тялото при засвидетел- 
стване на вярата. 

През разглеждания период в града има пет обществени бани, 
една от които е Чифте баня” (Обр. 24). Тя съществува до 1932 rogn- 
на, когато е съборена, защото се врязва в една от основните градски 
улици, на която се намира и пожарната?” 

Друга разновидност на мюсюлманския култ към водата са мно- 
гобройните и различни по вид чешми, които османските завоевате- 
ли изграждат и по българските земи". За наличието на обилно KO- 
личество вода свидетелстват и пътешествениците. 

През първите векове на османското владичество обликът на 
града се променя. Новите му обитатели го устройват по свой вкус. 


205 Описание на сградата има на страниците на „Цариградски вестник“. (Цари- 
градски вестник, № 267, 10.03.1856); Вж. също Донева, Ваня. „Цариградски 
вестник“ - източник на информация за живота в Ески Заара. - В: Societas classica. 
Култури и религии на Балканите, в Средиземноморието и Изтока. 4, Велико 
Търново, 2009, с. 272. 

206 Описана подробно в спомените на Андрей Тошев през 70-те тодини на XIX век. 
(Вж. Тошев, Андрей. Ранни спомени. 1873 - 1879. [София]: Изд. Т. Ф. Чипев, 1938, 
с.20- 22) 

207 Сградата, макар и обявена за народна старина, се ABABA пречка за оперативната 
работа на колите при гасенето на пожари. 

208 За подробно описание на разновидностите и устройството им вж. Миков, Лю- 
бомир. Османските обществени бани по българските земи (ХУ - ХХ век). (Кул- 
турно-исторически профил). - В: Годишник на Висшия ислямски институт. 2, 
София: Dedrax LTD, 2010, с. 172 - 222. 

Доминират архитектурни елементи, характерни за ислямската кул- 
тура. 

Стара Загора остава дълго в границите на една империя, коя- 
то използва верското начало като основен разграничителен белег 
за поданиците си. В предмодерните времена - според Николай Ape- 
TOB?” - мрежата от идентичности на хората е аморфна, но на преден 
план излиза религиозната идентичност, съчетана с регионалната 
(свързана с града и неговите околности), и, разбира се, с етническа- 
та (която се проявява преди всичко в езика и бита). Тези сходства, 
променливи и променящи се, оформят и културния облик на града. 

В хода на историческите превратности ислямската цивилиза- 
ция губи водещата си роля през XIX век. Дългото съжителство ин- 
филтрира в християнската култура източни влияния като хаджи- 
лъка”, култа към водата (свързан с градежа на чешми и бани?) и 
богатия речников запас, използван до днес в българската реч и то- 
понимията. 

Времената на преход винаги са предизвикателство за истори- 
ческата наука. Разрушаването на една обществено-политическа сис- 
тема и изграждането на друга върху едни и същи територии поставя 
за решаване съвкупност от проблеми, съсредоточени във формулата 
„приемственост и промяна". Те се изострят в моменти, които претен- 
дират за съдбовност. 

Голямата трансформация в мрежата на заварените антични и 
средновековни балкански градове, допълнена със създаването на 
нови, е наречена с обобщаващото определение османо-левантийска 
урбанизация. Тя включва различни компоненти: нов урбанистичен 
профил, визуализиран през архитектурни единици и ансамбли (по 
правило поддържани от вакъф); ежедневно съжителство на поколе- 
ния с културни различия; оформяне на пазарни средища. Изброени- 


209 Дретов, Николай. Идентичност и християнство - смисъл и (зло)употреби. - В: 
Литературен вестник, № 2, 17 - 23. 01. 2007. 

210 Хадж - мюсюлмански религиозен обичай, свързан със задължителното за 
мюсюлманите поклонение по светите места. За поклоничеството и хаджилъка 
вж. Гюрова, Светла, Данова, Надя. Книга за българските хаджии. 2. изд., София: 
Акад. изд. „Проф. Марин Дринов“, 1995, с. 7 - 28. 

21 Османските обществени бани са свидетелство за строителните умения, които 
се възприемат от предходни архитектурни традиции и доразвиват съобразно 
спецификата на османската архитектура. (Вж. Миков, Любомир. Цит. съч. с. 220) 

те характеристики са присъщи за Стара Загора и определят облика 
на града през XV - XVIII век. 

Модерният исторически подход изисква поставянето на акцент 
не само върху „приемствеността” или върху „промяната” в прехода 
от Балканско средновековие към османска имперска хегемония. На- 
лагането на османската власт е мащабно явление, свързано с прелом 
в съдбата на жителите на Балканския полуостров. Но провинциал- 
ните обществени структури продължават да функционират. 

Никой завоевател не може да затвърди и институционализира 
новозавоюваните територии, ако подхожда абсолютно деструктив- 
но към тях. Османците донасят новости, но и възприемат съществу- 
ващото??. Върху културата им определено влияние оказват местни- 
те естетически ценности и идеи“. 

В заключение на тази глава приемам разсъждението на Атанас 
Иширков, написано преди повече от сто години, което звучи актуал- 
но. Все още „историята на българите под турците в нашите списа- 
ния е само история на български въстания и възраждане. У нашите 
историци не е проникнала още яко истината, че историческите съ- 
бития от времето на турското владичество са засегнали в повече- 
то случаи еднакво силно турци и българи...“2“. 


22 Според Димитър Ангелов главната разлика между града и селото в среднове- 
ковната българска държава през XIII - XIV век е свързана с развитието Ha за- 
наятите и търговията. (Вж. Ангелов, Димитър. Из средновековното ни минало. 
Държава, народност, култура. София: ОФ, 1990, с. 211, 214) 

213 Това дава основание на специалистите да я окачествяват като нов румелийски 
клон на османската култура. (Вж. Стайнова, Михаила. Османското изкуство на 
Балканите. XV - XVIII в. София: Унив. изд. „Св. Климент Охридски“, 1995, с. 63, 83) 

214 Иширков, Атанас. Град София през ХИП век. София: Софийско археологическо 
дружество, 1912, с. 3. 

ГЛАВА П. ДУХЪТ НА НОВОТО ВРЕМЕ В СТАРА ЗАГОРА: 
МЕТАМОРФОЗИ 
(втората половина на ХУШ век - 1877 година) 


П.1. Кратък историографски преглед 


С „Българско възраждане“ в националната ни историография 


се означават взаимносвързани процеси, които изживява българско- 
то общество през XVIII и най-вече XIX век. Този термин е до голя- 
ма степен условен по отношение на същността“, хронологическите 
граници” и периодизацията””. 


Времето на преход към ценностите и моделите на Модерната 


епоха е обект на изследователски интерес повече от век и половина. 


Усилията на няколко поколения учени са съсредоточени около раз- 
нообразната проблематика на Възраждането. 


215 


216 


217 


Успоредно с професионалните тези за епохата съществуват 


Като „времето на преход от затворения традиционен начин на живот, съсре- 
доточен върху оцеляването, към модерната епоха на икономическо оживление, 
културни промени и политически действия наричаме Българско възраждане” 
(Вж. История на България за XI клас на средните общообразователни учили- 
ща. София: Анубис, 1999, с. 181); Епохата „през която се възражда интересът 
към светската наука и култура, към реалистичните форми в изкуството, към 
човека и неговия духовен свят. [...] Това е епоха на формиране на буржоазните 
нации, на съзряване и осъществяване на буржоазните революции, на обособя- 
ване и създаване на самостоятелни национални държави”. А Българското въз- 
раждане се представя като „съвкупността от икономически, социални, полити- 
чески и културни процеси, които обхващат съдържанието на преходната епоха 
от феодализма към капитализма, от феодалното към буржоазното общество”. 
(Вж. История на България. Т. 5. Българско възраждане XVIII - средата Ha XIX в. 
София: БАН, 1985, с. 13) 

Преглед на различните гледни точки вж. Петков, Петко Ст. За горната хроноло- 
гическа граница и за понятието „Българско възраждане”. - В: История, 2001, Ко 
2-3, с. 55 - 67; Споделяйки периодизацията на Николай Генчев, Пламен Митев 
приема за горна граница на епохата Освободителната война; за земите, включе- 
ни в Княжество България - Берлинския договор от 1(13) юли 1878 г, за Източна 
Румелия - Съединението, за Македония и Източна Тракия - Балканските войни 
от 1912 - 1913 г. (Вж. Митев, Пламен. Българско възраждане. (Лекционен курс). 
София: Стандарт, 2012, с. 14) 

Вътрешната периодизация също е условна, базира се на реални изменения в 
историческата еволюция и събития, които качествено обогатяват историче- 
ския процес. (Вж. Генчев, Николай. Българско възраждане. София: Изток-Запад, 
2010, с. 14 - 16) 

представите, формирани от художествената литература и от пате- 
тичните популяризаторски текстове”. 

Наред с обобщаващите трудове има изследвания, осветляващи 
различни аспекти от живота и дейността на българите през разглеж- 
дания период. Николай Генчев прави подробен анализ на постижени- 
ята и слабостите на българската историография на Възраждането”, 
а Вера Бонева проследява трите периода в дългата историописна 
традиция по темата”. 

В последните две десетилетия се активизират дискусиите за 
моделите, по които се гради мисленето за историята. 

Особен интерес предизвиква научната литература за Българ- 
ското възраждане, като в опитите да се постигне по-точна преценка 
за този особен, но важен за българите период към историците?” се 
присъединяват социолози, културолози, политолози и др.22 


218 Подр. Бонева, Вера. Българското възраждане в българската историопис. 
03.03.2003. [онлайн]. - В: LiterNet | специализиран портал за литература, изку- 
ства, хуманитарни и социални изследвания|. Достъпно от: https://liternet.bg/ 
publish8/vboneva/istoriopis.htm | прегледан 01.07.2022]. 

219 Генчев, Николай. Цит. съч., с. 21 - 44; също и в по-старото издание (Вж. още Ген- 
чев, Николай. Българско възраждане. София: Изд. ОФ, 1988, с. 5 - 49) 

20 Подробен историографски обзор вж. Дуйчев, Иван. Преглед на българската ис- 
ториография. - В: Jugoslovenski istorijski Casopis, 1938, № 1 - 2, с. 40 - 74; Велева, 
Мария. Формиране на исторически наука в България след Освобождението. - В: 
Университетски изследвания и преподаване на българската история у нас и в 
чужбина. 1982, с. 246 - 278; Бонева, Вера. Пътеводител в проблематиката и 
литературата по история на Българското възраждане. Шумен, 1999; Бонева, 
Вера. Българското възраждане в българската историопис. 

21 Според Петко Петков „Българският преход към Новото време, романтично и не- 
точно наричан все още Българско възраждане, е предимно бавна, еволюционна 
промяна, прекъсната в средата на 70-те години на XIX в. заради осъществените 
решения на радикалната българска емиграция за предизвикване на външна на- 
меса с цел създаване на самостоятелна българска държава.“ (Петков, Петко. За 
революционния финал на еволюционното Българско възраждане. - В: Еволю- 
ция срещу революция или за моделите на развитие. Русе: РБ „Любен Каравелов“, 
2020, с. 209 - 221) 

22 Даскалов, Румен. Как се мисли Българското възраждане. София: Лик, 2002; Ди- 
митров, Георги Д. Да мислим ли Възраждането? Паметник на Възраждането 
или камък в блатото на нашата историография. - В: Социологически проблеми, 
2004, № 1 ~ 2, с. 309 - 326; Везенков, Александър. Очевидно само на пръв NO- 
глед: „Българското възраждане“ като отделна епоха. - В: Балканският XIX век, 
Други прочити. София: Рива, 2006, с. 82 - 127; Даскалов, Румен. Проблематиза- 
ция на Възраждането. - В: Балканският XIX век..., с. 159 - 163; Поппетров, Ни- 

Правят се анализи на локалните (националните) специфики в 
контекста на имперското развитие и сравнения със сродни европей- 
ски явления. 

Все още сред обществото и сред учените битуват много митове 
- стари и нови, (наслагани продължително, понякога целенасочено 
употребявани) по отношение на епохата (с патриотичен акценти ро- 
мантична украса). През последните две десетилетия теоретичните 
теми, свързани с Българското възраждане, намират своите нови из- 
следователи и водят до развенчаването на някои от тях. 

Духът на Новото време в разглеждания темпорален отрязък 
прониква в Стара Загора, следвайки общите модели и тенденции, 
описани в обобщаващите трудове на наши историци??3. Носи и cne- 
цифични особености, които слагат своя отпечатък върху културния 
облик на града. Намира многообразни проявления в образование- 
то22*, формирането на интелигенция, религиозната еманципация”*, 
всекидневието? и грижите за здравето”. 

Тези му аспекти са отразени в спомените на Атанас Илиев2?, 


колай. Българското възраждане: бележки към един (не)възможен дебат. - Е: 
Балканският ХІХ век..., с. 164 - 181; Пенчев, Пенчо. Българското възраждане 
- митове, постижения и уроци. - В: История, 2018, № 2, с. 179 - 194; Хранова, 
Албена. Метафора, епохи и митологии в понятието Възраждане. - В: История, 
митология, политика. София: Унив. издателство „Св. Климент Охридски“, 2010, 
с. 47 - 62. 

23 Пенев, Боян. Начало на Българското възраждане. [София]: Кама, 2005; Ган- 
дев, Христо. Фактори на Българското възраждане. София: Печатница Култура, 
1943; Гандев, Христо. Проблеми на българското Възраждане. София: Наука и 
изкуство, 1976; Арнаудов, Михаил. Българското възраждане. Наченки на дви- 
жението за народност, култура, и независимост. София: Бълг. мисъл, 1941; Хри- 
стов, Христо. Българските общини през Възраждането. София: БАН, 1973; Рад- 
кова, Румяна. Българската интелигенция през Възраждането (ХУШ - първата 
половина на XIX век). София: Наука и изкуство, 1983. 

24 Димитров, Ангел. Училището, прогресът и националната революция. Българ- 
ското училище през Възраждането. София: БАН, 1987. 

225 Маркова, Зина. Българското църковнонационално движение до Кримската вой- 
на. София: БАН, 1976; Бонева, Вера. Българското църковнонационално движе- 
ние 1856 - 1870. София: За буквите, 2010. 

226 Гаврилова, Райна. Колелото на живота. Всекидневието на българския въз- 
рожденски град. София: Унив. изд. „Св. Кл. Охридски“, 1999. 

27 Стефанов, Васил. Българската медицина през Възраждането. София: Медици- 
на и физкултура, 1980. 

228 Илиев, Атанас. Спомени на А. Т. Илиев. София: БАН. 1926. 

Атанас Иванов?°, Петър Иванов, Васил Атанасов", Анастасия To- 
шева, Андрей Тошев2, Минко Минев“, Стефан Минчев и Христо 
Шиваров? и в първата история на Стара Загора, написана от Дими- 
тър Илков2”. 

За уточняване на детайли от местната културна история особе- 
но значение има „Хронологическото описание на по-важните и забе- 
лежителни събития в Стара Загора в черковно, училищно и общона- 
родно отношение в ХІХ в.“ на хаджи Господин Славов. Авторът дава 
относително точна хронология на събитията като съвременник, 
участник и наблюдател. Той разкрива и интересни детайли от град- 
ския живот, опитвайки се да не поставя акцент върху собственото си 
битие. 

С проблемите около възстановяването и строителството на 
старозагорските църкви се занимават Недю Александров Недев», 


229 Иванов, Атанас. Черти из животът и записки на Атанас Иванов, бивший учи- 


тел в Стара Загора. Сливен, 1885. 

Иванов, Петър. Възпоминания от разбърканите времена. Пловдив, 1884. 

Атанасов, Васил. Спомени из живота и дейността ми. София: Печатница Ал. 

Стоичков, 1936. 

Тошева, Анастасия. Автобиография (Животопис) на Анастасия М. Тошева, уч- 

редителка на първа българска девическа петокласна гимназия в Стара Загора. 

Стара Загора, 1911. 

233 Тошев, Анрей. Цит. съч. 

234 РИМ - Стара Загора, инв. № 6 Сз-спф 125 - Минко Минев. Спомени. Машино- 
писно копие, 305 л. Спомените са публикувани през есента на 2021 г. (Вж. Ми- 
нев, Минко, Минев, Стефан. Спомени. | предг. Лизбет Любенова]. Ст. Загора [т. е. 
В. Търново]: [Абагар], 2021, 304 с.) 

235 РИМ - Стара Загора, инв. № 6 Сз1076 - Записки на Стефан Минчев от Стара 
Загора. Бивши учител, поборник по освобождението на България, секретар на 
Старозагорския окръжен съд, мирови съдия, народен представител, търговец, 
помощник адвокат, пенсионер, окръжен съветник и председател Ha училищно- 
то настоятелство. Ръкопис, черно мастило, непубликувани, 94 с. 

236 РИМ - Стара Загора, инв. Ме 6 Сз-спф 127 - Записки (бележки) по Староза- 
горското въстание през 1875 година от поборника Христо Стойнов Шиваров, 
секретар-деловодител на революционния комитет, основан от Васил Левски, 
машинопис, 35 с. Те са публикувани през 2020 г. (Шиваров, Христо. Бележки по 
Старозагорското въстание. Стара Загора: |Акром|, 2020) 

237 Илков, Димитър. Цит. съч. 

238 Славов, х. Господин. Хронологическо описание... 

Недев, Недю Александров. История на храм-паметника „Св. Троица“ и мавзо- 

лей-костница „19 юли 1877". Стара Загора, 1993. 


230 
231 


232 


239 

архитект Живка Кирчева“ и Иван Неделчев“. 

Развитието на училищното дело в града се проследява от Ве- 
личка Койчева2®, Аспарух Спиртов2З, Нейчо Кънев2“, Иван Аяров и 
Невена Ганева:“. На първите стъпки в грижите за здравето внима- 
ние обръща Йовчо Спиридонов“, а Евгения Иванова? проследява 
развитието на аптечното дело в града, регионалната читалищна 
дейност и културните измерения на градския живот през третата 
четвърт Ha XIX век. 

Реконструкцията на духовния живот в Стара Загора се допълва 
от сведенията, съдържащи се в епиграфските паметници, периодич- 
ния печат и впечатленията на чужди пътешественици. 

Втората глава на настоящото изследване има за цел да очертае 


20 Кирчева, Живка. Стара Загора в архитектурни образи. Стара Загора: Дъга 


Плюс, 2005, с. 51 - 72. 

Неделчев, Иван. Летопис-календар на събитията в Стара Загора от VII век пр. 
н. е. до средата на ХХ век. Стара Загора: | изд. авт.], 1998, с. 35, 40, 41, 42, 48, 56, 
63, 64, 115, 118, 134. 

Койчева, Величка. Възрожденската книжнина от фонда на Старозагорския му- 
зей като извор за културно развитие на епохата. - В: Известия на музеите от 
Югоизточна България (ИМЮИБ). Т. 7, Пловдив, 1984, с. 113 - 122; Светиникол- 
ското училище в Стара Загора 1841 - 1878 година. | Състав. Величка Койчева, 
Невена Ганева, Снежана Маринова|. Стара Загора, 1991, 140 с. 

Спиртов, Аспарух, Ганева, Невена. Старозагорските учители учебникари. 
Стара Загора: Литера принт, 1995. 

Кънев, Нейчо. Обществено-политически предпоставки за появата и развитие- 
то на класното девическо училище. - В: Съвременно образование и социално-пе- 
дагогически реалности. Стара Загора, 1999, с. 18 - 21; Кънев, Нейчо. Приносът 
на възрожденската община за обучението на старозагорски младежи в чужби- 
на. - В: Българската емиграция през Възраждането. | Сборник материали от На- 
ционална научна конференция с тема: Ролята на възрожденската емиграция за 
напредъка на българската нация|. Сливен: Жажда, 2003, с. 264 - 269. 

25 Дяров, Иван, Кънев, Нейчо, Ганева, Невена. Възрожденска Акарджа и Стара 
Загора. Стара Загора: | Литера принт], 2004, 280 с. ISBN: 9544870520. 
Спиридонов, Йовчо. Опити за създаване на болница в Стара Загора до Осво- 
бождението. - В: 100 [Сто] години Старозагорска болница. Стара Загора: ПОБ, 
1983, с. 12 - 18. 

Иванова, Евгения. Аптекарството в Стара Загора от възникването му до 1947 г. 
- Известия на музеите от Югоизточна България (ИМЮИБ). Т. 17. Стара Загора, 
1994, с. 199 - 210; Иванова, Евгения. Възрожденските читалища в Старозагор- 
ско и фолклорното наследство. - В: Проблеми на Възраждането в Югоизточна 
България. Т. 2. Варна, 2005, с. 269 - 273; Иванова, Евгения. Културни измерения 
на градския живот в Стара Загора през третата четвърт Ha XIX век. - В: Тракие- 
цът и неговия свят. Т. 2. София: Кота, 2004, с. 240 - 257. 

прехода към модерната епоха като процесна „културно освестяване' 
на българите в Стара Загора, протичащ в границите на опитващата 
се да се модернизира Османска империя. Трансформациите, които 
настъпват в града в края на XVIII, първата половина на ХІХ век - де- 
мографски, социални, икономически и културни - отразяват проме- 
ните в етническия състав на населението MY”. 

Увеличава се броят на българите християни, които се заселват 
в нови махали, издигат храмове и училища, обгрижвани от църков- 
но-училищната община. Създава се местна българска интелигенция, 
полагат се грижи за здравето, просветната дейност се осъществява 
в читалищата, създаденото женско дружество „Майчина любов“ се 
занимава с благотворителност. 

Политическите, икономическите и социалните промени, про- 
тичащи в Османската империя през разглеждания период, са марки- 
рани като фактори, които рефлектират върху живота на поданиците. 

Научните публикации, отзивите и дописките в периодичния 
печат, домашните и чужди извори, касаещи различните аспекти от 
културния живот на българите в Стара Загора, са включени при раз- 
глеждането на отделните теми. 


П.2. Етнодемографски измерения на идентификацията 
П.2.1. Османската империя - между хаоса и реформите: 
локални рефлексии 


Още от края Ha XVII век в историята на Османската империя се 
редуват периоди на стабилизация и упадъкг”. Войната между цен- 
тралната власт и провинциите променя някогашния османски ред 
в пълен хаос и предопределя все по-несигурната имперска позиция 


248 Културният живот на българската общност в града е само част от общия пъзел, 
който може да се подреди чрез включването на останалите общности, които 
населяват града - турска, еврейска, арменската и циганска. 

29 История на Османската империя. [Под ред. на Р. Мантран]. с. 250 - 251; Под- 
писването на Карловацкия мирен договор (1699) между Османската империяи 
християнската Свещена лига санкционира превръщането на османската дър- 
жава във второстепенна политическа сила и показва, че нейното „класическо 
време” на величие и мощ безвъзвратно е отминало. (Вж. Георгиева, Цветана. 
Кратък съвременен прочит на историята на Османската империя (1300 - 1923). 
- В: Годишник на Департамент „История“. T. 3. София: НБУ 2008, с. 1 - 68, с. 32) 

в международния живот. В последните десетилетия на ХУШ век Ви- 
соката порта губи позициите си на важен международен фактор. Тя 
все още управлява една огромна по територия държава, чието срут- 
ване е предстоящо. Тази перспектива заплита нейното политическо- 
то настояще и бъдеще в международен възел от проблеми, в който 
европейските й съюзници и врагове търсят изгода съобразно своите 
интереси. 

„Източният въпрос” е името, с което влиза в дипломатическия 
речник и в историографията съвкупността от събития и поредицата 
от международни проекти и акции, които предопределят развитие- 
то на османската държава през XIX век, мъчителната й агония, отло- 
жена чрез реформите на Танзимата». 

Десетилетието след Одринския мир (1829) е свързано с една 
голяма промяна за българите. Настъпва бавен обрат в търсенето на 
съюзник за осъществяване на националните им тежнения, свежда- 
ни до издигане на проекти за административно и политическо само- 
управление в рамките на Османската империя по подобие на съседи- 
те, които по исторически причини вече са получили някаква степен 
на политическа самостоятелност. 

В резултат на започнатите от султан Махмуд 122 и продължени 
от наследника му - султан Абдул Меджид2”, реформи се променя oT- 
ношението на централната власт към българския етнос. 

Този бавен и криволичещ процес на държавна трансформация 
през 40-Te години на XIX век се характеризира с търсенето на сътруд- 
ничество на българските й поданици за ускоряване на реформите. 

Преобразованията протичат с различна скорост в отделните 
провинции на огромната империя и срещат упоритата съпротива 
срещу модернизацията на заинтересованите от статуквото прослой- 
ки, подкрепяни от външни и от вътрешни сили. 

Проблемът с еманципирането на българите в Османската им- 


250 Генов, Георги. Източният въпрос (Политическа и дипломатическа история). 
Част 1 - 2. София: Акад. изд. Проф. М. Дринов, 2008; Първев, Иван. Балканите 
и Източният въпрос (1688 - 1878). София: Унив. изд. „Св. Климент Охридски”, 
2017. 

251 Георгиева, Цветана. Кратък съвременен прочит... с. 42 - 45. 

25? Султан Махмуд II (1808 - 1839) 


23 Султан Абдул Меджид (1839 - 1861) 

перия възниква не толкова поради утежнен национален гнет, а за- 
ради все по-осъзнаваната разлика между икономическата роля на 
българската буржоазия и нейното политическо безправие. 

„Като се абстрахираме от националното си чувство - пише 
Вера Мутафчиева, трябва да признаем, че възрожденският българин 
от втората четвърт на XIX в. в голямото си мнозинство приема за 
своя държава именно Османската империя и затова все по-активно 
търси промяна в статута си именно като част от Hea.“ 

Предприетите държавни реформи имат своите логични обяс- 
нения. Разлагането на военно-ленната система? през ХҮІ - XVIII 
век е необратим процес, обусловен от поредицата неуспешни войни 
на Османската империя, от активизиране на връзките й с европей- 
ските държави и вътрешното развитие на градското и селското сто- 
панство. 

Военните поражения водят до намаляване притока на нови 
земи и средствата, които постъпват от тях. С нарушаване послужеб- 
ното земеползване, свързано с участие в армията на тимариотите и 
спахиите, се създават условия за покупко-продажба на земя, която 
се превръща в частна собственост. Появяват се поземлени владения, 
които се уедряват, превръщайки се в чифлици. В тях се използва на- 
емна работна ръка, производството се свързва с пазара; те се пре- 
дават в наследство и могат да се продават. Засилването на интереса 
към земята въвлича в покупко-продажба и парцели, намиращи се в 
рамките на селищата - градини, лозя, бостани и др. 

Осемнадесетото столетие създава нова обществено-икономи- 
ческа обстановка в Европа. Развитието на капиталистическите про- 
изводствени отношения формира пазара като динамичен фактор, 
който въздейства бавно и върху икономическите, политическите и 
културните процеси в Османската империя. 

В градското стопанство, заемащо все по-важно място в трома- 
вата имперска икономика през XIX век, се наблюдава оживление в 


254 Рачева, Ваня. Към въпроса за политическата култура на възрожденския бълга- 
рин от втората четвърт на ХІХ в. - В: История, 2003, №3 - 4, с. 57 - 58. 

255 Подробно вж. Мутафчиева, Вера. Избрани съчинения. Т. 5. Османска социално- 
икономическа история. 3. изд, ИК Жанет 45, 2008. 

256 Грозданова, Елена. Българската народност през ХИП век. Демографско изслед- 
ване. София: Наука и изкуство, 1989, с. 5 - 9. 

занаятите и търговията. Увеличава се търсенето на произвежда- 
ните от българите суровини, полуфабрикати и занаятчийски произ- 
ведения. Зърнени храни, плодове, месо, кожи, аби, шаяци, гайтани 
и др. продукти намират добър пазар в империята и извън нейните 
граници. 

Тази тенденция е устойчива до 1878 година, въпреки че е сму- 
щавана от неблагоприятни вътрешни и външни фактори и обстоя- 
телства като анархия, беззаконие, дискриминация и конкуренция. 
Интересът към определени суровини и продукти, оформянето на 
вътрешни и външни стопански връзки обуславят промените в демо- 
графската28 и социална структура на българското общество. 

В селата се появяват изполичари, кесимджии, ратаи - нови со- 
циални групи, свързани с обработването на земята. 

В града сред занаятчиите, обединени в еснафски организации, 
започват да се оформят групи с различен статус на базата на квали- 
фикация и старшинство - майстори, калфи, чираци. Те се разграни- 
чават и на базата на имуществено-социален принцип. 

Сред търговците настъпва разслоение в зависимост от оборо- 
та и дейността - дребни, средни и едри търговци, прекупвачи, по- 
средници, предприемачи. За да реализират успешно своята дейност, 
новите социални групи на прага на Новото време имат нужда от по- 
широки познания за света. 

Българите откриват свои просветни и културни средища, из- 
ползвайки собствен финансов ресурс. Създават нов тип общини, 
които не само регулират вътрешните им проблеми, но ги предста- 
вляват като общност в местната власт. Новите им духовни въжделе- 
ния са осенени от националната идея. 

Общите насоки в икономическото и културно развитие на се- 


257 За оживлението в Стара Загора подр. Русев, Иван. Разнообразие в разпростра- 
нението на модерната стопанска култура на българите през Възраждането 
(XVIII - XIX в.). - В: Известия на Центъра за стопанско-исторически изследва- 
ния. (ЦСИИ)/Ргосеедтрв of CEHR, Vol. П, 2017, с. 47 - 48 и 51. 

28 Щерионов. Щелиян. Демографският преход в българските земи - специфики 
и начални граници. - В: Българското възрожденско общество - проблеми, бор- 
би и постижения. | Сборник с изследвания в чест на 75-годишнината на доц. 
д-р Огняна Маждракова-Чавдарова|. София: Акад. изд. „Проф. Марин Дринов“, 
2012, с. 250 - 258. 

259 Садулов, Ахмед. Цит. съч., с. 161 - 162. 

лищата с преобладаващо българско население в Османската импе- 
рия намират проявление и в Стара Загора. 


П.2.2. Овладяване и организация на нови територии 
в градското пространство 


Неблагоприятно влияние върху динамиката на икономически- 
те процеси имат опитите за увеличаване на данъчните тежести, кои- 
то нагнетяват противоречията и се превръщат в причина за бунта в 
Старозагорско през 1751 година:“. 

Местното немюсюлманското население, задължено да плаща 
джизие, категорично отказва да го внесе в хазната. Непокорните 
се събират в дружини и въоръжени, нахлуват в шериатския съд. 
Бунтовниците не желаят да изслушат пратеника на одринския ка- 
дия и заявяват, че няма да плащат повече данъци. Недоволство- 
то се оглавява от старозагорския аянин Мехмед, брат му Ахмеди 
българите Марко Шейтаноглу, Кьосе Никола, Куюмджи Васил и 
Кюркчи Петър. 

Участието на представители на османската власт не е изненад- 
ващо, защото вече се проявяват амбициите на някои местни феодали 
за откъсване от опеката на централната власт. Присъединяването на 
местни занаятчии е показател за опитите да се отхвърлят тегобите 
на османската държава, затрудняващи икономическата им дейност. 
Преговорите между одринската администрация и водачите на бунта 
завършват с неуспех. Десетчленна старозагорска делегация, в която 
са включени и трима българи, заминава за Цариград, където нейни- 
те следи се губят. Недоволството е сломено със сила едва през 1783 
година:“. 

Все по-отчетливи стават стремежите на местните управни- 
ци към самостоятелност, с демонстрирано неподчинение към цен- 
тралната власт. Опитът на империята да укрепи положението чрез 


260 Грозданова, Елена. Бунт на населението в Стара Загора през 1751 г. - В: Воен- 
ноисторически сборник (ВИСб), 1979, № 4, с. 65 - 66. (Вж. Изложение от 12 Hoem. 
1751 г. на кадията на Одрин до Великия везир; Изложение на Абдул Керим ага, 
събирач на поголовния данък, до султана) 

261 Цветкова, Бистра. Хайдутството в българските земи през XV - XVIII век. Т. 1. 
София: Наука и изкуство, 1971, с. 356, 357, 359, 361, 364, 367, 378. 

реформи по времето на султан Селим Ш2 среща отпора на аяните, 
чифликчиите и еничарите. Настъпва период на анархия. Появява се 
кърджалийството?53, което съпътства живота на Балканите през no- 
следните тридесет години Ha XVIII век. 

Стара Загора също изпитва тежестта на неговите набези. 

Първите нападения се отнасят към 1795 година, когато гра- 
дът е частично ограбен. В следващите години положението става 
критично, междуособиците се засилват, започват големите аянски 
бунтове. През 1790 година кадията на казата Мехмед Емин оглавява 
голям кърджалийски бунт, който разтърсва живота на населението 
в областта. Заради подобни нападения през 1792 - 1793 година се 
формират специални отряди от мюсюлмани и немюсюлмани, които 
охраняват границата на казата и своевременно съобщават за движе- 
нието на кърджалиите. 

През 1804. година аянинът на Стара Загора Елхадж Амиг хвър- 
ля срещу тях много въоръжени хора, които разбиват размирниците 
на около 2 часа път от града. Това обаче не пречи на същия сам да 
застане начело на следващия бунт, който нанася доста поражения в 
района. 

Особено опустошителни са набезите на известния кърджалий- 
ския главатар Кара Фейзие“. През 1813 година неговите съмишлени- 
ци предизвикват пожар в града. Налага се отново местният управ- 
ник Мехмед Ага да използва помощта на мюсюлмани и християни. 
Капуджибашията взема специални мерки за охраната на Стара Заго- 
ра, като изгражда отбранително съоръжение - шарампол. То пред- 
ставлява дълбок ров, завършващ със здрав плет. По ъглите на укре- 


262 Султан Селим Ш (1789 - 1807) предприема военни и административни рефор- 
ми за възстановяване боеспособността на спахийската войска и създаване на 
нов ред - за спасяване на Османската империя от вътрешната и външнополити- 
ческата криза. (Вж. Садулов, Ахмед. Цит. съч., с. 186 - 188) 

“Изключителна черта от характеристиката на кърджалийско време е това, че 
то размества не само социалните, но дори етническите общности - никога до 
и след него българи и турци в Румелия не са се оказвали тъй единодушни, един- 
ни в действията си. Дали в подкрепа на легитимната власт или като резерв 
на самовластието, двата етноса се изравняват по настроения и въжделения.“ 
(Вж. Мутафчиева, Вера. Кърджалийско време. [онлайн]. - В: Факел, № 1, 2009. 
Достъпно от: http://veramutafchieva.net/pdf/207.pdf [прегледан 29.06.2022) 

264 Мутафчиева, Вера. Кърджалийско време. 2. изд. София: БАН, 1993, с. 398; Илков, 

Димитър. Цит. съч., с. 43. 

плението има кули - наблюдателници. Три подвижни моста, които в 
случай на опасност се прибират, свързват града с околността и той 
се превръща в крепост, защитена от нападенията на кърджалиите. 
Мехмед Капуджибашията организира съпротивата срещу набезите 
като въоръжава цялото местно мъжко боеспособно население, 

В града се стича население от околните села. След стихване на 
кърджалийските опустошения (1815 - 1816) малцина от временно 
приютените в Стара Загора селяни се връщат по родните места. Това 
води до увеличаване броя на българските махали, чиито жители се 
занимават със земеделие, а част от тях отварят занаятчийски рабо- 
тилници. 

Така завършва един размирен период, който оставя трайни 
следи в живота на българите. 

По думите на Вера Мутафчиева „съвместната борба на поробе- 
ната и поробителската народност в или против кърджалийството 
прибавила самочувствие и самосъзнание към неговото самочувствие 
и самосъзнание, спечелени в успешната самоотбрана на чисто бъл- 
гарските селища. Ако го преведем на обикновен език, това означава: 
българинът забелязал, че господарската народност не е чак толкоз 
господарска, че при цялата узаконена дискриминация над християни- 
те султанът сега търсел тяхното съдействие, молил ги и ги увеща- 
вал да му помогнат “©, 

Другата причина, поради която се увеличава българското насе- 
ление в градовете (вкл. Стара Загора) през първата половина Ha XIX 
век, е свързана с високата смъртност сред мюсюлманското населе- 
ние по време на чумните епидемии (1814 и 1837) и холерата (1848). 
Те засягат по-слабо християните, които търсят временно убежище в 
съседните на града села до отшумяването на болестта?”. 

Българският етнос става все по-видим за външните посетите- 
ли на града през XIX век за разлика от предходните столетия, когато 
„чуждестранни европейски посланичества през XV, XVI, XVII и XVIII ве- 
кове постоянно са минували по пътя от Белград за Цариград и са ни 
оставили доста описания за положението на местата, посетени от 


265 Мюсюлмани и християни (вж. Илков, Димитър. Цит. chy., с. 58 - 60) 
266 Мутафчиева, Вера. Кърджалийско време, с. 399. 
267 Воалери, Пиер. Между два ceama... с. 56 - 57. 

тях... Ала нашата Ески-Загра е била далеч от този пт..." в. 

Увеличават се и писмените сведения за Стара Загора. 

Руският подпоручик Веригин, натоварен да направи едно воен- 
но-топографическо описание на пътя от Одрин до Търново, споме- 
нава Стара Загора като град с много градини и джамии. Населението 
му наброява 750 къщи (турски, български и еврейски)». През 1837 
година пътят на Ами Буе? минава през града и той споделя впечат- 
ленията си за него. „Ески-Загра е град с 15 - 20 000 души, построен 
по нестръмния склон на планинската верига, която току-що преми- 
нахме. В нея има 13 големи джамии с минарета, обширна покрита 
чаршия и много криволичещи улици с множество големи площади 
и чешми. Конакът на аянина е на северозападния край на града. Той 
бе така любезен да ни настани във великолепна странноприемница 
със съдържател цинцаринг”. Странноприемницата имаше около 30 
стаи, някои от които бяха с камини по турски образец, а долу бяха ко- 
нюшните и сайвантите. [...] Ние счетохме тази странноприемница 
за една от най-хубавите в Турция. Преминавайки из града Ески-Загра, 
ме поразиха хората с чадъри, една рядкост в Турция. Видях също как се 
завършва голяма гръцка черква | българска ~ 6. м.| от дялани камъни, 
която вътрешно беше украсена с мраморни колони и на страничните 
крила имаше по девет прозореца в средата. Но чаршията и площади- 
те не ми харесаха поради вонята им и нечистотиите mam.” 

В средата на 30-те години на XIX век се появяват първите до- 
машни сведения за града. Неофит Хилендарски го споменава в 
своето „Кратко политическо землеописание“ (1835), а Константин 
Фотинов - в „Общое землеописание“ (1843). И двамата използват 
непознато дотогава име на града (в различни модификации): пър- 


268 Илиев, Атанас. Из историята на града Стара-Загора. - В: Ст-Загорски глас (Ста- 
ра Загора), г. I, № 6, 10.03.1912, с. 2. 

269 Илиев, Атанас. Из историята на... - В: Ст-Загорски глас (Стара Загора), г. 1, № 11, 
14.04.1912, с. 2. 

270 Amu Буе (1794 - 1881) егеолог, географ и етнолог. (Вж. подр. Бончев, Exum. 100 
|Сто| години от смъртта на Ами Буе. - В: Списание на Българското геологическо 
дружество, г. XLII, № 3, 1981, с. 287 - 294) 

271 Цинцарин - влах. 

272 Буе, Ами. Сборник с маршрути от Европейска Турция (1836, 1837, 1838). - В: 
Чужди пътеписи за Балканите. T. 1. Френски пътеписи за Балканите, XIX в. 
[Съст. и ред. Бистра Цветкова]. София: Наука и изкуство, 1981, с. 249. 

вият го назовава Мелта, а вторият - Велта?:. Неофит се впечатлява 
от неговите „красни чаршии“ и „безистен с олово покрит“, многото 
„градини и лозя“, споменава за З черкви и едно училище? Фотинов 
описва града като „превесел и прерадостен“, с плодородно поле, в 
което вирее „пречиста и бяла пшеница, именуема загария“, с взаимно 
училище, като в заключение възкликва: „0, Велто, Велто! Ти с тво- 
ите северно прерадостни и весели места и с твоите плодоносни и 
многопространни полета и бистри води, имуща благоразтворений 
воздух здравий и соединяющая водопроводом Тунджа река с Марица, 
не 1000 фамилии, а по с 1000 умножени можеш да ги препитаваш и 
удоволствуваш“”?. 

От средата на XIX век има две подробни описания на Стара За- 
гора. Първото е домашен извор и представлява „Статистическо опи- 
сание на каазата Ески Заара“, чийто автор е един от местните пър- 
венци - хаджи Господин Славов”. Той разказва подробно за место- 
положението на града, границите, пространството, качеството на зе- 
мята, климата и жителите му, които обитават 31 махали - 18 турски 
(1632 къщи), 12 български (833 къщи) и 1 еврейска (75 къщи). Отбе- 
лязва наличието на 13 джамии и 3 черкви. Авторът прави съпостав- 
ка на българските (4 мъжки, 2 горни; 2 женски за просто четене и 2 
горни за ръкоделие) и турските училища (9 мъжки и 9 за момичета) 
в града. Споменава и едно еврейско училище. 

През 1859 г. д-р Поайе посещава Стара Загора като представи- 


273 Според Атанас Илиев объркването идва от написаното за града в историята на 
йеромонах Спиридон. Споделям мнението му, че причината за грешката се съ- 
държа в следния текст: „Планина Загора и Велту, град великія иже ныне Ески За- 
хра називается“ (Вж. Спиридон, Йеромонах. История во кратце о болгарском 
народе словенском. | Стъкми за издание В. Златарски|. София, 1900, с. 89) 


274 Цит. по: Илиев, Атанас. Из историята на... - В: Ст-Загорски глас, г. I, № 11, 
14.04.1912, с.3. 
25 Цит. по: Илиев, Атанас. Из историята на... - В: Ст-Загорски глас, г. I, № 11, 


14.04.1912, с.3. 

276 Цариградски вестник, г. VII, Хе 369, 8.03.1858. 

277 За значението на описанието на хаджи Господин Славов подр. вж. Мучинов, 
Венцислав. Ролята на хаджи Господин Славов за появата на първите български 
статистико-демографски проучвания. [онлайн]. - В: Известия на Старозагор- 
ския исторически музей. Т. 4. | Електронна книга, PDF]. Стара Загора, 2011, с. 500 
- 506. Достъпно от: http://www.rodina-bg.org/izdania/lichnostta_v_istoriata.pdf 
[прегледан 29.06.2022]. 


66 


тел на Френското географско дружество и изпраща писмо до предсе- 
дателя му в Париж, което съдържа описание на казата Ески Заара””. 
Според информацията, съдържаща се в него, мъжкото население в 
града е 8576 души?” (4205 българи, 3297 мюсюлмани, 429 евреи и 
649 цигани)20. Жителите му обитават 31 квартала. Има 3 църкви и 
16 джамии, 15 хана, 5 бани, 1 копринопредачница. Занимават се със 
занаяти и търговия. Изнасят богата продукция: вълна, соя, розово 
масло, вино, орехи, бадеми и голямо количество зърно?8'. Градско- 
то население е работливо и предприемчиво. „Жените обаче продъл- 
жават да са потърпевши от примитивността на ориенталските 
обичаи. Те са подчинени на мъжа-господар и дори децата получават 
по-малка част от вниманието на майките. Французинът със съжа- 
ление констатира, че в семейството няма общност на идеи, липсва 
взаимен интерес, няма благородни и вълнуващи чувства. Българката 
в Ески Загра носи турски костюм, не се показва пред мъжете, вкъщи 
се чувства като наемница и слугиня. Християните в Ориента, спо- 
ред чужденеца, са усвоили както пороците, така и добрите страни 
на мюсюлманския начин на живот. За съжаление, по отношение на 
взаимоотношенията в семейството, това не е така. Докторът при- 
вежда примери от Турция, в които жената упражнява голямо влия- 
ние върху своя мъж. Турският мъж рядко й отказва дори незначител- 
ни неща, съобразява се с дребните й желания и се консултира с нея в 
трудни ситуации. 282 

През 1858 година е отпечатано и Търговското ръководство, 
преведено от A. П. Гранитски. В него градът е споменат като търгов- 
ски, именуван Велта (Ески-Зара), с население от 25 000 души (турци, 
българи и евреи). Специално внимание е отделено на плодородно- 
то поле, раждащо пшеницата „загария“, местната ракия и многото 
„ходожници 283, 


278 Писмо на д-р Поайе до Географското дружество. - В: Воалери, Пиер. Между два 
свята... с. 337 - 356. 

279 Отчита се само мъжкото население. 

280 Цит. съч., с. 339. 

281 Цит. съч., с. 342. 

282 Димитрова, Светла. Възрожденска Стара Загора през погледа на един францу- 
зин. - В: Мозайка от миналото... с. 230. 

283 Тръговско ръководство за тръгувание, промишленост, мореплавание и за 
тръговски дела | Собствено пак за веществото на търговията; за състоянието 

Липсата на достатъчно изворов материал оставя неосветен пе- 
риода от XVIII и началото на XIX век за административните проме- 
ни в империята“. През 40-те години на ХІХ век, след инициирането 
на реформите от султан Абдул Меджит l, се появява отново CHCTE- 
матична и подробна документация за османските провинции. Това 
обстоятелство до голяма степен се дължи на факта, че във връзка 
с модернизирането на държавата се провеждат промени в админи- 
стративната структура и териториалното деление на провинциите. 

За нуждите на финансирането на реформите се съставят под- 
робни описи и данъчни регистри, отразяващи финансовото състоя- 
ние на данъкоплатците и приходоизточниците в империята. Од- 
ринският санджак е преобразуван в Одрински еялет - една изклю- 
чително обширна и важна административна единица в Османската 
империя. Със сигурност казите Чирпан, Пловдив, Пазарджик, Стара 


на тръговията, на земледелието и на промишлеността в европейскити дръжа- 
ви; за монетити, камбиялити, теглилкити и меркити по тръговскити градове; 
за дръжание на търговски книги, за тръговски сметки и писмописания, за съ- 
чинение на главни тръговски записи с нужнити примири. С приложение на три 
сравнителни таблици за теглилкити и меркити по тръговскити градища иедно 
по азбуки, оглавление за съдръжанието на книгата |от К. Мелас|. Преведено |от 
гръцки| и печятано с иждивението на Хр. Л. Хамамджиев. Превод А. П. Гранит- 
скаго с няколко прибавления|. Цариград: Печятницата Т. Дивитчиянова, 1858. 
с. 494. 

28 Чирменският санджак се увеличава за сметка на съседния Паша санджак 

(централния санджак на еялета Румелия). През 20-те години на XIX век към 
него се присъединяват Стара Загора (вж. Документи за българската исто- 
рия (ДБИ). Т. 3. [Подбрал и превел Панчо Дорев]. София: БАН, 1940, № 435, с. 237 
- 238), Татар Пазарджик (Пак там, № 137, с. 71 - 72), Пловдив (Пак там, № 137, с. 
71-72). 
За тази промяна свидетелства и Ами Bye, който описва Чирменския санджак 
(той го нарича „Адрианополски пашалък”) през 1836 - 38 г. Авторът включва 
в него кази, които по-рано са принадлежали към Паша санджак - Татар Пазар- 
джик, Филипополис (Пловдив), Стара Загора, Кавала, Фере (Фереджик), Макри, 
Комлуджина (Гюмюрджина), Йенидже-и Kapacy. Вж. Буе, Ами. - В: Френски пъ- 
теписи.., с. 252. 

285 Танзимат (бълг. Реорганизация) е понятие, което се свързва с период на об- 
ществени реформи в Османската империя, който започва с въвеждане на па- 
кет от закони, обнародвани от султан Абдул Меджид I на 3 ноември 1839 г. при 
встъпването му на престола и завършва с приемането на първата османска 
конституция през 1876 г. (Подр. вж. История на Османската империя. Под ред. 
на Робер Мантран. 2012, с. 472 - 535.) 

и Нова Загора попадат в неговите граници. Главни центрове (сан- 
джаци/каймакамлъци) на еялета са Чирмен, Виза и Пловдив2””. 

Дейността на българската общност (и в Стара Загора) не може 
да се разглежда автономно, извън контекста на общите тенденции 
и инициативи на османската власт. Включването на местния хрис- 
тиянски елит в църковните дела става възможно през Танзимата и 
благодарение на Хатихумаюна: 8. 

Признаването на българската църковна независимост съвпада 
с политиката на кодифициране на т. нар. система на милетите след 
началото на 60-те години на 19-ото столетие2?. Със закон от 1864 
година империята се разделя на 27 провинции (вилаети), съставени 
от санджаци, кази и нахии??°. 

Град Стара Загора е център на каза в Пловдивския санджак, 
който влиза в границите на Одринския вилает. Сведенията от офи- 
циалните годишници на Османската империя - салнамета, дават ва- 
жна информация за състоянието на градовете през 70-те години на 
XIX век. От тях е видно, че почти всеки казалийски център разполага 
с поща и телеграфна станция, чрез които се осъществява контрола 
над провинциите. Тези нововъведения участват в модернизирането 


286 Пиер Воалери отнася каза Стара Загора към Сливенския санджак в средата Ha 
XIX век. (Вж. Воалери, Пиер. Между dea свята..., с. 45) 

287 Георгиева, Гергана. Бележки върху териториално-административното деле- 
ние на Балканите през XIX век и мястото на Търновската каза/санджак в него. 
- В: Годишник на Историческия факултет на ВТУ „Св. св. Кирил и Методий“. Т. 2. 
[Изследвания в чест на 60-годишнината на проф. д-р Красимира Мутафова. Ред. 
колегия Николай Кънев и др.]. Година П (XXXIV). Велико Търново: Унив. изд. „СВ. 
св. Кирил и Методий", 2018, с. 193. 

288 Хатихумаюнът гарантира/прокламира свободата на религията на всяка ре- 
лигиозна група, независимо от големината й, и защитава поданиците на импе- 
рията да не бъдат принуждавани да променят религията си и да не бъдат пре- 
следвани за убежденията си. Указът, издаден на 18 февруари 1856 г. от султан 
Абдул Меджид! (1839 - 1861), позволява на християните свободно да изповяд- 
ват своята вяра, както и да започнат масово строителство на богато украсени 
църкви. 

289 Davison, Roderic. Essays in Ottoman and Turkish History, 1774 - 1923. The Impact of 
the West. London: University of Texas Press, 1990, p. 102 - 103; Shaw, Stanford, J. The 
Jews in the Ottoman Empire and the Turkish Republic. London: MacMillan, 1991, p. 166 
- 167. 

20 Кариси, Naim, Palabiyik, Hamit. Turkish Public Administration: From Tradition to the 
Modern Age. Ankara: USAK Uluslararasi Stratejik Arastirma Kurumu, 2008, p. 164. 

на системата на комуникация между местната и централната власт. 
Част от държавните сгради, подлежащи на описване, са хамбари, 
конюшни, сеновали и сгради за съхранение на дърва за горене. Те 
покриват нуждите на местната администрация и на пътуващите ос- 
мански служители и войска, на които е разрешено да ползват дър- 
жавната мрежа от пощенски станции. 

На второ място са регистрирани сведенията за религиозните 
сгради на мюсюлмани и немюсюлмани - джамии, месджиди, църкви, 
синагоги. Включени са също така религиозните центрове (текетата, 
завиетата и тюрбетата) на неортодоксалните мюсюлмани. Съдър- 
жат информация само за османските училища от различните степе- 
ни - начални, средни училища и висши ислямски училища. Баните, 
мостовете, чешмите, кладенците, цистерните свидетелстват за ни- 
вото на благоустройство на българските земи непосредствено преди 
Освобождението. Статистиката отбелязва и градските часовници, 
които отмерват работния ритъм на чаршията. Данните за дюкяните, 
мелниците, хановете, безистените и складовете очертават специфи- 
ките на местната икономика”. 

Според сведенията от салнамето на вилаета Одрин (1875 - 
1876) в каза Стара Загора живеят 4327 мюсюлмани и 7481 немю- 
сюлмани? (общо 11 808). Тези числа отразяват настъпилите демо- 
графски промени в полза на християните. 

Старозагорската българска общност в града, който е админи- 
стративен център, става по-многобройна и уверена. Тя се предста- 
влява от църковно-училищна община и гради своите културни кръ- 
гове, разширявайки познанието си за света и знанието за себе си. 
Развитието на новобългарското образование протича във времето 
на общо насърчаване на светското образование от османската власт, 
включително това за момичета - чрез изучаване на математика, ес- 


21 Георгиева, Гергана. Структура на градовете в българските земи през 70-те го- 
дини на XIX век по данни от османските статистически годишници (салнаме- 
та). - В: Известия на държавните архиви, № 106, 2016. с. 136 - 191. 

22 Юдеи и християни. 

23 В града има конак, съдилище, телеграфна станция, хамбари за зърно, часов- 
ник, безистен, цистерни, 5 бани, (25 джамии, 3 текета, 9 висши мюсюлмански 
богословски и 11 начални училища, 5 църкви, 2 синагоги, 1 фабрика за алкохол 
в казата). 

(Вж. Георгиева, Гергана. Структура на градовете..., с. 143 - 144, 154 - 155) 

тествени науки, философия, история, география, източни езици и 
френски език?“ 

Православните, свикнали да съжителстват с други религии, 
проявяват недоверие към новите алтернативи, предлагани от про- 
тестантството и униатството. Училищните работи и читалищната 
дейност понякога се превръщат в разменна монета на лични амби- 
ции и махленски стремеж за доминация. Жените се появяват в ис- 
торическата картина, те проявяват характер и се сдружават в онзи 
все още мъжки свят. Грижата за здравето си проправя път. Прохож- 
дащата българска интелигенция е раздвоена при избора на път към 
свободата - „лична и человеческа“. 

Времето е белязано с метафора - Възраждане! 

Българската култура претърпява промяна в параметрите и 
стойностната си ориентация, като постепенно излиза от пълната 
опека на непосредственото си балканско-ориенталско обкръжение 
и постепенно се ориентира към европейското културно ядро. В та- 
къв граничен за националната култура период различни аспекти са 
достойни за вниманието на изследователя, защото дори дребните 
детайли се оказват решаващи понякога за появата, развитието, об- 
щия вид или прекратяването на някоя тенденция на локално ниво. 


II.3. Религиозно самоопределяне и конфронтации 
П.3.1. Сакрални места на православието в Стара Загора 


В историята на всяка общност има моменти, когато вътрешната 
енергия се концентрира в съзидание и изграждане на нова реалност, 
съответстваща на стремежите му. Осемнадесети век донася промени 
в обществените нагласи и стопанското развитие, размирици и де- 
централизация (местните общности се обединяват срещу разбойни- 
ческите набези поради слабостта на държавната власт). 

Липсата на християнски култови средища в Стара Загора през 
ХУ - ХУП век впечатлява минаващите през региона пътешествени- 


24 Манчев, Кръстьо. История на балканските народи. Т. 1. (1352-1878). 2. изд. Со- 
фия: Парадигма, 2006. с. 296. [PDF]. Достъпно от: https://m5.chitanka.info:8443/ 
cache/dl/Krystxo_Manchev - Istorija па БаЖапзкие пагоаі. Тот 1 - 5818.pdf 
[прегледан 22.06.2022] 

ци?°, Българите оцеляват, защото съдържанията на религиозната 
обредност се четат не през високата култура на църквата, а през ни- 
ските кодове на ежедневния бит, чиято консервативност поддържа 
нормите и комуникацията в традиционния колектив. Такава функ- 
ция изпълнява говоримият език и неслучайно неговата конверген- 
ция с представите за верска принадлежност се оказва толкова дъл- 
бока. Това е пределно опростено ядро на идентичността, приспосо- 
бено да издържа практически при всякакви, включително и крайно 
неблагоприятни условия за развитие”. 

През втората половина на ХУШ век постепенно занаятите и 
търговията имат все по-голям дял в стопанския живот на Стара За- 
гора??7. Te ca упражнявани предимно от българи”, част от които при- 
иждат от околните села и усядат трайно. 

Урбанизацията е йерархизирана структура. Въпреки че градът 
първоначално се разраства стихийно и хаотично, жителите му са не- 
избежно организирана маса. Индивидът става от една страна по-ди- 
намичен и по-активен, а от друга - по-колективен, включен в систе- 
ма от себеподобни, става податлив на централизирано управление. 
Той присъства едновременно в няколко затворени йерархизирани 
кръга: държавата, на която е поданик; обществото и общественото 
мнение, на които е подчинен; работното място; семейството - с па- 
триархална йерархия и отчетливо разпределени роли. 

Материалното замогване и разширяващите се контакти с ев- 
ропейския свят са основен двигател за формиране на българското 
национално самочувствие и опит за разчупване на системата. 

Метосите „от старо време“ на осемте гръцки?" и двата бъл- 


25 През 1652 г. Евлия Челеби отбелязва наличието на 14 махали, но не споменава 
нито една българска. Челеби, Евлия. Цит. съч. с. 684 - 686. 

26 Лилова, Десислава. Възрожденските значения на националното име. София: 
Просвета. 2003, с. 34. 

27 Илков, Димитър. Цит. съч. с. 90 - 150. 

298 Иванова, Евгения. Етносоциален облик на занаятчийството в Стара Загора 
(втората половина на XIX век). - В: Известия на Старозагорския исторически 
музей. Т. 2, с. 395 - 400. 

299 Славов, х. Господин. Хронологическо описание... с. 31. 

30° История на Стара Загора. с. 58; По въпроса за класификацията им вж. Воа- 
лери, Пиер. Между два свята... с. 381, бел. 318: „Трудно е да се разбере логиката 
на класифициране на автора, като имаме предвид списъка на манастирите и 
мнението на българските историци за съществената роля на тези манастири 

гарски манастира в града вече не са достатъчни за религиозната 
легитимация. През втората половина на ХУШ в. „българинът е за- 
страшен от двойна асимилация - турска и гръцка - и за да не се под- 
даде на някоя от двете, негласното условие е било да остане вътре 
в етническата спойка и да се откаже от възможността за индиви- 
дуално развитие: администрацията тогава е турски периметър, а 
образованието - гръцки. По този начин за един дълъг период от вре- 
ме правенето на кариера или придобиването на светски знания са се 
оказвали отъждествени с необходимостта от смяна на етническа- 
та принадлежност “3%. 

През XIX веку българите започва „постепенното формиране на 
отчетливо групово съзнание, което различните автори определят 
като национално пробуждане, културно пробуждане или възражда- 
не, а аз наричам етнос и откровено го обвързвам с модерността“ - 
пише Мария Тодорова. 

Местното българско самоуправление? се реализира в рамки- 
те на милетската система. Тя предполага обитаването на махали от 
различни религиозни общности, които се ползват с автономия при 
решаването на вътрешни проблеми. Първият документ, легитими- 
pall] съществуването на българска „местна власт“, € OT 16 (28) март 
1808 година. Чрез него Екзарх Руси (Обр. 4) и 12 чорбаджии от За- 
храз° отправят писмена молба към монасите от Хилендарския мана- 
стир за изпращане на учител, който да обучава децата им по „обичая 
древни “8%, 


в съхранението на идентичността и българското Възраждане" 

31 Трендафилов, Владимир. Неизличимият образ в огледалото. Актуалната бъл- 
гарска рецепция на Англия, англичанина и английската мисъл през 19 и нача- 
лото на 20 век. София: Кралица Маб, 1996, с. 65 - 66. 

302 Тодорова, Мария. Курсът и дискурсите на българския национализъм. 4.02.2013. 
[онлайн]. - В: Либерален преглед | електронно списание]. ISNN: 27388093. Дис- 
кусии - България. Достъпно от: http://www.librev.com/index.php/discussion-bul- 
garia-publisher/1940-2013-02-04-11-13-35 прегледан 27.06.2022] 

303 Самоуправлението на немюсюлманските общности съществува на основата Ha 
шериата. (Подр. вж. Колев, Валери. Общините в България (60-те - 80-те години 
на ХХ век). София: ИФ-94, 2006, с. 15) 

304 Датите в скоби са нов стил. 

305 Стара Загора. 

306 Кънчов, Васил. Български просветителни огнища от началото на ХХ в. - В: Юби- 
леен сборник по случай 25-годишнината от първия випуск на Габровската Апри- 


73 


Българите постепенно се превръщат в конструктивен елемент 
на културния живот на Стара Загора. Създадената през 1849 годи- 
на единна църковно-училищна община"? развива активна дейност, 
която надхвърля грижата за източноправославните храмове и бъл- 
гарските образователни институции. 

През 1856 година тя отдава почит към паметта на Илия Хад- 
жиниколов „школски епитроп, народен чорбаджия и наконец [...] член 
на общината ни, който първи в града ни [...] е оставил завещание” с 
голяма сума за Св. Димитриевата девическа школа. „Дано стани при- 
мер и на другите ни съграждани” - съобщава дописка в „Цариградски 
вестник "08, 

На завещанията, като част от подготовката за смъртта, бълга- 
ринът поставя свой отпечатък. Възрожденското общество приема 
тези документи не само като имуществен регулатор, но и като нрав- 
ствен дълг за събиране на средства за напредъка на образованието, 
книгопечатането и други, които поради обществено-политическите 
условия се развиват чрез самофинансиране. 

Желанието за самоопределяне и отграничаване на местната 
община от официалната османска власт прозира в опита за налагане 
на ново име на града - Железник? (Обр. 28). Законът за вилаетите 


ловска гимназия. Пловдив: Хр. Г. Данов, 1900, с. 107. 

307 Вж. подр. Гайдарджиева. Венета. Местното самоуправление в Старозагорска- 
та община 1849 - 1912. Стара Загора: Кота, 2006, с. 42; 150 [Сто и петдесет го- 
дини] община Стара Загора. Документален летопис 1849 - 1999. | Съст. Нейчо 
Кънев, Лилия Филипова, Светла Димитрова и София Василева|. Стара Загора: 
Тракийски свят АД, 1999, с. 13. 

308 Цариградски вестник, г. VI, № 305, 1.12. 1856. 

309 През 1861 г. е изработен нов общински печат с надпис „Българска община 
- Железник“. Той е сребърен, състои се от 4 части, които се съхраняват в раз- 
лични членове на общината, а дръжката - в секретаря. (Подр. вж. 150 години 
община..., с. 24) 

Инициативата според Славов е на Тодор Шишков, който е повлиян от Васил 
Априлов относно старото име на града Сидера - в превод Железник. Авторът 
твърди, че името се употребява до 1871 г. за училищните и общонародните ра- 
боти, след което се заменя със Стара Загора, регламентирано от Езархийския 
устав. (Вж. подр. Славов, х. Господин. Хронологическо описание..., с. 97) 

Тази информация не е точна, защото името Железник се използва върху Пох- 
валните листи, издавани от Светиниколското училище и през 1873 г. (Вж. 
Светиниколското училище..., с. 122 - 123). Заради коректното тълкуване на 
източниците, цитирам написаното от Васил Априлов в „Болгарскія грамоты”. 

(1864) регламентира общинската система в Османската империя и 
представителството на българската общност в местното управле- 
ние. 

Градският силует на Стара Загора, в който през ХУШ век до- 
минират джамиите и ясно се открояват чаршията с часовниковата 
кула, безистенът, градските бани и хановете, бавно променя своите 
очертания. Новосъздадените християнски махали излизат от грани- 
ците на „крепостта“ и жителите им се опитват да заявят своята иден- 
тичност. 

Историята на православното храмово строителство през епоха- 
та на Възраждането, показана чрез примери за процесите и явлени- 
ята в един град - Стара Загора, е възможност да се уловят специфи- 
ките в общовалидните тенденции. 

Съграждането на църквите е продължителен процес, рефлек- 
тиращ върху самочувствието на местната българската общност. В 
хронологическия отрязък от време между 1743 и 1864 година са 
издигнати четирите православни храма, които обслужват местното 
християнското население до края на ХХ век. Духът на Новото време 
се въплъщава в тях като знакови български сакрални места и затова 
ще бъде проследена тяхната история. Известно е, че според нормите 
на шериата ново църковно строителство не се разрешава?! Както 
показват фактите, при определени условия, правилото е нарушава- 
но (вкл. ив Стара Загора). 


Важна е бележката под линия, в която са изброени някои от имената на града: 
„Ески-Захра, или Ески-Загора. Железник - Сидерополис (гр.) - Старое Загорье, для 
отличие отъ новаго - называется и Menamo”: Мелта лежи в прекрасна живо- 
писна долина, при изобилие от прозрачни води и прекрасни градини. В района 
се произвежда най-добрата пшеница в Турция, известна под името „Загария’. В 
самия град се виждат останки от древни крепости, а на 10 версти се намират 
топли бани [вероятно дн. с. Ягода - 6. м. | с чиста и прозрачна минерална вода, 
съдържаща желязо и от тук градът се нарича Железник“ (Вж. Априлов, Васил. 
Болгарския грамоты. [Собранныя, переведенныя на русский язык и объяснен- 
ныя Василием Априловым. Изданы в пользу Габровскаго училища]. Одесса: Го- 
родская типография, 1845. с. 60). Тук се забелязва името на града в превод на 
руски. 

Подобно обяснение дава и самият хаджи Господин Славов в Статистическото оп- 
исание на каазата Ески Заара. (Цариградски вестник, г. УШ, № 369, 8.03.1858) 
Той свързва името Железник с намиращите се до града топли минерални бани, 
чиито води преминават през желязна руда. 

30 Преди епохата на Танзимата. 

Единствената българска махала в чертите на старата (антична) 
крепост през ХУШ век е Имарет. Там се появява първата възобновена 
старозагорска черква - „Свети Димитър“. Новото й начало през 1743 
година се датира от един двуезичен надпис?", чийто български Ba- 
риант е заличен. Въз основа на запазения гръцки текст, публикуван 
през 1966 година, както и на проучванията на Величка Койчева?', 
базирани на спомените на хаджи Г. Славов, днес имаме сигурни дан- 


ни за ктиторите на храма. В превод той гласи: 


„С волята на бога се възстанови този храм 
на свети велик мъченик Димитър и се освети 
от негово високопреосвещенство митрополит... 
от ктиторите хаджи Михалаки, кир Калю, 
кир Йоан, кир Мою и се завърши просветеният този храм 
с иждивението на добронамерените 
и православни християни. 


1743 месец юни 293 


Подновяването на тази църква е „първата документирана Oy- 
ховна изява на обособилата се българска общност в града“. 

Двуезичният надпис на български и гръцки език свидетелства 
за съхранената българска писмена традиция. В подреждането на 
ктиторитез5 се наблюдава йерархия - хаджи, кир и останалите до- 


311 Преизползван като строителен материал в Зелената баня в Стара Загора. (Вж. 
Койчева, Величка. Някои моменти от съграждането на старозагорските църкви 
„Свети Димитър” и „Свети Николай” в непубликуваните спомени на хаджи Гос- 
подин Славов. - В: Известия на Старозагорския исторически музей. Т. 2. Стара 
Загора, 2007, с. 397) 

312 Койчева, Величка. Някои моменти от съграждането на старозагорските църк- 
ВИ..., с. 395 - 400; Николов, Димитър, Койчева, Величка. Каменни надписи от 
XVIII век в Стара Загора. - В: Известия на Етнографския институт с музей. Т. 
11. 1968, с. 119. 

313 Плочата днес се съхранява в постоянната експозиция на Регионален истори- 
чески музей - Стара Загора. (Подр. Николов, Димитър, Койчева, Величка. Цит. 
съч., с. 129 и сл.) 

314 Койчева, Величка. Някои моменти..., с. 397. 

315 Атанас Илиев споменава, че един от първите ктитори е Петко поклонник, кой- 
то умира през 1792 г., а надгробният му камък се съхранява в местния музей. 
Илиев, Атанас. Из историята... - В: Ст.-Загорски глас, Ке 10, 1912, с. 2. 

бронамерени православни християни. 

Наличието на по-стара средновековна църква на същото място 
в града не е потвърдено от археологически материали. Възобновява- 
нето може да се тълкува като приемственост между българския храм 
в Ново село, чиито жители, след преселването си в Стара Загора, са 
в основата на изграждането на черквата в чертите на града? или 
като опит за заобикаляне на шериатските забрани”. Така се поставя 
началото на храмовото строителство:" в Стара Загора през Възраж- 
дането. Както пише Атанас Илиев, това православно сакрално мяс- 
то, макар да не носи типичните белези на църковната архитектура, 
става център на българщината, около който гравитират чорбаджии- 
те, легитимиращи общността и пред османската власт, и пред наме- 
стниците на търновските митрополити, назовавани „екзарси“з®. 

Описанието на строителните периоди на черквата „Св. Дими- 
тър" в спомените на хаджи Господин Славов е съвсем ясно. В нача- 
лото за култово място се използва т. нар. „попска къща“, която не 
се различава от останалите български жилища и не е съобразена с 
каноните на черковната архитектура. В средата на ХІХ век има хор, 
ръководен от Атанас Иванов, в който пее младият Васил Кунчев?^. 
Едва през 1858 година енориашите, които използват дотогава тяс- 
ната и тъмна сграда, следвайки примера на съгражданите си за под- 
новяване на другите храмове, също вземат решение за ново строи- 
телството. 

В първоначалния си вид най-старата старозагорска църква съ- 
ществува до средата на XIX век. Във времето от 1858 до 1861 година 
са положени основите и издигната сградата на съществуващия днес 
храм на ново място (откупен е дворът на Кириакоглу)222 и това е BH- 


316 Дело на преселниците OT Ново село, настанили се отново в Стара Загора. 

317 Като възстановяване на съществуваща на това място църква. 

318 Василева, София. Историческите стенописи в старозагорската църква „Св. Ди- 
митър". 10.10.2006. - В: LiterNet | специализиран портал за литература, изку- 
ства, хуманитарни и социални изследвания|, № 10 (83), 2006. ISBN: 13122282. 
Достъпно от: https://liternet.bg/publish19/s_vasileva/istoricheskite.htm |прегле- 
дан 26.06.2022]. 

319 Илиев, Атанас. Спомени..., с. 3. 

320 Василева, София. Цит. съч. 

321 Унджиев, Иван. Васил Левски. Биография. София: БАН, 1967, с. 39. 

322 Илиев, Атанас. Спомени..., с. 8. 

дно от надписите, запазени на южната врата. Със събраните средства 
се вдига каменен свод на черквата и след битката за Стара Загора на 
19 (31) юли 1877 година „само тя остана здрава, която турците, 
като не можли да я съсипят, изклали колкото жени, деца и мъже са 
намерили скрити в нея ия напълнили с плява, която отпосле запали- 
ли и черквата била опалена като пещ”. 

Според Величка Койчева при зографисването на храма „Св. 
Димитър“ се провежда „първият художествен конкурс между Ста- 
нислав Доспевски и Николай Павлович, завършил в полза на първия 
участник“, Църквата, изградена канонично и изписана, е осветена 
едва през 1873 година от търновския митрополит Иларион Макари- 
ополски?25. 

Проследяването на строителните периоди и съвременният вид 
на сградата ми дават основание да бъда критична към информация- 
та на Димитър Илков относно размера на храма и неговото унищоже- 
ние по време на Руско-турската война (1877 - 78). „Новото заселване 
на Стара Загора - пише той - [...] станало най-напред на мястото 
около старата черква Св. Димитрия. Българските предания говорят, 
че първа нова българска къща е било направена в двора, гдето се по- 
строи новата черква Св. Димитрия. || но понеже не е било още nos- 
волено на българите да си правят черква, то новопостроеното мал- 
ко здание, гдето се черкували, се наричало не черква, а попска къща 
- Папаз-еви. За да прилича на къща това здание трябвало да има и 
комин. Старата черва Св. Димитрия, която изгоря във време на по- 
следната война?5, е била построена, както свидетелства надписът 
на български и гръцки език, упазен и до сега на 1743 год. юний 29 ден, 
тя беше една дървена тъмна сграда с комини, която тъй също се е 


323 Славов, х. Господин. Хронологическо описание..., с. 78. 

324 Според цитираното от писмо на хаджи Господин Славов до Павлович от 30 но- 
ември 1861 г. „За иконите на черквата „Св. Димитър“ и „Св. св. Кирил и Методий, 
може вече да сте се известили досега, че ги направи г-н Станислав“ (Вж. подр. 
Койчева, Величка. Възрожденска Стара Загора, Стара Загора: Кота, 2002., с. 143) 

325 Славов, x. Господин., Хронологическо описание... с. 174. 

326 Запазен е до днес вдълбаният надпис на южната фасада: „Храмъ св.великомъч. 
Димитра и св.отиъ Кирила и Метода. Железникъ. 1859 година“. Самата врата, 
според написаното на нея, е „даръ от Миня Друмевъ", направен „през „октомври 
1961 година“. Това са безспорни доказателства за това, че църквата не е била 


разрушена до основи. 

наричала попска къща”. 

При обновяването на храма в средата на XIX век са положени 
стабилните каменни основи на базилика и разрушенията по време 
на Старозагорския бой са засегнали предимно покривната конструк- 
ция. Благодарение на ентусиазма на старозагорци в края на април 
1878 година е почти възстановена църквата „Св. Димитър” - „еднич- 
ка останала не съвсем съборена”, ив нея е отслужена Великденската 
литургия? 

Липсата на възможност махалата Имарет да се разраства на 
североизток позволява на махалата Акарджа, разположена в югоиз- 
точния край на града, да я изпревари благодарение на заселващото 
се население от полските села и развитието на търговията. Там е из- 
дигнат вторият православен храм в града. В своите спомени хаджи 
Господин Славов не споменава година на съграждането му, но пише, 
че също е дело на преселниците от Ново село и се нарича „Въведение 
пресветой Богородици”. За градежа са използвани дебели мешови 
талпи, а не кирпич, постройката е дълбоко в земята, дълга около 20 
метра, преградена надлъж с дувар, с комин”. 

По-късно Атанас Илиев и Недю Александров приемат за начал- 
на 1768 година. Според втория автор преселниците първо се черку- 
ват в параклиса на Бабиния Градин метох, наречен така по името на 
жената, дарила своя имот за обслужване религиозните нужди на 
българите християни. Той, подобно на Славов, също прави аналогия 
на избраното име на храма с това на черквата в Ново село - „Света 
Богородица“. 

В първоначалния си вид постройката съществува до 30-те го- 
дини на XIX век, когато еноритите на църковната община, като виж- 
дат, че османското правителство позволява безпрепятствено на вся- 
ка християнска общност да си прави черква, искат на обновят ста- 
рия тъмен храм. Събират волни помощи в града и селата и изваждат 
ферман чрез търновския митрополит Иларион. Събаря се старото 
здание и се строи ново, като според преданието в темелите на дяс- 
ната страна на черквата са закопани свещени български драгоцен- 


327 Илков, Димитър. Цит. съч., с. 39. 
328 Илиев, Атанас. Спомени..., с. 199. 
329 Славов, х. Господин. Хронологическо описание... с. 24. 


330 Баба Града 

ности?! През 1840 година храмът е осветен от Червенския епископ 
Неофит? и разполага със свой печат с надпис „Печ. Ески Заарска в 
Акарджа max. Введ. Пресв. Бого. 1842 33. 

Съществуващите от ХУШ век две черкви в Стара Загора през 
XIX век се оказват вече недостатъчни за все по-многобройното бъл- 
гарско население. 

Третата българска крайнина, разположена на югозапад, също 
се стреми да не изостава от другите две? и се включва в надпрева- 
рата да блесне в народно-църковните и училищни работи и в пред- 
ставителството пред турските власти. В нея се намира Рилският ме- 
тох, като един от монасите - Паисий, се споразумява с местните 
чорбаджии да вдигнат една малка черква. Издействан е султански 
ферман и през 1801 година в попската къща започват да се черкуват 
християните. 

Този факт полага началото на един период на борба между бъл- 
гарските първенци от старите: и новите махали. В резултат на KOH- 
фликти и машинации се стига до събарянето на последния построен 
храм „Св. Никола” през месец юни 1808 година, когато турците, по за- 
повед на старозагорския управник Мехмед бей Капуджибашиятазз%, 
го разрушават и обезобразяват светите икони””. 

Запазената църковна утвар се съхранява в една стая на Рил- 
ския метох до повторното вдигане на черквата през 1836 година. 
Връщането на православните вярващи от трите махали?” отново в 
лоното на черквата „Света Богородица“ удовлетворява главния ини- 


331 Проучванията на Димитър Николов и Величка Койчева опровергават тази вер- 
сия. В „Горски пътник“ Раковски пише, че книгите са изгорени по заповед на гръц- 
кия владика. (Вж. Раковски, Георги. Горски пътник. Нови сад, 1857, с. 165, бел. 2) 

332 Славов, х. Господин. Хронологическо описание..., с. 46 - 47. 

333 Според Иван Неделчев се съхранява в Църковния музей в София. (Вж. Недел- 
yes, Иван. Летопис - календар на събитията в Стара Загора... с. 67) 

334 Илиев, Атанас. Спомени..., с. 4. 

335 Дкарджа и Табахна 

336 Стойков, Стойко. Храмът „Св. Николай“ в Стара Загора (1834 - 1934). Пловдив: 
Търговска печатница, 1935, с. 12. 

Вината се прехвърля на Капуджибашията, но тя е подклаждана от Георги Пухо- 
олу и неговото желание за власт и доминиране. 

337 Славов, х. Господин. Хронологическо описание..., с. 27. 

338 Пак там. 


339 Мисирска (Хамит-факъ), хаджи Турхан и хаджи Махмут 

циатор на това срамно дело - Георги Пухооглу. Според Славов народ- 
ното поверие говори, че всички взели участие в това нехристиянско 
деяние, са наказани от божието провидение. 

Подновяването на черквата „Св. Никола“ започва след Одрин- 
ския мир (1829), когато местните градски първенци, зарадвани от 
дадените от султана правдини, се събират и решават с волна помощ 
да извадят от султана нов ферман за храма. Те вземат от владиката 
Иларион препоръчителни писма. Направен е опит за фалшифици- 
ране на съдържанието на височайшия документ от страна на тога- 
вашния аянин Едип ага с цел намаляване размерите и височината на 
черквата. 

Със съдействието на владиката местните българи изпращат 
втора депутация в Цариград, за да разкрие злоупотребата пред цен- 
тралната власт. Тя, след тримесечен престой и около 100 000 гроша 
разходи, успява да се сдобие с нов ферман и да издейства смяната на 
местния управник Едип ага с хаджи Фариз молла. 

Строителството на църквата започва през месец август 1833 
и завършва през месец юни 1844 година. Осветена е от Търновския 
митрополит Иларион през септември същата година. Свещениците 
й обслужват до 60-те години Ha XIX век югозападните и северозапад- 
ни български махали", както и някои от съседните на града села. 
„В тази черква се четеше и пееше на славянски, освен ако не дойдеше 
владиката или гърка псалт“. 

Това е единственият храм в Стара Загора, който променя место- 
положението си след Освобождението и се премества една улица на 
север по новия градоустройствен план“. 

Най-късно се организират жителите на северозападните маха- 
ли Гебран, Ибни Айваз и Джуниет, които имат българско училище, но 
нямат черква. Те решават да изградят такава, като за целта купуват 
парцел и успяват да издействат мазма?* от местната власт с посред- 
ничеството на българската община. Този документ, по думите на ха- 
джи Господин Славов“, е необходим, защото през 60-те години на 


30 Гибран, Ибн айваз 
341 Славов, х. Господин. Хронологическо описание... с. 46. 


32 Изработен от чешкия техник Либор Байер. 
33 Мазма (тур.) - предписание. 
344 Славов, х. Господин. Цит. съч., с.102. 

XIX век ферманите за изграждане на черкви се издават от Високата 
порта само след писмено удостоверение за съгласуване с местните 
власти. През 1864 година започва строителството на храма, но по- 
ради липса на достатъчно събрани средства еноритите решават да 
изградят първо оградата, като наетите дюлгери вдигат еднометров 
зид. 

Това се посреща с неодобрение от част от местните турци. 
Предвождани от Садък бей, в един петък през месец февруари съ- 
щата година, те събарят оградата до основи с мотива, че новата 
черква ще бъде твърде близо до техните гробища. Напрежението 
нараства и на следващия ден се предвижда разрушаването на фе- 
Hepa на черквата „Свети Димитър”. Дотам не се стига, защото над- 
делява позицията на благоразумното турско население. Местните 
български първенци отправят жалби до пловдивския мютесарифин 
и одринския валия. 

Реакцията на Нусрат паша, като представител на централната 
власт по отношение на конфликта, е доста интересна“. След като 
прочита фермана, предоставен му от българските първенци, той се 
обръща към местните турци с въпроса „с каква смелост са дръзна- 
ли те да направят тази постъпка и са съборили оградата на чер- 
ковния двор, за чиято направа българите имат на ръка височайшия 
ферман?“ Агите, бейовете и каймакаминът се оправдават, че това 
се извършва без тяхно знание от едни прости турци, защото тази 
черква ще бъде много близо до гробищата им”. 

Очевидецът на събитията разказва за справедливата присъда 
на Нусрат паша, който пита българите какво обезщетение искат за 
щетите и след като последните отказват такова, той постановява ви- 
новниците да вдигнат дуварите на черквата, да се заведе срещу тях 
углавно преследване и да се накажат според закона. 

Тази постъпка насърчава еноритите, които продължават стро- 
ителните дейности и четвъртата черква, именувана „Света Троица“, е 
завършена през 1864 година (Обр. 20). А виновните турци (17 души) 
са наказани с глоба и три месеца затвор. „Тъй се свърши една траги- 


345 Славов, х. Господин. Цит съч., с. 106. 
346 Пак там. 
347 Славов, х. Господин. Цит chy., с. 106 - 107. 

ческа комедия и еноритите преждевременно съградиха черквата си 
с принуждение.“ 

Недю Александров Недев отбелязва, че не е ясно защо послед- 
ната изградена в града църква преди Освобождението не носи името 
на някакъв светия, а на животворящата Троица??. Няма данни наб- 
лизо да е имало старо християнско светилище. Има информация, че 
иконите са зографисани от Николай Павлович?”, но са унищожени 
по време на Руско-турската война. Той дори, при престоя си в Стара 
Загора в периода 1864 - 1866 година, замисля отварянето на рису- 
вално училище?"". Вдигнат е последният храм, по чиито зидове и до 
днес личат следи от гюлета, превърнали се в мъчителен спомен за 
събитията по време на Старозагорския бой на 19 (31) юли 1877 го- 
дина. 

Съграждането на православни религиозни сгради в града по- 
мага на българите да изявят своята идентичност, да се обособят 
като група, следваща колективни цели. То отразява настъпилите 
промени в етническия състав на градското население, както и на- 
расналия икономически потенциал на общността. Преходът от „поп- 
ската къща“ към същинско храмово строителство е свързан с проце- 
сите на либерализация в Османската империя??. Той е отражение Ha 
стремежа на българите към практическа реализация на обявената в 
империята свобода на вероизповеданията. 

През XIX век борбата за самостоятелна българска църква се 
превръща в общонароден проблем, който допринася за духовното 
обединение на българите, разгръщането на източноправославното 
храмово строителство и налагането на богослужение на български 
език. 

Изградените ортодоксални черкви в Стара Загора имат религи- 
озни и обществени функции. Около тях се създават училища и чита- 
лища. Като архитектурен тип през XIX век се налага базиликата. Съ- 


348 Славов, х. Господин. Цит съч. с. 108. 

39 Недев, Недю Александров. Цит. съч., с. 24. 

350 Тенев, Драган. Николай Павлович. София: Народна младеж, 1970, с. 149, 152. 

31 Василев, Асен. Българските възрожденски майстори. София: Наука и изкуство, 
1965, с. 584. 


32 Гюлханският хатишериф от 1839 г. и Хатихумаюнът от 1856 г. - актове от 
епохата на Танзимата. 

ревнованието за вдигане на по-хубав храм понякога минава морал- 
ните норми и се изражда в позорно съперничество. Архитектурни- 
ят силует на Стара Загора се променя бавно и успоредно с джамиите 
се появяват и християнските сакрални места, в които се извършват 
служби, установени от православния църковен канон. 

Инициатор и инвеститор на църковното строителство е локал- 
ната българска общност и издигащите се първенци, чиито действия 
сравнително бързо дават резултат. Имената им оставят трайна сле- 
да в обществения живот и регионалната икономика, а благодеяни- 
ята им осигуряват социален престиж. През 40-те години на XIX век 
градът активно се включва в движението за църковна независимост. 
Първи изхвърлят гръцките богослужебни книги черкуващите се в 
църквата „Св. Никола” (1847). Следват ги енориашите на „Св. Дими- 
тър” и „Св. Богородица". Съпричастни към Българския Великден, ста- 
розагорци официално се отказват от духовната си принадлежност 
към гръцкия търновски митрополит на 11 май 1850 година, в деня 
на светите братя Кирил и Методий. 

В края на месец февруари 1859 година владиката Григорий 
посещава за пръв път град Стара Загора“. Българската общност го 
посреща с основателни притеснения. Темата на неколкодневните 
разговори с местния елит е една - пари. Търновският митрополит 
настоява да получи финансова компенсация на част от средствата, 
които е изхарчил, за да се сдобие с престижния архиерейски пост. 
Старозагорци отказват да му плащат, защото не е от български про- 
изход и представлява Цариградската патриаршия - институция, 
чийто обществен авторитет е видимо компрометиран в масовото 
съзнание на българите. Дописникът на вестник „България“, опи- 
сал обстоятелствено посещението на митрополит Григорий в Ста- 
ра Загора, критикува всички патриаршески архиереи за това, че не 
обгрижват в достатъчна степен духовните нужди на православните 
християни, но за сметка на това са много стриктни при събирането 
на полагащите им се данъци и такси». 


353 За деформираното поведение на част от българите вж. Койчева, Величка. Ha- 
кои моменти от съграждането..., с. 400. 

354 Търновский митрополит Григорий в Железник (Ески Загра). - В: България. 
Вестник за българските интереси, г. I. Хо 7,9.05.1859. 

35 Бонева, Вера. Българското църковнонационално..., с. 11. 

Молба до султана е отправена от представители на различни 
български селища, събрани на панаира в Узунджово през месец сеп- 
тември 1860 година. Те заявяват, че желаят български владици и че 
признават за свой духовен глава епископ Иларион Макариополски. 

Част от текста, публикуван на страниците на вестник 
„България 356 и получил одобрението на 86 представители от Желе- 
зник, гласи: „ний вашите раби, сме ся отрекли от гръцката патрика- 
на и не припознаваме веки гръцките владици, които ни ся изпращат 
силом на епархиите, гдето живеят българи, но желаем черковний ни 
началник да е българин, тъй и владиците ни да са изпращат българи 
по нашите епархии, избрани от народа според църковните ни прави- 
ла, които да са наши род и да познават язика ни, а гръцките владици 
не ни са приятни. Това е било и е общо желание на всичките ни наши 
раби българете и не ще да престанем от да просим вашата висока 
милост, догдето не биде изпълнено нашето желание...“ 

Старозагорската община е активна и по отношение на униат- 
ското движение. Тя се ангажира с идеята за „народна християнска 
черкова, независима от никоя друга черкова“ в прошение до великия 
везир с дата 8 (20) април 1861 година?”?. Документът моли за OTTE- 
гляне подкрепата на Високата порта от онези цариградски дейци, 
които са се присъединили към „Римската църква“. 

Хаджи Господин Славов е местният представител в българско- 
то събрание по църковния въпрос, заседавало в Цариград през про- 
летта и лятото на 1861 година. Вероятно извън дебатите на фору- 
ма остава проектът за създаване на епископски център в Стара За- 
гора». В началото Ha 1864 година общината декларира официално 
в печата, че не признава митрополит Григорий за свой архиерей“. 

„Откакто се бяхме отрекли от гръцкото висше духовенство 
(1861) и бяхме прекъснали всякакви сношения с търновския митропо- 
лит Григория - уточнява хаджи Господин Славов, - общината по чер- 
ковните и духовните нужди се отправяше до българските владици в 


356 България, г. П, № 81, 5.09.1860. 

357 НБКМ - БИА, ф. 49, a. e. 92, л. 36. 

358 Бонева, Вера. Българското църковнонационално... с. 363; Славов, х. Господин. 
Хронологическо описание..., с. 179 - 183. 

39 Бонева, Вера. Българското църковнонационално..., с. 374. 

360 Съветник, г. I, № 49, 24.02.1864. 

Цариград и от тях вземаше наставления чрез временния началник на 
духовните и черковните ни работи отец Митрофан..."®. 

Последният се грижи за ръкополагането на свещеници, след 
като предварително желаещите се подготвят в училището и се из- 
питат от определената за тази цел комисия. Кандидатите се изпра- 
щат с препоръчителни писма от общината до българските владици 
в Цариград и така заобикалят търновския митрополит. Представи- 
тели на Акарджанската махала решават да нарушат установения ред 
и изпращат двама младежи в Търново, за да бъдат ръкоположени за 
свещеници от Григорий с обещанието да му платят владичината. 

Поредният конфликт между старозагорските привърженици и 
противници на търновския митрополит се появява след смъртта на 
владиката Авксентий: поради желанието на част от християните 
да отслужат молебен в негова памет в църквата „Света Богородица“. 
Леко Ников“, чорбаджия от Акарджа, не одобрява идеята да се почи- 
та един „умрял еретик владика 3“ и се жалва на властта срещу пла- 
нувания помен. Той не получава подкрепа от съмахленците си и це- 
ремонията минава гладко. Отец Митрофан обаче става изкупителна 
жертва на противоборството. Привържениците на търновския мит- 
рополит Григорий лишават немощния старец от възможността да 
подготвя свещеници и го принуждават да напусне града. 

Вера Бонева твърди, че „с цел кадрово осигуряване на обособи- 
лата се българска православна църква през 1868/69 г. в Старозагор- 
ското трикласно училище е разширено обучението по богословие 35. 

Христо Йонков споделя тезата на първия биограф на Васил 


361 Славов, х. Господин. Хронологическо описание..., с. 131. 

362 Авксентий Велешки (1798, Самоков - 1865, Цариград) е български духовник и 

радетел за църковна независимост. Завещава цялото си имущество за благот- 

ворителни цели, като основната част от него е използвана за основаването на 

богословско училище в родния му град. 

В основата на конфликта е сумата от 45 хил. гроша, с която са платени от 06- 

щинската каса заплатите на двама доктори, наети да се грижат за здравето на 

българската общност в града. 

364 Славов, х. Господин. Хронологическо описание..., с. 132. 

365 Бонева, Вера. Развитие на учебното дело и образователните институции в 
българското общество през Възраждането. - В: Литературна историография 
и възрожденска култура. Шумен: Унив. изд. „Епископ Константин Преславски“, 
2004, с. 81. 

Левски - Георги Кирков?" - според която, по време на пребиваване- 
то в Стара Загора, бъдещият Апостол на свободата посещава освен 
Светиниколското училище и специално организирания от даскал 
Атанас Иванов? курс за свещеници през втората половина на 50-те 
години на ХІХ век?%, Приема се, че от този период е най-ранният за- 
пазен документ - „Въведение на обличителното богословие” - напи- 
сан от младия Васил:е, което е и безспорен аргумент, че обучението 
на свещеници в Стара Загора има по-стари проявления. 

„Ферманът от 1870 2.3” е първият голям официален документ 


366 Кирков, Георги Я. Васил Левский. (Диаконът). Черти от живота, деятелността и 
трагическата му кончина. Средец, 1882. 

367 Атанас Иванов (1810, Стара Загора - 1897, Стара Загора) - наречен от своите 
съграждани „учител на поколенията". Получава добро за онова време образо- 
вание - започва да се учи на четмо и писмо в килийното училище на Хилендар- 
ския метох при църквата „Св. Димитър”. Продължава учението си в Свищов, 
Букурещ, а по-късно в Габрово и Копривщица, където е сред най-добрите уче- 
ници на Неофит Рилски. Половината от своя живот Атанас Иванов отдава на 
учебното дело в Стара Загора и допринася за превръщането на града в едно 
от средищата на българското образование през Възраждането. Още прижи- 
ве неговите съграждани го титулуват „достопочтенний и многозаслуживший 
гражданин" (Вж. Старозагорски градски общински вестник. Стара Загора, 
12.07.1897) 

368 Йонков, Христо. Старозагорският революционер Кольо Ганчев. Стара Загора: 
Литера принт, 1995, с. 22. 

369 „Когато Васил Кунчев завършил втори клас на трикласното училище, учите- 
лят по псалтика Атанас Иванов разкрил едногодишен курс за бъдещи свеще- 
ници. По настояване на вуйчото племенникът започнал да посещава и този 
курс. Изглежда от времето прекарано в Ст. Загора (1855 - 1858) произхож- 
дат записките на бъдещия монах по „Въведение на обличителното богосло- 
вие” - най-ранният негов ръкопис, направен по руска църковна литература. 
Този ръкопис свидетелства за интереса на Васил Кунчев към проблемите на 
основната богословска дисциплина - догматиката - и по-специално към от- 
стояването на православното догматическо учение в сравнение с това на 
инославните изповедания“ (Вж. подр. Темелски, Христо. Замонашването на 
Васил Левски. 5.12.2008. [онлайн]. - В: Православие.бг |интернет-базирана ко- 
муникационна платформа с национална православна насоченост] https://www. 
pravoslavie.bg/%D0%98%D1%81%D1%82%D0%BE%D1%80%D0%B8%D1% 
ВЕ /0000909790009080900090ВС20000ВЕФ0009080900090809001008890009082 
00009080900090809000908590019082900090ВЕ-9000908090009080-9000909200- 
0090809001908100009088900090В88-00009098900090850000908200019081000090 
BA%D0%B8/ [прегледан на 27.06.2022) 

370 В историческата литература често се използва датата 28 февруари 1870 r., kos- 
то е неточна. Ферманът е издаден на 27 февруари, а на 28-и правителството 
официално връчва екземпляри от него на българските и гръцки представите- 

на Новото българско време, който е провъзгласявал свободите на це- 
лия български народ; той е неговата Magna charta libertatum.” 

Това значимо събитие, легитимиращо Българската екзархия, е 
посрещнато с радост от старозагорци. „На 1870 година, март 1, срещу 
неделя православна, часа 11 по турски пристигна от Цариград те- 
леграфическо известие до българските първенци от едного от чле- 
новете на общината ни какво Н. И. В. Султана благоволил и издал 
височайши ферман за припознаването на самостоятелността на 
българската, отделна от патриаршията, православна черкова в ли- 
цето на един екзарх и който ферман бил връчен от високата порта 
на българските представители в Цариград... 

Веселието беше всеобщо. Викове „Да живее!" се чуваха по улици- 
те цяла нощ, щото сутринта даже някои българи от възхищение се 
намерили заспали по улиците и заптиетата, като минавали покрай 
заспалите, никак не искали да ги събудят.“ 

На Църковния народен събор в Цариград през 1871 година Ста- 
ра Загора е представена отново от хаджи Господин Славов». На 19- 
ото редовно заседание?” се взема решение за създаване на Загорска 
епархия и така се реализира едно дългогодишно желание на местни- 
те християни. Практически „този проект не се осъществява до Осво- 
бождението и дълго след това 3. 

През месец октомври 1872 година търновският владика Ила- 


ли. (Вж. Събев, Тодор. Учредяване и диоцез на Българската екзархия до 1878 г. 
София: Синодално издателство, 1973, с. 42) 
Ников, Петър. Възраждане на българския народ. Църковно-национални борби и 
постижения. София: Акад. изд. „Проф. Марин Дринов“, 2008, с. 311. 
372 Славов, x. Господин. Цит. съч., с. 163 - 163. 
33 Маркова, Зина. Българската екзархия 1870 - 1879. София: Изд. на Българската 
академия на науките, 1989. с. 325; Според Славов има идея за уреждането на 
нова епархия, включваща градовете Стара и Нова Загора, Казанлък и Чирпан, 
която да бъде оглавена от митрополит, зависим „направо от българската ек- 
зархия или по крайна мярка с епископ, зависим от Пловдивската митрополия“, 
но само Нова Загора подкрепя предложението. (Подр. Славов, х. Господин. Цит. 
съч., с. 165.) 
„Реши се: Ески Зара, Чирпан и Казанлък каазы да составляват тако-же новая 
епархия, Архиереят, на която да носи титлата Загорский." (Вж. Протоколи на 
българския народен събор в Цариград през 1871 г., София: 1911, с. 119) 
Филипова, Лилия. Създаването на Старозагорска епархия 1871 - 1896 г. - В: 
130 години Старозагорска епархия. Стара Загора, 2007, с. 31. 

рион Макариополски” изпраща циркулярно писмо до енориите в 
Старозагорско и 15 чирпански села с настояване да признаят върхо- 
венството му. 

Градската община му напомня решението на събора за създа- 
ване на самостоятелна епархия. 

През януари следващата година той посещава Стара Загора. Oc- 
вещава църквата „Свети Димитър“, ръкополага свещеници и приби- 
ра владичината. 

При второто идване на Иларион Макариополски в града общи- 
ната му организира тържествено посрещане. След неговата кончина 
енориите са духовно подчинени на Доростоло-Червенския митропо- 
лит Григорий”. 

„Ако религията е скелетът на традиционната култура, а църк- 
вата като институция - стожерът на общността, градската църк- 
ва е центърът на колективния живот.“ Тя подрежда живота и вре- 
мето със своите календарни празници и периодичните пости и се 
явява организиращ център по отношение на всички други дейности, 
свързани с живота на гражданите. 

В разглеждания хронологически отрязък българската общност 
заявява своята етническа и религиозна принадлежност, която има 
видими проявления в картината на градския живот. Възстановява- 
нето на източноправославни християнски храмове и изпълването 
им със служби на български език е показател за нейното все по-ак- 
тивно присъствие в общия културен облик на Стара Загора. 

Градските църкви обединяват и организират християнската 
общност и в конкретни начинания, свързани с благотворителната 
дейност и взаимопомощ. 

Гражданинът е част от своята енория, а религиозното микроя- 
дро е онова, което извън роднинските връзки и официалната осман- 


376 Иларион Макариополски (1812, Елена - 1875, Цариград) е православен духов- 
ник, Макариополски епископ на Цариградската патриаршия, водач на борбата 
за независима българска църква. (Вж. Бонева, Вера. | Дълг и чест]. Иларион Ма- 
кариополски. София: Захарий Стоянов, 2022, 440 c. ISBN: 9789540916125) 

377 Григорий (1828, Русия - 1898, Русе) е висш православен духовник, от 1872 г.е 
митрополит на Доростолската и Червенската епархия със седалище Русе. (Вж. 
Николов, Николай. Митрополит Григорий Доростоло-Червенски: живот и дей- 
ност до 1878 г. Добрич: ИК Аве факта, 2010, 237c. ISBN: 9789543120376) 

378 Гаврилова, Райна. Колелото на живота, с. 264. 

ска фискална регистрация го свързва с останалите. 


П.3.2. Религиозни предизвикателства 
към православието: протестантство и униатство 
(50-те - 70-те години на XIX век) 


В средата на XIX век се появяват нови провокации към стремя- 
щите се да се еманципират в църковно отношение българи. За раз- 
лика от предходните векове, когато основна заплаха за източнопра- 
вославните устои е ислямът, сега си пробиват път две християнски 
религиозни движения: протестантство и униатство, които търсят 
път към сърцата на вярващите, като им предлагат различна от орто- 
доксалната алтернатива. 

Дейността на протестантските мисионери става предмет на об- 
ществен дебат от началото на тяхното активно присъствие в българ- 
ските земи в края на 50-те години Ha XIX век”. 

В Стара Загора те намират сравнително малко привърженици и 
много противници. Последните аргументират отрицателното си от- 
ношение към „пришълците” като резултат от опитите да накърнят 
устоите на православието и зараждащото се национално единство. 
Симпатизантите оценяват положително просветната и културна 
дейност, развивана от мисионерите. Още в края на XIX век се появя- 
ват първите изследвания за американското влияние върху българ- 
ското образование*®. 

Протестантските мисии сред българите са обект на научни ди- 


379 Иван Илчев и Пламен Митев, автори на „Докосвания до Америка“, считат, че „ми- 
сионерската дейност в българските земи не се осъществяваше стихийно, а ор- 
ганизирано и целенасочено. В общи линии Американския съвет в Бостон опираше 
своята дейност на опита на проповедници на Христовата вяра, работили сред 
различни групи народи и в различни географски и политически условия. Поуките 
от вече преживените успехи и провали послужиха на ръководството на съвета 
да изработи някои общи правила за работата на американските протестант- 
ски мисионери, независимо в коя част на света щяха да бъдат изпращани те...” 
(Вж. Илчев, Иван, Митев, Пламен. Докосвания до Америка. (XIX - началото на XX 
век). София: Хемимонт, 2003, с. 36) 

380 Икономов, Тодор. Протестантската пропаганда у нас и нейните ползи за Бъл- 
гария. 3. изд. Шумен: печ. Спас Попов, 1892, 80 c.; Шишманов, Иван. Нови данни 
за историята на нашето възраждане. Ролята на Америка в българското образо- 
вание. - В: Български преглед, г. IV, № 11, София, 1897, с. 53 - 78. 

рения на български" и чужди автори. Преобладаващата част от 
нашите изследователи на темата до 1989 година разглеждат протес- 
тантството като опит за религиозно вмешателство и поставят по- 
скоро негативна оценка на мисионерството през XIX век. 

Задълбоченият анализ показва, че то влияе върху формиране- 
то на съвременния български език, появата на български печатни 
издания, борбата за църковна независимост, разгласяването на жес- 
токостите, на които са подложени българите след потушаване на Ап- 
рилското въстание. 

Процесите на еманципация и развитие на българското обще- 
ство в различните му измерения - културно, църковно и полити- 


381 Стоянов, Маньо. Начало на протестантската пропаганда в България. - В: Извес- 
тия на Института за история. Т. 14 - 15, 1964, с. 45 - 67; Трайков, Веселин. 
Протестантските мисионери и борбата на българския народ за свобода. - В: 
България от древността до наши дни. Т. 1, София: Наука и изкуство, 1979, с. 
461 - 468; Шопов, Петър. Пропагандната и просветна дейност на американ- 
ските библейски общества в българските земи през XIX в. - В: Известия на Ин- 
ститута за история, № 23, 1974, с. 149 - 184; Илчев, Иван, Митев, Пламен. 
Цит. съч.; Несторова, Татяна. Американските мисионери сред българите 1858 
- 1912. София: Унив. изд. „Св. Кл. Охридски“ 1991; Златков, Персида. България 
и българите през погледа на американските мисионери за периода 1857 - 1888 
г. (по материали от The Missionary Herald). [онлайн]. - В: http://www.geocities. 
ws/muntzer2/ABCFM-bULGARIA.html [прегледан 20.06.2022]; Кожухаров, Bo- 
рис. Първата евангелска църква в България, основана 1868 година в Банско. Дей- 
ността на американските мисионери. Нов човек, 1998; https://protestantstvo. 
com/protestantstvoto-lichnosti-i-fakti/. Съст. Агапе. Русе: Авангард принт, 2008; 
Ангелова, Росица. Протестантите - „другите“ за шуменската общественост 
през втората половина на XIX столетие. - В: Религия и църква в България. Соци- 
ални и културни измерения в православието и неговата специфика в българ- 
ските земи. | Сборник доклади от научна конференция, София, 27 - 29 ноември 
1997]. София: Гутенберг, 1999, с. 363 - 371; Енчева, Светла. Протестантството 
в България и жените. [онлайн]. - В: NotaBene |електронно списание за фило- 
софски и политически науки], 2009, № 12. Достъпно от: http://notabene-bg.org/ 
read.php?id=123 [прегледан 1.07.2022]. 

382 Кларк, Джеймс. Американците откриват българите: 1834 - 1871 г. - В: България 
в света от древността до наши дни. Т. 1. София: Наука и изкуство, 1979, с. 477 
- 485; Кларк Джеймс. Българското възраждане. [онлайн]. - В: Evangelsko.info 
[църковни евангелски новини от България и света]. https://www.evangelsko. 
info/balgarskoto-vazrazhdan/ [прегледан 20.06.2022]; Reeves-Ellington Barbara. 
A Vision of Mount Holyoke in the Ottoman Balkans: American Cultural Transfer, 
Bulgarian Nation-Building and Women’s Educational Reform, 1858 - 1870. - In: 
Gender & History. 16 (1), April 2004, 146 - 171; Вебер, Макс. Протестантската 
етика и духът на капитализма. София: Хермес-7, 1993. 

ческо - протичат паралелно с първите опити за популяризиране и 
внедряване на протестантските идеи от странстващите из нашите 
земи американски и английски мисионери. 

В последните години историческата наука започна да се раз- 
крепостява от наложената догматично-атеистична представа относ- 
но значението и ролята на религията, да се либерализира и отваря 
към света, в резултат на което се наблюдава преосмисляне и преоце- 
няване на тези процеси. 

Създаването на протестантски център в Стара Загора в края на 
50-те години на XIX век влияе върху културния и религиозен живот 
на българската общност и е обект на едно изследване на Величка 
Койчевазез. 

Мисионерската дейност в града и обществените реакции към 
нея намират отражение в спомените на старозагорците Атанас Ива- 
нов», Анастасия Тошева, Атанас Илиев? и хаджи Господин Сла- 
BOB*’, 

Интересен факт е, че според написаното от тях американски 
мисионер Теодор Байнгтън?88 се установява в града през 1858 годи- 
наз. Точна датировка няма в спомените на Анастасия Тошева“. 

Приемайки информацията от мемоарите за достоверна, авто- 
рите на „Възрожденска Акарджа и Стара Загора” в летописа на съби- 
тията срещу 1858 година отбелязват, че на заседание на Българската 
църковно-училищна община се отхвърля искането на Байнгтън за 


383 Койчева, Величка. Протестантското мисионерство в Стара Загора и българска- 
та общественост през 50-те - 70-те години на XIX в. - В: Известия на музеите от 
Югоизточна България. Т. 5, Пловдив: Христо Г. Данов, 1982, с. 145 - 154. 

384 Иванов, Атанас. Цит. съч. 

385 Тошева, Анастасия. Цит. съч. 

386 Илиев, Атанас. Спомени... 

387 Славов, x. Господин. Хронологическо описание... 

388 Името се среща в различни варианти: Байнктон (Тошева, Анастасия. Цит. съч., 
с.12), Байнгтон (Иванов, Атанас. Цит. съч., с. 28) вкл. Тиъдър Бийнгтън при 
Златков. Роден е през 1831 г. в САЩ, доктор по богословие. Изпълнява протес- 
тантска мисия на Балканите и работи сред българите. Създава девическо учи- 
лище в Стара Загора. През 1866 г. се връща в САЩ, а по-късно (1876 - 1884) 
живее в Цариград и редактира българския седмичник „Зорница”. Умира в роди- 
ната си през 1898 г. (Вж. Илиев, Атанас. Цит. съч., с. 42) 

389 Илиев, Атанас. Спомени..,, с. 42; Славов, х. Господин. Хронологическо описание... 
с. 85; Иванов, Атанас. Цит. съч., с. 28. 

390 Тошева, Анастасия. Цит. съч., с. 12. 

откриване на девическо училище в града, но американският мисио- 
нер не се съобразява с решението на общинарите”. 

Според други изследователи, като М. Стоянов, В. Койчева, H. 
Генчев и П. Златков, той се установява в града през „есента на 1959 
година”. Татяна Несторова поставя акцент върху адаптацията на про- 
тестантите и защитава тезата, че „когато мисионерите се заселват 
в населено място, то се превръща в една от станциите на Съвета и 
обикновено те прекарват първата си година, изучавайки езика и за- 
познавайки се със селището и неговите околности. Такъв е случаят 
с Пловдив, Одрин, Стара Загора и София, където между 1858 - 1862 
година се основават мисионерски станции”. 

Началото на протестантската пропаганда в Стара Загора е свър- 
зано с дейността на една ерудирана личност, която залага на пропо- 
ведничеството и установяването на контакти с местното българско 
население. Байнгтън наема двуетажната къща на Иван Дайров в ма- 
халата Акарджа?°. 

Според информацията, базираща се на писмо на Захарий Княже- 
ски до Найден Геров“, мисията е снабдена с KOH, за да бъде улеснено 
пътуването в региона. Към работата на старозагорската станция се 
присъединява и Уилям Армс, който губи съпругата си Емили още в 
първия месец на служението им. Той пребивава в града до 1862 годи- 
на, след което се завръща в Америка. 

Появата на американските мисионери в Стара Загора намира 
различен отзвук сред българите. Негативното отношение към тях 
проличава в разказа на хаджи Господин Славов: „дойде в града ни [...] 
Т Байнгтон заедно с фамилията си, която като постоя няколко дни 
и изучи положението и духа на българите в града ни вотношение към 
просвещението, един ден нарочно се намери в чаршията с Г. С. на един 
дюкян и в разговора мисионеринът каза..., че той имал намерение да 
отвори в града ни едно девическо училище за възпитанието на мла- 
дите девойки, които даром щели да се учат и образоват |-..Ти се nada- 
вал, че общината щяла да погледне с добро око на това християнско 


31 Дяров, Иван и др. Възрожденска Акарджа..., с. 24. 

32 Несторова, Татяна. Цит. съч., с. 15. 

393 Славов, x. Господин. Цит. съч., с. 85. 

34 Из архивата на Найден Геров. Т. 1, София: БАН, 1911, с. 851 - 852. 

и богоугодно тяхно намерение”. 


В отговор на тези амбиции общината заявява, че тя „има грижа- 
та за възпитанието и образованието както за момчетата си, тъй 
и за девиците си и няма нужда от чужди хора да й правят благодея- 
ния... а добрите мисионери могат да отидат и просвещават дивите 
народи в Африка, които нямат никаква грижа за възпитанието и об- 
разованието на младежите си”. 

Състоянието и напредъкът на образованието в Стара Загора е 
отразено в дописка със заглавие „Ески-Заарското народно училище”, 
публикувана на страниците на „Цариградски вестник” през 1853 го- 
дина. В нея се отбелязва, че градът „според своето търговско поло- 
жение, благотворен климат и отношение с по отдалечените земли 
обръща внимание на всякого образованого Българина”. Посочени са 
данни за броя на българските ученици (720 момчета и 200 момиче- 
та, посещаващи 4 взаимни мъжки, 2 девически и 2 главни училища) 
и възможностите за набиране на средства, необходими за поддържа- 
не на образованието. Поради това голяма част от местните българи 
възприемат желанието на протестантите да открият безплатно учи- 
лище за девойки като заплаха и отказват да подкрепят това начина- 
ние с аргумента, че могат сами да се грижат за образованието и въз- 
питанието на младите момичета. Важна в този случай е реакцията на 
Байнгтън, който следва набелязаните от мисията цели. Думите му са 
предадени от хаджи Господин Славов така: „Общината била склон- 
на или не за нашето намерение да отворим девическо училищел.., ние 
[Hama - 6. a.] никак да слушаме, защото аз имам височайше позволе- 
ние за отварянето му, гдето намеря за добре в българските градове в 
турската империя, и за това съм дошъл [...] и съм довел учителки...?”. 

Мисионерският център в Стара Загора е изправен пред трудно- 
стите и гражданите не посещават организираните от него религиоз- 
ни служби. 

Малко са местните младежи с положително отношение към 
протестантите като Атанас Илиев, който споделя следните лични 
впечатления: „В началото на 1864 година, по примера на леля си, като 


395 Славов, х. Господин. Цит. съч., с. 85. 

3% Славов, х. Господин. Цит. съч., с. 86. 

37 Цариградски вестник, г. Ш, № 126, 20.06.1853. 

3% Славов, х. Господин. Хронологическо описание... с. 86. 

платих 5 гроша, се записах сам отделно да приимам новия вестник 
„Зорница“. Голяма бе радостта ми, когато приех по януари 1-ия брой 
[...] Слушал бях, че П. Р Славейков, който работеше тогава по превода 
на Библията у американската мисия, поправял и дори списвал някой 
от тези разкази. [|..] Освен дето ревностно следях всичко, що се изда- 
ва от американската мисия, не преставах да посещавам в неделните 
дни училището на д-р Байнгтон, ако и да не бях станал редовен про- 
зелит. В мъдрото си държане, в молитвите и проповедите, които 
правеше, той се представяше като някой светец. Какъв контраст с 
нашите духовни лица! [к. м |. 

Авторът оценява положително ерудицията и благородството на 
протестантския мисионер, мъдростта на изказа му. Той го разглежда 
като контрапункт на представителите на местното православно ду- 
ховенство - слабограмотни люде, обсебени от лични амбиции. 

Мисионерите, включително и конгрешаните в Стара Загора, 
постепенно разбират, че българският църковен въпрос няма нищо 
общо със западните форми на религиозна реформация и в основата 
му са заложени чисто национални искания. В годишния отчет на ста- 
розагорската мисия от 2 април 1860 година се отбелязва следното: 
„Народът е силно националистично настроен и решен на всяка цена 
да запази своята религиозна солидарност против гърци, католици и 
също и протестанти”. 

В резултат на адекватната оценка на ситуацията, религиозната 
агитация на Байнгтън се съчетава с усилия, предимно насочени към 
създаване на културно-образователни средища в града - неделно и 
девическо училище (различни са сведенията за годината на негово- 
то създаване). В спомените на хаджи Господин Славов и Атанас Или- 
ев, т.е. местните източници, събитието е отнесено към 1858 година. 
Първият автор разказва, че „мисионерското протестантско девиче- 
ско училище се отвори в града ни през 1958 г. [...], а в десетина дена от 
отварянето на училището то веке имаше да го посещават до дваде- 
сет ученички ... Любопитно е, че в това училище се намираха ученички 
от по-първите фамилии в града ни, за което общината, ако и да пра- 
веше някои бележки на родителите им, техните отговори бяха, че те 


399 Илиев, Атанас. Спомени..., с. 50. 
400 Трайков, Веселин. Цит. съч., с. 462. 

желаели да се даде добро възпитание на момичетата им... 

Същата теза защитава и Димитър Илков, който пише: „Гъкмо 
в най-критичното време (1858), когато българското училищно дело 
в Стара Загора се закрепяло на нозете си и било готово да закрачи 
предпазливо напред, в града пристигнал неочаквано някой си англий- 
ски мисионерин - Байнгтон”“. 

По-голямата част от изследователите на мисионерството в 
българските земи (наши и чужди) приемат като основополагаща 
1863 година. 

„Американските мисионери откриват първите училища към 
1970 г., т. е. след като е преведен Новият завет, Библията, издаде- 
ни са два речника - прав и обратен, има буквар и две граматики на 
българския език на английски език. Първоначално се открива мъжко 
протестантско училище в Пловдив, а през 1963 г. и девическо учили- 
ще в Стара Загора. Полагали се усилия за проникване в българските 
училища чрез създаване на връзки с учителите и по-видните общест- 
веници в тези градове. В американските училища се преподавали Биб- 
лията, математика, физика, английски език и химия.”3 

Величка Койчева, базирайки се на два източника, приема за на- 
чало 1860 година. Тя цитира писмо на Захарий Княжески до Найден 
Геров, съдържащо следната информация: „Нашият протестантин 
Теодор Байнгтон, [...] откри ми вчера, че обществото им проучило да 
ся увери, ако да открият пансион и да воспитуват женския пол без 
пари, дали ще поступят православните девици и той като се научил 
за това добре, писал да му изпроводят от Америка даскалици и пари 
за този пансион +“. Една публикация за протестантското движение 
на страниците на вестник „Век "5, където се казва: „съвременно кога- 
то в Пловдив се отвори училището за момчета, г. Байнгтон [...] om- 
вори подобно училище в Ески Захра за момичета”, е използвана като 
допълнителен аргумент за уточняване на годината - 1860. 


401 Славов, х. Господин. Хронологическо описание... с. 86. 

402 Илков, Димитър. Цит. съч. с. 163. 

403 Шопов, Петър. Цит. съч., с. 81. 

404 Архив на Найден Геров, с. 851 - 852. 

405 Век, г. II, № 17, 26.04.1875, с. 3 - 4. Съдържа обширна статия със заглавие „Про- 
тестантските мисионери в България“, в която се казва, че в Едерне, Пловдив, 
София и Ески-Захра „семената са паднали на каменисти места“ 

Ясно е, че местното класно девическо училище се открива на 24 
август 1863 година и по това време със сигурност вече съществува 
протестантско училище. В своята „Автобиография” Анастасия Тоше- 
ва споделя, че отварянето е реакция на българската община срещу 
дейността на протестантската колония. 

„Байнгтон успя да привлече към себе си по-първите граждани, 
та изпратиха децата си в отвореното протестантско училище. 
Протестантите прибраха в училището няколко бедни ученички и ги 
улесняваха във всичко; [...] те отвориха пансион и прибраха ученички 
от околните градове. Такова стечение на обстоятелствата стре- 
снало по-благоразумните Ст.-Загорски граждани [|..] и ги принудило 
да вземат мерки за премахване на угрожаящето народа ни зло. Най- 
силно влияние направиха убежденията върху ми, да взема учителска- 
та служба за противодействие срещу враговете на православието и 
народността Hu.” 

Появата на първото българско девическо класно училище през 
1863 година в Стара Загора е отговор на българската общност срещу 
създадения от протестантските мисионери образователен център 
за девойки в града. Това провокирано от обстоятелствата действие е 
малка стъпка към преодоляването на патриархалните убеждения за 
мястото на българската жена в обществото. „Големи трудове и грижи 
трябваше да положа за отстраняване на предразсъдъка, че жената 
може да мине без учение, трябваше да се убедяват най-първо майки- 
те в ползата и нуждата за образованието на жената, трябваше да 
се работи тактично и умно за прибиране на ученичките от протес- 
тантското училище..." 

Съществува конкуренция между двете паралелно действащи 
девически класни училища през 60-те години на XIX век, която е 
релевантна на религиозното съперничество (между православието 
и протестантството). Анастасия Тошева отбелязва, че мисионери- 
те употребяват всякакви възможни средства за противодействие, с 
усърдие проповядват в частните къщи, по читалища и пазари, нари- 
чат православните идолопоклонници и отричат кръстовото знаме- 


406 Тошева, Анастасия. Цит. chy., с. 12 - 13. 

HHe*®, 

Следователно, макар годината на основаване на девическото 
протестантско училище да остава спорна, може да се твърди, че хро- 
нологически предшества лятото на 1863 година. 

Не еясно дали едновременно са създадени училището и панси- 
онът към него, или той се появява по-късно, за да бъдат привлечени 
за обучение и момичета от други селища. Различните източници, въ- 
преки противоречивите сведения, които дават за основополагащата 
година, безспорно потвърждават съществуването му. Това учебно 
заведение, макар да съществува кратко, и известният Роберт колеж 
стават според думите на Иван Шишманов „пепиниери на просвеще- 
нието ни”. 

Училището в Стара Загора се помещава на долния етаж на на- 
етата от протестантската мисия къща. Организирано е в два класа: 
първи - за начинаещи, и втори - за напреднали. Изучават се бъл- 
гарска граматика, география, аритметика, протестантска молитва 
с нотно пеене, „а православен катехизис и черковна история нямаха 
място в това училище”. 

Хаджи Господин Славов отбелязва „действително, да си кажем 
правичката, в това мисионерско училище се даваше много добро въз- 
питание на учащите се в него |-..| и за това се привлякоха в него уче- 
нички от вънкашните околни градове, ... даже от Русчук и Свищов”“. 
Обучението се води от Т. Байнгтън, който е подпомаган от две учи- 
телки протестантки - чехкинята Фани Мейснер*? и американката 
Мери Рейнолдс. 

Мисионерът постепенно разширява програмата и включва 
нови предмети като „Умствена числителница” и „Начални познания 
по анатомия, физиология и хигиена"“3. Задължително се изучава и 


408 Тошева, Анастасия. Цит. съч., с. 15. 

„Ръкоделие и домакинство" “. Мейснер - образована, общителна и 
тактична, говореща добре български език - доставя в града едно 
малко чешко списание „Мода” и се превръща в своеобразен консул- 
тант на местните девойки и жени по отношение на облеклото. 

Протестантското девическо училище, като едно модерно за 
времето си учебно заведение с изграден към него пансион, става 
притегателен център за българските девойки от близки и далечни 
градове. 

Съвременник на събитията, хаджи Господин Славов обяснява 
причините за успеха му с факта, че по онова време никъде няма до- 
бри учебни заведения за девойки, защото по-голямата част от хора- 
та мислят, че на женския пол не е необходимо високо учение и жена- 
та трябва да си знае само къщната работа. Той отбелязва още, че в 
града все пак има едно-две места, където се учат 20 - 30 момичета от 
стари учители, но основната цел е не да „учат наука, а да не стоят в 
къщите си и да не одяват на майките си”. 

За нарастващата популярност на девическия образователен 
център способства и личностният фактор. Тактичността и обаяние- 
то на първия протестантски мисионер, добрите отношения, които 
поддържа с местните жители, благоприятстват развитието на про- 
светното дело в града. Байнгтън снабдява старозагорските училища 
сучебни пособия по физика, изписани от Америка „на стойност око- 
ло 7000 гроша, за които много време чака, докато му се изплатят”. 

Георги Димитров дава интересна информация за Стара Загора 
като просветен център в българските земи към средата Ha XIX век. 
Според автора по онова време в града има 5 мъжки и 5 девически 
училища, които „стояха по-високо от всички други в България, [...] 
протестантските мисионери, вместо да отидат в заглъхналите [...] 
градове, те се вгнездиха в Ст. Загора, nocamomo от други те да жъ- 
нат. С големи усилия и огромни материални жертви, основаха две 
училища - мъжко и девическо, от които през 1863 година първото 


“14 Соленкова, Любомила. Две учителки чехкини по българските земи преди Oc- 
вобождението. [онлайн]. - В: Българска наука [онлайн списание], № 49, юли/ав- 
густ 2012. https://nauka.bg/dve-uchitelki-chehkini-balgarskite-zemi-predi-osvobo- 
jdenieto/ прегледан 27.06.2022]. 

броило 50 ученици, а последното 90 ученички”. 

За съжаление, не са цитирани източници и това е единствени- 
ят материал, в които се говори за синхронното съществуване на две 
протестантски училища в града. Ако обаче се върнем към призна- 
нието, направено в спомените на Атанас Илиев“", който посещава 
неделното протестантско училище, приемам, че върху написаното 
от Георги Димитров може да се разсъждава. 

Паралелно с проповедничеството и образователната дейност, 
Байнгтън се занимава и с разпространение на литература. Някои 
автори считат, че той открива книжарница в Стара Загора чрез спе- 
циално наети лица през 1860 година“”. При своите обиколки в Ста- 
розагорско, Чирпанско, Новозагорско и Ямболско успява да пласира 
доста екземпляри от Новия завет заедно с други книги и брошури с 
разнообразно съдържание. Предлаганата литература е написана на 
български език и се възприема с интерес от грамотните младежи. 

Разностранната и активна работа на първия мисионер в града 
и околността не дава очакваните резултати. Българите приемат по- 
скоро културните аспекти, но остават абсолютно затворени за ре- 
лигиозните послания на протестантството. Тази гледна точка е пре- 
дадена в доклад от мисията в Стара Загора (1861): „Всички мислещи 
умове в България сега са заети с обсъждането на богословски въпро- 
си; те са готови да чуят всичко, което бъде отправено към тях... Но 
когато църковното им положение се установи, съществува опасност 
ушите им отново да се затворят...”?. 

Хол в своята книга „Пуританите”?! пише, че разочарованието, 
изпитано от мисионерите, намира най-силна изява на съвместна- 


47 Димитров, Георги. Княжество България. Историческо, географическо и етногра- 

фическо отношение. Ч. І. София: Придворна печатница Б. Шимачек, 1894, с. 132. 

„Освен дето ревностно следях всичко, що се издава от американската мисия, не 

преставах да посещавам в неделни дни училището на д-р Байнгтона, ако и да не 

бях станал редовен прозелит””. (Вж. Илиев, Атанас. Спомени..., с. 50) 

4 Аяров, Иван и др. Възрожденска Акарджа..., с. 214. 

12° Цит. по: Златков, Персида. Българите през погледа на американските mucu- 
онери за периода 1857 - 1888 г. [Прев. Борис Попиванов]. [онлайн]. - В: www. 
Geocities.ws. Достъпно от: http://www.geocities.ws/muntzer2 /ABCFM-bULGARIA. 
htm] [прегледан 07.06.2022]. 

421 Hall Jr, William Webster. Puritans in the Balkans. Studia historico-philologica serdi- 
censia. Supplementi. Vol. 1, Sofia: Cultura Printing House, 1938, p. 24. 

та конференция между Американската комисия (American Board) 
и представители на методистите през 1863 година в Стара Загора. 
Сравнявайки бележките си, двете групи откриват, че са използвали 
едни и същи методи и очевидно са постигнали сходни резултати. Те 
се оплакват от липсата на впечатлителност в част от българите. „Ма- 
кар и някои факти, обнадеждаващи в една или друга степен, да бяха 
докладвани, общото усещане беше, че българите бяха народ, много 
по-различен от онова, за което бяха смятани шест или осем години 
по-рано...“ (Byington from Eski Zagra)*”. 

На конференцията се отбелязва още, че проникването Ha протес- 
тантската религия ще става постепенно и внимателно и поради това 
първата протестантска църква е създадена чак през 1868 година“. 

В историческата литература е изяснена причината, която води 
до закриването на девическото протестантско училище. Тя е 06- 
вързана с личностния фактор. След смяната на Теодор Байнгтън““ 
с Чарлз Морс през 1867 година се пораждат множество конфликти 
между новия пратеник и българската общност. Заместникът на 
Байнгтън е високообразован човек, автор на множество книги и 
брошури“, но за съжаление, по природа конфликтен, нетолерантен 
и необщителен. Той не е добре приет от старозагорската общност и 
това е видно от написаното от Атанас Иванов: „Морс, новия мисионе- 
рин, беше глупав и груб човек”. 

Най-обективна е оценката, направена от Атанас Илиев, който 


422 The Missionary Herald. Vol. LVI, р. 278. [онлайн]. - In: http://earlyushistory.net/. An 
Online Archive & Reference Center. https://earlyushistory.net/missionary-herald/ 
[прегледан 20.06.2022]. 

“3 Втората протестантска църковна община сред българите е Евангелската църква 
вс. Меричлери, Чирпанско. Началото вероятно е поставено от Теодор Байнгтън и 
Чарлс Морс. През 1872 г. е открит новопостроеният евангелски молитвен дом. 

124 Противоречива е информацията относно причината за отпътуването на Теодор 
Байнгтън за САЩ - съществуват две версии: първата изтъква като причина 
заболяване на съпругата My (Вж. Аяров, Иван и др. Възрожденска Акарджа..., с. 
72 - 73), а втората - участие в конгрес (според Морс). 

“25 Морс е автор на английско български речник и брошурите: Папата и римока- 
толическата църква. Цариград, 1861; | Морс, Чарлс Фич| Истинни поклонници 
или духовно поклонение. Цариград: Книгопечатница на А. Минасиана и съдруж., 
1866; Протестантите са стари православни или Кои са протестантите. Ца- 
риград: Книгопечатницата на А. Минасиана, 1868, 43 с. (Вж. Илиев, Атанас. Спо- 
мени..., с. 70 - 71) 

426 Иванов, Атанас. Цит. съч., с. 28. 

критикува твърдението на Илков за безнравственото поведение на 
Морс, определяйки го като „неистинско”. Той счита, че новият миси- 
онер нее нито глупав, нито груб, а „човек учен, енергичен и като спри- 
хав, бе си позволил някои нетактични постъпки”. Заради характера 
си Морс не успява се задържи дълго на едно място и да ръководи 
успешно мисионерски център. В Стара Загора той се оказва в епи- 
центъра на скандал, който уронва авторитета му“ и го превръща в 
обект на местните клюки“. 

„Началото на скандальозното приключение в града ни от про- 
тестантския мисионерин Ч. Морса; Поведението му в туй трагиче- 
ско обстоятелство и следствията от това приключение” - това е 
заглавието на глава от спомените на хаджи Господин Славов“. 

Какво разказва старозагорският мемоарист за съдбата на една 
местна девойка, повлияна от протестантските проповеди на Морс? 

Мария Янулчина е родом от Стара Загора. През 1867 година е 
асистент учителка в Американското девическо училище. Тя е „сиро- 
машко момиче” и живее в мисионерския дом, където по вътрешно 
убеждение слуша религиозни проповеди“. Приема тайно протес- 
тантството и се сгодява за Андрей Цанов“: без знанието на майка си. 
През новата учебна година близките на девойката не й позволяват 
да посещава училището. Морс смята, че това не е нейно лично ре- 
шение и се обръща за съдействие към местните власти. Марийка и 
нейната майка са привикани в конака за обяснение. Момичето зая- 


427 Илиев, Атанас. Спомени..., с. 72. 

428... Mou беше человек много строг и фанатик протестантин” (Вж. Славов, х. Гос- 
подин. Хронологическо описание..., с. 145) 

12° „Той бил подъл и развратен человек. С ученичките в пансиона се забавлявал без 
стеснение, а след по-хубавичките от тях охаждал и бил дори в интимни отно- 
шения.” (Вж. Илков, Димитър. Цит. съч. с. 164) 

430 Славов, x. Г. Хронологическо описание..., с. 145 - 153. 

31 Срв. дописки и бележки в Турция, г. II, № 44, 7.05.1866; Время, г. I, № 49,23.07.1866. 

432 Андрей Цанов (1842 - 1933) е повлиян от американските мисионери. Той е 
един от първите ученици в Пловдивското американско училище. Сътрудничи 
в цариградския в. „Време“ от 1866 г., по-късно в пловдивския в. „Марица“. Един 
от основателите на Българското Евангелско дружество и негов председател. 
Съосновател и на Българското брошурно дружество. Редактор на сп. „Домашен 
приятел“, на в. „Зорница“. (Вж. Начева, Мариана. Книжовникът от Възраждане- 
то Андрей Цанов. - В: Исторически корени и културно наследство на Община 
Правец. 2, [сборник]. Исторически музей Правец. | Издателство „Д-р Иван Бого- 
ров"], 2011, с. 135 - 141) 

вява, че е съгласно да остане да живее в родния си дом, ако може да 
изповядва свободно новата си вяра. Прибира се вкъщи, но й забраня- 
ват да посещава протестантските служби. Тогава тя бяга и се крие в 
мисионерския дом. В тази ситуация майката, за да прибере дъщеря 
си, започва да хвърля камъни по прозорците и атакува станцията с 
брадва в ръка“. 

Според Чарлз Морс събралата се тълпа пред мисията е била 
между 40 - 100 души, хвърлени са 200 камъка, а 64 влизат през про- 
зорците. След нападението той пише прошение до местния кайма- 
камин Шакир бей, в което споменава имената на 40 - 50 души от на- 
падателите““. Сестриният син на Янулица (майката на Мария) също 
подава прошение срещу побоя, нанесен на леля му от протестанта 
Морс и неговия слуга Наню. 

Впоследствие мисионерът пише до английските консули в 
Пловдив, Одрин и Цариград, като казва, че главна вина за това пре- 
стъпление има общината, която подбужда простите българи да го 
нападат варварски. След като съдът отказва да привика мисионер- 
ските учителки Рейнолдс и Норкрос да свидетелстват в негова пол- 
за, Морс изисква намесата на английския консул в Одрин - Блонд. 
Това придава ново измерение на конфликта. Под надзора на консула 
се прави разследване на случая и се разпитват замесените в „при- 
ключението”. Има осъдени българи (мъже и жени). 

След обявяването на присъдите, някои от сродниците на по- 
търпевшите молят Морс за съдействие и той телеграфира на пло- 
вдивския мютесарафин, че е напълно удовлетворен, прощава на ви- 
новните, нищо няма да дири от тях и моли те да бъдат освободени. 
Затворените са пуснати на свобода и с това спорът приключва. 

Една от целите на създаденото в Стара Загора девическо про- 
тестантско класно училище е да подготвя бъдещи мисионерки. На- 
ред с някои тясно религиозни предмети и „женски” дисциплини, 
като ръкоделие и домакинство, ученичките изучават английски 


33 Атанас Илиев споменава, че тази атака е подстрекавана от Българската черков- 
на община. (Вж. Илиев, Атанас. Спомени..., с. 71.) 

434 Славов, x. Господин. Хронологическо описание..., с. 148; (Вж. още дописката на 
Морс за инцидента на страниците на вестник „Македония“, г. 1, № 52,25.11.1867 
и обяснителното писмо в същия брой, подписано от “Ваш единородец”) 

35 Подр. Славов, х. Господин. Хронологическо описание... с. 151 - 152. 

език и дисциплини, типични за светските училища Ha Запад. За Hañ- 
изтъкнатите български (и православни) семейства в Стара Загора е 
гордост да запишат дъщерите си в това училище, защото то се е смя- 
тало за най-доброто за онова време“. 

Не е без значение, че е американско и затова заможните граж- 
дани са склонни да образоват дъщерите си по светски съображения. 
От една страна, те са горди, че децата им се изучават в „най-доброто” 
училище за времето си, но от друга, те не приемат протестантския 
му характер. Тъкмо това противоречие предизвиква една от най-го- 
лемите „афери”, свързани с протестантство и еманципация. 

Защо е важна тази история? 

Най-малкото, тя дава възможност за интерпретации на същест- 
вуващите по онова време нагласи при българите спрямо жените. 

Историкът Петър Шопов“? взема страната на майката и на ста- 
розагорската общественост, която се обявява против „протестант- 
ската пропаганда”. Православието се възприема като „българска- 
та вяра”, а протестантството - като „чужда” (и следователно лоша) 
вяра. От такава позиция американският мисионер (Морс) се явява 
похитител на девойката, чийто мозък е промил. 

Случката може да се разглежда като конфликт между патри- 
архално и модерно, между колективизма и индивидуализма. В бъл- 
гарското общество, в което волята на родителите се възприема като 
„свещена”, а младите жени (и младите мъже) нямат свобода на избор 
на брачен партньор, момиче се осмелява да продължи образование- 
то си, вместо да се посвети на майчинство и домакинство. В общност, 
в която „православен християнин” означава „българин”, момичето 
дръзва да изповядва различна религия. Отказът на американския 
мисионер да я върне обратно вкъщи може да бъде разчетен като за- 
читане на индивидуалното решение. 

Верни на протестантството сред представителите на местната 
българска общност остават Марийка Генчева“ (съпруга на Андрей- 


436 Несторова, Татяна. Цит. съч., с. 54. 

437 Шопов, Петър. Цит. chy., с. 156. 

38 Превежда „Яков Княжески или окаянството на едно домочадие" - книга, в KOA- 
то се разглежда алкохолизмът като социален проблем. (Подр. вж. Спиртов, Ас- 
парух, Ганева, Невена. Старозагорските учители..., с. 38, 40) 

Цанов), която се премества в Самоков“, и Еленка Христова““. 

Спечелени са още младежът Пано Господинов, който учи в пло- 
вдивското училище и заминава за Америка, където остава, и Начо 
Стамболов, който зарязва семейството си и отива в Самоков, за да се 
готви за проповедник. 

Диана Мишкова“ разглежда развитието на образованието 
през 60-те години на XIX век като инспирирано от протестантските 
прояви, а създаването на женското дружество под ръководството на 
Анастасия Тошева - като първата публична организация, бореща се 
за равен достъп на жените до образование, уредена с цел „подпома- 
гане на бедните ученички и самообразование на членките”. 

В случая става дума за усвояване на един „чужд“ културен иде- 
ал за образованата християнка, в който българската жена припозна- 
ва собствената си публична роля като пазителка и защитничка на 
националната религия и култура, олицетворение на традицията и 
прогреса едновременно - ключова фигура в националното самоо- 
съзнаване. 

Не е преувеличено твърдението, че като цяло движението за 
правата на българските жени е провокирано от англосаксонския 
протестантски модел. След инцидента Морс“? е заместен от Норкрос 
като директор на училището до 1870 година. Дошлият в града нов 
проповедник - Люис Бонд, прави опити да заглади последиците от 
случилото Ce, HO те завършват с неуспех ““. 

Събитие в живота на Стара Загора е посещението на Джордж 


439 Самоков е привлекателен поради географското си положение. Градът е обявен 
за мисионерска станция. Освен Морс, тук постоянно пребивава помощникът му 
Никола Бояджиев, а през 1869 г. идват Уйлиям Лок и Хенри Пейдж. Пренасянето 
на двете протестантски училища - мъжкото от Пловдив и девическото от Стара 
Загора - през 1870 г. привлича тук и други протестантски дейци. Самоков става 
средище на цялата съборянска пропаганда, в което отсядат всички новопристиг- 
нали мисионери, докато научат езика и се запознаят с работата сред българите. 

#0 В Старозагорския музей се съхранява надгробен камък със следния текст: 
„Еленка х. Иванова от Ески Загра, учителка в мисионерското училище”. 

“41 Мишкова, Диана. В търсене на балканския оксидентализъм. - В: Анамнеза, 
2006, № 1, с. 20. ISSN: 13129295. 

442 Тошева, Анастасия. Цит. съч., с. 16. 

“3 Вж. дописката на Морс и обяснителното писмо в същия брой с подпис „ваш 
единородец” във в. Македония, г. I, № 52, ноември 1867. 

“44 Стоянов, Маньо. Начало на протестантската пропаганда... с. 52. 

Уошбърн*%, отразено в дописка на страниците на българското Hayy- 
но-политическо списание „Ден”*%, раздел „Вътрешни новини”. Tek- 
стът поражда един основен въпрос: защо директорът на Роберт ко- 
леж пътува до Стара Загора и Сливен през пролетта на 1875 година 
и какви са реакциите на българска общност? Д-р Уошбърн“”, като ръ- 
ководител на най-стария американски колеж извън САЩ, предприе- 
ма обиколка на няколко града“ в Османската империя. 

Една от нейните цели е свързана с откриването на будни и 
перспективни българчета, които да бъдат привлечени да се обуча- 
ват в елитното учебно заведение. Създадено като мисионерско учи- 
лище“?, то предлага академична програма, съставена да привлече и 
образова талантливи ученици, обучавани във всички модерни науки 
наред със завидно високите познания по английски, турски и кла- 
сически език. За добрата подготовка свидетелства и старозагорецът 
Димитър Наумов, който в разговор с приятеля си Атанас Илиев „не 
може да се нахвали с наредбата на американското училище, с друже- 
любните обноски на учителите към учениците... 

По време на обиколката „управителят” на Робърт колеж е при- 
дружаван от учителя по български език Стефан Панаретов“. Hens- 


445 Джордж Уошбърн (1833 - 1915) е американски протестантски служител и MH- 
сионер, който свързва десетилетия от живота си с работа сред българите. За- 
вършва Амхърст колеж и теологическа семинария, доктор е по богословие. През 
1858 г. става касиер на Американската протестантска мисия в Цариград, а през 
1868 - преподавател по философия в Робърт колеж. В продължение на четвърт 
век е негов директор и има заслуга за научно-просветната и политическата под- 
готовка на български интелигенти, финансисти, партийни водачи, дипломати, 
учени и др., които в различно време заемат висши длъжности в управленската 
структура на новата българска държава. Той и Алберт Лонг оказват подкрепа 
на българите по време на Източната криза (1875 - 1878). Те научават за звер- 
ствата при потушаването на Априлското въстание и предават първите сведе- 
ния за тях на английски и американски журналисти. Д-р Дж. Уошбърн играе оп- 
ределена роля при дипломатическата подготовка и международната защита на 
Съединението. През 1904 г. е удостоен с български орден за гражданска заслуга 
- П cT., а на погребението му са оказани почести от българска страна. Автор е на 
книгата „Петдесет години в Цариград. Спомени от Робърт колеж". 

446 Ден [Научно-политическо списание |, г. І, № 13, 5.05.1875. 

47 В дописката името е изписано Вошбърн. 

“48 Стара Загора и Сливен според дописката. 

49 Христианский свят, № 9, 01.09.1894, с. 135. 

4550 Илиев, Атанас. Спомени..., с. 85. 


451 Стефан Панаретов Хаджиилиев (1853, Сливен - 1931, Вашингтон) е бъл- 

вестният автор на дописката пише: „Те посетиха училищата ни и след 
като распитаха подробно за наредбата и програмата им, Вошбърн 
остави две лири турски за две награди на мъжкото училище: едната 
лира да са даде на тогози ученика, който най-много са отличи в бъл- 
гарския език, и една лира, който са отличи в математика”. 

„Негова милост” оставя и една лира за награда на отличилите 
се момичета от старозагорското девическо училище. По половин 
лира трябва да получат ученичката, отличила се като най-добра в 
домашното ръкоделие, и онази, изучила най-добре физиологията. 
Местното училищно настоятелство изказва благодарност на Уош- 
бърн, който явно „има симпатия към нашия народ”. 

В резултат на анализа на текста могат да се направят следните 
изводи: 

През пролетта на 1875 г. мисията на „управителя на американ- 
ското училище” в Стара Загора и Сливен е свързана с проучване на 
състоянието, уредбата и програмите на местните училища, както и 
на религиозните нагласи на българската общност. 

Вероятно Уошбърн се интересува от дейността на Старозагор- 
ския мисионерски център““ и възможностите за активизиране на 
работата му в хода на започналата вече Източна криза. 

Любопитно е съдържанието на бележката на редактора Стефан 
Бобчев“, публикувана след вътрешната новина. 


гарски дипломат, действителен член на Българска академия на науките, който 
работи за изграждането на добри отношения между България и Съединените 
щати. Възпитаник и дългогодишен преподавател по български език в Робърт 
колеж, женен за американката Лидия Гейл, той еи първият български посланик 
в Съединените щати и заема този пост почти 11 години. (Вж. Д-р Стефан 
Панаретов. [онлайн]. – В: Енциклопедия Дарителството [уеб сайт]. https:// 
daritelite.bg/d-r-st%d0%b5fan-panar%d0%b5tov-3/ [прегледан 27.06.2022]) 

452 Ден, г. 1, № 13, 5.05.1875, с. 7 - 8. 

4553 Пак там, с. 8. 

454 За него подр. вж. Донева, Ваня. Протестантската пропаганда в Ески Загра. - В: 
Societas classica. Култури и религии на Балканите, в Средиземноморието и Из- 
тока. 5, Велико Търново: Унив. изд. „Св. св. Кирил и Методий“, 2011, с. 147 - 164. 
Достъпно и онлайн: http://journals.uni-vt.bg/sc/bul/arch.aspx 

455 Стефан Савов Бобчев (1853, Елена - 1940, София) - български книжовник и 
общественик, редактор на седмичника „Ден“, основан и издаван от П. П. Кара- 
петров (1875 - 1876). (Вж. Първанов, Петър. Народен дух и право. Стефан Савов 
Бобчев. Правно-исторически възгледи. |София|: Парадигма, 2021, 300 с. ISBN: 
9789543264438) 

„Всичко това е похвално. Но ний не можем да не са попитаме 
как трябва да гледаме на подобни подаръци, на подобни заслуги и 
задължения, които ни са правят от хора чужденци. Че г-н Вошбърн 
може да има симпатия към българския народ, можем ли да заключим 
от две или от десет лири, които той подарява на някои български 
училища? Колкото за нас маловерите, особена в подобни обстоятел- 
ства, ний подозряваме спекулативна цел в подарителя. Г-н Вошбърн 
е управител на американското училище в Ц-град. В това училище са 
учат повече от 40 души Българчета, които плащат ежегодно повече 
от 2000 лири за своето учение.” 

Редакторът, за разлика от автора на дописката, се отнася доста 
критично към действията на Уошбърн по време на посещението му 
в Стара Загора и Сливен. Той счита, че направените парични даре- 
ния не са безкористни, а целят да провокират интереса на млади- 
те българи към американския колеж. Бобчев се самоопределя като 
принадлежащ към групата на маловерните, които подхождат резер- 
вирано към подобни дарения, правени на българските училища от 
чужденци. Той напомня на читателите, „че Роберт колеж не е някое 
благодетелно училище, че то си има своята прозелитическа цел”. 

Двата текста (редакторският и този на неизвестния дописник) 
изразяват различните позиции на българите (включително старо- 
загорци) спрямо протестантските мисионери в средата на 70-те го- 
дини Ha XIX в. - на недоверие и враждебност и на добронамерено 
любопитство. 

Привържениците на първата група проявяват скептичност към 
„пришълците” (вкл. към д-р Уошбърн) и виждат заплаха за правос- 
лавието и зараждащото се национално единство. Тяхното недовер- 
чиво, клонящо към негативизъм отношение намира израз в бележ- 
ката, публикувана като коментар към дописката на редактора на 
списанието Ст. Бобчев. „Между това г. Вошбърн, - отбелязва авторът 
- като обикаля по нашите места, ще сполучи със симпатията си да 
уголеми с още 2000 лири броя на училищните приходи. И ний се не мо- 
жем йоще да са сдобием с едно наше си народно училище. Привлича- 


456 Ден, г. 1, № 13, 5.05.1875. с. 8. 
457 Пак там. 
458 Пак там. 

нето на млади и будни българи в Робърт колеж срещу голяма такса 
за обучение се превръща в пречка за изграждането на едно „по-горно 
българско училище”. 

Водещата статия, публикувана в същия брой на списанието, 
прави преглед на състоянието на българските учебни заведения и 
заключава, че те вече не отговарят на „своето призвание” и не мо- 
гат да подготвят „хора за обществен живот". Изразява се мнение, че 
„това в някои отношения, което е износно и полезно за чужденеца, не 
може да бъде износно и полезно за нашенеца, че ако на чужбина хора- 
та имат познати някои потреби и обичаи, то тези потреби и обичаи 
не са за нас" Отбелязва се обстоятелството, че поради липсата на „по- 
горно училище” жадните за знания българи могат да се образоват 
само в чужди учебни заведения, като малко от завършилите колежи 
и университети се връщат, за да прилагат познанията и да работят 
за въздигането на народа. Втората група, чиито позиции са изразени 
от неизвестния автор на дописката от Стара Загора, разбира „симпа- 
тиите” на мисионера Уошбърн към българите, приема благосклонно 
интереса му към просветната и културна дейност и направените да- 
рения, които трябва да стимулират интереса на местните младежи и 
девойки към образованието. 

След заминаването на Морс протестантите Хаскел, Марш и 
Бонд полагат старания за поддържане на работата на мисионерска- 
та станция в града без особен успех. Според Хол последните двама 
мисионери“? и техните семейства стават очевидци на Старозагор- 
ския бой по време на Руско-турската война, когато „Ески Загра била 
изцяло разрушена "9. 

Ако приемем, че единствена цел на мисионеритее да превърнат 
българите в „добри протестанти", то техните усилия могат да бъдат 
окачествени като провал. Мнозинството предпочита да остане в ло- 
ното на „праотеческата вяра”. Заплахата за Българската православна 
църква е по-скоро потенциална, отколкото реална. Американските 
мисионери, идвайки в Стара Загора, се сблъскват повече с враж- 
дебност, отколкото с любопитство. Отношението на православното 
българско мнозинство към онези, които се осмеляват да се отделят 


49 Марш и Бонд 
460 Hall JR William Webster. Puritans іп the Balkans. р. 42. 

от него, е негативно. Самата дума „протестантин” е синоним на чо- 
век дълбоко чужд и странен за православния българин. Понякога се 
проявява агресия от страна на православните българи към „отроди- 
лите се” от ортодоксалната вяра. 

През 1870 година Бонд пишеот Стара Загора: „Главната прегра- 
да сега изглежда господстващата идея за националност. Те разглеж- 
дат народа си като споен от религията, а приемането на протестант- 
ството означава разделение. Как едновременно да бъдеш българин 
и протестант, им се струва непонятно”“ “1. 

Протестантските мисионери, които работят в Старозагорския 
център, идват предимно от САЩ и са представители на най-пра- 
гматичното и изключително ценящо материалния успех общество, 
което многократно преживява религиозни възраждания. Налага се 
мнението, че след като не успяват да направят много българи про- 
тестанти, те са се провалили. Всъщност това са само шепа хора, кои- 
то действат с минимални средства, бързо опознават обществото, 
усвояват езика, заживяват с проблемите на българите. Дейността 
им е разностранна - отварят училища, издават и разпространяват 
религиозни брошури, списания и вестници, организират мрежа от 
пътуващи книжари. 

Българските автори обикновено омаловажават или пренебрег- 
ват значението на английските и американски мисионери, иденти- 
фицирайки ги само с протестантизма, без да отчитат културните 
взаимодействия между „нашата“ и „чуждата“ общност. На равнище- 
то на всекидневния живот протестантските центрове в българските 
земи, действащи през 60-те години на ХІХ век, включително и в Ста- 
ра Загора, оказват положително влияние по отношение на женската 
еманципация. 

Обективността изисква да се отбележи, че мисионерската про- 
паганда не успява да промени религиозната ориентация на бълга- 
рите, но стимулира развитието на образователното дело в града, 
променя отношението към девойките, провокира появата на старо- 
загорското женско дружество и запознава местното население с раз- 
лични технически новости, вкл. шевната машина. 


41 Цит. по: Златков, Персида. България и българите през погледа на американ- 
ските мисионери... |онлайн|. Достъпно от: http://www.geocities.ws/muntzer2/ 
ABCFM-bULGARIA.html [прегледан 07.06.2022]. 

Чрез разпространяваната от мисионерите литература се обога- 
тява познанието и се разширяват духовните хоризонти на будната 
част от българското общество и допринасят за неговото „адаптира- 
не към модерността“. 


жжж 


В края на 50-те години на XIX век се появява идеята за уния, 
респективно и нейните привърженици - униати или католици от из- 
точен обред, както официално се назовават. Това религиозно явле- 
ние е плод на борбите на българския народ за самостоятелна църк- 
ва, национална йерархия и културна еманципация от елинизма“. 

Част от българската интелигенция, която не желае да се прими- 
рис неотстъпчивостта на Цариградската патриаршия и с пасивност- 
та на руската политика, възприема съединението с католическата 
църква като най-радикалното средство за решаване на църковно-на- 
родния въпрос““. Събитията в Македония от лятото и есента на 1859 
година“ нажежават страстите в публичното пространство до висока 


162 Генов, Румен. Среща и взаимодействие на културите: американското мисио- 
нерско семейство Кларк и българската среда през XIX - ХХ век. - В: Годишник 
на Департамент „История“ Т. 2, 2007. София: Нов български университет, 
2010, с. 177. 

163 Според Светлозар Елдъров „униатското движение изиграва ролята на kama- 
лизатор в развитието на българския църковно-народен въпрос.“ (Вж. подр. Ел- 
дъров, Светлозар. Българската уния и нейните духовни водачи. - В: Сборник 
Тракия, № 10. 1.01.2020, с. 28) 

164 „На 1859 - 1860 г. подбудите на проуниатските дейци са били родолюбиви и, до- 
колкото униатското движение временно дава тласък на църковния въпрос, би 
могло да се тълкува в прогресивен смисъл. Но понеже това движение разеди- 
няваше българския народ и под влиянието на католически велики сили, то се 
явявало противодействено на националноосвободителните стремежи на бъл- 
гарския народ и на руското политическо покровителство, в неговата цялост 
обективно то нямало прогресивно значение.“ (Вж. Кирил, Патриарх българ- 
ски. Принос към униатството в Македония след Освободителната война (1879 
- 1895). София: Синодално изд., 1968, с. 11) 

465 Жителите на Кукуш, недоволни от своя владика грък, срещу когото протестират 
от години наред пред Патриаршията с молба да бъде заменен от българин, по- 
дават на 12 юни 1859 г. прошение до папа Пий IX, с което го молят да ги приемев 
лоното на католическата църква. Цариградският патриарх е изненадан от тази 
постъпка и вика при себе си българските първенци, живеещи в столицата на 
империята. Той им обещава, че ще ръкоположи българин за владика на Полян- 
ската епархия (Вж. Чилингиров, Стилиян. Драган Цанков. 1929. [онлайн]. - В: 

степен“. Коментарите в про- ив антиуниатския печат излизат да- 
леч извън добрия тон и извън тематиката на каноничните въпроси. 

Подробности за хода на събитията в Полянска епархия се пуб- 
ликуват в „Цариградски вестник“ и списание „Български книжици“. 

В една от статиите си, написана в отговор на „папищашките 
мисли“ на Драган Цанков и вестник „България“, карловският учи- 
тел Ботьо Петков определя автора като „жив паметник на отстъ- 
пление и предателство на своето отечество“. В отговор, прокато- 
лическия вестник публикува на страниците си поредица от статии, 
съдържащи лични нападки срещу най-активните в антиуниатската 
пропаганда книжовници - Тодор Бурмов, Александър Екзарх, Гаврил 
Кръстевич“, 

Тези „столични“ събития резонират и върху провинциалния 
живот. Силното упорство на „гръцката патриаршия за неотстъпва- 
нето й по никакъв начин на българските черковни правдини“ и оф- 
ормилият се кръг около вестник „България“, издаван в „Сан Бенедик- 
тинския католишки манастир“, са причина да се появи „в Цариград 
между някои и други първенци българи прочутата уния и между ини- 
циаторите на това явление за наша чест имахме един наш съграж- 
данин М. И.*, Съюзът с главата на католическата църква занимава 
умовете на българите, а агитаторите му кръстосват градове и села. 
Той е прогласен официално на 18 декември 1860 година (по стария 
календарен стил), когато делегация от духовни и светски лица връч- 
ва чрез апостолическия викарий в Цариград архиепископ Брунони 
молба до папа Пий ІХ за църковна уния. Утвърждаването на този 
акт от Светия Престол и от Високата Порта води до признаването на 
българите като отделна религиозно-народностна общност в Осман- 


LiterNet [специализиран портал за литература, изкуства, хуманитарни и соци- 
ални изследвания]. Библиотека Български писатели. Т. 2. Достъпно от: https:// 
liternet.bg/publish10/schilingirov/dcankov.htm [прегледан 18.07.2022]) 

46 Бонева, Вера. Струмишка епархия под духовната власт на митрополит Йеро- 
тей (1861 - 1876). - В: Българското възрожденско общество - проблеми, борби 
и постижения. | Сборник с изследвания в чест на 75-годишнината на доц. д-р 
Огняна Маждракова-Чавдарова|. София: Акад. изд. „Проф. Марин Дринов“, 2012, с. 
115 - 128. 

467 Цариградски вестник, г. X, № 451, 3.10.1859. 

“68 България, г. |, № 21, 14.08.1859; България, г. 1, № 36, 28.11.1859. 

469 Славов, х. Господин. Хронологическо описание..., с. 91; М. И. са инициали на 
старозагореца Манол Иванов. 

ската империя - „булгар католик) милет”“”. 

В Стара Загора по това време живее един явен униатски при- 
върженик - Анри Бонал“", търговец, закупил местната спиртна фа- 
брика, за да я превърне в предприятие за производство на копри- 
на. Този дружелюбен и общителен французин убеждава младите си 
български приятели, че няма друг начин да се освободят от опеката 
на „фенерската злоба“, освен да прибегнат до папата. По думите на 
хаджи Господин Славов, Бонал не намира голяма разлика между ка- 
толицизма и православието по отношение на вярата и счита, че ако 
българите сменят фенерския патрик с папата, то те ще се ползват с 
подкрепа и защита от френското правителство. 

Вторият привърженик на унията е учителят Христо Ваклидов“? 
- възпитаник на Сен Бенедиктинското училище, който „тайно си ко- 
респондира“ с главните дейци в Цариград“. 

Според Славов на 20 януари 1860 година във вестник „Курие 
д Ориан“ излиза безимена дописка от Стара Загора, в която се казва, 
че общината и българите от града и околните села „желаят да пре- 
гърнат унията“. 


470 Елдъров, Светлозар. Българското униатство в Одринска Тракия (1860 - 1913 
г.). - В: Сборник Тракия. Т. 7. Тракийски научен институт: Филиал Хасково. Ха- 
сково: [Печ. Абагар АД Велико Търново], 2016, с. 15; Миркович, Георги. Униат- 
ското движение по черковния въпрос. Сливен: Скорпеч. Бълг. Знаме, 1897, 34 с.; 
Бурмов, Тодор. Българо-гръцката църковна разпря 1867 - 1870. Средец: Държ. 
Печ., 1885; Кирил, Патриарх български. Католическата пропаганда сред бъл- 
гарите през втората половина на XIX век. София: Изд. на Св. Синод, 1962; Елдъ- 
ров, Светлозар. Униатството в съдбата на България. Очерци из историята на 
Българската католическа църква от източен обред. София: Абагар, 1994. 

71 Хаджигенчев-Бечу, Димитър. Житие на един българин. София: Военно-изд. KOM- 
плекс „Св. Георги Победоносец“ и Унив. изд. „Св. Климент Охридски", 1992, с. 26. 

472 Христо Ваклидов (1841, Казанлък - 1891, Стара Загора) с псевдоним Hep- 
новеждов е книжовник, журналист и преводач; учи в Казанлък и Цариград (ка- 
толическия колеж в кв. Бабек) и печатарство в Одрин и Цариград. Учител и чи- 
талищен деец в Стара Загора (1860 - 1861), привърженик на унията. Преводач 
от френски в австрийското консулство В години в Одрин. (Вж. Филипова, Ли- 
лия. Христо Дочев Ваклидов - автор, преводач и издател на учебна книжнина 
през Възраждането. - В: Училищната учебна книжнина в България през XIX век. 
Докл. и съобщ. от науч. сесия, Пловдив, 12 - 13 окт. 1994. | Състав. Анна Илиева]. 
Пловдив, 1995, с. 76 - 79) 

473 През 1857 г. Драган Цанков посещава Казанлък и привлича за униятската кау- 
за братята Иван и Христо Ваклидови. (Вж. Елдъров, Светозар. Униатството в 
съдбата..., с. 61) 

Това предизвиква негативната реакция на цариградските пър- 
венци, които укоряват старозагорци за склонната им към съглаша- 
телство политика. На заглавната страница на „Цариградски вест- 
ник“ излиза съобщение, че в града всички приемат с охота унията с 
изключение на чорбаджиите“. Общината, за да се противопостави 
на манипулациите, организира общо събрание. Тя възлага на Тодор 
Шишков да състави протест против обнародваната във френския 
вестник новина“. Ваклидов подава оставка като главен учител, KOA- 
то е приета от училищния съвет. В „Цариградски вестник“ е публику- 
вана протестна подписка срещу унията, в която се включват 1352-ма 
души“ от града - учители, свещеници, занаятчии. 

Така приключва „папищашката“ пропаганда в Стара Загора“”. 

Въпреки антагонизма между ортодоксалните привърженици- 
на православието и новопоявилите се униати, те съществуват в една 
и съща система „в която доминира националната идея, чийто важен, 
но не единствен инструмент е религията“. 


П.4. Институционализиране на културния живот в града 
П.4.1. Образование и възпитание: предизвикателствата 
на Новото време 


„Образованието е развой на човешките душевни способности. 
Този развой не бива да бъде едностранен и да предполага само един 
определен куп научни знания... Възпитанието е тясно свързано с 


474 Цариградски вестник, г. ХІ, 11.02.1861, с. 1. 

475 Славов, х. Господин. Хронологическо описание... с. 92. 

476 Цариградски вестник, Х1, 10.04.1861. 

77 Интересни подробности за ситуацията се съдържат в публикуваните от Вера 
Бонева няколко старозагорски писма на Тодор Шишков и хаджи Господин Сла- 
вов до Йосиф Дайнелов в Цариград. Шишков разказва за опитите на Вакли- 
дов да прави униатска пропаганда (в писмо от 8 март 1861 г.), а Славов описва 
посещението на „униатбашията“ Драган Цанков в града и отказа на пишещия 
да провежда униатска пропаганда (писмото е от 27 декември 1861). (Подр. 
Бонева, Вера. Времената са деликатни сега и много тайни носят под крилата 
си. Шест старозагорски писма от Тодор Шишков и хаджи Господин Славов до 
Йосиф Дайнелов (1861 - 1862). - В: Проблеми на Възраждането в Югоизточна 
България. Т. З - 4. Варна: Книгоизд. Зограф, 2005, с. 337 - 357) 

478 Елдъров, Светлозар Българската уния и нейните духовни водачи: По случай 
160 години от съединението с Католическата църква (1860 - 1912) - В: Сборник 
Тракия. Т. 10, Хасково, 2020, с. 28. 

образованието..."?. 

Проблемите, свързани с българското образование през въз- 
рожденската епоха, са изследвани от различни специалисти: исто- 
рици, културолози, педагози“. 

Оценката за значимостта на просветното движение много точ- 
но определя Константин Иречек, който отбелязва, че „процесът на 
Българското възраждане се извършил в течение на един човешки жи- 
вот. Тази бързина на преврата наистина заслужава учудване. Още в 
началото на сегашния (XIX) век всеки би могъл с право да се усъмни 
дали ще успеят българите да се изправят на краката си като народ; 
след 40 години вече навсякъде се появили патриоти търговци, учите- 
ли и духовни лица; български училища възниквали във всички градове, 
а българските книги в хиляди екземпляри се четели вече дори и от 
селското население. Този коренен, дълбок преврат се извършил не със 
силата на оръжието и с кръвопролития, а в тишина, с помощта на 
книги и училища”. 

От факторите, които оказват влияние върху развитието на про- 
светата и в частност на училищното дело, на първо място трябва да 
се посочат значимите промени, които се осъществяват в Османската 
империя, респективно в българските земи през XVIII - XIX век. 

Създаването на заможна прослойка от търговци, занаятчии, 
предприемачи, които споделят зараждащата се национална идея, 
оказва благотворно въздействие върху модернизирането на българ- 
ското училище. Напредничавите българи поемат грижата за народ- 
ното школо, ангажират се със строителството на специални сгради 
и наемането на учители, спонсорират издаването на учебници и пр. 

Реформите в Османската империя през епохата на Танзимата 


479 Илиев, Атанас. Път към напредък. Стара Загора: Друж. печатница Светлина, 
1910, с. 34. 

Чакъров, Найден, Атанасов, Жечо. История на българското образование. Со- 
фия: Народна просвета, 1973; Стефанов, Стефан, Пиронкова, Мария, Атанасов, 
Жечо, Стоянов, Георги. История на педагогиката и българското образование. 3. 
изд., Веда Словена - ЖГ, 2009; Бонева, Вера. Развитие на учебното дело... с. 72 
- 103; Радкова, Румяна. Националното самосъзнание на българите през ХУШ 
и началото на XIX в. - В: Българската нация през Възраждането. София: БАН, 
1980, с. 178 - 238. 

Иречек, Константин. История на българите. [(с поправки и добавки от самия 
автор) под ред. на проф. Петър Хр. Петров]. София: Наука и изкуство, 1978, с. 575. 

създават благоприятни предпоставки, които правят възможно ду- 
ховното разкрепостяване на българина и образоването му в елит- 
ни училища и университети в чужбина. Възпитаниците на френски, 
английски, руски учебни заведения опознават и заимстват европей- 
ските постижения в образованието, стремят се да ги адаптират и 
прилагат в българска среда“. 

Утвърждаването на новобългарското образование през XIX век 
е свързано с налагането на нова система на обучение и формиране- 
то национално съзнание. С проблемите на училищното дело в Стара 
Загора през Възраждането се занимават Величка Койчева“, Аспарух 
Спиртов““, Нейчо Кънев“, Иван Аяров и Невена Ганева“. 

Интересни сведения за състоянието на образованието се съ- 
държат в публикуваните спомени на хаджи Господин Славов“”, Ата- 
нас Иванов“ Анастасия Тошева“, Атанас Илиев, Васил Атанасов“, 
Андрей Тошев“, Христо Шиваров“ и в непубликуваните мемоари на 
Минко Минев““ и Стефан Минчев“, съхранявани във фонда на Cra- 
розагорския музей. 

Постиженията и тежненията на местните български училища 
са отразени на страниците на периодичния печат и в малкото на 
брой запазени архивни документи. В настоящия раздел се прави кра- 


182 Стоянов, Иван. История на българското възраждане. Велико Търново: ИПК 
„Свети Евтимий патриарх Търновски“, 1999, 286 с. 

483 Койчева, Величка. Възрожденската книжнина..., с. 113 - 122; 

484 Спиртов, Аспарух, Невена Ганева. Цит. CHY. 

485 Кънев, Нейчо. Обществено-политически предпоставки... с. 18 - 21; Кънев, Heñ- 
чо. Приносът на възрожденската община..., с. 264 - 269. 

486 Аяров, Иван, Кънев, Нейчо, Ганева, Невена. Възрожденска Акарджа... 

487 Славов, х. Господин. Хронологическо описание... 

488 Иванов, Атанас. Цит. CHY. 

489 Тошева, Андрей. Цит. съч. 

490 Илиев, Атанас. Спомени... 

41 Атанасов, Васил. Цит. съч. 

42 Тошев, Андрей. Цит съч. 

493 РИМ - Стара Загора, инв. № 6 Сз спф 127 - Записки от поборника Христо Стой- 
нов Шиваров, (публикувани през 2020 г. Вж. Шиваров, Христо. Бележки по Ста- 
розагорското въстание...) 

494 РИМ - Стара Загора, инв. № 6 Сз-спф 125 - Минко Минев. Спомени. Те са изда- 
дени през 2021 г. 

495 РИМ - Стара Загора, инв. № 6 C31076 - Записки на Стефан Минчев от Стара 
Загора. 

тък преглед на състоянието и развитието на българското училищно 
дело в Стара Загора през ХІХ век (до 1877). 

Общодостъпността на образователните институции, светският 
характер на знанията и създадената материалната база постепенно 
превръщат града в просветно средище през разглеждания период, 
привличащо любознателни младежи и девойки от близки и далечни 
селища. Пробуждането започва с първите проблясъци на жаждата за 
знания в края на 18-ото столетие. 

Едно от най-старите килийни училища в Стара Загора е това 
при Хилендарския метох*”. В началото на ХІХ век в частни къщи 06y- 
чават даскалите Стоенчо, Дончо, Димо. В Рилския метох, при черква- 
та „Свети Никола” даскал Петко Иванов, родом от Мъглиж, учи около 
50 - 60 ученика с „частна заплата” по 1 грош на малките и грош и 
половина на големите (месечно). 

В черквата „Света Богородица” поп Христю (бащата на видните 
книжовници елинисти братя Христидис) обучава децата в една стая 
за правене на свещи“. За ограмотяването се използва панакида“”. 
Само по-състоятелните граждани купуват буквари, печатани в Py- 
сия. Курсът включва наизустяването на Часословаз%, Апостола?! и 
Псалтира»г. Обучението става Ha църковнославянски език. Учението, 
по думите на хаджи Господин Славов, се състои в това „да изказват, 
без да разумяват същността на съдържанието на речените книги, 
които не разбирали и учителите им”. Физическите наказания са 


196 Взаимоотношенията между учители и ученици, учебниците и учебните програ- 
ми ще бъдат обект на бъдещо проучване. 

497 при църквата „Св. Димитър”. 

498 Славов, х. Господин. Хронологическо описание... с. 29 - 30. 

199 Панакида (някогашно учебно помагало) - намазана с восък дъска, върху която 
учениците се учат да пишат с пръчица със заострен край. 

500 Часослов - книга, която съдържа основните текстове, предназначени за изпъл- 
нение на различните служби OT денонощния богослужебен цикъл. (Вж. SCRIPTA 
BULGARICA |дигитална библиотека за старобългарска книжнина| http://www. 
scripta-bulgarica.eu/bg/terms/chasoslov [прегледан 27.06.2022) 

501 Апостол - богослужебна книга на Православната църква. (Вж. SCRIPTA 
BULGARICA | дигитална библиотека за старобългарска книжнина| http://scripta- 
bulgarica.eu/bg/terms/apostol | прегледан 27.06.2022) 

502 Псалтир - старозаветен сборник с религиозни песни. (Вж. SCRIPTA BULGARICA: 
[дигитална библиотека за старобългарска книжнина| http://www.scripta-bulg- 
arica.eu/bg/terms/psaltir |прегледан 27.06.2022]) 

503 Славов, х. Господин. Хронологическо описание... с. 29 - 30. 

неразделна част от образователния процес - който не знае урока си, 
получава удари по дланите с дюлева пръчка, а при по-голямо прови- 
нение се използва фалагата”“. 

„Бедните българи на рядко пращали децата си в килията на 
свещеника, защото не били винаги в състояние да му плащат... Ако 
някой от старозагорските младежи искал да получи образование за 
учител или да се подготви напълно за духовник, такъв отивал да про- 
дължи учението си в Казанлъшките села Шипка и Енина. "5 

Всеки грамотен човек може да стане даскал през 20-те години 
на XIX век, стига да има ученици, които желаят да учат при него. За 
откриване на училище трябва една стая. Не е необходима специална 
покъщнина, тъй като децата сядат върху постелка на пода или на 
столчета, които носят от къщи. Броят на обучаваните не е голям - 
рядко стига до двадесет или тридесет деца. Учителят занимава все- 
ки ученик поотделно срещу възнаграждение от родителите в зави- 
симост от споразумението. Ученикът минава постепенно от урок на 
урок и от книга на книга, като научава отначало буквите с техните 
наименования, после минава към сричането на гласни със съгласни 
и едва тогава към четене. След като започне да чете, изучава най- 
първо Часослова, наречен Наустница, тъй като се изучава от всеки 
наизуст. 

Обучението по писане не върви успоредно с това по четене. Има 
килийни ученици, които стават свещеници и знаят да четат, но не 
могат да пишат. Писането става на панакида, кожа или кора от дърво, 
с паче или орлово перо, а мастилото се приготвя от бъз или шикалки. 

Смятането минава за мъчна работа, която не е за всеки. Учи се - 
и то не във всички килийни училища - главно събиране и изваждане 
и само в редки случаи умножение и деление. Означаването на числа с 
букви затруднява много смятането. Курсът на обучение продължава 
толкова, „доколкото достигали знанията на самия учител "6. Килий- 
ните училища дават елементарна грамотност. Учебното съдържание 
ес религиозен характер и се извършва по богослужебни книги. Чете 


504 фалага - дървен уред във възрожденските училища, с който стягали краката 
на наказания и го биели с пръчка по стъпалата. (Вж. Славов, х. Господин. Цит. 
съч., с. 29) 

505 Илков, Димитър. Цит. съч. с. 158 - 159. 

506 Илков, Димитър. Цит. съч. с. 158 - 159. 

се по сложния буквосъбирателен метод (изговарят се не звуковете 
на буквите, съставляващи думата, а техните наименования). 

Книгите, които служат за обучение, са ръкописни. Тези две об- 
стоятелства затрудняват образователния процес и началното огра- 
мотяване продължава 3 - 4 години. Обучението е на църковносла- 
вянски език, различен от говоримия български, продължително и 
скучно за учениците. 

В началото на XIX век учебното съдържание се обогатява с еле- 
ментарни познания по история и география. В домашните килийни 
училища заниманията често се водят от занаятчии, които нямат не- 
обходимата подготовка. 

„Учителят малко го беше грижа, че тоя или оня не се учил, но 
интересуваше се да се изкарват как да е учебните книги по-скоро, 
защото за всяка се получаваше награда като кърпа..., пешкир, риза и 
всякога накрая нещичко завързано“"? - разказва Атанас Иванов. 

Основната информация за методите на дисциплиниране се съ- 
държа в мемоарната литература. При липса на усърдие, нарушаване 
на реда или неизпълнение на задачата се налага телесно наказание 
в различни разновидности. Най-често се използва боят с пръчки. 
Други разпространени форми са: стоене на колена с царевични зър- 
на под тях; стоене прав с провесено на врата буре, пълно с вода; изо- 
лация в тъмно помещение и Ap.” 

Килийните училища с елементарното ограмотяване, което 
предлагат, постепенно изчерпват своите възможности. Будните ста- 
розагорци търсят нови пътища и форми, за да се образоват. 

Зараждащата се занаятчийската класа, следвайки своите ико- 
номически интереси, трябва да работи активно в границите на Ос- 
манската империя и извън нея. За да развива търговска дейност и да 
предлага успешно своята стока, на българина му се налага да пише в 
търговските си тефтери и да контактува със съседите си. Тази него- 
ва потребност води до възникването на нов вид училище, различно 
от килийното - елино-българското училище. 


507 Атанасова, Виолета. Дисциплината в българското килийно училище през Въз- 
раждането. - В: Годишник на Шуменския университет „Епископ Константин 
Преславски“ Т. 17 П, Педагогически факултет, Унив. изд. „Епископ Констанин 
Преславски“, 2013, с. 85. 

По своя характер то е светско, защото в него се преподават нови 
предмети - математика, философия, природознание. Обучението се 
извършва на гръцки език, но за разлика от чисто гръцките училища 
се включва и изучаването на български. 

Спорен е въпросът кога се открива първото елино-българско 
училище - през 1810 година в Сливен или 1812 година в Котел. Пове- 
чето специалистите приемат, че първото елино-българско училище 
се открива през 1815 година от Емануил Васкидович в Свищов. 

Такова се появява и в Стара Загора през 1822 година. В него 
преподава даскал Иван Димитров, родом от сливенските села. Деца- 
та се обучават в една ниска стая (с плетен таван и пръстен под) при 
черквата „Света Богородица” в махалата Акарджа””. 

Събират се 40 - 50 момчета на възраст 14 - 17 години, насядали 
на постелки на земята по турски. Родителите на учениците плащат 
на даскала по 100 - 150 гроша на година, срещу което той ги учи на 
елиникото. Изучават „Алфавитар”", Октоих! и неделната черковна 
книга. След това въвеждащо обучение учениците влизат в „елини- 
кото” и се разделят на класове (1, Пи Ш). Преподават се Езоповите 
басни, елинските философи и старите гръцки поети. Изучава се и 
старогръцка граматика. Всички ученици са длъжни да общуват на 
гръцки език. На по-заможните учителят набавя учебници - грамати- 
ка, аритметика, естествена география. 

Един от първите изследователи на историята на Стара Загора 
- Димитър Илков, приема, че елинското училище е отворено в града 
около 1827 година“. Въпреки дискусията за началото на този нов 
тип училище, може да се направи заключение, че то дава по-широки 
знания и сравнително добра подготовка на своите ученици. В също- 
то време обучението, провеждано на гръцки език, засилва гръцкото 
културно влияние. Осъзнаващи тази опасност, местните първенци 
хаджи Господин Славов, Андон Митов, Иван Стоянов, макар и въз- 
питаници на елинското училище, станат най-горещи привърженици 
и инициатори на идеята да се създаде българско светско училище в 


509 Славов, х. Господин. Хронологическо описание... с. 33. 

510 Гръцката азбука. Вж. Славов, х. Господин. Хронологическо описание... с. 34. 

51 Октоих (Осмогласник) - една от книгите, използвани при православната бого- 
служебна практика. 

52 Илков, Димитър. Цит. съч., с. 159. 

Стара Загора". 

Училищно дело се развива с различни темпове в български- 
те земи през целия XIX век. То е в пряка зависимост от наличието 
на подготвени кадри, от отношението на българската общност към 
нуждата от образование и от финансовите възможности на всяко 
едно селище. 

Атанас Илиев разказва за двамата братя, синове на поп Христо, 
„които били частни учители в Стара Загора още 1820 год., когато 
при тях се учил Атанас Иванов, известният „даскал Атанас". Незадо- 
волени от дотогавашното си образование, те продали бащината си 
къща и отишли в Пловдив да учат гръцки език. След като го усвоили 
устно и писмено, двамата братя заминали за Букурещ, дето се про- 
чули като добри елинисти”“. През 30-те години Ha ХІХ век при тях се 
образоват старозагорците Александър Стоилов, Иван Стоянов, Ата- 
нас Иванов, Трифон Илиев, Рашо Лимонов и др. Това е показател за 
повишаващия се интерес на българите към знанието, който води до 
появата на нов тип училище. 

През 1832 година за пръв път се прокрадва идеята за направа 
на едно общинско училище в Стара Загора, тъй като дотогавашните 
килийни школи са частни. Поради непостигнато съгласие на по-пър- 
вите граждани „това предприятие” остава неизпълнено”“. 

Помещенията, използвани за образователни цели през 30-те 
години Ha XIX век, се намират в най-крайните и затънтени градски 
улици, да не се набиват на очи, защото „много турчета ходеха да пра- 
вят смущения”. 

Според Димитър Илков°” началото на безплатното обучение 
в Стара Загора е положено от дядо Косю (Обр. 5), богат търговец и 
епитроп на църквата „Света Богородица". Той е човек честен, спра- 
ведлив и родолюбив, който счита, че чрез освестяването и образо- 
ванието може да се изтика гръцкото влияние". За неговото благо- 


513 Славов, х. Господин. Цит. съч., с. 35 - 36. 

514 Илиев, Атанас. Спомени..., с. 13. 

55 Илиев, А. Кратки бележки по историята... с. 55. 

516 Иванов, Атанас. Цит. съч., с. 10. 

Авторът счита, че името на благодетеля, макар и в началото на ХХ век вече заб- 

деяние разказва и Атанас Иванов. Старецът предлага да плаща на 
даскала по 200 гроша месечна учителска заплата срещу обещанието 
да не се вземат пари на децата за обучение „дорде съм аз епитроп на 
церквата”5”. 

Десетина години след като Петър Берон отпечатва своя учеб- 
ник? по инициатива на богати и патриотично настроени търговци 
в Габрово се създава първото взаимно училище". То се открива на 2 
януари 1835 година от Неофит Рилски?. 

Обучението в него продължава 2 години и се извършва на го- 
ворим български език. Учениците изучават граматика, нравоучение, 
хигиена, естествознание, география, история, аритметика и вероуче- 
ние. Използват се взаимоучителни таблици, които включват мате- 
риали по четене и смятане. Габровското училище поставя началото 
на новобългарското светско образование. То става модел за нововъз- 
никващите училища и средище за подготовка на „даскали”. „Доайен- 
ът” на старозагорското светско образование Атанас Иванов, който 
работи 4 години в родния си град, напуска учителстването, за да за- 
мине за Габрово, където при Неофит Рилски изучава „Ланкастерска- 
та метода, по-подир наречена взаимно учение”. 

Първото взаимно училище в Стара Загора се открива в маха- 
лата „Св. Никола” през 1941 година?“. Това става по инициатива на 
„ученолюбивите енорити”, които решават да наемат даскал Атанас 
Иванов (Обр. 10) да обучава децата им само по „Бел-Ланкастеровата 
метода”, като за труда му се заплаща определена сума от черков- 
ните приходи. Поправя се вехтото училище и се изпращат в Габрово 


519 Иванов, Атанас. Цит. съч., с. 15. 

520 Берон, Петър. Буквар с различни поучения. [Брашов], 1824. 

521 Сред историците, които се занимават с развитието на българското образова- 
ние през Възраждането, се води спор кое е първото новобългарско училище 
- Габровското или откритото в Свищов през 1831 г. от Христаки Павлович учи- 
лище. 

522 История на Българите. Т. 2. Късно средновековие и Възраждане. Под ред. на 
проф. д-р Георги Марков. София: Изд. къща Труд, 2004, с. 478 - 479. 

за Габрово, където се обучава при Неофит Рилски и усвоява взаимоучителната 

даскал Атанас и T. x. Косев, 3a да купят от тамошното училищно на- 
стоятелство взаимоучителни таблици, необходими за обучението. 
Половин година след отварянето на Старозагорското взаимно учи- 
лище се прави за пръв път „изпитание", на което се виждат добрите 
успехи на учениците? Този напредък предизвиква в началото He- 
доволството и завистта на другите местни даскали, но те, в крайна 
сметка, разумяват ползата от новото обучение и някои започват да 
посещават взаимното училище, където слушат и нагледно учат „реда 
и способа на новото учение”. 

През 1844 година акарджанските енорити, с черковните при- 
ходи и волни помощи, съграждат едно ново училище на мястото на 
Мъглижкия метох, като за учител е „условен” Андрей Богоров”. Нает 
е да преподава на излезлите от взаимните училища ученици българ- 
ска граматика и други науки, но след 6 месеца напуска града. 

Заменен е от Антон Сюрмели, отявлен гъркофил, който с пове- 
дението си дразни родолюбивите българи. По тази причина те канят 
за главен учител Неофит Рилски. Той се съгласява и пристига в Стара 
Загора, но заради заплахите на Търновския митрополит е принуден 
да си тръгне и на негово място идва за една година сърбинът Любо- 
мир Младенов. 

В града през 40-Te години Ha XIX век, според данни в спомени- 
те на хаджи Господин Славов, има 4 български взаимни училища - 
Акарджанското, при черквите „Свети Димитър” и „Свети Никола” и 
едно ново в Гебранската махала. 

Даскалите Атанас Иванов и Минчо Банов „учеха в Акарджанско- 
то главно училище в два класа около 30 деца излезли вече от взаим- 
ните училища,... в Хилендарския метох се учиха около 50 момичета... 
от Анна Калугерка и учителка Тодорка..., а при черковата „Свети Бо- 
городица” даскал Иван учеше няколко момичета на гръцки по старо- 
му, всички тия учители и учителки учителстваха без никакъв ред и 
надзор”. Заплатите на учителите в този ранен период са минимал- 

ни, а понякога и никакви. Често те се задоволяват с продукти, дона- 
сяни от родителите на учениците. Любопитен е разказът на хаджи 
Господин за фонда за издръжка на старозагорските училища, който 
се създава чрез „присвояването” на парите на монаха Филарет след 
смъртта му. Оставените над 20 хиляди гроша се раздават на по-го- 
лемите еснафи срещу лихва, която се използва за поддържането на 
местните школа»“. 

Захарий Княжески, след завръщането си от Русия през 1847 го- 
дина, „дарява на училищата в града ни няколко екземпляра от геог- 
рафическите карти и един голям глобус и други няколко учебници на 
руски език. При това донесе и подари един училищен печат, изкусно 
изработен с изображение в средата на трите светители и наоколо 
му издълбани думите „Училищний печат на Ески Загра >. 

След учредяването на Българската църковна община през 1849 
година, за да се противопоставят старозагорци на опита за контрол 
на Търновската митрополия при назначаването на учители, опре- 
делят първия си училищен настоятел - хаджи Вълчо хаджи Стамов, 
богат и уважаван търговец, но малограмотен?”. Той се чувства He- 
компетентен за отговорната задача, с която е натоварен, и си подава 
оставката. 

Избрано е ново училищно настоятелство, което трябва да вка- 
ра в ред училищните дела в града“. 

В началото на 50-те години за учител в Стара Загора е привле- 
чен Костадин Ранов?“, съгласен да преподава „срещу 10 хил. гроша го- 
дишна заплата, която заплата г-на Александра Екзарх взема отгоре 
си да му я заплати”. Той работи заедно с училищното настоятел- 
ство и за пръв път се опитва да наложи ясни правила и програма в 
учебното дело в Стара Загора. 

В средата на XIX век местните училища минават на издръжка 
от еснафските организации, черквите и завещанията на отделни 
лица. Такъв дарител е Илия Хаджиниколов „школски епитроп, Hapo- 


530 Славов, х. Господин. Хронологическо описание... с. 53. 
531 Славов, х. Господин. Хронологическо описание..., с. 58. 
532 150 години община Стара Загора..., с. 13. 

533 Славов, х. Господин. Хронологическо описание..., с. 65. 
534 БИА - НБКМ, ф. 66, ПА, № 5191-5193. 

535 Славов, х. Господин. Хронологическо описание... с. 66. 

ден чорбаджия и наконец [...] член на общината ни, който първи в гра- 
да ни [...] e оставил завещание” с голяма сума за Свети Димитриевата 
девическа школа. „Дано стани пример и на другите ни съграждани”, 
съобщава дописка в „Цариградски вестник”, 

Във взаимните училища в българските градове, включително 
и в старозагорските, се създава система за награди и поощрения, на- 
казания и порицания. Съобразно показания успех и поведение, на 
шиите на учениците се окачват табели с надписи: „добър”, „послу- 
шен”, прилежен” или „ленив”, „лъжец, „развратен” и др. 

Курсът на обучение е с продължителност от две до четири го- 
дини. За разлика от килийното училище, в което се учат малък брой 
деца и с всяко едно от които се занимава учителят, взаимното е ма- 
сово и по-сложно организирано. Чиновете са наредени един зад друг 
в голям салон, на предния край на който има естрада за учителя. 
Учениците от всеки чин образуват отделение, а най-отпред стоят 
начинаещите”. Върху стените са накачени подред таблиците, KOH- 
то играят ролята на днешните учебници. Те са поставени високо, за 
да могат да се гледат и четат едновременно от много ученици. Пред 
всяка от тях има железен полукръг, който не позволява на ученици- 
те дая пипат и yanat”. 

Учителят ръководи, надзирава и обучава децата с помощта на 
по-възрастните и съзнателни ученици. Негови помощници са: глав- 
ният надзирател, който се назначава ежедневно и се грижи за реда 
и държанието на учениците; дверникът следи кои ученици влизат 
и излизат от учебната стая; показвателите, които помагат за обуче- 
нието на начинаещите и малко напредналите ученици». 

Животът и учебните занятия във взаимното училище про- 
тичат твърде механично и монотонно, „с една такава войнишка 
отсеченост”“. Всичко се извършва по команда. За всяко отклонение 
от правилата и за незнание се налагат наказания. 

„Провинилите се ученици в основното училище учителят наказ- 
ваше с оставяне без обяд, със затваряне, с начернюване на лицето с 


536 Цариградски вестник, г. VII, № 305, 1.12.1856. 
537 Атанасов, Васил. Цит. съч., с. 12. 

538 Тошев, Андрей. Цит. съч., с. 27 - 28. 

539 Тошев, Андрей. Цит. съч., с. 27. 

540 Атанасов, Васил. Цит. съч., с.14. 

мастило, някога и заплюване на начернения от всичките ученици, и 
с биене на плесници по лицето и с пръчка по ръцете, по краката, по 
дебелините на дупето, някога и по гърба, а в главното училище - само 
с биене по ръцете и по краката с пръчка.“ 

Учебното съдържание се определя предимно от таблиците. В 
тях има знания от областта на езикознанието, нравоучението, хиги- 
ената, антропологията, физиката, географията, аритметиката и дру- 
ги. След това някои ученици учат българска граматика, аритметика 
и краснопис. 

Обучението по четене става по синтетичната метода, а писане- 
то минава през няколко етапа: на пясък, на плоча с калем и накрая 
върху хартия. Могат да се ограмотяват всички желаещи деца от сели- 
щето, без родителите им да плащат на учителя. Училището се издър- 
жа от обща каса, в която се събират пари от частни дарения, вноски 
на еснафските сдружения, наеми от обществени имоти, събиране на 
пари с дискос в църквата и други. Помещава се в специално пригоде- 
но за целта помещение или самостоятелна сграда. Даскалуването се 
превръща постепенно в постоянна професия. Учителите са наемани 
от изборни училищни настоятелства. 

Тенденцията за модернизиране на образованието води до по- 
степенното изместване на килийните училища от обществени, вза- 
имни училища с нова учебна програма - светска по характер и ен- 
циклопедична по обхват. Налага се опростена и лесна метода на обу- 
чение, която прави ученето достъпно за всички деца“. Наказанията 
се облекчават, но не навсякъде. 

Бавно се осъществяват идеите на д-р Петър Берон, който зала- 
га на разнообразното светско учебно съдържание и препоръчва съо- 
бразяване с равнището на учениците. Той не пренебрегва девическо- 
то образование и ратува във всяко българско селище „да има... една, 
две или три жени да хортуват руски, френски, италиански и немски; 
тия жени ще учат момичетата да кроят и шият дрехи за жени и 
мъже и ще приготвят храна; без разлика на вяра училището ще бъде 


51 РИМ - Стара Загора, инв. № 6 Сз 1076, с. 11. 

52 Атанас Иванов обръща внимание на предимствата на взаимоучителната Me- 
тода, която позволява обучение на по-голям брой ученици и прави образова- 
нието по-евтино и достъпно. (Вж. Иванов, Атанас. Цит. съч., с. 17) 

достъпно за всички девици... 

За обучението на момичетата в Стара Загора през 40-те години 
на XIX век сведенията не са много. В спомените си Анастасия Тошева 
пише, че през 1847 година е „била дадена на училище при един стар 
учител - даскал Паню?“. През март 1850 година тя и Санда Милкова, 
облечени в мъжки дрехи, са отведени от Захарий Княжески в Одеса, 
за да се образоват*. 

След завръщането им в Стара Загора през 1857 година, по нас- 
тояване на местните първенци Иван Стоянов и хаджи Господин Сла- 
вов при метоха на църквата „Свети Димитър” се отваря едно девиче- 
ско училище“, в което се събират 24 момичета, на които Анастасия 
Михова (Тошева) преподава четене, писане, закон Божи, смятане и 
ръкоделие””. 

По същото време се отваря и второ - при църквата „Св. Бого- 
родица”, в което учителка е Саша Милкова, На следващата година 
училището на Анастасия е затворено поради епидемия“. Не е ясно 
дали се използва взаимоучителната метода. 

Въпреки противоречивата информация, съдържаща се в раз- 
личните източници относно броя на мъжките и девическите учили- 


53 Дочев, Г. Педагогическата мисъл и училищното дело в Европа преди 100 ro- 
дини (във връзка с делото на д-р Петър Берон). - В: Сборник д-р Петър Берон 
по случай стогодишнината на Рибния буквар. 1824 - 1924. [Под ред. на д-р Хр. 
Негенцов иН. Т. Балабанов]. София: Държ. печ., 1925, с. 133. 

544 Тошева, Анастасия. Цит. съч., с. 3. 

545 Тошева, Анастасия. Цит. съч., с. 5 - 6. 

546 Цариградски вестник, г. VIII, № 355, 16.11.1857. (Вж. Няколко слова за образо- 
ванието на момичетата. Съобщава за уреденото девическо училище при църк- 
вата „Св. Димитър“ в Стара Загора с учителка Анастасия Михова) 

547 Никола Ванков го определя като главно девическо училище. Базирайки се на 
информация, публикувана в бр. 355 от 1857 г. на „Цариградски вестник“, авто- 
рът публикува програмата, по която се обучават девойките. Любопитна под- 
робност е приемането на поръчки за шиене на „всякакви заръчани дрехи“ Оп- 
ределяни са условията за обучение на „странните ученички“ - такси в размер 
на 2000 или 1000 гроша в зависимост от мястото за настаняване. (Вж. Ванков, 
Никола. История на учебното дело в България от край времето до Освобожде- 
нието. [Очерк]. Ловеч: Скоропеч. Драгол Минчев, 1903, с. 127 - 128) Съществу- 
ването на това училище е краткотрайно. 

58 И двете учат в Русия благодарение на спомоществователството на Захарий 
Княжески. (Вж. Тошева, Анастасия. Цит. chy., с. 5 - 8) 

59 Тошева, Анастасия. Цит. съч., с. 11. 

ща в града, е факт, че към средата на XIX век в Стара Загора се по- 
лагат грижи за образованието на момчетата и момичетата. През 
40-те години на XIX век, когато икономическите условия рефлекти- 
рат върху всички области на обществения живот, се появява и необ- 
ходимостта от по-високо образование, което може да се постигне с 
въвеждането на по-висока степен на обучение. Този процес се забавя 
известно време поради липсата на достатъчен брой добре подготве- 
ни за такава мисия български учители. 

Класните училища се появяват в градовете едва след като 06- 
разованите в чужбина българи се завръщат по родните си места. Те 
са втората степен на новобългарското училище, предназначени за 
онези младежи и девойки, които са завършили успешно отделения- 
та на взаимното училище. До тях се достига чрез един кратък прехо- 
ден период, като първоначално към взаимните училища се откриват 
по един-два допълнителни класа. 

През 1855 година общият брой на българските училища е око- 
ло 5805“. Спорни са данните за мястото и годината на създаване на 
първото българско класно училище». 

Най-известните „даскалоливници” са в Пловдив, Търново, Еле- 
на, Свищов и Стара Загора. Наричат се така, защото голяма част от 
техните възпитаници стават учители. В класните училища се уве- 
личават изучаваните предмети, а обучението продължава от две до 
шест години (в Габрово и Пловдив). 

През 1850 година в старозагорската махала „Свети Никола” се 
построява?? нова голяма „великолепна и шареноукрашена” училищ- 


550 Ангел Димитров приема, че броят на училищата в Стара Загора през 1858 е 
10: 6 мъжкии 4 девически. (Вж. Димитров, Ангел. Цит. съч., с. 97) 

551 История на България. Т. 4, Българско възраждане, София: БАН, 1987, с. 87. 

552 Според едни автори това е т. нар. „Даскалоливница“, създадена през 1843 г. в 
град Елена от Иван Момчилов, а според други първото класно училище в Бъл- 
гария се открива в Копривщица от Найден Геров през 1846 г., второто - от Ни- 
кифор Попконстантинов в Пазарджик през 1847 г., атретото - от Ботьо Петков 
- в Калофер през 1848 г. През 1850 г. Найден Геров открива в Пловдив класно 
училище със средства, дарени от пловдивските първенци Чалъкови. 

553 Интересни сведения за Светиниколското училище дава Богдан Филов в ста- 
тията „Две бронзови статуйки на Аполона”. Описвайки Берекетската могила, 
той споменава, че през „турско време могилата била разкривана и от нея тур- 
ции българи вадили профилувани камъни за градеж. Така през 1834 г. е постро- 
ена църквата Св. Николай, а по-късно до нея - петокласното мъжко училище. 

на сграда. Там се настаняват основните и класните паралелки 
под общото име Главно училище?°. В него учат български деца не 
само от Стара Загора, но и от Нова Загора, Чирпан, Сливен, Ямбол и 
други. В първите години след откриването то- има само два класа», 
а по-късно става петокласно. Грижа за учебното дело полагат Алек- 
сандър Екзарх, Захарий Княжески и други старозагорци, които MO- 

То беше на три етажа: за да се влезе на средния етаж, учениците се покачваха 
по 8 стъпала, разположени на двете страни на вестибюла; тези 16 стъпала 
от брусов камък, дълги по два метра, са били извадени от могилата |Берекет- 
ската - 6. мГ. (Вж. Филов, Богдан. Две бронзови статуйки на Аполона. - В: 
Известия на Българския археологически институт. Т. 1, свезка 1 (1921/1922), 
София: Придворна печатница, 1922, с. 3) 

Атанасов, Васил. Цит. съч., с. 7; Аяров, Иван и др. Възрожденска Акарджа..., с. 
55 - 56. 

Има противоречие в източниците за годината на построяване на Светини- 
колското училище. Според хаджи Господин Славовов „еноритите” при черк- 
вата „Св. Никола” вземат решение през 1851 г. да съградят здание, в което да се 
помещават учениците от взаимното подготвително и класно училище от всич- 
ки махали на града. Те имат събрани пари, дадени под лихва, и се задължават да 
изплатят строителство от приходите на черквата и от „частно написани волни 
помощи.” (Вж. Славов, х. Господин. Хронологическо описание.., с. 68) 

Интересно е описанието на Стефан Минчев: „Голямото училищно здание, кое- 
то беше съградено в същия двор, гдето беше и църквата „Св. Николай, според 
поставения на фасадата надпис, беше свършено през месец октомври 1850 г. 
То обемаше около 25 метра дължина, около 16 метра широчина и на три ета- 
жа височина - първият етаж (партерът) с широки каменни стени, а стените 
на втория и третия етаж бяха паянтови, попълнени с тухли. Първият етаж, 
който не беше по-висок от три метра, обемаше коридор, един голям, постлан с 
плочи салон и на двете страни (източната и западната) по три големи стаи. 
Две големи каменни стълби, източна и западна, служеха за влизане в коридора 
на втория етаж, висок около пет метра, подразделен на два салона, две стаи и 
стълбата за третия етаж. В първия салон всякой ученик оставяше обущата си, 
тогава учениците влизаха в училището без обуща, там бяха и стомните с вода 
за пиене, а след няколко години ги преместиха в коридора. Във втория салон, на 
широчина по-голям от първия, се събираха учениците от взаимното училище 
на обучение. В осем чинове с приковани на тях черни плочи за писане с каменни 
писалки и четири чинове за писане на тях по книги" (РИМ - Стара Загора, инв. 
Ко 6 C3 1076, с. 4) 

Според Нейчо Кънев още през 1851 г. то прераства в третокласно. (Вж. 150 
години община Стара Загора... с. 15) 

Част от коресподенцията на старозагорци с Ал. Екзарх по училищните дела се 
съхранява в БИА - НБКМ, ф. 66-П А: № 5185 (писмо с молба за учител по френ- 
ски език от 10.12 1847 г.); № 5186 (писмо с искане на портрета на Екзарх, за да 
бъде поставен в училището от 19.02.1848 г.); Ко 5188 (писмо с благодарност за 
получените 4 хил. гроша за училището от 21.10.1848 г.). 

лучават образование в чужбина. Те съдействат за намирането на до- 
бри даскали, изпращат книги и учебни пособия в родния си град, за 
да облекчат и онагледят учебния процес. 

Особено интересно е съобщението за „Ески-Заарското народно 
училище", в което се казва, че градът „според своето търговско по- 
ложение, благотворен климат и отношение с по-отдалечените зем- 
ли, обръща внимание на всякого образованого Българина”. В него се 
съдържат интересни данни за броя на българските ученици - 720 
момчета и 200 момичета, посещаващи 4 взаимни мъжки, 2 девиче- 
ски и 2 главни училища. Посочват се възможностите за набиране на 
средства, необходими за поддържане на образованието, 

Септемврийският брой на „Цариградски вестник” (1856) съоб- 
щава за добрата работа на Св.-Димитриевата школа благодарение на 
деятелността на Тодор Шишков". Учениците показват висок успех 
на проведения годишен изпит. 

Публикувани са изучаваните предмети за първи (най-долен) и 
втори чин и речта на учителя, който казва: ,,.. най-потребно на всички 
наши общини е да обърнат внимание към въздигането на свои учили- 
ща [...] Общината е вечна майка на училището [...] Както християни- 
те настояват за прилични църкви, тъй и българските общини тряб- 
ва да настояват за добри училища... 

Стефан Петков, помощник учител по това време, изразява ра- 
достта си от назначението на Шишков”? в Стара Загора. Бъдещият 
свещеник се надява покрай ерудита „да попълни и разшири знанията, 


59 Цариградски вестник, г. III, № 126, 20.06.1853. 

560 Интересна е оценката на Славов за учителя Шишков. В спомените си той го оп- 
исва „като човек млад, с горещия си темпеярамент имаше и недостатъци, като 
беше възпалчив и лесно раздразнителен, не търпеше ни най-малките забележки 
и като ги считаше за докачение и мстителен [отмъстителен] към неприяте- 
лите си, той намираше защита в Ив[ан] Стояновича и Г. С, които високо ценяха 
неговите способности за развитието и образованието на юношеството, и въ- 
обще за възбуждането на народностното ни чувство между гражданите.“ (Вж. 
Славов, х. Господин. Хронологическо описание... с. 74) 

561 Тодор Шишков (Вж. Цариградски вестник, г. VI, № 292, 1.09.1856) 

562 Според Тодор Шиков „..най-потребно на всички наши общини е да обърнат вни- 
мание към въздигането на свои училища. [...] Общината е вечна майка на учили- 
щето [...] Както християните настояват за прилични църкви, тъй и български- 
те общини трябва да настояват за добри училища". (Вж. Цариградски вест- 
ник, г. VI, № 292, 1.09.1856 ) 

които бил получил от учителя Любомира. Освен това, той можал 
сега още по-добре да изучи и развие, да обработи още по-системно но- 
вия метод на обучението, а при това и да изучи, макар само практи- 
чески, от Шишкова да свири на цигулка (кеман), с която си помагал 
при обучението по пение<“. 

И ако през 1858 година, според дописка в бр. 390 на „Цариград- 
ски вестник", само шуменското и свищовското училища имат израбо- 
тени постоянни програми, то в бр. 403 на седмичника от 1 ноември 
с. г. се цитира текст от „Журнал дьо Константинопол”, според който 
Ескизаарската каза е най-плодоносна в Румелия и в града с населе- 
ние от 22 000 души има „пет мъжки и три девически училища”. 

На следващата година вестник „България” хвали уредбата и 
програмите на софийското, пловдивското, старозагорското и др. 
училища и описва тържественото отпразнуване на деня на светите 
братя Кирил и Методий в училището при църквата „Св. Никола“. 

За начина, по който се подбират учениците за класното учи- 
лище през 60-те години Ha XIX век, разказва в спомените си Стефан 
Минчев. 

„На 16 август 1961 г. - пише той - аз постъпих в предуготови- 
телния клас на главното училище. В главното училище имаше пре- 
дуготовителен, първи, втори и трети клас. Тогава голямата част 
от учениците, като понаучат да пишат, да прочитат и да смятат с 
четирите прости аритметически действия, напущаха училището и 
се захващаха на занаят... В началото на 1861/1862 учебна година от 
четирите взаимни училища в гр. Стара Загора в предуготовителния 
клас на главното училище постъпихме около 60 ученици. [...] Както 
във взаимното, така и в класното училище заниманията траяха по 
три часа преди и три часа после пладне. Изпитването на учениците 
и преподаването на нов урок продължаваше един и половина час, от 
това рядко се случваше някои ученик да бъде питан нещо по урока. 

Понеже на предуготвителния и на първия клас беше само един 
учител, учениците трябваше да изучават по два урока на ден - един 


563 H-B. П. Ст. Живот и дейност на иконом Стефан Петков. Бивш учител и свеще- 
ник в Стара Загора. Стара Загора: Печ. Светлина, 1924, с. 7 - 8. 

564 Железник, 11 май 1960. - В: България, г. Il, № 62, 25.05.1960, с. 149; Йонков, 
Христо. Празникът на Кирил и Методий по времето на Българското възражда- 
не. - В: Известия на Института за история, XIV - XV, 1964, с. 411 - 428. 

преди и един после пладне. Преподаването аз вече слушах с разказ- 
вание и обяснения, но изучаването на урока по искането на учителя 
ставаше наизуст буквално, както е напечатано в книгата, па дори и 
напечатаната грешка трябваше да се изучава така, както си е тя”. 

В подготвителния клас, който се явява свързващо звено между 
взаимните и класните училища, се изучават: свещена история, кра- 
тък православен катехизис, аритметика за четирите прости дейст- 
вия, краснописание, диктовка за упражняване в бързо писане и сво- 
боден прочит по славянски език. 

Училищното настоятелство следи обучението, а годишният из- 
пит става публично през месец юни. Голямата лятна ваканция про- 
дължава само един месец и половина (юли и половината от август). 
През 1863 година в града отваря врати българското девическо клас- 
но училище. 

Главна учителка е Анастасия Тошева“. След четири години то 
се настанява в нова, специално построена сграда до черквата „Света 
Богородица”. 

В средата на 60-те години на XIX век се прави опит за урегулира- 
не на училищното дело в Стара Загора. „Тогава стана голямо рефор- 
миране и във взаимното, и в главното училище. Взаимните училища 
бяха наречени основни училища, а главното училище - класно учили- 
ще. Учениците в основните училища бяха разделени на три отделе- 
ния с по двама учители в училище. В първото отделение учениците 
учеха да пишат и да четат с изучаването на таблиците, които вече 
бяха нови, на брой 36, във второто отделение учиха свободен прочит 
по български и славянски език, краснописание и писане на разни голе- 


565 РИМ - Стара Загора, инв. № 6 Сз 1076, с. 6 - 7. 

566 Тошева, Анастасия. Цит. съч., с. 14; Съветник, № 14, 24.06.1863. (Съдържа све- 
дения за тържественото честване паметта на светите братя Кирил и Методий 
и за откриването на класното девическо училище с реч на Анастасия Тошева 
на 2 юни 1863 г. („Доскоро се мислеше, че учението било нужно само на мъжкия 
пол [...] 19-ий век откри булото на заблуждението и показа, че учението и oô- 
разованието е нужно [...] на женския пол [...], защото жените са определени да 
възпитават човечеството.“ 

567 За завършилата в Русия учителка (Вж. още неин документ (ръкопис) в ДА - 
Стара Загора, ф. 96K, оп. 3, а. е. 1, с. 1 и сл.) 
За приноса й към просветното дело през 1892 г. княз Фердинанд я награждава с 
„Народен орден за гражданска заслуга“, IV степен. 

ми и малки числа; в трето отделение се изучаваха граматика първа 
част, свещена история, кратка българска история, естествена гео- 
графия, аритметика за четирите поети действия, свободен прочит 
по български и славянски, краснописание и диктовка. 

Преподаването ставаше с разказване и занятията траяха три 
часа преди пладне и три часа после пладне с по два урока или всичко 
на ден по четири урока. В класното училище имаше всичко три класа 
спо пет урока на ден - три преди пладне и два после пладне. 

Между учителите имаше и с висше образование. В третия клас 
се въведоха и преподаваха и физика, алгебра, геометрия, химия, ли- 
тература. Променяването от два по пет урока на ден в началото 
беше много тежко за всичките ученици и в частност за мене, тол- 
кова повече гдето по нямане печатни учебници уроците се пишеха по 
диктовка от учителя..."568 

Учебният материал в училищата за „по-висока наука” - мъж- 
кии девически - включва знания от религиозен и светски характер: 
катехизис, богословие, землеописание, аритметика, алгебра и езици 
(славянски, руски и гръцки). Турският език се въвежда по-късно. Ма- 
тематика се изучава само в първи и втори клас. Постепенно навли- 
зат и други предмети: геометрия, физика, естествознание, история и 
френски език. 

Методите на преподаване са такива, каквито се практикуват в 
руските гимназии. За повествователните предмети се използва мо- 
нологичната форма - учителят разказва урока, а учениците го пре- 
разказват. В употреба влизат глобуси, карти, картини, които правят 
обучението „нагледно и вразумително”. 

Взаимните училища се превръщат в основни в средата на 60-те 
години на XIX век. В тях се учи по таблици, започва се дума по дума. В 
класните училища учениците си водят записки. Заедно с изменение 
методите на работа в нашите училища става омекотяване на нака- 
занията, които обаче продължават да се прилагат като неразделна 
част от образователния процес. 

Учебната година в Стара Загора започва на 16 август“ до Py- 


568 РИМ - Стара Загора. 6 Сз 1076, с.9 - 10. 
569 Според информацията в спомените на Стефан Минчев, който е учител в града 
през 1874 - 1875 г. 

ско-турската война (1877 - 78). От Русия се пренася у нас и звучната 
метода за начално четене и писане. 

Българските класни училища, включително и старозагорските, 
възникват като продължение на взаимните. Там, където има подгот- 
вен учител, се съставя програма за онова, което ще се учи през пър- 
вата година след завършване на взаимното училище, после за вто- 
рата и т. н. Така възникват класовете, които се оформят след това в 
горно, класно училище, което отговоря на днешния среден курс на 
общообразователните училища и представлява преходен тип учили- 
ще от първоначалното към средното, като обучението в него трае от 
2 до бгодини?”. Успоредно с образованието на младежите се полагат 
грижи за обучението на девойките, като през 60-те години Ha XIX век 
се откриват девически класни училища във всички по-големи градо- 
ве”, а старозагорското се утвърждава като едно от най-добрите. За 
поддържането му се грижат най-често самите жени, организирани 
в дружество „Майчина любов”, което си поставя за цел събиране 


570 Ванков, Никола. Цит съч., с. 117. Според автора само в Габрово класното учили- 
ще достига пълното си развитие с обособяването на УП клас. 

571 Приемам тезата, че напредъкът на българското девическото образование е 06- 
вързан с реформите в Османската империя, изказана от Диана Мишкова, която 
твърди, че „прогресивните идеи на Славейков по този въпрос на практика се из- 
бистрят едва след прокарването на закона за османските държавни училища 
в 1869 г, който на свой ред е силно повлиян от френския модел за държавни- 
те училища. Освен че създава тристепенна образователна система и въвежда 
преподаване само на османски език след първоначалната степен, с този закон в 
империята за първи път се регламентира образованието за момичета и създа- 
ването на училище за подготовка на учителки. Национално отговорните бъл- 
гари, сред които и Славейков, реагират с тревога и гняв на тази според тях не- 
посредствена заплаха за българската народност. Тревогите им предшестват 
прокламирането на самия закон, защото от средата на 60-те години Мидхат 
паша лансира и експериментира с идеята за смесени мюсюлманско-християн- 
ски училища. По онова време Славейков е твърдо на мнение, че отпорът срещу 
подобни идеи е работа на духовенството. Българката все още е с неизбистрена 
национална мисия, при все че първо в Стара Загора, а после и в Габрово девиче- 
ското образование и женското движение вече са набрали скорост. След прокла- 
мираното от Османската държава равно право на образование за момичетата 
и момчетата в империята обаче Славейков поверява охраната на народната 
вяра и език на българските жени. Едва сега тяхното образование и положение в 
обществото стават мерило за “народния напредък.” (Мишкова, Диана. В тър- 
сене на Балканския... с. 15) 

572 Според хаджи Господин Славков името на дружеството е „Майчина любов”. (Вж. 
Славов, х. Господин. Хронологическо описание..., с. 157), а Анастасия Тошева го 

на средства за подпомагане обучението на бедните момичета и из- 
дръжката на девическия пансион??. 

Една статия?“ на Стоян Веженов в списание „Читалище”° дава 
информация за състоянието на учебното дело в Стара Загора през 
1870 година. В града тогава има 10 български училища - по едно ос- 
новно мъжко и девическо при четирите църкви („Свети Димитър”, 
„Света Богородица”, „Свети Никола” и „Света Троица”) и две главни 
(класни), като мъжкото е в енорията на църквата „Свети Никола”, а 
девическото - на „Света Богородица". В долната степен учениците 
са разпределени в три отделения, а в горната - в пет класа. Общите 
предмети, които се изучават в класните училища, са свещена исто- 
рия, катехизис, черковна история, граматика, всеобща и българска 
история, землеописание, физика и френски език. В мъжкото се пре- 
подават още предметите аритметика, алгебра, геометрия, естестве- 
на история, славянски езици и турски език, а в девическото - педаго- 
гика, химия, анатомия и физиология, ръкоделие и рисуване. 

Структурата на новобългарското учебно дело е изградена към 
средата на XIX век. Тя е двустепенна - началните, наричани основни 
(взаимни) училища, и класните като следваща, по-висока училищна 
степен. 

Богатите, образовани и съпричастни към обновителните про- 
цеси в българското общество личности подпомагат развитието на 
светското образование в Стара Загора. 

Хаджи Георги Стоев чрез завещанието си дарява „на градските 
ни училища 460 лири турски...%. Това е безспорен показател за лич- 
ния принос на богатите граждани към обгрижването на български- 
те образователни центрове. Сходни са подбудите, които ръководят 
членовете на сапунджийския еснаф, да се изпрати „едно способно и 
свършващо пети клас момиче на име Донка Маркова през 1872 г. в 
Прага, на която да й се определи да й се плащат по 4 хил. гроша на 
година за разноски от този еснаф...?”. 


назовава „Майчина грижа“. (Вж. Тошева, Анастасия. Цит. съч., с. 16) 
573 Славов, х. Господин. Хронологическо описание... с. 158. 
574 Читалищно общество в Железник. - В: Читалище, № 6, 1870, с. 170 - 182. 
575 Читалище, № 6, 1870, с. 174 - 182. 
576 Славов, х. Господин. Хронологическо описание..., с. 169. 
57 Славов, х. Господин. Хронологическо описание..., с. 171 - 172. 

Принос към развитието на местното образование и просвета 
имат занаятчийските сдружения. През 1851 година гражданите на 
Стара Загора, зарадвани от успехите, показани от децата им на го- 
дишните изпити, вземат решение да се удвои лихвата на парите, да- 
дени на по-заможните еснафи?” от 20 на 40% годишно, „което ще 
бъде като една волна помощ за издържането на училищата >”, в KOH- 
то се учат децата им. 

Старозагорци отделят все повече средства за обучение на мла- 
дежи и девойки в чужбина“. Тази дейност онагледява не само Npe- 
насочването на материалните средства, но показва бавната и по- 
степенна промяна в психологическата нагласа на българина, който 
финансира своите духовни центрове и ценности. Като добър хрис- 
тиянин той е научен да осигурява храмовете и манастирите. През 
Възраждането започва да издържа училищата си, да спомощество- 
вателства издаването на вестници и книги, да финансира обучение- 
то на младежи и девойки. 

С оглед подобряване на организацията на прохождащата бъл- 
гарска образователна система в края на 60-те години на ХІХ век? в 
Стара Загора се провеждат учителски събори”. Те имат за цел ype- 


578 За поддръжка на местните училища Старозагорското училищно настоятелство 
решава да вземе от еснафите 10 000 гроша през 1853 година. (Цариградски 
вестник, № 126, 1853); През 1870 година една част от разходите на училищата 
се покриват от еснафски подаръци. (Читалище, 1870, с. 177); Приносв издръж- 
ката на училищата имат и църквите. През 1870 година се заделя сума в размер 
на 86 000 гроша от черковните приходи в четирите градски епархии. (Читали- 
ще, 1870, с. 177) 

579 Славов, х. Господин. Хронологическо описание... с. 67. 

580 За обучението на младежи в Чехия вж. Донева, Ваня. Старозагорецът с блестящ 
ум, прилагащ математически модели за политически решения. - В: За буквите. 
Кирило-Методиевски вестник. Изд. УниБИТ, (г. XLII), № 60, март 2020, с. 20. 

581 Трудно е да се докаже, че идеята за тяхното свикване принадлежи на П. Р. Сла- 
вейков, който публикува във вестник „Македония“ статията „Учителските съ- 
бори“. (декември 1868). (Вж. Михалев, Веселин. Шуменският учителски събор 
- форма за ръководство и управление на българското училище във Варна през 
XIX век. [PDF]. - В: e-Journal VFU. Психология и социални дейности, № 13, 2020. 
Достъпно от: https://ejournal.vfu.bg/ прегледан 23.08.2022]) 

Времето между публикацията и реализацията на първия учителски събор в 
Стара Загора е твърде кратко. 

582 Подробно вж. Веженов, Стоян. Учителските събори в Железник. - В: Македо- 

ния, № 49, 29.10.1869. 

гулиране на учебната система чрез въвеждане на общи регионални 
правила. Първият? е свикан по време на Коледните празници през 
1868 година“. На него присъстват както градските, така и селските 
учители от района. 

„В началото на м. септември 1869 г. дойдох в гр. Стара Загора 
на учителский събор - пише в своите спомени Минко Минев. Той 
„се учреди през 1868 г. от всичките селски и градски учители с цел да 
размишлява за улучшението; събираше се три пъти в годината - по 
голямата училищна ваканция и по ваканциите за Възкресение и Рож- 
дество Христово и държеше по три заседания". 

Основните решения на този учителски събор са свързани с: 

- използването на „взаимната метода“ в обучението; 

- регламентирането на броя на отделенията за първоначални- 
те училища (за селските - 3, за градските - 4); 

- уеднаквяване на програмите за селските училища; 

- одобряване на използваните учебници от учителски събор; 

- назначаването на учителите ще се извършва от градското 
училищно настоятелство; 

- изпитите в селски училища да се провеждат през месец май; 

- учителите от градските училища да ревизират работата в 
селските; 

- задълженията на учителя: да получава поне един български 
вестник; да събира народни умотворения и да предава регулярно 
информация за броя на децата от селището на възраст от 7 до 12 го- 
дини (вкл. данни за това колко от тях посещават училище)”. 

Срещите дават положителни резултати, които са описани от 
даскал Атанас Иванов. „Като се поуредиха (до 1870) училищата поч- 
ти по всички старозагорски села, общината ни с цел да държи посто- 
янен надзор над тях за поддържането и преуспяването им, нареди 
учителските събрания от цялата каза и града всяка година по два 


583 Учителски събори се провеждат още в Пловдив (1870), Тулча и Щип (1871), Шумен 
(1873). 

584 Ванков, Никола. Цит. съч., с. 156; Читалище, г. I, № 6, 15.12.1870, с. 171 - 174; 
Летоструй или домашен календар, ГУ. Книжарницата на Хр. Г. Данов и С-ие в 
Пловдив, Русчук и Велес, 1872, с. 239. 

585 РИМ - Стара Загора, инв. № 6 C3 спф125, с. 38. 

586 Ванков, Никола. Цит. съч.., с. 156. 

пъти, през празниците по Коледа и Великден в Св. Николското учи- 
лище в града. Всеки учителски събор траеше по три дни. В първите 
заседания се изработи учебна програма училища, правилник на за- 
седанията на събора и др. Съставиха се статистически сведения за 
учениците, за учителите и техните заплати, условия за селяните и 
пр. Всеки учител трябваше да доставя на събора сведения за състоя- 
нието на работата си, което трябваше да бъде заверено с подпис и 
печат на селската община.“ 

Освен по училищното дело на учителските събори се обсъж- 
дат въпроси и по общото образование. Учителите се задължават да 
държат сказки в празничен ден, да събират стари народни песни и 
старинни паметници. На последното заседание са прави отчет за ак- 
туалното състояние на преподаването пред представители на град- 
ската община?88. 

Старозагорският учител Стефан Минчев разказва следното: „В 
училището всичко отиваше добре. Преподаденото ясно разказвах и 
подробно обяснявах на учениците и след това вдигах и един ученик да 
разкаже същото със свои думи, както го е разбрал и запомнил. През 
месец януари се свърши определеният според програмата учебен ма- 
териал, почна се и се свърши повтарянето и потретването и във 
втората половина на месец юни 1875 г. по разпореждане на училищ- 
ните настоятели и в тяхно присъствие и в присъствието на мно- 
зина от учителите от главното и от основните училища и на пове- 
чето от родителите на учениците стана годишният изпит. дтго- 
ворите на учениците много задоволиха присъстващите, аз получих 
добри подаръци и като дадох общо на всичките ученици наставления 
да бъдат мирни през ваканционното време, разпуснах ги с напомняне 
на учениците от Ш отделение, че те в следващата учебна година ще 
бъдат в [ клас и след ваканцията трябва с дадените им свидетел- 
ства да отидат да се запишат и постъпят направо в главното учи- 
лище, гдето ще бъде изпратен и списъкът с имената и бележките по 
успеха им през учебната година и онези на изпита. >” 


587 Иванов, Атанас. Черти от живота... 1885, с. 41 - 42. 

588 Обща мярка за подобрение Ha училищните дела се взема през 1874 година. На 2 
юли 1874 екзархията с окръжно № 79 призовава българските митрополити да 
свикат учителски събори в централния на епархията град. 

589 РИМ - Стара Загора, инв. № 6 C3 1076, с. 44. 

След Старозагорското въстание през есента на 1875 година 
настъпва временно объркване на училищното дело в града поради 
задържането на местните учители. Представителите на българска- 
та община са уведомени от турските власти, че „не можете веке да 
имате за учители в града ви никого от запрените учители и тази ми 
заповед ако престъпите, вие ще бъдете наказани... Училищата ви не 
трябва да се затворят, вие можете да си набавите други учители 
от по-благонадеждните, само да не са някой от тези” 5. 

Поради това обстоятелство на местата на главните учители 
Атанас Илиев, Петър Иванов, Георги Бенев и Мирчо Атанасов (Обр. 
14) са наети „вънкашните” даскали Петко Славейков”, Павел Даго- 
ров и Георги Папучев, които преподават в главното мъжко училище 
от началото на февруари 1876 година. 

Още през ХУШ век в Стара Загора започват да блещукат, макар 
и плахо, пламъчетата на килийните училища”. Имената на първи- 
те учители потъват в забрава, но с делата си те поддържат някакво 
ниво на грамотност. Възрожденските процеси засягат всички сфери 
на живота и поставят нови изисквания пред училището: да подгот- 
вя кадри, способни да реализират успешно стопанското развитие на 
българите. Килийното училище става непригодно за целта. Новите 
реалности изискват познания по аритметика, езици и естествена 
история. Появилите се в Стара Загора през 40-те години на XIX век 
взаимни училища изпълняват две основни задачи: дават светски 
знания на българчетата и стават стожери в борбата срещу гърцизма. 
Икономически условия поставят на дневен ред необходимостта от 
повишаване на нивото на образованост на българските ученици. По- 
ради това се създават първите класни училища (мъжко, а по-късно 


590 Славов, х. Господин. Хронологическо описание..., с. 189. 

51 „Макар и да се ползуваше с голямо име и слава на народен трибун и писател, 
дядо Славейков, както впрочем и всички ратници от оная велика епоха на иде- 
али и блянове, беше лишен от материални средства и затова водеше един съв- 
сем скромен и съпроводен с много лишения живот. Живееше в махалата „Св. 
Никола" в къщата на един беден абаджия.“ (Вж. Тошев, Андрей. Цит. съч., с. 61); 
сходна е информацията, публикувана на страниците на списание „Читалище“: 
„Г-н П. Р Славейков, познатият журналист поет и писател замина миналия ме- 
сец за учител в Стара Загора“ (Вж. Читалище, № 14, 15.08.1875) 

592 Янкова, Иванка. Огнища на духовна пробуда: Изгревът на светлината по бъл- 
гарските земи. София: Унив. изд. „Св. Климент Охридски“, 2008, с. 6. 

и девическо), които се превръщат в просветни центрове. Строят се 
специални училищни сгради. Увеличава се броят на учащите. „Дас- 
калуването”, макар не винаги добре платено, се превръща в занятие. 
Превеждат се учебници по различните предмети, издават се и бъл- 
гарски. На отличните ученици се връчва похвален лист? в началото 
на 70-те години на XIX век. Образованието на децата се превръща в 
обществен ангажимент. 

„Ако и в ония години българската майка, въпреки тежката си 
къщна работа, да отделяше повече време и грижи за възпитанието 
на децата си дома, голямо внимание се обръщаше за това и в тога- 
вашните ни училища, колкото и първобитни да бяха те. В това отно- 
шение, между друго, голяма роля играеха и установените училищни 
прегледи. За целта в края на всеки месец идваха в училището училищ- 
ните настоятели и църковните общинари да разглеждат поведение- 
то и успеха на учениците. [...] Ония, които бяха показали добър успех 
и добро поведение, се удостояваха с похвали. С по-малки похвали се 
удостояваха и средните ученици, а лошите се наказваха.?”“ 

Изграждането на автономна българска образователна система 
без дотации от държавния бюджет и без институция, която да оси- 
гурява координация, учебници и кадри, е безспорно значително по- 
стижение. 

Назрява необходимостта от урегулиране на училищните дела. 
С такава цел се свикват учителските събори, на които се разглеждат 
въпросите за програмата и организацията на учебното дело в Старо- 
загорско. 

В средата на 70-те години на XIX век от Русия се пренася звуч- 
ната метода за начално четене и писане, която измества взаимната. 
Това е нов начин за начално обучение. При него децата заучават и 
обработват всеки звук поотделно, след което минават към сливане 
на звуковете в срички и думи. Запазен във фонда на Старозагорския 
музей документ показва, че учителят Койчо Божков за пръв път въ- 
вежда новата метода през 1874 година в Акарджанското начално 


593 Във фонда на отдел „История на българските земи XV - ХІХ в” (РИМ - Стара 
Загора) има запазени три похвални листа на ученици, завършили И клас 
- Радка Георгиева (инв. № 6 C3 18 - Обр. 25), Стефан Димов (инв. № 6 C3 351 - 
Обр. 26) и Койчо Божков (инв. № 6 Сз 861 - Обр. 27)). 

54 Тошев, Андрей. Цит. съч., с. 27. 

училище”. 

Грижа за образованието има местната българска църковна об- 
щина, която избира училищните настоятелства. Средствата за из- 
дръжка на учителите, за строителство на училищни сгради, за обу- 
чение на българчета в чужбина се набират от предимно от еснафски- 
те организации и от волни дарения”. 

Въпреки че се строят при църквите, училищата се управляват 
от автономни изборни органи. Изборът на учебници и помагала е 
субективен, оставен в ръцете на преподавателите (които ги използ- 
ват) и благодетелите (които ги осигуряват). 

Духът на Новото време изисква нови училищни сгради, изпъл- 
нени с ново съдържание: учители с широк кръгозор и задълбочени 
познания, получили по-високо образование в чужбина; учебници на 
достъпен език; ограничаване на физическите наказания и диалогич- 
ност на учебния процес. 

В края на 50-те години на XIX век в градския живот навлизат и 
нови празници, свързани с просветата и въведени от новите учите- 
ли. На първо място сред тях е честването на Св. св. Кирил и Методий. 

За успеха на светското образование е необходима промяна в 
мисленето и просвещение. Преходът от традиция към модерност (с 
положителните и отрицателни специфики) маркира културния жи- 
вот на българите в града през целия XIX век. 

„През последните десет години преди войната Стара Загора 
била прочута по цяла България по заможността и напредъка на свои- 
те жители. Тук имало и добре наредени мъжко и женско училище, и 
двете с по пет класа. От самия град са излезли много учители; къде- 
то и да намериш учителка в някой заглъхнал градец или по-голямо 
български село, с голяма вероятност (50%) можеш да предполагаш, 
че тя e om Стара Загора.“ 


55 РИМ - Стара Загора, инв. № 6Сз 861 - Табло (Обр. 27) с материали за Койчо 
Радоев Божков, учител в Стара Загора преди Освобождението, просветен деец. 

56 Подр. Радкова, Румяна. За самоиздръжката на българската култура през Въз- 
раждането. - В: Пари, думи, памет. | Конференция с международно участие 
(София, април 2003). Публикуван сборник с доклади]. Изд. „Кралица Маб“, 2004. 
Достъпно от: Сайт на Българско общество за проучване на 18 век http://bulgc18. 
com/pari/radkova.htm прегледан 01.07.2022]. 

597 Иречек, Константин. Пътувания no България. София: Наука и изкуство, 1974, с. 
226. 

Движението за новобългарска просвета, което започва през 
20-те години на XIX век, се развива на приливи и отливи, зависи 
от благоволението на българската община, от нейните финансови 
възможности и наличието на добре подготвени учители. То достига 
своята кулминационна точка през 70-те години на XIX век, играе ва- 
жна роля за духовната пробуда на българите и за постепенното им 
приобщаване към ценностите на модерната европейска цивилиза- 
ция. 


П.4.2. Учебна литература и книжнина 


Културният подем, свързан с прехода към светско образование, 
изисква нови учебни помагала и книги на български език. Петър 
Берон и Атанас Кипиловски призовават българите да превеждат и 
съставят учебници. През 20-те - 30-те години Ha XIX век с това наро- 
дополезно дело се заемат Васил Ненович, Неофит Бозвели, Христаки 
Павлович, Емануил Васкидович и Неофит Рилски. 

През следващите десетилетия навлизат в употреба учебниците 
на Найден Геров, Иван Богоров, Константин Фотинов и Петър Ca- 
пунов°». По-голямата част от тях са преводни, но пригодени към 06- 
разователния процес в българските училища и носят повече облика 
на своя преводач, отколкото на автора. 

И до Стара Загора достига словото на Паисий. Днес една от преп- 
равките на неговата история се съхранява във фонда „История на 
българските земи X - XX век“ на Регионалния исторически музей". 
Преписът е направен на дебела и гладка хартия; писмото е дребен 


598 Иван Богоров (1818 - 1892) учителства в Стара Загора през 1844 г. в Акарджан- 
ското училище. Получава прозвището „даскал Врътката“. Под негово влияние 
учителите в града започват да преподават български език по учебника му „Пър- 
вичка българска граматика“. (Вж. Видни учители в Старозагорски окръг (1835 
- 1944). Библиография. Стара Загора: 1973, с. 19; Илиев, Атанас. Спомени..., с. 58) 
Ученици от училищата в Търново, Габрово, Стара Загора, Трявна, Самоков и 
Чирпан за пръв път влизат в списъците на родолюбивите спомоществователи 
през 1844 г. във връзка с разпространението на преведената от П. Сапунов ис- 
тория на славянобългарския народ. (Вж. Нескович, Атанасий. Историята на 
славенно-болгарския народ из историята на г. Раича и някои исторически книги. 
Букурещ: Печат. на Петър Сапунов, 1844, с. 251, 258, 265, 280, 288, 299) 

600 РИМ - Стара Загора, инв. № 6 C3 106. 


599 


142 


правилен полуустав. С червенослов са отбелязани заглавията на ос- 
новните части, инициалите, някои години и други цифри. Листовете 
в началото и в края на ръкописа са силно повредени. Съдържа след- 
ната бележка на преписвача: „1937. април... Въстно творим какво: 
[...]: царь махмвтъ вторый излези W цдриград caca вампдръ гемиси по 
морёто, и излёзи на свхо во варна, и йтамъ отиди покрай двнова по 
градовтьти, и са вдрна през тёрново, игаброво, и казанлакъ, и приззахра 
мина на май [...]: ден [...] и през едренњ и си отиди oy ц(а)риград“. На 
л. 52а са написани кратки мъдрости: „Да не прензждаваш дщерыти 
си, да зематъ мажи грозни понёже и тїе объчатъ онова, кобто и ты 
объчашъ, „Най голъмити ѕлополвчїа произхдждатъ W азыкатъ“, 
„Който е, избрӣлъ дббаръ пратель, показва каквд има дббаръ оумъ" и 
др. Бележката на неизвестния автор е интересна, защото споменава 
посещението на султан Махмуд П в Стара Загора“. 

Това не е единственият препис, правен в града, но само той е 
оцелял до наши дни. За другите (изчезнали или унищожени) разказ- 
ва П. Р. Славейков“, 


601 За посещението на султан Махмуд П (1808 - 1839) разказва и хаджи Господин 
Славов. В неговото изложение годината е 1838. „Н. И. В. Султана Махмуда, кой- 
то идущ от Цариград и Едрене, замина през града ни и преспа една вечер. Той 
слезе в приготвения и украсения конак на Саддулах-бей. [...] Посрещането на cya- 
тана извън града почти от всичките му жители, без разлика на вяра и народ- 
ност, беше много тържествено, [...] тъй и изпращането му за Казанлък беше 
също тъй тържествено. След заминаването на султана на всички ученици по 
училищата по една нова сребърна монета раздаваха.“ (Вж. Славов, х. Господин. 
Хронологическо описание... с. 45) 

За обиколката на Махмуд П като първото посещение на османски султан 
в провинциите на империята в мирно време вж. Събев, Орлин. От пачуърк 
(patchwork) към пъзел (puzzle): структура на османското общество преди и по 
време на Танзимата (концепции). - В: Александър Екзархи българските пътища 
към Европа ХІХ - началото на ХХ век. | Съст. Георги Вълчев, Добринка Парушева 
и Пиер Воалери]. Стара Загора: Кота, 2007, с. 91 - 106. 

„Другият ръкопис, който К; Фотинов донесе от Стара Загора, захващаше много 
по-отнапред, от славянски някои кралеве в Илирик, и произвеждаше името на 
българите от краля им Болга. Този същия ръкопис нещо подир 25 години и повече 
видяху Александра Екзарха, добре преписан и хубаво подвързан с алтън варак по 
листовете и по корите. В това време Ал. Екзарх ми я поклони и тоя ръкопис из- 
горя с другите ми книги при разорението на Стара Загора във войната на 1877.“ 
(Славейков, Петко. Спомен за четирдесетгодишната ми писателска деятел- 
ност. [онлайн]. - В: Словото | Виртуална библиотека за българска литература] 
https://www:slovo.bg/old/prs/40gpisat.htm | прегледан 02.07.2022) 

Старозагорци имат принос в съставянето, превеждането и по- 
пуляризирането на учебната книжнина. 

Сред преводачите на учебници са Захарий Княжески“, Тодор 
Шишков" и Атанас Илиев. 

Интересът към родното минало подтиква българската инте- 
лигенция да представя на четящата, все още малобройна аудитория 
компилативни творби. Осъзнатият стремеж да използва историче- 
ските знания в полза на народната пробуда е в основата на труда на 
Княжески със заглавие „Введение истории болгарских славян", изда- 
ден от Московския университет на руски език през 1847 година. Осо- 
бен интерес, заради вглеждането в миналото на българския народ, 
представляват последните две части на книгата: трета („История 
на старото българско царство“) и четвърта („Новото българско цар- 
ство“). 

Комедията „Памела уженена” от Карло Голдони е преведена от 
италиански за пръв през 1852 година“. Публикувана е Ha страници- 
те на „Цариградски вестник”. Текстът е подписан с инициалите “Де- 
вица И.П.ГЕ”, зад които стои Ирина Попгеоргиева Екзарх, племенни- 


604 Жеко Петров (1810, с. Разкаяне, Старозагорско - 1877, Русе). Учи в Търново, 
Света гора и Габрово. Следва в Духовната семинария в Одеса. Завръща се в Ста- 
ра Загора през 1847 г. и става учител по славянска граматика, руски език и све- 
щена история. Напуска града и учителства в други селища. През 1869 г. е назна- 
чен за драгоман в руското консулство в Търново, а след това - в Русе. Приживе 
оставя Завещание (20 септември 1871 г., Русе). То съдържа биографични данни 
и сведения за книгите, донесени от Русия. Част от имуществото си оставя на 
училища и за издръжка на даровити български ученички. Публикувано е през 
1877 г. (Вж. Напредък, № 125, 01.04.1877). За „изобретената биография“ (вж. 
Вълчев, Георги. Цит. съч., с. 57); За него още вж. Маринова, Снежана. Захарий 
Княжески - живот, отдаден на благодеяния и просветителство. - В: Мозайка от 
миналото на Стара Загора. с. 166 - 172. Вж. още: Спасова, Андриана. Захарий 
Княжески (псевд. на Жеко Петров Русев). [онлайн]. - В: SESDiva [виртуален му- 
зей| Южните и източните славяни: разнообразие и взаимодействие на писме- 
ните култури XI - ХХ век. Достъпно от: https://sesdiva.eu/virtualni-stai/vazrazh- 
dane-slaviani/item/131-zakharij-knjazheski-bg | прегледан 25.08.2022]: 

Тодор Шишков (1833, Търново - 1896, Варна) е педагог и общественик със за- 
слуги към развитието и организацията на старозагорските училища през 50-те 
години на XIX век. Сътрудничи на различни вестници. (Вж. подр. Цанев, Ди- 
митър. Тодор Шишков. - В: Радетели за просвета и книжнина. София: Народна 
просвета, 1986, с. 265 - 272) 

В подлистника на „Цариградски вестник“ в периода от 5 юли до 20 септември 
1852 г. 

цата на издателя Александър Екзарх. Книгата има за цел да поощри 
желанието на момичетата да се образоват. 

Два учебника подготвя и отпечатва Тодор Шишков по време на 
учителстването си в Стара Загора (1854 - 1861) - „Малка енциклопе- 
дия или първоначални познания за децата“ (1855) и „Първа храна на 
здравият човешкий ум. Школска и домашна книга за децата“ (1860). 

Първата книга излиза и в поредица от броеве на „Цариградски 
вестник" през 1854 година“”. Текстът, с богат илюстративен матери- 
ал, е съобразен с нивото на българското образование. От него децата 
научават за последните постижения на литературата, географията, 
етиката и точните науки. Към третото издание, отпечатано от родо- 
любиви граждани на „Ескизаарското училище“, са приложени прави- 
ла за политизма и гражданството, 

Втората книга, с посвещение на известните старозагорски 
граждани Иван Стоянов и хаджи Господин Славов, е преведена от 
гръцки език. В нея Шишков добавя съществени за българското ези- 
кознание въпроси: за пълния и кратък определителен член, за про- 
менливото „я“ и т.н. 

През старозагорския си период той се занимава и със съставя- 
нето на други учебници: „Наръчна българска граматика“, „Умствени 
упражнения", „Българска словестност“, „Малка антропология“, „Крат- 
ка енциклопедия“ и „Всеобща география“. 

Атанас Илиев, след като завършва славянска филология и се 


607 Цариградски вестник, IV. № 162, 27.02.1854 - № 181, 10.07.1854. 

608 Спиртов, Аспарух, Ганева, Невена. Старозагорските учители..., с.17. 

609 България, П. № 78, 14.09.1860, с. 395. (Книжевно известие, което съдържа ин- 
формация за необходимостта от учебници в българските училища и съобще- 
ние за подготвяните от Тодор Шишков учебници.) 

60 Дтанас Илиев (1852, Стара Загора - 1927, Стара Загора) произхожда от тър- 
говска фамилия. Учи в Стара Загора, Пловдив, Табор, Прага и Белград. Преди 
Освобождението е учител в Светиниколското мъжко училище в родния си град. 
След Старозагорското въстание 1875 г. е задържан в местния затвор. Освобо- 
ден е на 24 декември 1875 г. От 1878 до 1885 г. е секретар и по-късно префект 
на Старозагорски департамент. През 1885 - 1886 г. е окръжен управител на 
Шумен. Съосновател и пръв председател на Археологическото дружество „Ав- 
густа Траяна” в Стара Загора, на което дарява през през 1921 - 1922 г. част от 
домашната си библиотека. Депутат ев У Велико народно събрание (1911) ив 
XV Обикновено народно събрание (1911 - 1913). Той е дългогодишен учител и 
директор на Марийнската държавна девическа гимназия в Стара Загора и пръв 
председател на основаната през 1906 г. Родителска дружба в града. (Вж. Доне- 

завръща в Стара Загора, учителства в Главното мъжко училище до 
септември 1875 година. Успоредно с преподаването се занимава и с 
книжовна дейност, като превежда от руски език „Съкратена история 
на умственото развитие в Европа“ (оригиналът е на Д. Дрейлър, пре- 
веден на руски от Д. Писарев). 

В края на книгата, отпечатана в 338 екземпляра, е поместен 
списък с имената на спомоществователите (старозагорците са пред- 
ставени от Димитър Наумов (Обр. 11), Господин Михайловски, уче- 
ническата мъжка дружина „Китка“). Положителна оценка за учебни- 
ка дава Христо Ботев на страниците на вестник „Знаме“. 

Точните науки също провокират интереса на учителите. Стоян 
Веженове!?, преподавайки в Стара Загора (1866 - 1871), превежда от 
сръбски език „Химия за главните народни училища“ (1872). Учеб- 
никът се състои от две части: органична и неорганична химия. Тъй 
като не е химик, трудно се ориентира в специализираната материя. 
Отзвукът за книгата обаче е положителен". За новаторския му под- 
ход и използването на модерни учебни пособия за онагледяване на 
обучението един от неговите ученици Васил Атанасов“ пише след- 


ва, Ваня. Атанас Трифонов Илиев - изследовател на миналото, документиращ 
настоящето, с поглед към бъдещето. - В: Сборник доклади и научни съобщения 
от УП национална научна конф. „От регионално към национално - дарителство- 
то“. Исторически музей - Полски Тръмбеш, Исторически музей - Бяла Черква, 
Национален антропологичен музей при BAH - София. [ред. Христо Харитонов], 
Велико Търново: Абагар, 2014, с. 397 - 401) 

61 Знаме, № 15, 9.05.1875. 

612 Стоян Веженов (1842, Клисура - 1907, София). (За Hero вж. подр. Стоянов, 
Маньо. Бьлгарска възрожденска книжнина. Т. 1, София: Наука и изкуство, 1957, 
с. 46, 182, 464); Участва в дарителска акция за осигуряване на годишно течение 
на вестник „Македония“ „за където има нужда по Македония“ - В: Македония, 
г. Ш, №9, 25.01.1869, с. 1. 

613 Свобода, № 11, 9.09.1872; Право, № 43, 15.01.1873. 

614 Васил Атанасов (1857, Стара Загора - 1942) е син да даскал Атанас Иванов 
(Обр. 13). Завършва химия в Прага през 1881 г. Работи като учител в Сливен, 
Пловдив, София и Варна. Началник отделение в Министерството на търговията 
и земеделието. Подпредседател на Пловдивското изложение през 1892 г. Сред 
организаторите на участието на България в Световното изложение в Анверс, 
Белгия, през 1894 r., а през 1900 г. е помощник главен комисар Ha Световното 
изложение в Париж. Автор на първия учебник по химия след Освобождението 
- „Начална неорганическая химия по новата химическа теория за българските 
реални училища и гимназии“, който излиза през 1880 г. (Вж. Голяма енцикло- 
педия „България“. Т. 1. София: Труд, 2011. с. 127; Вж. още: Васил Атанасов. |би- 

ното: „Преподаваше ни с доста пълно познание предмета физика [...] 
физиология и анатомия на човека. [...] За обучението |-..| имаше Haŭ- 
необходимите апарати и модели като електрическа машина, човеш- 
ки скелет и пр." 15. 

С превод на учебници се занимава и Димитър Витанов“, Като 
преподавател по математика, астрономия и естествознание в Глав- 
ното мъжко училище в Стара Загора (1873 - 1874) превежда „Фи- 
зическа география“ (1873) и „Небесни светила или планетните и 
звездни мирове“ (1875). В предговора към първата книга авторът 
пледира за осигуряване на необходимите нагледни средства за до- 
брото обучение по география. Втората книга съдържа десет беседи 
за ранните открития в областта на астрономията. В дългия списък 
на спомоществователите има 63-ма старозагорци и 30 ученици от 
Главното мъжко училище. 

Петко Славейков, като учител в Стара Загора“? (1875 - 1877), 
работи върху учебник по българска история. От писмо с дата 13 pes- 
руари 1877 година, адресирано до сина му Иван, става ясно, че иска 
да му бъде изпратен френски превод на Българската история на 
Иречек, „защото ми е много нуждна не само по това, дето ся зани- 
мавам, но и защото имам предмет да преподавам в училището...“ 
От кореспонденцията е видно, че той работи върху христоматия по 
български и извлечение от географския речник с подробно географ- 
ско, статистическо и историческо описание на Старозагорската каза. 
За съжаление, неговите трудове заедно с голямата му библиотека 
изгарят по време на пожара след битката за Стара Загора на 19 (31) 
юли 1877 година. 


ографична справка|. - В: Юбилеен сборник по случай 140 години от създаването 
на гимназия „Добри Чинтулов“ |онлайн, PDF], [Сливен], 2018, с.141. Достъпно 
от: http://pmg-sliven.com/bg/txt/Sbornik140g.pdf | прегледан 25.08.2022]. 

615 Атанасов, Васил. Цит. съч., с. 16 - 17. 

616 Димитър Витанов (ок. 1846, Трявна - 1877). (За него вж. подр. Митов, Борис. 
Бегли спомени за един забравен български учен. - В: Природа, Ке 6, 1954, с. 100 
- 102; Напредък, г. XI. N° 127, 15.04.1877. (Некролог, от който става видно за 
наличието на ръкопис на „Учебник по алгебра“.) 

617 Бонева, Вера. Петко Славейков в Стара Загора (1875 - 1877). - В: Известия на 
Старозагорския исторически музей. Т. 6. Стара Загора, 2016, с. 95 - 112. 

18 Писма от II. Р. Славейков. - В: Сборник народни умотворения (СбНУ), № 20, 
1904, с. 169. 

Петър Иванов“? завършва богословското училище в Белград 


и като учител през 70-те години на XIX век въвежда нотното пе- 
ене в старозагорските училища. До Освобождението той се зани- 
мава с преводи - „Око“ (1871) от Хенрих Чокс, „Сиромах Клавдий“ 
(1875) от Виктор Юго. Остава в регионалната история като първи 
старозагорски поет. Творбите му са събрани в книжка със заглавие 
„Стихотворения 620 
моществователи от Стара Загора, Казанлък, Трън и др. селища. На 
гърба на заглавната страница има позволение от цензурата на осма- 
нотурски език. Съдържа следния текст: „Посвещава се жаркому при- 
ятелю моему Г-ну К. Ганчеву в знак на най-нежната ни приятелска 
любов. От съставителя“. 


, отпечатана през 1875 година с помощта на спо- 


Цитирам първото стихотворение, защото то е показател за 
раздвоението на старозагорския интелектуалец. Той уж е борец за 
правдини; революционер, какъвто е имиджът на Петър Иванов като 
участник в легията на Раковски, в организацията на Старозагорско- 
то въстание; искрен приятел на председателя на местния револю- 
ционен комитет Кольо Ганчев (Обр. 16), но е благодарен вернопода- 
ник на султана, на когото посвещава водещото стихотворение. 


В ЧЕСТ 

НА H. И. В. Султан Абдул A3uca™, 
наш любезен цар 

Честит беше наши род 

Да го дари мили Бог 

С добродушен велик цар 
Мюсюлмански господар. “ 
Султанъ Абдул Азис Хан 
Той от Бога нам е дан. 

С, голем дар ни той дари — 
Радвайте се българи! * 

Ний сми вече свободни 

Във негови славни дни: 


619 За него: Музикален преглед (Стара Загора), г. IV, № 3, 10.03.1927; Стаев, Стоян. 
С пламъка на родолюбието. - В: Септември (Стара Загора), Хо 140, 23.11.1967. 
620 Иванов, Петър. Стихотворения. Цариград: Печ. „Напредък, 1875. 


61 Султан Абдул Азис (1861 - 1876) 

От човеци злобливи, 
Ненаситни, грабливи. 
Пейте вече с’ весел глас 
Сички свет Hex’ чуе нас, 
Че сии хора разбрани 

На царя си отдани. 

Да живее наш Монарх! 
На врага да дава страх, 
Ний сми нему покорни 
Подчинени, сговорни. 
Ний сми с" него 

Той е с" Hac 

Тука живей наши спас 
Българ ведно с мюсюлман 
Ще гонимо наш душман. 


През същата година на страниците на списание „Читалище“ е 
отпечатано стихотворението на Петър Иванов, озаглавено „Песник 
(Поет)“22. 

В средата на века културните интереси на старозагорци нара- 
стват, което се отразява и на насоките на книжнината за широка упо- 
треба. През юли 1855 година е публикувано едно книжовно извес- 
тие от Ст. п. Юванов за финансиране и разпространение на книгата 
„Общи знания всякому человеку нужни”, в което се казва „парите в 
Ески-Заара да ги изпращат” на баща му п. Юван Колюв, тюфекчия- 
та?23. 

В града се появява първата книжарница през 1858 година, соб- 
ственост на брата на Ал. Екзарх - Стоенчо X. Б. Екзарховё“. В съоб- 
щението се споменават заглавията на учебниците, продавани в нея: 
Граматика болгарская, Пространный Катехизис, Болгарска аритме- 
тика, Всеобща история, Малка енциклопедия и Буквар. През 1872 го- 
дина се появява и втора книжарница в града? - на Бончов и Дечев, в 
която също се предлагат учебници. 


622 Читалище, г. У, 1875, с. 81 - 82. 

623 Цариградски вестник, г. V, № 234, 23.07.1855. 
624 Цариградски вестник, г. IX, № 405, 15.11.1858. 
625 Турция, № 24, 29.07.1872. 

„В икономическо и културно отношение Стара Загора държеше 
едно от най-първите места измежду градовете на Балканския полу- 
остров. Неговите широки и плодородни полета, неговите градини, 
гори и лозя, най-сетне неговите цветущи занаяти, го бяха издигнали 
в търговско и промишлено отношение на такъв висок уровен, щото 
Черноморските пристанища и много други търговски центрове му 
завиждаха на широката и разновидна търговия. Тук се изработваха 
най-добрите медни съдове, златни и сребърни накити и украшения, 
и здрави шаячни облекла и се разнасяха из цяла Европейска и Азиат- 
ска Турция. Тези времена, тези години с гордост могат да се нарекат 
Златен търговски век [к. м.] за старозагорци. [...] (Обр. 1). При ma- 
кова цветущо положение се намираше Стара Загора през миналото 
столетие, но това не задоволяваше гражданина. Той чувстваше за 
себе си, че не му достига нещо, но не можеше да се сети, защото ду- 
ховната фанариотска власт го държеше в невежество, но най-сетне 
той се сети и разбра, само богатството и другите блага, с които го 
е надарила природата, не са в състояние да го направят щастлив и 
доволен и има друга една сила и това е науката и свободата."°?° 


П.4.3. Грижи за здравето 


Успоредно с бавната, но прогресираща промяна в училищните 
дела продължава модернизацията в стопанството, културните по- 
требности, социалното поведение и народопсихологията на бълга- 
рите. Грижата за знанието (душата) върви редом с грижата за здра- 
вето (тялото). 

До началото на XIX век човешки общности, независимо от ге- 
ографското положение, съществуват с много малко контрол Ha об- 
щественото здраве. Градовете са слошо водоснабдяване. Епидемии- 
те от холера и коремен тиф са чести, заболеваемостта и смъртност- 
та сред населението - високи. Чумата, която върлува в района през 
1814 и 1837 година, кара българите да напускат Стара Загора и да 
се заселват в селата в околността. Турското население дава много 
жертви и махалите запустяват“?”. С болестите се борят знахари и Je- 


626 Шиваров, Христо. Бележки... с. 33 - 34. 
627 Илков, Димитър. Цит. съч., с. 41. 

чителиё8, 

През цялото деветнадесето столетие научните и техническите 
открития съдействат за развитието на медицинската практика. Лич- 
ните качества и университетската подготовка превръщат лекарите 
в проводници на „духа на новото време”. 

Повлияна от просвещенските идеи, българската интелигенция 
към средата на ХІХ век започва да търси услугите на квалифицира- 
ни медици, като се бори срещу злоупотребите и невежеството на 
самопровъзгласили се хекими, които с действията си застрашават 
здравето и живота на населението”. Здравната тема се появява в 
учебната литература". 

Интересен е проектът на старозагореца Александър Екзарх 
(ок. 1810 - 1891) за реформи в Османската империя, писан през 1843 
година, насочен не само към икономическото развитие, но и към 
грижата за здравето. Авторът твърди, че Високата порта би трябва- 
ло да финансира професионалното и медицинското образование на 
млади българи в чужбина. Това, от своя страна, щяло да подпомогне 
развитието на местното производство, а посредством неговото раз- 
растване щял да се намали износът на злато и сребро от империята 
и да се постигне положителен търговски баланс. 

Проблемът за здравеопазването на ескизаарчани излиза на 
преден план след поредната епидемия през 1848 година, пренесена 
чрез бежанците евреи от Одрин. Холерата покосява много хора, „най- 
вече турците, защото никой от тях не се беше поместил от къщата 
си, понеже било грешно..."3?. 

Случилото се дава основание на инициативните българи да 
предприемат действия за осигуряване на медицинско обслужване 
от правоспособен лекар на принципа на „абонацията”. За осъщест- 
вяване на тази си идея те се обръщат за съдействие към Александър 


631 


628 За австриец на име Клагенфурт, който се представя за лекар в Стара Загора 
през 30-те години на XIX в., пише още д-р Ами Буе. (Вж. Чужди пътеписи за 
Балканите. Т. 1. Френски пътеписи за Балканите. | Съст. и ред. Бистра Цветко- 
Ba]. София: Наука и изкуство, 1975, с. 249) 

629 Славов, x. Господин. Хронологическо описание... с. 233 (бел. 27, 28 и 30). 

630 Терзиев, Владимир. Здравната проблематика в учебникарската литература през 
Възраждането - основни въпроси. - В: Анамнеза, г. ХУ. № 3, 2020, с. 26 - 38. 

631 Екзарх, Александър. Напис ради болгаром. Париж. 1843. 8 с. 

632 Славов, х. Господин. Цит. съч., с. 59. 

Екзарх, който въпреки че живее в Цариград, упражнява голямо 
влияние върху съгражданите си по просветни и здравни въпроси. В 
своето „Хронологическо описание” хаджи Господин Славов пише: „В 
това време нямаше никой специален доктор в града ни, който беше 
останал на двама трима самоуки евреи или наследовали от бащите 
си тази сляпа медицина, с която експлоатираха и правиха касаплък в 
населението. Този занаят по него време беше съвсем безконтролен. 34 
и добавя: „От съгражданите ни Ив. Стоянов и Г. С. #5 споразумели се 
с неколцина още от младежите на града ни, писаха в Цариград на съ- 
отечественика ни Александър Екзархов, който се беше завърнал от 
Европа [...] да прати в града ни някой добър и учен доктор, комуто да 
се плаща с абонация” 36. 

От писмото на Ал. Екзарх до старозагорци, публикувано в „Ца- 
риградски вестник“ на 9 август 1848 година, става ясно, че е успял 
да издири доктор, готов да замине за Стара Загора. С проявената от 
него отговорност и положените усилия за изпълнение на молбата за 
осигуряването на градски лекар се поставя началото на нов модел на 
грижа за здравето на българите в града. 

Благодарение на инициативността, връзките и влиянието му в 
Цариград се намира благоприятно разрешение на проблема и през 
есента на същата година в Стара Загора пристига издиреният и пре- 


633 Длександър Стоилов (Александър Екзарх) - деец на движението за национал- 
на еманципация чрез автономна българска църква, публицист, книжовник, ди- 
пломат (Обр. 7). Роден около 1810 г. в Ески Заара (днес Стара Загора). От 1836 
г. Александър Екзарх е първият старозагорец, който следва медицина в Париж. 
(Воалери, Пиер. Александър Екзарх, Българското възраждане и началото на 
модерна България. Състояние на населените места, приноси и перспективи. 
- В: Александър Екзарх и българските пътища към Европа. ХІХ - началото на 
ХХ век. Стара Загора, 2007, с. 59) със стипендия на османското правителство. 
Издател и редактор на „Цариградски вестник". След Освобождението е един от 
кандидатите за княз на България. Умира на 27.09.1891 г. 

634 Славов, х. Господин. Цит. съч., с. 59. 

63 Хаджи Господин Славов е роден през 1811 г. Ески Загра (Стара Загора). Той 
принадлежи към онази част от образованите и заможни българи, които виж- 
дат обновлението на българското общество през епохата на Възраждането 
чрез създаването на независима българска църква и изграждане на просветни 
средища. В спомените си разказва за събитията, свързани с живота на града. Гл. 
ХУ. „Холерата; Д-р Хрисанта Бодури и неговото поведение относително образо- 
ванието и народното ни развитие.” (Славов, х. Господин. Цит. съч., с. 59) 

636 Пак там. 

поръчан от него д-р Хрисант Бодуров. Този доктор, „родом от Едри- 
ненските български села [...] беше много свободолюбив, дързостен, 
учен, даровит и крайно родолюбив българин, ако и да беше позабравил 
бащиния си български език”63?. 

Той е очакван с голямо нетърпение от младите българи, които 
са притеснени от пораженията, нанесени от холерната епидемия на 
жителите на града. Те стават негови първи абонати и се договарят с 
доктора „да посещава къщите им и да лекува болните им с абонация 
по 500 гроша на година, заедно с лековете, които би станали нужни 
да употреби за болните им "38. Скоро се присъединяват и нови абона- 
ти, като броят им става 25 - 30 души (заедно с техните фамилии). Те 
дават предплата на доктора, за да си набави лекарства от Цариград, 
с които той отваря на чаршията спицерия, „гдето до едно време 
сам си правеше лекарствата за болните си”. В нея идват по-леко 
болните, на които докторът дава лекарства с оглед на здравословно- 
то им състояние. Основно прегледите се извършват по домовете на 
болните. Той „лекувал и неабонати срещу 5 гроша за визита”. 

Неизяснен е въпросът за родното място на Хрисант Бодуров. 
Според Атанас Илиев, който също описва събитията в Стара Загора 
през изследвания период, докторът е роден в Копривщица, Хаджи 
Господин Славов пише, че Бодуров е роден в одринско село. Васил 
Стефанов го поставя в „Списъка на лекарите чужденци, работили в 
България през Възраждането”. Определя го като грък (без да no- 
сочва източник), за когото „някои смятат, че е българин, родом от 
Копривщица” и работи като лекар в Стара Загора от 1848 до 1858 
година. Независимо от различията в източниците относно родното 
място, със сигурност се знае, че Хрисант живее в Атина и там завърш- 
ва медицина“. Той е почти съвременник на борбите за освобожде- 


637 Пак там. 

638 Пак там. 

639 Спицерия - аптека; (вж. Иванова, Евгения. Аптекарството..., с. 199) 

60 Славов, х. Господин. Хронологическо описание... с. 59. 

61 Спиридонов, Йовчо. Цит съч., с. 11. 

642 Илиев Атанас. Спомени..., с. 19. 

63 Стефанов, Васил. Българската медицина през Възраждането. София: Медици- 
на и физкултура, 1980, с. 67. 


64 За първото висше учебно заведение в Атина: „The National апа Kapodistrian 
University of Athens was founded оп 3rd May 1837. As it was the first university іп the 

ние на Гърция“? и на свободолюбивия дух и непримиримост към OC- 


манското владичество. Докторът поддържа приятелски отношения 
с представителите на местната българска интелигенция и на сбир- 
ки, провеждани в дома му в неделните и празнични дни, чете „лек- 
ции по бунтовничество и въстаничество”. Действията му пробуждат 
народното чувство у местните младежи и Бодуров става „и телесен, 
и душевен лекар на абонатите си”. 

Дързостта, една изявена черта в неговия характер, става при- 
чина да бъде наречен „дели хеким” т. е. „лудият лекар”5*6. Той е без- 
крайно откровен, но въпреки това е добре приет от местните пър- 
венци, които критикува за старите идеи и заблудата им за гърцизма. 
Поощрява ги да влагат всички сили за образование и просвещение 
на юношите на матерен език. 

Не пропуска да агитира за политическо освобождение по при- 
мера на гърците. Тази негова дейност ми позволява да отхвърля те- 
зата за неговия гръцки произход. 

Иван Неделчев пише, че Хрисант Бодури пристига в Стара Заго- 
ра през 1848 година по искане на българската черковна община” и 
цитира като източник на информация „Хронологическото описание” 
на хаджи Господин Славов. Това е некоректно твърдение, защото на 
практика местната българска община се формира една година по- 
късно - през 1849. 

„Нашите български първенци на града, |-..| често пъти ходяха в 
Едерне за изпъждането на някои аянин или кадия; и там като гле- 
дали, че [...] християните от старо време си имали община, съста- 
вена от няколко избрани частни лица от първенците на този град, 
която [...] нареждала черковните, училищните и общинските работи 
[...] Тази община много се понравила на нашите първенци и по нейния 


newly established modern Greek state, as well as in the Balkans and the Eastern Medi- 
terranean region, its socio-historically significant role has been decisive for the produc- 
tion of knowledge and culture in the country.” Цит. от: https://en.uoa.gr/about us/ 
history_and_perspectives/ 

645 Манчев, Кръстьо. История на балканските народи. Т. 1. (1352 - 1878). 2. изд. 
София: Парадигма, 2006. с. 203 и сл. - В. Моята библиотека [електронна библи- 
отека]. Достъпно от: https://m5.chitanka.info:8443 /cache/dl/Krystxo_Manchev_- 
Istorija па balkanskite narodi. Tom 1 - 5818.pdf [прегледан 22.06.2022] 

646 Славов, х. Господин. Хронологическо описание..., с. 60. 

67 Неделчев, Иван. Цит. съч., с. 81. 

пример съставиха и те в града ни една таквази община..." 

Новосъздадената институция е отражение на настъпващите 
промени и включването на християните в местното управление. На- 
ричана „църковна” заради османската власт, общината става център 
на самоуправлението на българите след 1850 година по религиоз- 
ните, стопански, просветни и здравни въпроси. Опирайки се на фор- 
мално провъзгласеното равноправие и свобода на вероизповеда- 
нието, тя развива богата и разнообразна по съдържание обществена 
дейност. 

Инициативата за пристигането на д-р Бодуров е подета и реа- 
лизирана от хаджи Господин Славов и Иван Стоянов със съдействие- 
то и връзките на Александър Екзарх преди учредяването на българ- 
ската община в града. 

Съпоставянето на имената на „абонатите” с тези на членовете 
на общината“? ми позволява да направя следния извод: привърже- 
ниците на модерната за времето си медицинска практика са предим- 
но млади хора, докато участниците в местното самоуправление са 
по-улегнали, по-консервативни, но заможни българи”. Наложеният 
принцип на „абонация” е интересен прототип на организираното 06- 
ществено здравеопазване. 

Появата на идеята за абонамент и неговата практическа реали- 
зация могат да бъде обект на специално проучване. Ясно е, че мест- 
ните българи го познават и прилагат в средата на XIX век, за да си 
осигурят добри медицински грижи. В своята практика д-р Хрисант 
Бодуров лекува и неабонати срещу 5 гроша на визита и умерени цени 
на лекарства, но както отбелязва хаджи Господин Славов, такъв хо- 
норар взема само от заможните, а бедните лекува безплатно и дори 
настоява пред богатите да им събират пари за лекарства“”!. Дарови- 


648 Славов, х. Господин. Хронологическо описание..., с. 58. 

649 Пак там. 

60 „Съставиха |-..| община през 1849 2., състояща се om 12 души [...]: x. Георги Стоев, 
Димитър Папазоглу, x. Дечу Куюмджи, Насто Пачауров, x. Колю Пищовът, Петку 
Арабаджията, Слави x. Дечооглу, Алеку Ников, Георгаки Тачев, x. Койчо Кюркчи, 
x. Вълчо x. Стамов и Сава x. Тодоров", [...] събраха се младежите Иван Стоянов 
(Обр. 8), Господин Славов (Обр. 9), Манол Иванов, x. Андон x. Митов, Тодор x. Ко- 
сев, Стоенчо Тодоров, Сава x. Стоев, Начу Георгакев, x. Димитър x. Пенчов, Тачу 
Ников и др.” (Славов, х. Г. Хронологическо описание... с. 59) 

651 Първообраз на днешните дарителски кампании за набиране на средства за ле- 

тият лекар проявява хуманизъм и чувство на социална справедли- 
вост, като „от сиромасите, освен дето не взимаше нищо за визитите 
си, нито за лековете, а още сам ходеше да събира от богатите си або- 
нати или настояваше да се събират парични помощи за сиромасите 
и бедни болни, за да се хранят и гледат както трябва за по-скорошно 
оздравяване”. Той се отличава с милосърдие и човеколюбие - две 
качества, за които споменава в писмото си Александър Екзарх. До- 
казва на местните българи качествата си на лекар, полагащ грижи за 
оздравяването и възстановяването на болните. 

По време на пребиваването си в Стара Загора д-р Бодури ста- 
ва фамилен и общоградски доктор, чиято практика се доближава до 
тази на по-късно появилия се семеен лекар. Чувството му за справед- 
ливост е силно развито и провокира реакция срещу всяка неправда, 
на която става свидетел. Разказва се за случай, когато докторът се 
явява в конака, за да разкрие злоупотреби на турски големец и тази 
му смела постъпка предизвиква изумлението на властниците, кои- 
то стигат до заключението, че само луд човек може да говори така 
на султанския наместник. Така, освен като лекар, той се проявява и 
като активен гражданин. 

Атанас Илиев оценява положителното му влияние сред бълга- 
рите в Стара Загора, което се „дължи най-вече на доброто общество, 
в което се намирали, а особено на близката дружба с лекаря Хрисан- 
да, най-просветния човек по това време в нашия град”. Мнозина 
младежи се събират в неговата къща в неделен или празничен ден, 
за да слушат напътствията му. Той не пропуска случай да говори за 
начина, по който трябва да се извоюва българската политическа не- 
зависимост - чрез въстание, като дава за пример гърците. 

Друга страна от работата на Бодуров като общонароден лекар 
е здравната просвета. Докторът спазва поетото пред Александър 
Екзарх задължение да изнася по два-три урока седмично в мъжкото 
училище. Така се поставя началото на лекционна здравна просвета 
сред учащите се, която по-късно обхваща и българската общност 
в града и остава приоритет в практиката на следващите лекари на 


чение. 
652 Славов, x. Господин. Хронологическо описание... с. 60. 
653 Илиев, Атанас. Спомени..., с. 19. 

абонация в Стара Загора. Този „учен” доктор (както го наричат едни) 
или още „дели хеким” (както го определят други) успява да убеди 
мъжете, най-вече младежите, да изхвърлят старите турски костюми 
и да ги заменят с нови европейски дрехи. 

Съпругата му Хрищица - учена и добра българофилка гъркиня 
„която за скоро време се научи да говори български...” - полага ych- 
лия да преобрази жените в Стара Загора. Тя ги учи да ходят гологла- 
ви или забрадени само с мушия, да носят гиздави дрехи по цариград- 
ската мода”. 


Показва им тънкостите на шеваё% 


, като някои от тях се препи- 
тават по-късно с този занаят. Семейство Бодурови работи всеотдай- 
но за повишаване на образованието и културата на местните жите- 
ли и за укрепването на „едва възбуденото ни народно чувство между 
двата пола на съгражданите ни еднородци”"”?. Благодарение на лич- 
ните и професионални си качества Хрисант Бодуров успява да спече- 
ли уважението на старозагорци. Той се привързва към града и има 
желание да се установи в него. Заминава за Цариград, за да снабди 
спицерията си с лекарства и да се върне отново. Но неговата лекар- 
ска, просветителска и обществена дейност в Стара Загора е прекъс- 
ната от избухналата Кримска война (1853). Високата порта заставя 
всички гръцки поданици (какъвто еид-р Бодуров) да напуснат пре- 


654 Славов, х. Господин. Хронологическо описание... с. 60. 

655 Съпругата на лекаря учи местните жени да шият и бродират по-тънки работи. 
(Вж. Илиев, Атанас. Спомени..., с. 19) 

656 Доколко са полезни съветите на Хрищица, трудно е да се прецени. Иван Бого- 
ров, който учителства в Стара Загора през 1844 r., а след това посещава града и 
го описва в „Няколко дена разходка по българските места“, не е във възторг от 
начина на обличане на старозагорките: „Женити ся залягат с къщни работи 
и повишето от тех ходят да копаят лозя. Те си враносват веждити и носат 
отвън мъжки гащи и по-богатити ся наметат през глава с черно наметало уж 
по едренската мода, чтото една ескизагорка ся види тъй половина калугерка 
и половина мирянка. Тии немат никаква цивилизация, та като влезе чловек в 
къщята им, жената и най-паче момата ся чоят да му проговорят друго освен 
едно „добре дошле” и побегват като диви. Те са хубавици, повишето чернооки 
тип, обаче облеклото им ги прави да ся видят най-грозни и най-гнуснави. Чловек 
чясто среща отвратителни чюдовища млади жени, обути в черни мъжки гащи, 
с провеснати бели учюкури без пояс, да държат малко детя на гърдити си и да 
го подояват“ (Богоров, Иван. За народна свяст, доброто поминуванье и родна 
реч. Избрани произведения. Пловдив: Хр. Г. Данов, 1970. с. 224) 

657 Славов, х. Господин. Хронологическо описание..., с. 60. 

делите на Османската империя. С огромно нежелание местната бъл- 
гарска общност се разделя с любимия си лекар. Тя засвидетелства 
публично своето уважение и благодарност с писмо до „Цариградски 
вестник”, Като причина за заминаването на доктора се изтъква 
„заболяване на съпругата му, съобразно похватите на тогавашната 
ориенталска дипломация. 

След края на Кримската война д-р Хрисант Бодуров, който пре- 
бивава временно в Гърция, отива в Цариград, откъдето възнамерява 
да се върне в Стара Загора. Желанието му не се осъществява, защото 
османското правителство има нужда от военни лекари и го задържа 
на служба в столицата. Скоро след това е преместен от Високата пор- 
та в азиатската част на Османската империя. Хаджи господин Славов 
споменава, че е изпратен като военен лекар в град Езиргянб??. Оттам 
той пише няколко приятелски писма на свои познати в Стара Загора, 
в които излива възмущението си „от варварщината и дивотията на 
тамошните манафи” 

Периодичният печат обаче съобщава за друга дестинация - Ха- 
леп. Това затруднява точното проследяване на живота и кариерата 
на д-р Бодуров. Със сигурност може да се приеме, че тя приключва в 
азиатската част на Османската империя, където той умира. 

В „Цариградски вестник” от 10 ноември 1856 година се съоб- 
щава само, че е починал", без да се споменават подробности OKO- 
ло смъртта му. Тази бележка опровергава приетата от някои автори 
крайна година на престоя му в града. Според Васил Стефанов“? док- 
торът практикува в Стара Загора до 1858 година. Нейчо Кънев пише, 
че „двамата (със съпругата му - 6. а.) развиват и широка просветна 
дейност. Това става повод за изгонването му от града през 1856 г. по 


658 Свидетелството, което е препоръка за личните и професионални качества на 
доктора и носи подписите на 50 жители на Ески Заара. От написано става ясно, 
че „тия редки качества на 2-Ha Хрисанта, [...] не само привлякоха признателнос- 
тта на всички жители, но и причиниха голяма скръб при неговото отхождане 
из наший град...” (Цариградски вестник, г. Ш, № 132, 1.08.1853) 

659 Вероятно Ерзинджан (на турски: Erzincan) - сега град в Република Турция, 
център на вилает. 

660 Халеп - сега град в Северна Сирия, център на едноименна област. 

661 Цариградски вестник, г. VI, № 302, 10.11.1856. 

662 Стефанов, Васил. Цит. съч., с. 67. 

време на Кримската война”, 


Цитираното твърдение е неточно, защото по това време воен- 
ните действия са приключили и вървят мирните преговори, а като 
причина за отпътуването се изтъква болестта на Хрищица, „за която 
дано даде Бог да оздравее и скоро да се върнат със съпруга си в нашия 
град”. По силата на обстоятелствата семейството на д-р Бодуров 
не успява да се завърне в Стара Загора. 

„Градът остава дълго време без дипломиран лекар и без добре 
уредена спицерия, с което полето за работа на така нар. хекими и 
билери било широко открито. Но старозагорци вече познали ползата 
от „учен” доктор и сами се заели да изпратят трима старозагорски 
младежи да учат медицина в Париж.”"5 

Последното известие, публикувано в рубриката „Разни новини” 
на „Цариградски вестник”, съобщава следното: „Мнозина познава- 
ха г-на Хрисанта, който бе много време доктор в Ески Заара. Он ся 
бе наредил тук доктор на цариградска служба и после определи се 
за Мараш в Анадол, гдето бе отишел преди пет месеца почти. Сега 
дойдоха известия, че он умрел преди един месец [т. е. през октомври 
- 6. м.] в този град и вси, които го познаваха, сожалиха го много. Он 
остави една млада жена вдовица с едно момиченце на десет месеца". 

След заминаването на Бодуров жителите на града отново оста- 
ват в ръцете на „четири-пет души шарлатани и касапи евреи, които 
за каквато и да е болест церяха с пускане на кръв и разхлабителни 
хапове” 7. През 1856 година“? в Стара Загора се установяват д-р Te- 
орги Миркович от Сливен, завършил медицина във Франция, и д-р 


663 150 [Сто и петдесет] години община... с. 12. 

664 Цариградски вестник, г. III, № 132, 1.08.1853. 

665 Мутафов Ст. Д-р Хрисант Бодуров. - В: Природа, Ке 6, 1956, с. 73-75. 

666 Цариградски вестник, г. VI, № 302, 10.11.1856. 

667 Славов, х. Господин. Хронологическо описание..., с. 79. 

668 Спиридонов твърди, че по време на Кримската война старозагорци прибягват 
до услугите на временно пребиваващи в града френски и английски лекари, 
без да посочва източници. (Вж. Спиридонов, Йордан. Цит съч., с. 13) 

669 Георги Миркович (1828 - 1905) завършва Медицинския факултет в универси- 
тета в гр. Монпелие, Франция. Като студент участва в лечението на болните по 
време на холерната епидемия във Франция, за което е награден от Наполеон Ш 
със сребърен медал. Връща се в родния се град Сливен като практикуващ лекар 
през 1857 - 1858 г. През 1858 - 1859 г. еградски лекар в Стара Загора, след което 
заминава за Цариград и участва в униатското движение. През 1860 г. става ди- 

Леонид Георгиев, образовал се известно време в Гърция и практи- 
кувал на няколко места. Те пристигат по покана на хаджи Господин 
Славов и Иван Стоянович, одобрена от местната община, за да леку- 
ват само българите от града срещу годишна заплата от 45 хиляди 
гроша. 

Докторите се задължават да имат своя спицерия и да церят 60- 
лните без никакво друго възнаграждение, включително и за визита. 

Според договореностите лекарствата се заплащат от заможни- 
те граждани, а за по-бедните се дават безплатно. Споразумението е 
подписано от представители на общината и по двама първенци от 
всяка българска махала. Взема се решение заплатата на лекарите 
да се разпредели между българските данъкоплатци като данък „ма- 
хленски разноски”, Това положение продължава малко повече от 
година, а после д-р Миркович заминава за Сливен”. В Стара Загора 
остава само д-р Леонид Георгиев като свободно практикуващ лекар, 
който се жени и става „тукашен гражданин”®??, 

През 1864 година местната българска община сключва конт- 
ракт с д-р Димитър Павлович, който е завършил медицина във 
Виена. По същото време в града пребивава и неговият брат Николай 


ректор на Българската гимназия в Болград (Бесарабия), като едновременно 
еи градски лекар. През 1864 г. се премества в Браила като лекар. Там взема 
участие в образувания през 1866 г. таен революционен комитет. По-късно е 
арестуван. Лежи в затвора в Цариград и след това е изпратен на заточение в 
Диарбекир. След освобождаването си участва в политическия живот на Следо- 
свобожденска България. Ученик е на Петър Дънов. (Вж. Михалкова, Станка. 
Д-р Георги Миркович - първият класически хомеопат в България. 28.11.2011. 
[онлайн]. - В: Самуел Ханеман [сайт за историята, постиженията и възможност- 
ите на класическата хомеопатия в България и по света| http://www.samuelhah- 
nemann.bg/homeopathy-in-bulgaria/history/article/157.d-r_mirkovich |прегледан 
28.06.2022) 
Славов, х. Господин. Хронологическо описание... с. 79. („По този начин се падна 
по 10 пари на гроша на всеки едного от българите върху прекия му правител- 
ствен данък” - пише авторът.) 
През 1885 г. в Сливен е публикуван най-известният труд на д-р Миркович - 
„Домашен хомеопатичен лекар“, в който се разясняват и защитават основните 
принципи на хомеопатията. На базата на личен опит авторът съпоставя алопа- 
тичната и хомеопатична терапия и доказва, че „лечебният хомеопатичен ме- 
тод има всички преимущества, които някой може да иска“. 
672 Пак там. 
673 Биографични бележки вж. Аяров, Иван и др. Възрожденска „Акарджа”..., с. 179 - 
180. 

Павлович, който изписва църквата „Света Троица”. Така братята“? 
намират реализация в Стара Загора, като единият получава възмож- 
ност да твори, а другият - „праксис сред що годе цивилизувани (инди 
галантни) хора, населен град с най-добра сполука, гдето един доктор 
най-лесно щастен може да бъде”. 

Условията между младия лекар и българската община не пред- 
виждат обслужване на „абонация“, но след едногодишния му престой 
в града тази форма се превръща в практика и броят на пациентите 
му нараства. В Стара Загора д-р Павлович урежда първата аптека по 
европейски образец, като кани от чужбина спицерина Рожич за уп- 
равител. Освен като лекар се изявява и като член на училищното на- 
стоятелство на местното училище””. 

До 1865 година всички класове се обучават от един учител, 
като в една класна стая учат слято два класа. Д-р Димитър Павлович 
прави реформа в преподаването по примера на европейските учеб- 
ни заведения, като въвежда „класно-урочната система”. Всеки клас 
се отделя в самостоятелна класна стая, обучението се води от раз- 
лични учители. 

Освен преподаваните дотогава български език, история и ге- 
ография, земеописание на европейска Турция, свещена история, 
катехизис, богословие, математика, естествени науки, чужди езици 
(гръцки, турски, френски), той въвежда и физика, химия, ботаника, 
зоология, антропология, логика, риторика. 

По негова инициатива започва да се преподава българска исто- 
рия. Периодично докторът изнася лекции по хигиена и здравеопаз- 
ване. С негова помощ се изработва правилник за училищата в Стара 


674 Койчева, Величка. По трудния път на изкуството. - В: Възрожденска Стара 
Загора. Стара Загора: Кота, 2002, с. 144. 

675 Койчева, Величка. Николай Павлович и Димитър Павлович в Стара Загора. - В: 
Известия на музеите от Югоизточна България. (ИМЮИБ), 4, Пловдив, 1981, с. 
77 - 86. 

676 Койчева, Величка. Възрожденска Стара Загора. с. 145. 

677 В свое писмо от 1864 г. учителят Илия Шиваров от Търново съобщава на Павло- 
вич в Железник (Стара Загора), че д-р Васил Берон, племенник на Петър Берон, 
възпитаник на Ришельовския лицей в Одеса, пристигнал от Котел в Търново, а 
след това отпътувал за Болград, където е поканен за директор на училището. 
(Вж. Архив на Николай Павлович. 1852 - 1894. София: БАН, 1980, с. 343) 

Загора“? и се въвеждат похвални листи. 

Реформаторската му дейност е подлагана и на критика от мест- 
ната българска общност като несъобразена със знанията на учени- 
ците и подготовката на учителите”. За подобряване на процеса на 
обучение той успява да набави най-съвременни помагала и учебни- 
ци за училището. В продължение на две години Павлович лекува и 
образова старозагорците. 

По препоръка на „достойния и единствен тогава в града ни 
доктор” Анастасия Тошева напуска старозагорското девическо 
училище"! и заминава на лечение в с. Енина. Лекарят се жени за Te- 
офания, дъщеря на търговеца Анастас х. Стоянович, И двамата от- 
пътуват от Стара Загора през 1866 година. 

Местните български първенци усещат пулса на новото времеи 
вярват, че просвещението е път към промяната. Те търсят възмож- 
ности за образоване на младежи от града в чужбина. През 1863 годи- 
на на среща в Цариград хаджи Господин Славов, Александър Екзарх 
и Костадин Ранов разискват начина, по който могат да се изпратят в 
странство няколко момчета, „във вид на стипендианти при съседни- 
те нам правителства, както в Сърбия или във Влашко”, които като 
се завърнат образовани, да бъдат учители и лекари. 

След няколко месеца Славов получава писмо от Александър Ек- 
зарх, с което последният го информира, че могат да бъдат изпратени 
четирима младежи в Букурещ, за да учат медицина, с прошение на 
общината до княз Куза, с което се иска разрешение от правителство- 
то за приемането им като стипендианти. 

В началото на 1864 година идва отговор от влашкото минис- 
терство на външните дела, „че се приемат от Ески Загра четирима 
момчета за учение медицина в Букурещкото медицинско училище 


678 Видни учители в Старозагорски окръг (1835 - 1944). Библиография. | Съст. 
Ганева, Невена, В. Койчева|. Стара Загора: Печатница „Митю Станев“, 1973, с. 37. 

679 Видни учители... с. 37. 

680 Тошева, Анастасия. Автобиография... с. 17. 

681 Пак там. (Нейното здраве се влошава поради усилена работа в нехигиеничното 
и влажно помещение на училището.) 

682 Величка Койчева пише, че Теофана става съпруга на художника. (Вж. Койчева, 
Величка. По трудния път..., с. 147) 

683 Славов, х. Господин. Цит. съч. с. 109. 

като стипендианти на това правителство” 


Избрани са Начо Планински, Вълко Белимезов®%, Георги Деми- 
рев и Генчо Белчев - тогава на възраст 15 - 17 години. Подготвят им 
се тескеретаё%, а x. Господин Славов ги кара да подпишат разписка, 
че след завършване на образованието си, те ще се завърнат в Стара 
Загора, за да работят като лекари и ще плащат минимална сума, за 
да възстановят разходите на общината, направени по изпращането 
им в чужбина. 

Едва след пристигането на младежите в Букурещ и настанява- 
нето им в пансиона на медицинското училище, Славов уведомява 
всички членове на общината. Само двама се противопоставят на за- 
минаването?, а останалите вземат решение да изпращат всеки Me- 
сец по четири минцаб8 на момчетата за издръжка. 

През 1866 година д-р Павлович се отправя към Свищов, а ста- 
розагорци отново остават без квалифициран лекар. Опитите да се 
подготвят местни младежи в медицински училища продължават. 

През 1868 година Хуршид паша при посещението си в Стара За- 
гора разглежда главните мъжко и девическо училища и остава дово- 
лен от положените грижи за образованието. При визитата на вали- 
ята в къщата на хаджи Господи Славов българските първенци полу- 
чават обещание за съдействието му по изпращане на двама младежи 
на обучение в медицинското училище в Цариград. По този начин за 
Одрин, а оттам за столицата на империята, с помощта на Одринския 
валия заминават Михаил Коларов и Райко Колев. Те пристигат и се 
„натъкмяват""89 в гореспоменатото училище, а Господин Славов OT- 
правя молба към д-р Стоян Чомаков, който живее в Цариград, да ги 
надзирава. След време се получава писмо от последния, с което из- 
вестява старозагорци, че едното от момчетата? се разболява и не 
може да следва, а другото не иска да учи”. 

Този пореден опит да се инвестира в образованието на старо- 


684 Славов, х. Господин. Хронологическо описание..., с. 110. 

685 Известен като Венко Гръмников. 

686 Тескере - паспорт, документ за самоличност. 

687 Славов, х. Господин. Хронологическо описание..., с. 112. 

88 Мини - австрийска златна монета от 8 гулдена. 

689 Славов, х. Господин. Хронологическо описание... с. 154. 

690 Райко Колев Райнооглу умира в Цариград. 

61 Михаил Коларов се връща в Стара Загора и става учител. 

загорски младежи, за да се осигурят дипломирани лекари, които да 
обслужват българите в Стара Загора, завършва с неуспех. 

През 1869 година в града се връща Тодор Стоянович, който 
вече езавършил медицина в Монпелие на разноски на баща си Иван 
Стоянов. Българската община иска да го направи градски доктор, но 
среща съпротивата на евреите х. Аврам хеким и Шуа и други, които 
с „техните шарлатански книги бяха станали хекими и с ласкател- 


692 


ствата и лъжите си експлоатираха простото население и [c] ра- 
болепното си обхождане с големците турци бяха придобили голямо 
694 по съвета на од- 
ринския валия Мухлис паша и така си осигурява оставането на д-р 
Стоянович в града. Той е роден в Стара Загора през 1844 година. За- 
вършва Светиниколското мъжко училище и продължава образова- 
нието си в Букурещ, Париж и Монпелие. 

Медицинската му дисертация е първият научен труд на бълга- 
рин в областта на урологията през ХІХ век». Д-р Стоянович лекува 
старозагорци до Руско-турската война (1877 - 78). 

Името му се появява в спомените на Христо Шиваров за арести- 
те след опита за въстание през септември 1875 година и мъченията, 
на които е подложен в затвора по време на разследването председа- 
телят на местния революционен комитет Кольо Ганчев“. 

„На турските бееве с тласкание и плесници той бе изведен отвън 
на присъствената стая и завлечен в конюшнята. Перото се отказва 
да опише всичките мъки и зверски изтезания, на които през целия 
ден беше подложен този доблестен юнаки верен български патриот. 
Не стигнаха разните начини на малтретиране, не стигнаха мъките, 
които търпя от клещите, с които късаха месата му, но през нощта 
кървав, слаб и измъчен беше заставен да гледа в светлината на една 
лампа, закрепена на 25 санти далеч от болните му очи. Тази операция 
раздразни болните му очи, силно повлия над мозъчната му система 
и по сред нощ той полудя и въпреки желанието на своите джилати 


влияние при тях”, Тя подготвя и отправя махзар 


692 Славов, х. Господин. Хронологическо описание... с. 159; 150 [Сто и петдесет 


години| община..., с. 35. 

Славов, x. Господин. Хронологическо описание... с. 159 и с. 239. 

6% Махзар (тур.) - писмена молба на населението до върховната власт. 

695 Подр. Аяров, Иван, Кънев, Нейчо, Ганева. Невена. Възрожденска... с. 47 - 48. 
696 Шиваров, Христо. Цит. съч. с. 62. 

не издаде никого. В такова положение Колю Ганчев беше поверен на 
грижите на градския лекар д-р Стоянович”, извънредните старания 
на когото го излекуваха и той остава небутнат вече от турците до 
пристигането на Цариградската следствена комисия” 8. 

Като добър познавач на френския език, ангажиран с подобря- 
ване на здравеопазването на българите, д-р Стоянович превежда 
книги, свързани с хигиената. Той е най-дълго практикувалият лекар 
в града през възрожденския период. 

През 70-те години на XIX век се завръщат още двама от изпра- 
тените на обучение в Букурещ на издръжка на Старозагорската цър- 
ковна община младежи - Начо Планински?” и Венко Гръмников”"". 
Според хаджи Господин Славов това се случва през есента на 1871 
година”. Други автори приемат, че младите лекари идват в града 
през 1870 година”. 

Неясна е причината, поради която те не изпълняват поетия 
предварително ангажимент - да практикуват медицина в родния 
град. Д-р Гръмников се договаря с общината на Татар Пазарджик, къ- 
дето остава до края на живота си. Д-р Планински”, въпреки краткия 
си престой в града, въздейства положително на културния живот на 


697 Цитирайки този абзац в книгата си „Старозагорският революционер Кольо 
Ганчев” Христо Йонков прави бележка, че името на доктора е не Стоянович, а 
Павлович, което не отговаря на фактологията. Йонков, Христо. Старозагорски- 
ят революционер..., с. 122. 

98 Шиваров, Христо. Цит. съч., с. 62. 

©? Начо Планински (1847, Стара Загора - 1895, Сливен). Учи медицина в Букурещ, 
където става един от основателите на българското читалище. През 1870 г.е 
лекар в Стара Загора, където развива и театрална дейност: под негово ръковод- 
ство е открит театралния летопис на Стара Загора с комедията „Малакова“ от 
Петко Р. Славейков. На следващата година заминава да живее и работи в Сли- 
вен. След Освобождението е окръжен лекар на Сливен и вторият управител на 
сливенската болница от 15 септември 1879 г. до смъртта си през 1895 г. Женен 
за сестрата на ген. Вълко Велчев - Елена. 

700 Венко Гръмников (1846, Стара Загора - 1874). Завършва медицина в Букурещ 
и се завръща в родния си град през 1870 г., а по-късно става градски лекар в 
Пазарджик, където отворя собствена аптека. 

701 Славов, х. Господин. Хронологическо описание... с. 168. В биографичните бележ- 
ки към книгата обаче е посочена 1870 r., (вж. с. 267) 

702 Дяров, Иван, Кънев, Нейчо, Ганева, Невена. Възрожденска „Акарджа“.., с. 182. 

703 „Едно време д-р Начо Планински беше возвестил на човечеството, че медици- 
ната е едно от изящните изкуства” пише Ботев. (Вж. Ботев, Христо. Хайде на 
изложбата! - В: Будилник, г. I, № 1, 1.05.1873). 

Стара Загора с поставяне началото на самодейния театър и първите 
общоградски представления”, 

Успоредно с респекта и доверието през разглеждания период 
обаче вървят и съпротивата и недоверчивостта към учените док- 
тори. Свидетелство за това, че не съществува единно отношение 
към личността на лекаря, е обстоятелството, че българите трябва 
се научат да разпознават истинските лекари сред тълпата шарла- 
тани. 

В обобщение се налага изводът, че медицината като наука се 
интересува от същите фундаментални проблеми, които вълнуват 
отделната личност - раждането и смъртта, болката и страданието, 
спасението. Нейното развитие през XIX век, макар и бавно, променя 
възгледите на българина за здравето. Болестта е неизменна част от 
човешкото съществуване, тя е едновременно заплаха и особен фено- 
мен, който дарява с опит и познание. Знанието за болестите, усвое- 
но в чужбина, е неразривна част и от развитието на медицинската 
практика у нас. 

В прехода към Новото време български младежи продължават 
образованието си в градове с утвърдени университетски традиции 
- Париж, Монпелие, Виена, Мюнхен, Москва, Берлин, Атина и др. (а 
от втората половина на XIX век и Букурещ и Цариград), като една 
част от тях се насочва точно към медицината. След завръщането в 
Българско дипломираните ни лекари, дори когато не работят като 
такива, насочвайки се към различни области на обществено-поли- 
тически и културен живот, участват във формирането на модерни- 
те представи за лекарското изкуство, за болестите, лекарствата, хи- 
гиената. Имат принос в областта на книжовно-просветното дело и 
културата. Те работят усърдно за промяната на училищната система 
и подготвят условията за преминаване към европейските форми на 
образование, към изучаването на нови учебни предмети. 

През Възраждането лекарят е пътуващ човек - посредник меж- 
ду светове, култури, манталитет. Под негово влияние българите, в 
частност старозагорци, изграждат представата си за Европа, за све- 
та и за образования човек. От чужбина той се завръща със знания и 
диплома, като личност, вкусила плодовете на цивилизацията (с нова 


704 Дяров, Иван, Кънев, Нейчо, Ганева, Невена. Възрожденска „Акарджа“.., с. 165. 


166 


външност и модни дрехи, с разкрепостено мислене и европейски об- 
носки). Това поражда уважение и доверие към него, в резултат на 
което е допускан все повече до тайните кътчета на домовете и души- 
те. Здравното познание бавно започва да се налага от просветените 
като морална отговорност на всеки индивид към себе си: „Да познае 
себе си, да си разбере тялото и как са устроени, па что вършят оръ- 
дията му, то нека бъде найпървата грижа всякому, комуто тегли 
сърце за здравие и хубост“. Така се разчупват утвърдени стереоти- 
пи в тази област. 

До този момент грижата за здравето е подвластна на съвкуп- 
ност от традиционни практики и вярвания, обединени под общия 
термин - народна медицина. Макар някои постулати на народното 
лечение да са признати и днес от медицинските специалисти като 
ефективни и благонадеждни, то редица схващания за причинители- 
те на болестите, подходът и средствата на лечение през разглежда- 
ния период са плод на наивитет и необразованост, който понякога 
има злощастни последици. 

За просветените българи медицината е една от важните 06- 
щественозначими науки, чието усвояване е призвание само на мал- 
цина способни. Променя се обществената значимост на лекаря, кой- 
то не е просто лечител, усвоил тънкостите на знахарския занаят, ае 
професионалист, положил много старания да изучи сложната мате- 
рия на медицината, и неговата мисия е да вложи цялото си познание 
и умения в името на здравето на своите пациенти. 


П.4.4. Обществено-социални структури: 

форми и проявления 

П.4.4.1. Читалището - изразител и носител на българската 
културна идентичност 


Към средата на XIX век в Стара Загора се оформя българска ин- 
телигенция. За нейните теми за разговор и терзания разказва под- 
робно хаджи Господин Славов: „Още от 1850 г., когато за главен учи- 


75 Храната споряд здравието и хубостта. [Пищеварителны оръдия. Двояка 
храна. ястия, които ся протурят лесно. Уста. Зъби. Прах за зъбы. Язык. Kora и по 
колко да ся яде. Правила за пиене. Хубостта гляда на здравието|. 5 KH., Пловдив: 
Хр. Г. Данов, 1873, с. 31. 

тел в града имахме Костадин Panoga, и за доктор-лекар имахме Хри- 
санда Бодури, в него време българската ни интелигенция, състояща 
се тогава от лицата Ив[ан] Стоянов, IC., А[ндон] Митов, Ст[оенчо] 
Тодоров, Тодор! х. Косев, Начо! Георгакев, х. Димитър! x. Пенчев и 
брат му Ив[ан] x. Пенчев, Таню Стоянов и други от неакарджалий- 
ската махала |-.1 лятно време всеки празничен и неделен ден се съ- 
бираха по къщята си за разговор, а зимно време през дългите нощи 
почти всяка вечер са събираха пак в къщите поред за развлечение, 
понякогаш за угощение, и в него време като нямаше да се критикува 
нито правителството, нито опозицията му |...], а се ограничаваха 
разговорите и размишленията им за добрия успех на училищата, за 
образованието! на юношеството и на двата пола и за разбуждане- 
то и развитието на народното ни чувство“?"". 

Вероятно в резултат на подобни срещи и разговори след 1856 
година, когато е създадено първото читалище в Свищов, в българ- 
ските селища постепенно се появяват и умножават подобни само- 
битни автономни културно-просветни сдружения. 

В условията на липсващи български държавни институти те 
запълват потребностите от културни общности и се превръщат в 
изразители на социалните и просветните стремежи на българския 
народ. 

Основните принципи, върху които се изграждат тези оригинал- 
ни институти на зараждащото се българско гражданско общество, 
са демократизъм, доброволност и общодостъпност, възможност за 
участие на различни социални и възрастови групи, изборност и ман- 
датност на ръководните органи. 

През 1860 година, вероятно, се открива първото читалище в 
Стара Загора” по инициатива на учителя Тодор Шишков, който ста- 
ва и негов пръв председател. За раждането на идеята в спомените 
си хаджи Господин Славов пише: „Отдавна време между учителя! 


706 Славов, х. Господин. Хронологическо описание..., с. 157. 

707 Отчет за Народното читалище в Железник за първата му година от 20 марта 
1860 до 20 марта 1861 г. (Цариградски вестник, г. ХІ, № 16, 15.04.1861, 2 - 3) 
Според Христо Шиваров читалището е създадено през 1858 г (Вж. Шиваров, 
Христо. Цит. съч., с. 36); По въпроса има и трето мнение: Нейчо Кънев, без да се 
позовава на източник, посочва, че първото читалище е открито през 1858 г. в 
махалата Акарджа, а през 1860 г. се открива общоградско читалище (Вж. 150 
години община Стара Загора, с. 18). 

Т/одор] Шишков, Ив[ан] Стоянова и Г. С. беше се възбудила мисъл да 
се учреди в града ни едно читалище, в което по празниците и в не- 
делните дни да се събира както интелигенцията в града ни, тъй и 
другите възрастни българи, които не са имали честта в младостта 
си да придобият някакво учение и да прочитат вестници, които ще 
им достави читалището и да узнават какво става по света, тъй да 
прочитат и някои други книги, които би им давали храна и за разви- 
тието и подкреплението на народното чувство“, 

Различните източници посочват различни години на създава- 
не на първото читалище в Стара Загора”. То се появява за утоляване 
на жаждата за просвета. 

Изработен еустав?!, който урежда дейността и целите му. Пред- 
вижда се институцията да се издържа от волни помощи и месечна 
вноска на членовете в размер на 5 гроша, а с набраните средства да 
се закупуват вестници, списания и книги. Свиква се общо събраниеза 
учредяването му в Светиниколското училище”. В Hero се записват 
40 души. Избира се читалищно настоятелство. Помещава се в една OT 
стаите на Светиниколското училище, където в библиотеката му”? за 
кратко време се събират много книги и вестници. Читалището бързо 
се превръща в разсадник на просвета. То не остава изолирано и по 
въпросите от общоградски и национален характер, включително и 
борбата срещу унията” 3. 

Работи успешно до 1864714 година, като в него членуват около 
150 души, а библиотеката му съдържа 500 - 600 книги. Закрива се 
временно през същата година”. 

Българската общност в града не е хомогенна и монолитна осо- 


708 Славов, х. Господин. Хронологическо описание... с. 95 - 96. 

709 Михайлов, Иван. Старозагорското читалище в миналото. - В: Стара Загора 
1873 - 1953. Стара Загора, 3 март 1953, с. 4. 

710 Цариградски вестник, г. ХІ, № 16, 15.04.1861. 

711 Славов, х. Господин. Хронологическо описание... с. 96. 

72 C надпис на вратата „Българско народно читалище“ (вж. Илиев, Атанас. Споме- 
HU..., с. 37) 

73 Чилингиров, Стилиян. Българските читалища преди Освобождението. Принос 
към историята на Българското възраждане. София: Изд. Министерството на 
Народното просвещение, 1930, с. 468. 

74 За кризата в читалищното дело, породена от междуличностни противоречия, 
подр. вж. Чилингиров, Стилиян. Цит съч., с. 476. 


75 Славов, х. Господин. Хронологическо описание.., с. 96. 

бено по въпроси, свързани с разходването на общинските средства. 
Финансовите мотиви и борбата за власт не почиват на политически 
различия между воюващите групировки. Те използват като арбитър 
официалната власт, за да разрешат конфликтите си. Вътрешните 
ежби и борби в средата на 60-те години на XIX век са добре описани 
от хаджи Господин Славов”. „Махленските“ приоритети на българ- 
ските първенци, понякога сведени само до личните им „ръководни“ 
амбиции, се отразяват негативно на училищните дела, общинската 
и читалищна дейност. 

През 1866 година „неакарджанската партия, да се покаже угод- 
лива към акарджалиите, намериха за добре да преместят читали- 
щето в Акарджанското мъжко училище при хавуза, гдето премести- 
ха и библиотеката му в една стая на горния етаж на училището и 
там вече начнаха да стават заседанията на читалищните членове, 
на които представителите, след заминаването на учителя Тодор! 
Н. Шишкова за Париж, се меняваха и временно се изпълняваше предсе- 
дателската длъжност от главните учители“. 

Манията за първенство между гражданите постепенно утихва, 
а междуособните лични страсти остават на заден план. Читалището 
в Стара Загора активизира дейността си и всяка неделя урежда ска- 
зкии изнася театрални представления. През 1868 година към него се 
създава оркестър. То се грижи за образоването на гражданите като 
организира „вечерно училище зимно време“. В читалището се събират 
възрастни ученици от еснафите и други от „работническата класа“, 
около 50 - 60 души, разделени на малограмотни и неграмотни. Пър- 
вите се учат на граматика и правопис, вторите - на първоначални 
уроци?!8, 

„Старозагорското българско читалище - пише Димитър Илков 
- не преставало да сее свяст и буди народа от града и по селата“. 

През месец април 1870 година за първи път читалището дава 
„Театър на модите“??? - модно ревю с национално-патриотична Ha- 


76 Славов, x. Господин. Хронологическо описание.. с. 118 - 140. 


Славов, x. Господин. Хронологическо описание... с. 140. 

Славов, х. Господин. Хронологическо описание..., с. 161. 

79 Илков, Димитър. Цит съч., с. 171. 

720 Кондарев, Николай, С. Сираков, Станьо, Чолов, Петър. Народните читалища 
преди Освобождението. Т. 1, София: ОФ, 1972. с. 298. 

соченост. Според вестник „Право“ тези представления са насочени 
против европейската женска мода”. 

Начо Планински (Обр. 15) инициира и организира друго теа- 
трално представление през 1871 година??? - на драмата „Многостра- 
дална Геновева“. Атанас Иванов обобщава в спомените си „Читали- 


щето даваше представления в полза своя и на училището (него вре- 


ме най-обикнати пиеси „Михал ?23, „Геновева 7?“ и „Криворазбраната 


цивилизация“? 726, 

Според Христо Йонков, който публикува фотография”? на дей- 
ци от старозагорското читалище, то се намира в махалата Акарджа и 
се именува „Просвета“ (1873)7?8. Членовете му, между които е и My- 
хаил Жеков, се занимават не само с просветна, но и с революционна 
дейност. 

През 1874 година е свикано общо събрание на членовете за 
определяне на ново читалищно настоятелство. За председател е из- 
бран Георги Бенев, за библиотекар - Петър Иванов??°, за касиер - К. 


71 Цит съч., с. 132. 

В изследванията се води дискусия кое е първото представление в Стара За- 
гора - „Малакова“ на П. Р. Славейков (вж. Неделчев, Иван. Летопис..., с. 159; 
120 години читалище „Родина“, Стара Загора, 1980, с. 43) или „Момичешки 
разговори“ (диалог против модите) от Д. Т. Душанов (вж. Димитрова, Светла. 
Първото театрално представление. - В: Везни, (г. XI), 2001, Ке 9, с. 108 - 109). 
Антон Михайлов предлага трета версия: в края на учебната 1863 - 64 година 
учителят Пенчо Друмев кара 3 ученици да играят роли. Един от тях е Петър 
Иванов. Изправени пред публика, те провеждат разговор, който по думите на 
Атанас Илиев „станал важно събитие, нещо като рядко театрално предста- 
вление". (Вж. Петър Иванов (1847 - 1987). [Брошура]. Стара Загора: Печ. Митьо 
Станев, 1987, с. 5) 

722 Йонков, Христо. Старозагорският революционер..., с. 33. 

73 „Михал Мишкоед“ на Сава Доброплодни. 

724 „Многострадална Геновева“ на Кръстьо Пишурка. 

725 „Криворазбраната цивилизация“ на Добри Войников. 

726 Иванов, Атанас. Цит. Съч., с. 38. 

77 От фонда на НБКМ. 

728 Йонков, Христо. Старозагорският революционер... с. 176. 

729 За състоянието на библиотеката информация се съдържа в „Сказка, четена в 
Ст.-Загорското читалище“ от Петър Иванов. Тя е публикувана в сп. Читалище“ 
(Читалище, г. V, № 4, с. 159 - 162) 

„Сякому е познато, че с името „библиотека“ ний разбираме онзи долап пълен с 
книги, поставени в една от стаите на читалището ни, но пълен един долап с 
книги без всякакъв ред и без всякаква цел не може да се нарече библиотека“ - 
казва Петър Иванов. Той прави анализ на нерадостното състояние, в което е 

Жеков. В новото ръководство влизат амбициозни млади хора, които 
предприемат енергична просветна дейност. 

Уреждат се сказки в „училището на махалата Акарджа ??9, на 
които присъстват не само българите от града, но и от селата. Мест- 
ното читалище поддържа връзка с училищата. Оркестърът на Кольо 
Ганчев изнася музикални програми в региона" 31. 

Следващата година (1875) работата на организацията е посо- 
чена като положителен пример за подражание заедно с читалищата 
в Тулча, Пловдив и Свищов”. В списание „Читалище“?33 е публику- 
ван подробен отчет на председателя за дейността на организацията 
през 1874 година”3“. 

В него, наред с просветната работа, се обръща специално вни- 
мание на осигуряването на нови книги и периодика за библиотеката 
и грижите, които се полагат за тяхното подреждане и подвързване. 

Голяма част от читалищните дейци са арестувани след Старо- 
загорското въстание, поради което работата замира. Събираните със 


заварил библиотеката, и на положените усилия за въвеждане на ред. Говори за 
необходимостта от набавяне на български книги и необходимостта от подвър- 
зване на вестниците. „От де ще черпят информация бъдещите ни историци за 
народния ни живот, ако не от вестниците?“ - възклицава той. 

70 Илиев, Атанас. Спомени..., с. 136. 

731 Михайлов, Антон. Цит съч. 

732 В бележка под линия Железник (Стара Загора). Вж. Читалище, г. У, № 1, с. 12. 

73 Читалище, г. У, № 3, 15.02.1875 (Вж. Изложение по делата на читалището през 
1874 г., изготвено от Георги Бенев) 

734 Годишното отчетно събрание на читалищните членове се провежда на 5 януа- 
ри 1875 година. „В разстояние на 14-годишното си съществовуние, нашето чи- 
талище е претърпяло не малко променения.“ - се казва в Изложението. Разглеж- 
да се трудното положение, в което организацията изпада през 1873 година. За 
да се преодолее кризата, тогавашният председател Спас Фетваджиев отправя 
призив към учителите да изнасят сказки. Отбелязват се направените промени 
вчл. 4 ичл. 5 на Устава, които облекчават членството. Новото ръководство е с 
председател Георги Бенев. Благодарение на добрата работа годишният доход 
се увеличава и възлиза на 6 000 гроша. Изнасени са 38 сказки в неделните дни 
(1874). Христо Куртев е избран да преподава на неграмотните в неделно учили- 
ще срещу заплащане със средства от касата на читалището. Отправя се призив 
да се подаряват книги за именните дни. Читалището се издържа от членски 
внос, волни помощи и лихви. Отпуснати са помощи за ученици и за строеж на 
училище в с. Дражаново (Неврокопско). Информацията, подготвена от Георги 
Бенев, за работата на старозагорското читалище през 1874 година е поместена 
в бр. 3 на списание „Читалище“. (Читалище, г. У, Ке 3, 15.02.1875 (Вж. Изложе- 
ние по делата на читалището през 1874 г.) 

старание и ентусиазъм книги в библиотеката са изпепелени по вре- 
ме на пожара след Старозагорския бой. 


П.4.4.2. Ролята на обществени сдружения 
като градски културни средища 


През 60-те години на XIX век личности като Любен Каравелов 
и П. Р. Славейков разглеждат въпроса за положението на българка- 
та на страниците на периодичния печат. В духа на новото време те 
отправят призив за създаване на женски дружества, които да под- 
помагат девическото образование и възпитание. След първото сдру- 
жение на жените в Лом (1857) подобни културно-просветни органи- 
зации възникват и в други градове. Различните изследователи на 
женското движение през Възраждането не са единодушни относно 
техния брой”. 

Около създаването на старозагорското женско дружество съ- 
ществуват известни неясноти в мемоарната литература. Според 
Анастасия Тошева”? то е учредено през 1865 година и се именува 
„Майчина грижа“. Според Атанас Иванов - по Коледа, в дома на ха- 
джи Господин Славов се полагат основите на дружество „Майчина 
любов“, което започва да действа в началото на 1866 година. Същата 
година сочи и Димитър Хаджигенчев - Бечу, а според Теофано Попо- 
ва тя е 1871737. Информацията от периодичния печат”? показва, че 


735 Според Ал. Пундева-Войникова те са около 20 (вж. Пундева-Войникова, Алек- 
сандра. Българката през епохата на Възраждането. София: Български женски 
съюз, 1940); според В. Паскалева - над 40 (вж. Паскалева, Виржиния. Българ- 
ката през Възраждането, София: ОФ, 1984, с. 167); Бойка Василева приема, че 
са около 50 (вж.: Василева, Бойка. Българските женски организации през Въз- 
раждането. - В: Годишник на Софийския университет - Исторически факултет. 
(ГСУ-ИФ).Т.70, С., 1980. с. 290); според Маргарита Чолакова са 61. - Вж. Чолако- 
ва, Маргарита. Българското женско движение през Възраждането 1857 - 1878. 
София: Албо, 1994, с. 19. 

736 Тошева, Анастасия. Цит. съч., с. 16. Вероятно в спомените си авторката обърква 
двете имена на женските дружества, в които е участвала, защото габровското и 
до днес носи името „Майчина грижа“. 

737 Вж. подр. Кънев, Нейчо. Старозагорското женско дружество през Възраждане- 
то, между две дати или за историчното у тях. - В: Известия на Старозагорския 
исторически музей. Т. 2, Стара Загора, 2007, с. 405. 

738 Право, г. IV, № 4, 24.03.1869; Македония, г. Ш, № 21, 19.04.1869, с. 4; Дунавска 
зора, 3 май 1969. 

жените в града се сдружават през 1869 година”. Организацията е 
именувана „Майчина любов”, като учредителките си поставят за цел 
да подпомагат със средства и по всякакъв начин училищата в града. 

Първата председателка е Тошка Господинова”“. Още в началото 
на дейността си дружеството събира сумата от 4000 гроша, предви- 
дена за издръжка на бедни ученички. 

На 1 януари 1870 година то приема свой устав и избира настоя- 
телство в състав: Захарина Митова, Еленка Стоянова и др.; за касиер 
е избрана Теофана Иванчева, а за председател - Анастасия Тошева. 
Събира се немалък начален капитал на дружеството. То създава и из- 
държа пансион към девическото училище, организира сказки. Под- 
помага със средства десетки девойки да учат в местните училища и 
в чужбина. 

Поради всеотдайната си работа старозагорското женско друже- 
ство добива популярност далеч извън пределите на града”. То има 
свой печат, поръчан в Цариград”. Развива активностите си на OCHO- 
вата на постъпления от членски внос. Атанас Иванов, който освен 
учител е и касиер на организацията, пише: „годишно плащаха чле- 
новете по 20 гроша, по-сетне по 10 гроша“. Използват се и други 
начини за набиране на средства за добри каузи, сред които са и теа- 
тралните представления в града”. Според отчета на дружеството за 
1870 година то получава „извънредни помощи“ в размер на 500 гроша 
от Цариград, Русе и сапунджийския еснаф в града”. 

През 70-те години Ha XIX век възрожденското общество правил- 
но преценява нуждата от контакти между читалищата и женските 
дружества, които са обединени от общи културно-просветни цели“. 

Основа на съвместната им дейност е желанието за подпомагане 
на девическото образование. Свързват ги и други задачи, които осъ- 


739 Възрожденки. Съст.: Койчева, В., Н. Ганева, Н. Стаматова. Стара Загора, 1989, с. 4. 

70 Анасташа Хаджигосподинова според Величка Койчева (вж. Възрожденки, с. 4) 

741 Плевенското женско дружество се създава по подобие на старозагорското. (Вж. 
Македония, г. IV, № 8, 11.12.1869) 

72 Читалище, г. 1, № 12, 1871. с. 369 - 374. 
Иванов, Атанас. Цит. съч., с. 39. 

™4 Съобщава се за приходи от тях в размер на 4424 гроша. (Вж. Читалище, г. 1, № 
12, 1871, c. 372) 

75 Читалище, г. 1, № 12, 1871, с. 369 - 374. 

746 Право, г. У, № 48, 25.01.1871. 

ществяват заедно: изнасяне на сказки за възпитанието на женския 
пол, за равноправието на жените и грижите за децата. Сближава ги 
работата по подготовката на театралните представления. 

В края на 1870 година”? в Стара Загора се изграждат специал- 
ни комисии от членове на читалището и женското дружество за из- 
работване на костюмите за пиесата „Многострадална Геновева“. 
За сцена се използва просторната зала на първия етаж на новопос- 
троеното главно девическо училище при църквата „Св. Богородица“. 
„Кулисите за сцената бяха изрисувани от тогавашния учител Наню 
Тодоров“. Посоченото представление, дадено по Великденски- 
те празници (1870), е озвучено със „сладките хармонически гласо- 
ве на музикалните инструменти, подкарвани от особена комисия“ 
и така привлича още повече „вниманието и любопитството на 
зрителите“7?»". 

Женската организация в Стара Загора влиза във връзка с игуме- 
на на Мъглижкия манастир Хрисант и благодарение на съвместните 
им усилия 10 ученички от девическото училище прекарват лятната 
ваканция през 1870 година в манастира, който поема разноските по 
престоя им”!. Дружеството се грижи за издръжката на две момиче- 
та във висшето девическо училище в Прага през 1871 година”. He- 
войките, получили образование, се задължават да станат учителки в 
града след завръщането си”. Със съдействието Ha „Майчина любов“ 
се урежда девически пансион в Стара Загора. 

Организацията поема разходите за престоя и за прехраната на 
6 сиромашки момичета по време на обучението им, както и на още 
10, които „ся са испратили от други градове да са учат и образоват в 
нашето Девическо училище“. Полагат се грижи както за местните, 
така и за „вънкашните 7??? девойки. 

Старозагорското женско дружество се включва успешно в Ца- 


747 Според някои автори годината е 1869. (Вж. 150 години община Стара Загора, с. 35) 
78 Читалище, г. П, № 12, 1871, с. 369 - 374; Право, г. V, № 45, 1.01.1871. 

749 Атанасов, Васил. Цит. съч., с. 22. 

750 Право, г. У, № 48, 25.01.1871. 

751 Читалище, г. 1, № 12, 1871, с. 369 - 374. 

752 Свобода, г. Il, № 12, 20.03.1871. 

753 Летоструй, г. IV, 1872. с. 260. 

754 Читалище, г. 1, № 12, 1871. с. 371. 

755 Пак там. 

риградското изложение oT 1873 година”. Идеята принадлежи на 
благодетелното братство „Просвещение“ и се реализира от 14 жен- 
ски организации”. В няколко броя на вестник „Напредък“ Елена Te- 
оргиева от Стара Загора публикува статията „Гимнастиката“, в която 
изтъква нейното значение за децата и дава съвети за изпълнението 
на упражненията?”»8. 

След погрома на Априлското въстание дружеството приютява 
осиротели момичета и момчета от „разорените в Пловдивско села“. 
През април 1877 година техният брой надхвърля 100 деца”5°. „Май- 
чина любов“ проявява активност по време на посещението на лейди 
Странгфорд в Стара Загора. Пред нея се представят „две депутации 
от черковно-училищната община [...] и женското дружество и връч- 
ват по един благодарствен адрес. Гражданите, а най-вече женското 
тука дружество ся постараха да я приемат колкото им бе възможно 
по-добре“. Заедно с „управлението на женското дружество“ в тър- 
жеството участват и „целите тела на училищното настоятелство, 


черковно-училищната община, учителският корпус от главните учи- 


лища мъжко и женско”. 


Специално подготвена програма по произведения на П. Р. Сла- 
вейков е изпълнена от сирачета от пострадалите селища”. В апела, 


756 Балчев, Владимир. Идеята за първото българско изложение. - В: Архивен пре- 

глед, 1991, Ne 4, с. 55 - 60. 
Вж. Слова, произнесени при Първото българско изложение в Цариград на 
29 юния 1873. Напечата са с иждивението на г. С. Илича в чест на женските дру- 
жества из отечеството ни. Извлечени от вестник „Право“, Цариград, 1874, с. 15 
(из словото на Т. Н. Шишков) 

757 „В Цариград през 1873 г. Българското благодетелно братство „Просвещение 
решава да устрои благотворителна лотария. П. Мусевич обхожда цяло Българ- 
ско, дори зад граница стига, за да събере помощи и разни ръкоделия. Отклик- 
ват женските дружества в Търново, Русе, Свищов, Габрово, Пловдив, Цариград, 
Сливен, София, Пазарджик и по други места. Получените ръкоделия са толкова 
красиви, че се решава, преди да бъде теглена лотарията, да се устрои излож- 
ба. Българският екзарх също прегръща идеята. Така на 29 юни 1873 г. (т. е. на 
Петровден) в метоха на Фенер се събират българи от всички краища на Цари- 
град, търговци и първомайстори.“ (Вж. Балчев, Вл. Цит съч, с. 56 - 57) 

758 Напредък, г. ІХ, № 46, 14.06.1875; № 48, 28.06.1875; № 49, 5.07.1875. 

753 Зорница, г. П, № 19, 12.05.1877. 

760 Напредък, г. XI, № 127, 15.04.1877. 

751 Зорница, г. Il, № 19, 12.05.1877. 

762 Напредък, г. ХІ, № 127, 15.04.1877. 


и 


176 


отправен от женското дружество, се казва, че нейното „име ще оста- 
не сзлатни букви написано в историята на благодетелите на Бъл- 
гарския наш беден народ“, а делата й „ще са благославят с най-голямо 
уважение от потомството на народа ни”. 

Българските женски дружества, включително и старозагорско- 
то, установяват контакти и с европейски женски комитети, които 
се явяват в защита на българския народ като Обществото на единб- 
ургските госпожи. През месец октомври 1876 година редакцията на 
вестник „Зорница“ публикува тяхно писмо до християнките в Бъл- 
гария, Сърбия, Босна и Херцеговина. В него те уверяват за „сърдеч- 
ното си съчувствие“ и желание „да спомогнат за облекчаване стра- 
данията“ на християнското население на Балканския полуостров?“. 
Изпращат събраната от тях помощ на Централния спомагателен ко- 
митет в Цариград - сума в размер на 150 английски лири „за постра- 
давшите българи“. 

В отговор на тази благотворителна инициатива се появяват 
няколко благодарствени писма до редакцията на в. „Зорница“? от 
българските женски дружества”. Учителките са сред най-дейните 
им членове. 

Последната изява на женското дружество в града преди Осво- 
бождението е свързана с организираното посрещане на руските вой- 
ски при влизането им в Стара Загора на 10 (22) юли 1877 година в 
местността Бадемлика. То е подробно описано от Анастасия Тоше- 
ва. „При встъпването на руските войски в Ст.- Загора аз бех предсе- 
дателка на комисията, състояща се от млади девици за посрещане, 
за даване букети с приветствени речи, да пеят песни за щастието, 
че ще видим своите избавители; в моята къща се изучи руския химн: 
„Боже, Царя Храни!" [...] У мене тайно се уши знаме; имровизирано 
от фустан, което носеше една ученичка, кога излезохме в бадемликя 
да посрещнем първия отряд на Донските казаци. Голямо беше учуд- 


763 Зорница, г. П, № 2, 13.02.1877 - Публ. е Апел на Старозагорските г-жи до Висо- 
копочтенната и Благороднейша лейди Странгфорд. 

764 Зорница, г. I, № 42, 15.10.1876. 

765 Зорница, г. 1, № 50, 10.10.1876. 

766 Зорница, г. П, № 2, 13.02.1877. (Старозагорското писмо с благодарност). 

767 Търново, Габрово, Сливен, Железник и Свищов. (Вж. Чолакова, Маргарита. 
Българско женско движение..., с. 251) 

ването на генерал Гурко, когато му подадох букет и с малко венче 
украсих сабята му с благопожелание: с тази сабя да разчисти пътя 
до Цариград; говорих му руски, той с явна радост изговори; „удивлюс 
что за балкана в самой середине Турци, я слышу рускй язык!" Гене- 
рал Столетов заплака от умиление, когато при посрещането му с 
опълченците му подадох букет и го поздравих; последният радостен 
ден беше, когато се явихме цела комисия в двора на Стама x. Вълков 
и пеяхме пред великите князе: Николая и Евгения Максимилиянови 
песента, съставена от г-на Славейкова: „Руский цар е на земята най- 
велик от всички пръв; русите са наши братя, наша плът и наша кръв, 
повикана бях горе, да приведа съдържанието на песента“, 

Това е последният щрих към дейността на женската организа- 
ция преди паметните и трагични събития на 19 (31) юли 1877 годи- 
на?6, които променят града. 

Следа в културния живот на града оставя първото „Съучени- 
ческо девическо дружество", основано в Стара Загора в началото на 
1871 година по инициатива на Теофано Попова??? и женското друже- 
ство „Майчина любов“”. 

По-късно Райна поп Георгиева полага „голямо старание“ за съз- 
даването на подобна организация в Панагюрище, наречена „Китка“. 
Тя пренася опита си от Стара Загора”, където членува в девическо- 
то сдружение като ученичка. Членският внос за момичетата е значи- 
телно по-малък отколкото за жените, поради ограничените им мате- 
риални възможности. Те плащат от 5 до 30 пари. Дописка в списание 
„Читалище“ възхвалява техните жертви, които „за наший народ са 
безценни“, Основната цел на тази организация е свързана с мате- 


78 Тошева, Анастасия. Автобиография... с. 22 - 23. 

769 Боят за Стара Загора. 

77° Теофано Попова (1856, Стара Загора - 1929, Стара Загора) - учителка, общест- 
веничка, учредителка на благотворителното дружество „Добрий самарянин“. 
(Вж. Донева, Ваня. Теофано Попова - старозагорката с тъжни очи и голямо сър- 
це. 17.01.2018. [онлайн]. - В: onan БГ | сайт за култура, изкуство, знание, право- 
славие, пътешествия, мода, минало, кухня, фотография]. Достъпно от: https:// 
dolap.bg/2018/01/17 [прегледан 02.08.2022) 

71 Читалище, г. П, № 12, 15.03.1871, с. 367 - 368. 

77? Райна княгиня. Автобиография, документи и материали. | Съст. Вирджиния 
Паскалева, Руска Патърчанова|. София: Наука и изкуство, 1976, с. 21. 

73 Читалище, г. 1, № 12, 1871, с. 367. 

риално подпомагане между момичетата, доколкото им позволяват 
силите. Дружеството в Стара Загора решава да снабдява „с потребни- 
те книжки по-бедните из съучениците си девойки“. 

Създава се и мъжко ученическо дружество, чийто капитал се 
съставя от влог на всеки [състоятелен] ученик, а целта е да ce под- 
помагат бедните измежду тях, като им се закупуват учебници и по- 
собия?”, 

От 1870 година в града се изявява сформираният местен оркес- 
тър, който съпровожда театралните представления. В него участват: 
Кольо Ганчев - кларинет, Пенчо Хаджиславов - цигулка, Зафир Пе- 
TKOB - флейта, и Сава Стоев - ръчна хармоника”. 

В хода на Руско-турската война се прекратява дейността на дру- 
жествата в Стара Загора. Членовете им напускат града. Нерадостна е 
съдбата на читалището и общината. Председателят на Привремен- 


77 отнася тъжен спо- 


ната управителна комисия Петко Р. Славейков 
мен от управленческата си дейност в града, който по-късно ще излее 
в „Старозагорчанката“. 

Цялото културно достолепие - материално и духовно, градено 
в продължение на десетилетия, изчезва в пламъците на пожара. 

Със своето активно участие в обществения градски живот чи- 
талището, женските и мъжки дружества дооформят структурата и 
облика на възрожденския процес. 

В заключение, към тематичното разнообразие на глава втора 
може да се обобщи, че преходът от традиционно към модерно об- 
щество, от традиционна към модерна култура (не само материална, 
но и в духовен смисъл на манталитет) е сложен и продължителен 
процес, свързан с разкрепостяването на духа и еманципацията на 
мисълта. Той е в основата на конструиране модела на националната 
държава. Духът на Новото време изисква освобождаване от предраз- 
съдъци (религиозни), ограничения (традицията като норми, касае- 
щи женския пол) и отвоюване на права. Многопластовото културно 
движение на българите в рамките на реформиращата се османска 


774 Читалище, г. 1, № 12, 1871, с. 367. 

775 Славов, х. Господин. Хронологическо описание..., с. 161. 

76 Атанасов, Васил. Цит. съч., с. 23. 

77 Вж. подр. 150 [сто и петдесет] години община... с. 45; Славов, х. Господин. 
Хронологическо описание... с. 215. 

държава е част от онзи многостранен процес, който заедно с църков- 
нонационалното движение и революционните вълнения се означа- 
ва в историографията с термина Българско възраждане. 

През последните два века българите, като поданици на Осман- 
ската империя, са изправени пред предизвикателството да направят 
своя избор между Ориента и Запада. Това е време, в което на граница- 
Та на две епохи те намират сили да се самоопределят и да заявят стре- 
межа си към свобода - духовна, културна и политическа. Процесът 
на съзряване е криволичещ, осеян с подводни камъни, разтърсван от 
вътрешни противоречия, но тези обстоятелства поддържат интереса 
към епохата сред българските и чуждестранните изследователи. 

Духът на Новото време ще се изправи пред нови предизвика- 
телства, за да докаже своята устойчивост и адаптивност. 

ГЛАВА Ш. В ГРАНИЦИТЕ НА ИЗТОЧНА РУМЕЛИЯ: 
(ПРЕ)ОСМИСЛЯНЕ НА СВОБОДАТА 
(1878 - 1885 година) 


Ш. 1. Историографски преглед 


В трета глава се очертават контурите на културната”? 


история 
на Стара Загора от Освобождението до Съединението в условията на 
новите реалности (икономически и политически), които определят 
приоритетите на първостроителите на съвременния град. За пре- 
одоляване на разрушенията от войната се предприема ново градо- 
устройствено планиране, образованието се регулира от държавата, 
грижата за здравето се реализира чрез организираната амбулаторна 
и санитарно-противоепидемична помощ, появяват се местни печат- 
ници и дружества. 

Хронологически разглежданият отрязък от историята на Ста- 
ра Загора съвпада с Временното руско управление и източноруме- 
лийското време. Темата е важна не само за осмисляне на периода и 
неговото място в националната история, но и за насочване на вни- 
манието към различните събития и процедури, които формират об- 
ществените представи за миналото и културата на паметта. Духът 
на новото време се проявява в нови условия. Личности, свързани с 
просветното, църковното и революционното движение преди Осво- 
бождението, влизат в различно амплоа, придобиват нови отговор- 
ности и вземат политически решения. 

Законовите рамки, нормативната уредба, политическият и 
икономически живот в Стара Загора през разглеждания период в на- 
стоящото изследване ще бъдат маркирани само в контекста на кул- 
турното развитие на града. 

Архитектурата и градоустройството са най-видимата част от 
съзидателните усилия на гражданите. Успоредно с материалната 
култура се развиват образованието и здравеопазването. Наличието 
на свобода на словото в автономната област през разглеждания пе- 


778 Понятието „култура” се разглежда не само в тясното си значение на „изкуство”, 
но и като „пространство”, в което се създават значения, нагласи и се изграждат 
идентичности. 

риод е важна за появата на първите старозагорски печатни издания 
и творческия полет на духа. 

Историята на Източна Румелия е обект на няколко самостоя- 
телни монографии и на сравнително малък на брой статии, които 
засягат различни аспекти от развитието й. Темата се преплита с пе- 
риода на Временното руско управление и съпротивата на българите 
срещу решенията на Берлинския конгрес. 

Според Станислав Боянов един от проблемите при изясняване- 
то на кратката история на автономната област е липсата на добре за- 
пазени архивни документи от периода на нейното съществуване”. 
Тя се разглежда предимно като предистория на акта на Съединение- 
то от 6 септември 1885 година. Малко внимание се обръща на специ- 
фичните особености в нейното развитие в началото на ХХ век. 

През 1924 година Стефан Бобчев” издава книгата „Източна Ру- 
мелия. Исторически преглед, законодателство и правосъдие“, в коя- 
то анализира относително безпристрастно процесите и събитията 
около създаването на автономната област и прави преглед на дър- 
жавното й устройство (функциите на централните и местни инсти- 
туции). Проследява „прохождането“ на новото управление в Южна 
България. 

Михаил Маджаров?! през 1925 година публикува своя труд „Из- 
точна Румелия“. В изданието описва държавния живот на областта. 
Разглежда политическото и административно устройство на Източ- 
на Румелия през Временното руско управление, действията на руски- 
те администратори и съпротивата на българското население срещу 
решенията на Берлинския конгрес. В изложението личат русофил- 
ските му политически възгледи. Описанието на администрацията и 
институциите на автономната област се изчерпват с формално опи- 
сание на техните функции. Липсват критични бележки върху рабо- 
тата на административните органи. 

С тези две монографии се изчерпва интересът на историче- 


79 Боянов, Станислав. Институции и архиви в Източна Румелия (1878 - 1885 г.). 
ИВРАЙ, 2016, 211 с. 

780 Бобчев, Стефан. Източна Румелия. Исторически поглед, устройство, законода- 
телство и правосъдие. Приноси към историята на българското право. София: 
Печ. Художник, 1924, 224 с. 

71 Маджаров, Михаил. Източна Румелия. София, 1925, 323 с. 

ската общност към Източна Румелия до средата на ХХ век. 

След 9 септември 1944 година, в условията на новата полити- 
ческа конюнктура интересът към историята на автономната област 
постепенно се засилва. През 1958 година излиза монографията на 
Горан Тодоров” със заглавие „Временното руско управление в Бъл- 
гария през 1877 - 1879 г.. Тя е ценен източник за процесите около 
правното създаване, основните закони и учрежденията на Източна 
Румелия. 

Авторският колектив Христо Негенцов и Иван Ванев” издава 
книгата „Образованието в Източна Румелия 1879 - 1885", в която се 
разглежда неговото урегулиране, развитие и функциониране. През 
70-те години на ХХ век е публикувано изследването на Мария Мано- 
784 свързано с проблемите около създаването на основните за- 
кони на автономната област и ролята на Русия. Най-значима и пълна 
е монографията на Елена Стателова”?. В нея са анализирани обек- 
тивно всички аспекти от историята на Източна Румелия. 

Интересен ракурс върху живота на главния областен град дава 
публицистичната книга на Маньо Стоянов със заглавие „Когато 


Пловдив беше столица“”85. 
787 


лова 


Василка Танкова” през 90-те години на миналия век изследва 


свободата на печата в Източна Румелия и доказва, че тя е на ниво- 
то на другите независимите държави с демократично управление. 
Относително голям брой са публикациите, посветени на Съедине- 


нието?88 – по темата работят Hono Митев”, Андрей Пантев”, Илчо 


72 Тодоров, Горан. Временното руско управление в България през 1877 - 1879 г. 
София: Изд. БКП, 1958, 411 с. 

783 Негенцов, Христо, Ванев, Иван. Образованието в Източна Румелия 1879 - 1885. 
София: БАН, 1959, 162 с. 

7 Манолова, Мария. Русия и конституционното устройство на Източна Румелия. 
София: БАН, 1976, 220 с. 

785 Стателова, Елена. Източна Румелия (1879 - 1885). Икономика, политика и 
култура. София: Изд. на ОФ, 1983, 380. 

786 Стоянов, Маню. Когато Пловдив беше столица. Очерци за Източна Румелия. Со- 
фия: Изд. на ОФ, 1973, 204 с. 

77 Танкова, Василка. Свободата на печата в Княжество България и Източна Py- 
мелия 1879 -1885. Пловдив: Свободна мисъл, 1994, 253 с. 

788 Темата за Съединението не е обект на това изследване. 

789 Митев, Mono. Съединението 1885. София: Военно издателство, 1985. 

790 Стателова, Елена, Пантев. Андрей. Съединението 1885. София: Народна просвета, 1985. 

Димитров?! и др. 


През 2016 година излиза книгата на Станислав Боянов”? „Ин- 
ституции и архиви в Източна Румелия (1878 - 1885 г.)", която съ- 
държа обзорен библиографски преглед на проучванията по темата. 
Иван Винаров” се занимава с политическото устройство на „втора- 
та България“, а Емил Инджов”” - садминистративната уредба. 

В регионалните изследвания и мемоари източнорумелийският 
период е представен лаконично”. Проблемите, свързани с възста- 
новяването на Стара Загора в новите условия след Освобождението, 
са отразени в спомените на Атанас Илиев”, Андрей Tomes”, Минко 
Минев”. Те присъстват - понякога по-общо, друг път с акцент върху 
определени детайли - в историята на Димитър Илков”? ив отделни 
публикации на Величка Койчева?%, Нейчо Кънев?°!, Елена Пенева", 
Живка Кирчева? и Венета Гайдарджиева8“. 


Ш.2. Между разрухата и съзиданието 
(1878 - 1879) 


„Освободителната война заварила град Стара Загора в цве- 
тущо състояние. Търговията и занаятите били вдигнати тука до 
една такава висота, щото Заара надминавала в това отношение 


791 Димитров, Илчо. Епоха 1885. София: Народна младеж, 1987. 

792 Боянов, Станислав. Цит. съч. 

73 Винаров, Иван. Политическото устройство на автономната област Източна Pyme- 
лия. (1879 - 1885). - В: Научни трудове на УНСС. T. 1, 2019, C., ИК- УНСС, с. 295 - 311. 

74 Инджов, Емил. Административна структура на Източна Румелия 1879 - 1885. - 
В: Научни трудове на Русенския университет. Т. 55, 2016, серия 6.2, с. 136 - 142. 

75 История на Стара Загора, с. 88 и сл. 

796 Илиев, Атанас. Спомени... с. 222 - 230. 

77 Тошев, Андрей. Цит. съч. 

798 РИМ - Стара Загора. 6 Сз спф 125 - Спомени на Минко Минев. 

799 Илков, Димитър. Цит. съч., с. 246 - 248. 

800 Койчева, Величка. Възстановяването на града 1879 - 1885. - В: Стара Загора 
от Берое до наши дни. Стара Загора, 1979, с. 42 - 53; Койчева, Величка. Началото 
на един нов стар град. - В: Старозагорски хроники..., с. 253 - 263. 

801 Кънев, Нейчо, Иван Аяров, Невена Ганева. Стара Загора (1878 - 1945 г). Стара 
Загора: Литера принт АД, 2006, с. 8 - 12. 

892 Пенева, Елена. Битът на старозагорци след Освобождението. - В: Стара Загора 
от Берое до наши дни. Стара Загора, с. 91 - 101. 

83 Кирчева, Живка. Цит. съч., с. 73 - 103. 

804 Гайдарджиева, Венета. Цит. съч., с. 97 - 103. 

почти всички останали градове в Северна Тракия. Заарските българи 
се отличавали със своята заможност, предприемчивост, пожертво- 
вателност, ученолюбие и патриотизъм. Старозагорската българ- 
ска община разполагала с доволно материални средства...” - пише 
Димитър Илков?®. „Романтичното“ благополучие на старозагорски- 
те граждани изчезва в пламъците, обхванали града след тежките 
сражения на 19 (31) юли 1877 година (Обр. 2). Опиянението от де- 
ветдневната свобода изчезва, изместено от трагедия и покруса?%. 3a- 
гиват невинни мъже, жени и деца, градът е опожарен и обезлюден. 

Руско-турската война (1877 - 1878) е повратна точка в съдбата 
на Стара Загора. Градът, безлюден и потънал в тишина, дочаква пов- 
торното си освобождение на 1 (13) януари 1878 година. По думите 
Ha Д. Илков, този „светъл брилянт“ в южните подножия на Средна 
гора се превръща в „грамада от човешки черепи и кости и купища om 
руини“8%8, 

След приключване на бойните действия между Русия и Осман- 
ската империя през февруари 1878 година старозагорци започват да 
се връщат в града, но го заварват пуст и разрушен. Къщите са разси- 
пани, махалите са осеяни с непочистени трупове на убити, водопро- 
водът е задръстен. Няма подслон за всички. Улиците са запушени от 
изгорелите здания; голи нащърбени стени и останки стьрчат нався- 
къде; водите, заприщени между изгорелите стени, образуват зеле- 
нясали блата; всичко е запустяло. 

Детайлно описание за състоянието на града през мрачната 
зима на 1878 година се съдържа в спомените на Минко Минев": „На 


805 Илков, Димитър. Цит. съч., с.201. 

806 Утин, Евгений. Писма из Българи [1877]. С.-ПЕТЕРБУРГЪ: Типографія М. СТА- 
СЮЛЕВИЧА, 1879, с. 172 - 230. 

87 Илков, Димитър. Цит. съч. с. 236. 

808 Цак там. 

809 Минко Минев (1848, Стара Загора - 1932, Стара Загора) - учител преди Осво- 
бождението, участник в подготовката на Старозагорския опит за въстание през 
1875 г. За тази дейност е арестуван и прекарва няколко месеца в Одринския за- 
твор. Освободен е през 1876 г., без право да учителства. Работи като писар, след 
това се заема с търговия. Служител в Старозагорския административен съвет, 
работи като счетоводител, главен бирник и финансов началник. Член на Народ- 
ната партия. Поради русофилските си убеждения при управлението на Стамбо- 
лов емигрира в Турция и Русия. След завръщането си в България работи като ад- 
вокат и се занимава с обществена дейност. Кмет на Стара Загора (1912 - 1915). 

4u 5 февруари [1878 г. - 6. m.] ходих из целия град, 3a да разгледам 
на коя страна са останали здрави здания, и видях, че здрави българ- 
ски къщи и дюкяни са останали само в краищата на града. В среда- 
та на града и в западната му част турските къщи почти всичките 
бяха здрави. Изгорени бяха от самите турци конаците [...] Къщите 
на другите богаташи турци бяха здрави и в една от тях - къщата 
на Дормуш бей, беше се настанило временното управление на града. 
Беше здраво и турското класно училище, което беше почти на също- 
то място, гдето е сегашното турско училище [|..] Мъжкото класно 
училище в двора на черквата „Св. Никола” и девическото петокласно 
училище в двора на черквата „Св. Богородица” в махалата „Акарджа” 
бяха изгорени". 


Атанас Илиев?!" 


добавя още тягостни емоции, породени от об- 
становката в Стара Загора: „Завърналите се от бягство в началото 
на 1878 г. старозагорци, с твърде малко изключения, бяха истински 
бежанци в родния си град. Те се нуждаеха и от храна, и от облекло, и 
от покъщнина, и от собствена стряха... ?. 

Освен видимите поражения върху архитектурния облик на 
града и психическите травми на жителите му, преживели ужасите на 
боя за Стара Загора, войната променя политическия модел на упра- 
вление. 

След подписването на Санстефанския мирен договор на преден 
план излиза дейността на руските администратори, които полагат 


810 РИМ - Стара Загора, 6 Сз спф 125 - Спомени на Минко Минев... с. 182. 

811 Дтанас Т. Илиев (1852, Стара Загора - 1927, Стара Загора) произхожда от тър- 
говска фамилия. Учи в Стара Загора, Пловдив, Табор, Прага и Белград. Преди 
Освобождението е учител в Светиниколското мъжко училище в родния си град. 
След Старозагорското въстание 1875 г. е задържан в местния затвор. Освобо- 
ден e Ha 24 декември 1875 г. От 1878 до 1885 г. есекретар и по-късно префект Ha 
Старозагорския депертамент. През 1885 - 1886 г. е окръжен управител на Шу- 
мен. Съосновател и пръв председател на Археологическото дружество „Августа 
Траяна” в Стара Загора, на което дарява през част от домашната си библиотека. 
Депутат е в У Велико народно събрание (1911) ив XV Обикновено народно съ- 
брание (1911 - 1913). Той е дългогодишен учител и директор на Марийнската 
държавна девическа гимназия в Стара Загора и пръв председател на основана- 
та през 1906 г. Родителска дружба в града. (За него вж. Койчева, Величка. Мост 
между две епохи. - В: Възрожденска Стара Загора, с. 70 - 73) 

812 Илиев, Атанас T. Спомени, с. 233. 

813 Според Петко Ст. Петков „началото на новата държавна българска история е 
свързано с Руско-турската война 1877 - 1878 г. и последвалата я руска окупация 

основите на централните и местни институции, ангажирани с орга- 
низацията на живота на освободеното българско население “. Този 
процес на институционално изграждане в освободените територии 
по време на руската окупация (Временното руско управление) сре- 
ща редица препятствия от вътрешно и външно естество. Малка част 
от българските мъже, които трябва да се заемат с административни 
дела, притежават управленчески и политически опит. 

„При Освобождението на България колко българи имаше, които 
бяха запознати с канцеларския ред? Имаше няколко десетки младе- 
жи, които бяха служили по канторите като писари и секретари и 
които разбираха от счетоводство и кореспонденция. Но канцелар- 
ският ред и държавната архива се различаваха коренно от търгов- 
ския препис.“ 

Ограничен е ресурсът на българите с висше образование в на- 
ционален и местен мащаб, които да послужат като основа за създа- 
ването на чиновническо съсловие. 816 

По време на руската окупация в земите на Южна България се 
изработват правила, публикувани през юни 1877 година в сбор- 
ник със заглавие „Основни положения на гражданското управле- 
ние в санджаците и окръзите и проект на щата на гражданското 
управление“. Те описват подробно как трябва да се ръководят TO- 
лемите териториални единици (санджаците) и окръзите, които ги 
съставят; дефинират функциите, правата и задълженията на всеки 


на българските земи, неточно и неясно обозначавана като „временно руско уп- 
равление". Авторът счита, че нее решен въпросът „.. има ли българска държава 
през 1878 г.? И този проблем е колкото теоретико-методологически, толкова и 
конкретно-исторически. Според мен Временното руско окупационно управление 
(ВРОУ) от 1877 до 1879 г. не е форма на новата или възстановената българска 
държава." (Вж. Петков, Петко. Войните като граници в новата история на Бъл- 
гария. - В: Enoxu, 2014, № 2, с. 172 - 185) 

814 БИА - НБИВ, ф. 19, а. е. 3, л. 44 - 49. (Инструкция, определяющая порядок 
действии и предметы ведомства от управительных советов. Сан Стефано, 1878) 

815 Маджаров, Михаил. Спомени. C., 1968, с. 386. 

816 Генчев, Николай, Даскалова, Красимира. Българската възрожденска интели- 
генция. София: Д-р Петър Берон, 1988, с. 6. 

817 Боянов, Станислав. Законодателните инициативи в Източна Румелия. |он- 
лайн]. - В: Електронна библиотека по архивистика и документалистика „Акад. 
Иван Дуйчев". Раздел: Книги. Достъпно от: https://electronic-library.org/content/ 
index.php [прегледан 03.07.2022]. 

член от администрацията на местната власт, както и йерархичната 
структура в областното управление. 

В правораздаването са в сила „Временните правила по съдебно 
устройство”, които дори и по време на автономията на областта се 
ползват от съдебните органи като ръководство. 

През септември 1878 година княз Дондуков-Корсаков утвърж- 
дава Временно положение на градските съвети в Княжество Бъл- 
гария. По решение на Съвета на императорския комисар то влиза в 
сила и за бъдещата административно-автономна област Източна Ру- 
мелия?!8. На това основание във всеки град се създава градски съвет, 
който действа самостоятелно в рамките на предоставената му власт. 

Според Михаил Маджаров „Руските окупационни власти взе- 
ха всички мерки да организират една България по европейски обра- 
зец, като я снабдят с честно и просветено чиновничество. |-..| Чрез 
временни правила те я снабдиха с широко законодателство, което 
бе общо за двете разделени области [...], а да я приготви за самоу- 
правление, още от началото то прибягна до услугите на местното 
население “9. 

По силата на Берлинския трактат от 1 (13) юли 1878 година, 
който ревизира Санстефанския мирен прелиминарен договор и раз- 
деля освободените български земи, Стара Загора попада в пределите 
на „Втората България“, Ha юг от Балкана се създава област, Hape- 
чена Източна Румелия??1, която е под пряката политическа и военна 
власт на султана при условия на административна автономия. Тя се 
управлява от генерал-губернатор (главен управител) християнин, 


вв Колев, Валери. Българските общини в периода на Временното руско управле- 
ние. - В: Създаване и развитие на модерните институции в българското въз- 
рожденско общество. София, 1996, с. 129. 

819 Маджаров, Михаил. Цит. съч., с. 36 - 37. 

820 По английско настояване Южна България е наречена точно Източна Румелия, 
с цел да бъде обезличен българският национален елемент и да се подчерта- 
ят турските права над областта. (Вж. Толева, Теодора Външната политика на 
Дюла Андраши и възникването на Македонския въпрос. С., Сиела, 2014, с. 120) 

821 Чл. ХШ от Берлинския трактат 1 (13) юли 1878 г. (Вж. Берлински дого- 
Bop 1878 година. [Internet]. Уикиизточник 7.11.2021. Достъпно от: https:// 
bg.wikisource.org/wiki/%D0%91%D0%B5%D1%80%D0%BB%DO%BEB%DO%BD 
%р01%81%р0%ВА%р0%В8 %р0%В4%р0%ВЕ%р0%В83%р0%ВЕ%р0%В2%р 
0%ВЕ%01%80 1878 %р0%В3%р0%ВЕ%00%В84%00%В88%р0%Ввр%ро%Вво 
[прегледан 03.07.2022 |) 

назначаван от Високата порта със съгласието на Великите сили за 
срок от 5 години. Султанът има право да защитава границите на об- 
ластта, като строи по тях крепости и поддържа гарнизони. 

Грижата за вътрешния ред се поема от местна жандармерия 
и милиция. Намалява се срокът на Временното руско управление в 
българските земи. 

„Ударът, нанесен от Берлинския конгрес на нашата народна ця- 
лост, бе толкова по-страшен, че дойде неочаквано. Той се виждаше и 
сега даже като нещо невероятно, немислимо, чудовищно; и въпреки 
официалния текст българите криеха в душата си някаква незнайна 
надежда, вярвайки смътно, че живеят в един лош сън, който скоро 
ще се разпилее.”?? 

Най-важната и неотложна задача, с която трябва да се справят 
новите управници на Стара Загора 23 след войната, разчитайки на 
помощта на завръщащите се граждани, е свързана с вземане на бър- 
зии адекватни решения за преодоляване на разрухата, осигуряване 
на прехраната и създаване на човешки условия за живот“. 

Дейността на руските администратори, възхвалявана или оп- 
лювана, полага основите на централните и местни институции, ан- 
гажирани с организацията на живота на освободеното българско 
население. Османските чиновници - мютесерифи, каймаками, мю- 
дюри, кадии и мюфтии - са заменени от нов тип институции в осво- 
бодените български земи. Цяла Южна България е разделена на две 
губернии: Пловдивска и Сливенска. 

Град Стара Загора е окръжен център към Сливенската админи- 
стративно-териториална единица с губернатор полк. Елияшевич?°°, 
заменен през юни 1878 година от българина Иван Степанич Ива- 
нов826, 


822 Радев, Симеон. Строителите на съвременна България. T. 1. 2. изд. [онлайн]. - В: 
Словото | Виртуална библиотека за българска литература|. Достъпно от: http:// 
www.slovo.bg/showwork.php3?AuID=101 &WorkID=2844&Level=3# ftnref11 [mpe- 
гледан 02.07.2022]. 

823 които нямат управленски опит 

824 БИА - НБИВ, ф. 19, а. е. 5, л. 198 - Покорна просба до Негово Високоблагородие 
началника на Старозагорский окръг, № 1054 от 26 август 1878 г. (В нея староза- 
горските граждани настояват за решаване на жилищния проблем.) 

825 Илиев, Атанас. Спомени..., с. 203. 

826 Илиев, Атанас. Спомени..., с. 204. 

Първият окръжен управител, назначен през януари 1878 годи- 
на, е Кукулевски??7, сменен по-късно от родения в Свищов българин 
Пантелей Набодков??8. 

През пролетта на с. г. се провеждат първите местни избори за 
членове на градски, окръжен, административен и съдебен съвет. 

Съвременник и участник в събитията, старозагорецът Минко 
Минев ги описва по следния начин: „две седмици преди определений 
за избора ден се проведоха в махалите избори за избиране на гласни, 
които ще да избират членовете на трите съвета, като 50 души пъл- 
нолетни избиратели избираха един свой представител, когото снаб- 
дяваха с пълномощно (писмо, че той е избраний, подписано от всички, 
които са го избрали)... В определений ден за изборите всички избрани- 
ци се събраха в турското класно училище (Руждие Махтеби), гдето 
дойде и окръжний началник... По споразумение с по-голямото число 
избраници от града и околията, определихме следующите лица за 
кандидати:...” 29. 

Предложената листа се дава на окръжния началник, той пише 
имената на кандидатите върху черната дъска и обяснява, че ще се 
гласува поотделно са всеки един кандидат, като при одобрение се пу- 
ска зърно бял боб, а при неодобрение - черен. 

В резултат на първите проведени двустепенни избори след за- 
връщането на старозагорци в опустошения град са избрани първите 
органи на местната власт. 

Председател на общинския съвет става хаджи Господин Сла- 
831 извикан телеграфически от Свищов, за да заеме поста. За 
председател на окръжния съвет е избран Петър Ивановз??, а на ch- 

827 От януари до март 1878 г. административната власт е само окръжна, защото 
градът е почти безлюден. 

828 История на Стара Загора, с. 88. 

829 РИМ - Стара Загора, 6 Сз спф 125 - Спомени на Минко Минев, с. 192. 

830 Избраният начин на гласуване е показател за нивото на грамотност на местно- 
то население. 

831 150 години община Стара Загора, с. 52; Гайдарджиева, Венета. Местното са- 
моуправление в Старозагорската община, с. 95. 

832 Петър Иванов (1847, Стара Загора - 1927, Стара Загора). Завършва Светини- 
колското училище в родния си град. Продължава образованието си в богослов- 
ското училище в Белград. Завръща се в Стара Загора и става учител в мъжкото 
класно училище. Преподава български и френски език, за пръв път въвежда 
нотното пеене. След Освобождението заема административни длъжности - 

дебния - Димитър Haymos®*?, Новосъздадените органи имат две 


основни задачи: да съдействат за осигуряването на хляб и покрив 
на завръщащите се старозагорци. В оцелелите сгради, предимно в 
турските махали, са настанени по няколко семейства. Положението 
се усложнява, когато в града се прибират избягалите местни турци, 
които заварват в имотите си други обитатели. 

През лятото на 1878 година съветите вземат мерки за приби- 
ране на реколтата от харманите на турските села. Благодарение на 
тези храни са избавени от гладна смърт много семейства, които ус- 
пяват да засеят през следващата пролет нужното за прехрана коли- 
чество. Животът в Стара Загора бавно се връща в обичайния ритъм. 

Местната история разказва два интересни момента от периода 
на Временното руско управление. В края на февруари 1878 година 
старозагорци - попривикнали с новата ситуация, примирени със 


училищен инспектор на Старозагорски окръг, окръжен управител на Търново, 
Хасково, Бургас, Кюстендил, Видин и Шумен, княжески търговски агент в Сяр 
до пенсионирането си през 1900 година. Занимава се с публицистична дейност, 
продължава да пише стихове, публикува мемоари. От 1874 година е дописен 
член на Българското книжовно дружество, а от 1884 г. - негов действителен 
член. (Подр. вж. Атанасов, Васил. Цит. съч., с. 19 - 20; Петър Иванов (1847 - 
1987). [Брошура]. 30 с.) 

833 Димитър Наумов (1851, Стара Загора - 1884, Стара Загора) е роден в замож- 
ното семейство на търговец на бакър от рода Наумовци. Учи в местното Све- 
тиниколско училище. Продължава образованието си в Робърт колеж в Цари- 
град. През 1869/70 г. следва в Земеделското училище в Табор, защото дядо му 
по майчина линия притежава обширен чифлик в с. Шамлий (дн. Горно Ботево, 
Старозагорско). Продължава обучението си в Лайпциг и след това предприема 
пътуване до Швейцария и Италия. Завръща се в родния край през 70-те години 
Ha XIX в., поема управлението на семейния чифлик до юли 1877 г. Владее чеш- 
ки, немски, френски и английски език. Избиран е за градски и окръжен съвет- 
ник, народен представител в Областното събрание. Общополезната му дейност 
е свързана със създаването на старозагорското ученолюбиво дружество, земе- 
делската каса, изграждането и откриването на първия мемориален паметник 
на загиналите за Освобождението ни руси и българи при с. Калитиново, строи- 
телството на първите училищни сгради и затвора. Снабдява се със собствена пе- 
чатница, каквато дотогава в Стара Загора няма, за да може да реализира голяма- 
та си мечта и Ha 1 февруари 1883 г. излиза първият брой на вестник „Земеделец”. 
Той е един от инициаторите на създаването на първото българско земеделско 
училище в Садово, което трябва де се превърне в разсадник на рационални 
знания за земеделието. Умира едва навършил 33 години, покосен от коварна 
туберкулоза. (Подр. вж. Койчева, Величка. Димитър Наумов - родолюбецът с 
поглед и размах на реформатор. - В: Старозагорски хроники..., с. 116 - 124) 

своето незавидно положение - се опитват да се радват на свободата. 
И градът „окнал от гайди и тъпани и хората се втурнали лудешки да 
се женят и да се веселят. В празничните дни старозагорските све- 
щеници висяли от сутрин до вечер в Ески джамия?“ да венчават и 
кръщават “8%, 

Втората история, свързана с кражбата на случайно откритата 
през месец април 1879 година Дълбошка находка, е разказана в 
спомените на Минко Минев. Той описва посещението на руския ка- 
питан Кляузов, натоварен със събирането на географски сведения 
за Старозагорско?37. Престоят му в района съвпада със случайното 
разкриване на гробница край село Дълбоки. Уникалната колекция 
от антични артефакти? е извадена и „експонирана“ за един ден в 
Дормушбейовия хан, за да могат да я видят любопитните староза- 
горци?3?. Кляузов заявява, че ще я отнесе в София, но фактите показ- 
ват, че находката изчезва мистериозно, Днес по-голямата част от 
предметите са експонирани в Ашмолския музей, а две от чашите - в 


834 Ески джамия (Хамза бей джамия) е една от малкото незасегнати от пожара 
по време на Руско-турската война (1877-1878 г.) обществени сгради в Стара 
Загора. Построена в началото на ХУ в. на мястото на средновековна черква, през 
1878 г. тя отново се ползва от християните. За целта е свален полумесецът от 
върха на централния купол и е заменен с християнски кръст. Тъй като четири 
християнски храма в града са негодни за богослужение (след боя на 19 (31) юли 
1877 г.), местните свещеници извършват религиозните служби в Ески Джамия. 
Тук, по думите на Атанас Илиев, се черкува граф Н. Игнатиев и други руски 
знаменитости при минаването им през града по пътя за Одрин и Сан Стефано. 
Много двойки получават брачната си благословия тук, много деца са кръстени 
в джамията. Благодарение на ентусиазма на старозагорци в края на април 1878 
г. е почти възстановена църквата „Св. Димитър” ив нея е отслужена Великден- 
ската литургия. 

835 Илков, Димитър. Цит. съч., с. 241. 

836 Илиев, Атанас]. Исторически бележки за града... с. 51. 

837 Донева, Ваня. Старозагорски кмет разказва за откриването на Дълбошката 
находка през април 1879 r., 22.04.2017. [онлайн]. - В: Jonan БГ https://dolap. 
bg/2017/04/22/ прегледан 26.06.2022]. 

838 Минев описва съдържанието на находката: 3 бакърени кюпа, 4 сребърни 
чаши на големина приблизително като водните чаши, една медна броня, а вър- 
ху нея и златна броня от много лъскаво злато. 

839 Това е първата изложба на старини в града. 

80 Първата публикация на съкровището от с. Дълбоки е на руски език. Тя е дело на 
Василий Прохоров и е отпечатана в специална брошура със заглавие „Болгар- 
ския раскопки, близь Зскизагрьг (1880). 

Ермитажа“. 

През май 1879 година срокът на руската окупация изтича и 
влиза в сила Органическият устав. Губерниите са премахнати и се 
прилага новото административно деление. По време на Руското 
гражданско управление“ се създават нови учреждения и се подгот- 
вя чиновнически апарат, който да заеме място в администрацията 
след края на мандата му. 

Налага се различен от османския модел на управление, харак- 
терен за модерните европейски народи - разделение на властите, 
децентрализация, изборност, представителност, права и свободи на 
гражданите. Премахват се някои от заварените институции, а други 
се изпълват с ново съдържание. Такива са запазените общини и пред- 
ставителните им органи, на които са вменени и някои нови функции. 
Чрез тях се осъществява ефективно местно самоуправление с реално 
участие на българското население. Взетите мерки позволяват пари- 
рането на атаките на румелийските малцинства (турско и гръцко), 
които претендират незаслужено с оглед на значително по-много- 
бройния български елемент, да имат повече тежест в управлението. 

В Източна Румелия функционират почти същите структури в 
институции, каквито и на север от Балкана. Поради това след Съеди- 
нението през 1885 година няма големи сътресения в администраци- 
ята на обединена България. 


Ш. 3. Модернизация на културния облик на града 
в пределите на Източна Румелия 
(1879 - 1885) 


Най-забележителното явление в краткото съществуване на Из- 
точна Румелия е нейният богат културен живот. В дисонанс с ико- 
номическата разруха и политическата нестабилност в областта раз- 
цъфтява просветата, избуяват нови архитектурни силуети, полагат 


81 Филов, Богдан. Античната гробница при с. Дълбоки, Старо-Загорско. - В: Извес- 
тия на Българския археологически институт. Т. 6. (1930/1931), София: Държав- 
на печатница, 1932, с. 45 - 56; Димитрова, Светла. Книга за първите археологи- 
чески находки в Стара Загора. - В: Мозайка от историята... с. 123 - 124. 

842 Независимо от различните мнения в историческата наука - от хвалебствените 
оценки до определението на периода като „руска окупация". 

се грижи за здравето и печатните издания се радват на свобода. 

Държавното управление, местната власт, формиращите се по- 
литически партии и гражданското общество определят приорите- 
тите и темповете на нейното културно развитие. Международната 
комисия, натоварена с уредбата на автономната област, обхващаща 
територии на юг от Балкана и оставаща в пределите на Османската 
империя, започва своята работа в началото на септември 1878 годи- 
на в Цариград. На 21 октомври с. г. тя се мести в Пловдив, определен 
за средище (столица) на областта, и там продължава своите заседа- 
ния. 

В процеса на изработването на Органическия устав се сблъск- 
ват интересите на руските представители и тези на Англия, Турция 
и Австро-Унгария. След редица протести на българите се стига до 
решението организацията на Източна Румелия да бъде сходна с тази 
на Княжество България. 

Докато старозагорци разчистват руините и се борят за физиче- 
ско оцеляване и осигуряване на прехраната си, европейските пред- 
ставители редят бъдещото устройство на изкуствено създадената 
„Източна Румелия”, След приемането на Органическия устав на 
14 април 1879 година Стара Загора става център на община, кантон 
(околия) и департамент (префектура). 

В тази голяма нова административна единица влизат пет око- 
лии: Старозагорската, Казанлъшката, Новозагорската, Чирпанската 
и Сейменската. По площ е най-голяма, а по брой на населението е 
втора“ 5. По добив на селскостопанска продукция, макар и да нее go- 
бре разработена земята, може да се счита за една от най-богатите в 
автономната област. 

На север департаментът граничи със Стара планина; на изток 
- със Сливенския департамент; на югр. Марица го отделя от Хасков- 


843 На 12 (24) октомври 1878 г. депутация, оглавявана от Ив. Е. Гешов с представи- 
тели от цялото общобългарско население (вкл. един от Стара Загора), отправя 
мемоар прошение до Европейската комисия в Пловдив, с няколко искания: от- 
мяна на разпокъсването на българския народ, да не се вкарват турски гарни- 
зони в Източна Румелия и да не се назначава главен управител нехристиянин. 
(Вж. Мир, Ке 26, 24.10.1878; Иван Евстатиев Гешов. Възгледи и дейност. Со- 
фия: Придворна печатница, 1926, с. 41) 

844 Стателова, Елена. Източна Румелия. 78 с. 

845 В Източна Румелия. 

ския департамент, а на запад граничи с Пловдивския департамент. 


Жителите, които го населяват, са българи, турци, цигани и ев- 


реи? Площта на административната единица е приблизително 


5600 квадратни километра, с 161 815 жители“, сред които бълга- 
рите са мнозинство. По гъстотата на населението стои на четвърто 
място (средно 25 души на квадратен километър). 

В Стара Загора са ситуирани префектурното управление, съди- 
лищата (гражданско, криминално и околийско), окръжното финан- 
сово управление, ротното жандармско управление и окръжната ко- 
мисия. 

Департаментът носи името на главния град, в който са съсре- 
доточени основните правителствени учреждения. Той е разделен на 
две военни окръжия: Старозагорско и Казанлъшко. С Указ?“ на ry- 
бернатора на Източна Румелия Александър Богориди” за пръв ста- 
розагорски префект е назначен Нестор Марков, а за секретар на 
префектурата - Атанас Т. Илиев”. 


846 Българи - 130 613, турци - 27 772, цигани - 2 961 и евреи - 431, всички общо 
161 815. (Вж. Кратки бележки по управлението на Источна Румелия. - В: 
Статистически календар на Старозагорски департамент за 1882 година, с. 37) 

847 Цак там. 

848 Интересен е фактът, че по същото време двама старозагорци са назначени за 
окръжни управители - Александър Екзарх на Пловдивския департамент, а Ге- 
орги Бенев - на Татарпазарджишкия. 

849 Длександър Богориди (1822 - 1910) е най-малкият син на един от най-влия- 
телните хора в Османската империя - княз Стефан Богориди, правнук на Соф- 
роний Врачански. Учи във Великата школа в Цариград. Продължава образова- 
нието си във Франция. Завършва държавно право в Германия. Заема високи 
държавнически постове в Османската империя. На 1 (13) март 1879 г. е назна- 
чен за главен управител на Източна Румелия. (Подр. вж. Енциклопедия Бълга- 
рия. Т. 1. София: БАН, 1978, с. 323) 

850 Нестор Марков (1836 - 1916) е роден през 1836 г. в с. Криво поле, Хасковско. 
Учител и общественик, администратор и книжовник. След Освобождението за- 
ема важни административни постове. Префект на Старозагорски департамент 
(1879 - 1881). Умира в София през 1916 г. (Подр. вж. Димов, Недялко, Вълчи- 
нов, Тянко. Нестор Марков, от Криво поле до Париж. Хасково. Второ издание. 
Хасково: |Изд. авт.], 2013, 288 с.; Кънев, Нейчо. Нестор Марков и неговото „ста- 
розагорско време“. - В: Известия на Старозагорския исторически музей. Т. 4. 
Сборник с доклади и съобщения от Националната научна конференция, посве- 
тена на 200 г. от рождението на Александър Екзарх, Захарий Княжески и Атанас 
Иванов, 22 - 23 април 2010 г. Стара Загора, 2011, с. 380 - 383. http://www.rodina- 
bg.org/izdania/lichnostta_v_istoriata.pdf | прегледан 26.06.2022]) 

851 Илиев, Атанас. Спомени... с. 219 - писмото за назначение е изпратено от Глав- 

Новите институции (областни и градски) първоначално „бяха 
сместени в една стара, неголяма турска къща, останала здрава”, 
където се поставя началото на тяхната дейност в съответствие с 
нормативната уредба. Старозагорското градско общинско управле- 
ние подема инициатива през 1879 година, с която ангажира частни 
лица да обходят европейските вилаети и Цариград, за да определят 
броя и точното местоположение на продадените в робство бълга- 
ри. 

С подкрепата на окръжния управител Нестор Марков са изпра- 
тени емисари в Одрин, Цариград и околностите им, събрани са све- 
дения, но акцията по завръщането на издирените лица завършва 
без успех поради съпротивата на османската администрация”. 

Животът в града носи емоционалните белези на възрожденска- 
та културна епоха и болезнените травми от войната. Стара Загора 
поема пътя към своето възстановяване на базата на колаборацията 
на унаследеното и новото. Полагат се основите на материалното и 
духовно културно наследство на новото време. 


Архитектура и градоустройство 


Основен проблем в първите следосвобожденски години е въз- 
становяването на града (Обр. 3). Съгласно клаузите на Берлинския 
договор онези турци, които са били собственици на имоти, но са 
ги напуснали по време на войната, имат право да се завърнат и да 
разполагат с тях. Това обстоятелство създава конфликтни точки 
между старите собственици (турци) и новите обитатели на имоти- 
те (българи) 8“. Макар останали без средства, но притиснати от нуж- 
дата, местните жители от различните етноси са готови да вдигнат 
малки домове. 

Старозагорският градски съвет обаче поставя под възбрана 
всякакви строителни дейности преди да бъде изготвен нов регула- 


ния управител на Източна Румелия, Ко 24 от 31 май 1879 г. 

852 Илиев, Атанас. Цит съч., с. 220. 

853 Димитров, Георги. Страданията на българите и освобождението на България 
през 1877 - 1878 г. София: Печ. на Ив. П. Даскалов и С-ие, 1899, с. 191. 

854 Междуетническите конфликти са описани подробно в едно изложение по 
темата, подписано с К. (Вж. Марица, г. П, № 145, 21.12.1879, с. 6 - 8) 

ционен план8?9. Градоустройственият проблем и жилищната криза 
се нуждаят от спешно решение. Въпросите, свързани с тях, се раз- 
искват още през пролетта на 1878 година, но разрешаването им е 
възпрепятствано от трудностите при уреждането на собствеността 
върху имотите. Алтернативата - всеки да строи отново върху своя 
парцел, практически означава, че не може да се извърши модерно 
планиране, да се прокарат нови широки улици, да се определят це- 
лесъобразно местата за обществени нужди. 

Димитър Наумов, представител на модерната мисъл, предлага 
да се възстанови Стара Загора, но не старият, ориенталски град, ада 
се намери ново, оптимизирано градоустройствено решение. 

Старозагорските управници стигат до убеждението, че имоти- 
те трябва да бъдат оценени според състоянието им преди войната 
от специална комисия и въз основа на това собствениците да полу- 
чат адекватно обезщетение. Предложението да се откупят всички 
места среща съпротивата на част от гражданите. Те са привързани 
към своите къщи, дворове и комшии. Сантименталността е изправе- 
на срещу разума. 

Най-решително се противопоставят на идеята жителите на 
квартал Акарджа, който е по-слабо засегнат от разрушенията. Те не 
подкрепят предложението за ново планиране на града и настояват 
да запазят собствеността си в старите граници. Акарджанци са влия- 


855 „За да бъде той, колкото е възможно по-добър, намерило се за необходимо още 
във времето на руската окупация, да се вземе решение за „размяна на едни 
собствени места с други. За тази цел градските жители подали прошение на 
тогавашния окръжен началник П. Наботков, което било представено чрез Пло- 
вдивския губернатор барон Гюбш на генерал-губернатора Столипина. Послед- 
ният на 14 април 1879 г. под Ме 485 удобрил доклада на Пловдивския губерна- 
mop.” (Илиев, Атанас. Спомени..., с. 222 - 223) 

856 „Завърналите се от бягство в началото на 1878 г. старозагорци, с твърде мал- 
ко изключения, бяха истински бежанци в родния си град. Те се нуждаеха и от 
храна, и от облекло, и от покъщнина, и от собствена стряха. [...] Помощите, 
които се правеха от областното управление, не бяха достатъчни да подновят 
опустошените стопанства. |-..| А къщата бе една първа необходимост, защото 
трябваше да си осигури човек подслона. Какво е сега тъй наречената жилищна 
криза при онази през 1878, 1879, 1880, 1881, 1882, 1883 и т.н. Чувстваше се на- 
същна нужда от какво-годе кредитно учреждение, което да прави лесни заеми 
на граждани и селяни |-...| В това трудно положение на градското и селско nace- 
ление се намери едни добър, спестовен, трудолюбив гражданин, Васил Златев.” 
(Илиев, Атанас. Спомени... с. 233) 

телни хора със заслуги и тяхното мнение не е без значение. 

През 1879 година се провеждат общоградски събрания, сбирки 
по квартали и в резултат на цялата разяснителна работа се стига до 
общо съгласие. Местната власт”? не пести усилия, за да убеди хората 
в необходимостта от по-добро планиране и да ги накара да повярват, 
че е нужен компромис за общото благо. Специална комисия разделя 
земите в града на четири категории съобразно значимостта, която 
имат имотите преди войната, Оценката им се вписва в тефтери Ch- 
гласно изискването на директора на Обществените сгради в Източна 
Румелия - д-р Георги Вълкович8». 

Градът преди Освобождението се дели на махали, формирани и 
обособени на етнически или религиозен принцип. Уличната мрежа 
не е планирана, а „саморасла“ и нерегулирана. Старозагорци са из- 
правени пред избор - да започнат строителство в старите си имоти 
или да търсят нова, по-добра алтернатива. 

Трудностите по изработването на градоустройствения план са 
големи. В онези времена не е лесно да се намери специалист, на кого- 
то да се възложи тази отговорна задача. С нея е натоварен чешкият 
техник Либор Байер“? благодарение на сътрудничеството на двама 


857 Кметският пост се заема последователно от хаджи Господин Славов (1878 - 
1879), Стефан Салабашев (1879 - 1883), Димитър Начев (1883 - 1885) и Стефан 
Сливков (1885 - 1887). 

858 Подр. за имотите на изселилите се турци, за построяването на обществени 
сгради и др. вж. ЦДА, ф. 159K, МФ, оп. 1, а. е. 240. 

859 Георги Вълкович (1833, Одрин - 1892, Истанбул) - български военен лекар и 
политик. (За него вж. подр. Петкова, М. За лекарите от рода Чалъкови - възпи- 
таници на Военно-медицинското училище в Цариград. - В: Социална медицина, 
2018, № 2, с. 43) 

860 споменаван още като архитект, за което няма документален материал. Биогра- 
фичните данни за Либор Байер са оскъдни. Липсва информация за годините 
на раждане и смърт. Знае се със сигурност, че той работи на Баронхиршовата 
железница заедно с поляка революционер Станислав Домбровски. Последни- 
ят ечлен на Интернационалния таен революционен комитет в Алмали и спод- 
вижник на Васил Левски. След смъртта на Апостола през 1873 г., Домбровски 
потъва в нелегалност, тъй като се разкриват връзките на Славянския комитет 
с революционните комитети в района. Той заминава в Сливен при свои съна- 
родници от разпуснатия Казак-алай на Михаил Чайковски. От този момент на- 
татък съпругата му, хубавата Елена (от известния Грънчаров род от Татар Па- 
зарджик), не знае нищо за него. Тя се омъжва повторно през размирната 1876 
г. за чеха Либор Байер, който осиновява шестгодишния син на инженера - Ста- 
нислав - и му дава солидно образование. След Освобождението Байер е тех- 

861 862 


старозагорци - Димитър Наумов” и Георги Бенев 
гава префект на Татарпазарджишкия департамент. 

„Кондукторът Байер - пише Атанас Илиев - седна на една маса 
и начерта скоро-скоро на книга сегашния градски план, без да изучи 
предварително града”, Авторът оприличава градоустройствения 
план на „калъп за правене на кирпичи”, поставен върху съществува- 
щия град, без да се съобразява с наличието на стари масивни сгради, 
които трябва да се събарят заради новопроектираните улици. 

Новият регулационен план почти повтаря римската градоус- 
тройствена система! на Августа Траяна - улиците са прави, ори- 
ентирани с малко отклонение по посоките на света, дворните места 
са с площ 660 кв. м, а дюкяните - 45 кв. м. Предвидени са няколко 
площада, определени са места за обществени сгради, градини и пар- 
кове и разсадник за плодни и декоративни дръвчета. 

„Градският инженер чехът Либор Байер направи плана, който с 
одобрение от Правителството да се започне градението зданията 
[...] Според тоз план чаршията трябва да бъде отделно от квартали- 
те в средата на града, где едва напролет на 1880 година захванаха да 
се градят дюкяни... 

Въпреки резервираното отношение на част от старозагорци 
новият регулационен план започва да се реализира поетапно след 
одобрението на Пиетро Монтание”. 


, последният TO- 


ник при градското управление на Пазарджик. После работи върху плановете на 
Стара и Нова Загора и чаршията в Казанлък. ВРИМ - Стара Загора са съхранени 
един от вариантите на градоустройствения план на Стара Загора и личният пе- 
чат на Байер. 

861 Наричан от Александър Богориди „Катон на Източна Румелия“. (Подр. вж. Ста- 
телова, Елена. Цит. съч., с. 176) 

862 Подр. Койчева, Величка. Георги Бенев - гражданинът, вестникарят. - В: Старо- 

загорски хроники..., с. 109 - 115. 

Илиев, Атанас. Спомени..., с. 223. 

864 Продължаваща традициите на ортогоналната Хиподамова система. Вж. Желе- 
ва-Мартинс, Добрина, Фърков, Юлий. Правилният геометричен план на сели- 
щата, разглеждан като архетип. - В: Паметници Реставрация Музеи, 2010, № 
1-2, с. 15. 

865 Името на Стара Загора през П - IV в. 

866 (татистически алманах 1883 година, с. 183. 

867 Пиетро Монтани (1829 - 1885) е роден в град Триест, Северна Италия око- 
ло 1829 г. Завършва архитектура в Париж и работи в столицата на Османската 
империя като придворен архитект на султана. Пристига в Пловдив през 1879 

На 23 септември (5 октомври) 1879 година Алеко Богориди 
- генерал-губернатор на Източна Румелия, в присъствието на Тър- 
новския митрополит Климент“, областния управител (префекта) 
Нестор Марков, кмета на Стара Загора Стефан Салабашев, служеб- 
ни лица и много граждани полага основния камък за възстановя- 
ване на града. Мястото е в центъра, на площада - наречен по-късно 
„Богориди" 69, сред неразчистените още разрушения. 

За бъдещите поколения е оставено послание, изписано върху 
медна плоча?” Участниците в събитието имат ясното съзнание, че 
полагат началото на нов етап в старозагорската история. 

На 25 септември (7 октомври) 1879 година, преди да отпъту- 
ва за Нова Загора, Алеко Богориди подписва приказ, подготвен от 
префекта Нестор Марков, чрез който повторно се одобрява планът, 
изработен от Байер, и се утвърждава взетото от градския съвет ре- 
шение на 21 юни (3 юли) с. г. за изгорелите къщи. За неизгорелите 
домове се казва, че „ако и да влизат в общия план, остават непокът- 
нати, додето да се построи по-голямата част от града и само тога- 
ва тия къщи ще влезнат в общия план и ще се експроприират според 
закона”. 

Съпоставянето на данните за състоянието на града, нанесени 


г. по предложение на д-р Георги Вълкович - директор на Дирекция на земеде- 

лието, търговията и обществените сгради. Назначен е за главен архитект на 

Източна Румелия. Автор е на първия Публично-административен правилник 

за пътеустройство на градовете и селата в Източна Румелия. По негови проекти 

са построени сградите на Мъжката гимназия (Обр. 22), Държавната болница 

и Областното събрание на Източна Румелия в Пловдив и Девическата гимна- 

зия (Обр. 23) в Стара Загора. (Подр. вж. Стоилова, Любинка, Йокимов, Петър. 

Особености в архитектурното творчество на Пиетро Монтани. - В: Годишник на 

Регионалния исторически музей - Пловдив, кн. 5, Пловдив, 2008, с. 37 - 45) 

Митрополит Климент (1841 - 1901), със светско име Васил Николов Друмев, 

е български писател, духовник и политик от Консервативната партия. Той е ав- 

тор на първата българска повест и първата българска драматична пиеса. След 

Освобождението е митрополит на Търновската епархия и два пъти министър- 

председател на България. (Подр. вж. Цацов, Борис. Архиереите на Българската 

православна църква. Изд. Принцепс, 2003, с. 153) 

869 Днес парк „Пети октомври“. 

870 Съдържанието на този Акт е публикувано в Отчет на Археологическото дру- 
жество Августа Траяна за изтеклите 1912, 1913 и 1914 година. Стара За- 
гора: Изд. Светлина, 1915, с. 32. 

871 Илков, Димитър. Цит. съч. с. 245, бел. 174. 

върху плана, изработен от Либор Байер, и сведенията от плочата?”?, 


поставена като ритуално начало на съзиданието, дава сравнително 
точна информация за размера на разрушенията и за броя на оцеле- 
лите след войната сгради. 

Разпространената и широко тиражирана теза за пълното фи- 
зическо унищожение на Стара Загора е емоционална и субективна. 

Градският пейзаж се променя бавно. За видимите следи от 
разрухата свидетелства написаното от Константин Иречек, който 
посещава Стара Загора през 1880 година и споделя тягостните си 
впечатления от градския пейзаж: „На другия ден разгледах от про- 
зореца на дневна светлина, че всичко наоколовръст е покрито с най- 
печални развалини. Улици тесни и криви се вият между съборени 
стени на къщи, засипани от разпаднали се тухли и камъни: трева и 
бурени бурно растат по окадените стени и по запустелите стаи и 
дворове..."?3. 

В централната градска част до 1884 година разрушенията по- 
степенно се запълват от архитектурните силуети на новите сгради 
на общината и оформилото се пред нея площадче с чешма, на двете 
гимназиални училища и затвора. Построени са и две начални учили- 
ща - Светиниколското и Акарджанското. 


872 „Днес, двадесеят третий септември 1879 година след Рождество Христово ся 
положи от собствената ръка на Негово сиятелство княза Александра БОГОРО- 
ДИ, главний управител на Източна Румелия, този основний камък за възобно- 
вление на града Стара Загора, в царуването на Всеросийский император АЛЕК- 
САНДРА П-и НИКОЛАЕВИЧА, в князуването на българский княз АЛЕКСАНДРА I-ti 
БАТЕМБЕРГСКИЙ в дните на Негово сиятелство княза. АЛЕКСАНДРА БОГОРОДИ, 
главний управител на Южна България, наречена Източна Румелия, на директо- 
ра на земеделието, общите сгради и пр. доктор Вълковича, на старозагорский 
префект Нестора Марков, на председателя на Старозагорски градский съвет 
Стефана Стойков Салабашев. Възобновляемия този град Стара Загора ся раз- 
сипа, оплени и изгори във времето на Руско-турската война на 19-ий юли 1877 
година от Рождество Христово при нашествието на турските войски, предво- 
дителствувани от Сюлейман паша, при което нашествие ся избиха, изклаха и 
изгориха до 7 850 българи - мъже, жени и маловръстни дечица. Преди разсипва- 
нето града Стара Загора броеше до 4 419 домове с 25 460 души жители, после 
разсипването останаха 1 089 домове с 10 650. Това са написа и положи на съхра- 
нение в този основний камък за възпоминание на потомството.” (Вж. Отчет 
на Археологическото дружество, с. 32) 

873 Илиев, А. Спомени... с. 235. 

Жилищно строителство 


Раздаването на местата за строеж става на търг. Предишните 
собственици се отказват от имотите срещу обезщетения, изплатени 
от общината в зависимост от категорията. Поради обстоятелството, 
че стойността на новите дворни места надхвърля тази на старите, 
общината успява да събере крупна сума, която е употребена за об- 
ществено строителство и благоустройство. Местната власт взема 
мерки за отстраняването на една съществена пречка за реализира- 
нето на новия план - претенциите на тукашното турско население, 
което притежава имоти в града”. 

По идея на Димитър Наумов се изгражда смесена българо-тур- 
ска комисия, натоварена да разгледа възникналите оплаквания и да 
вземе решения по тях. През месец юни 1880 година тя постановява 
следното: „...да сеотстъпят 22 и половина участъка на турците и по 
20 дворни места..., тъй че сами да си ги наддават, за да не влизат по- 
между им българи, а на 17 и 24 юни стана споразумение и за дюкяни- 
те в чаршията, като се отстъпи на турците един участък, в който 
те сами да си делят дюкяните”". 

Решението на комисията се оказва прозорливо и спомага за 
преодоляването на междуетническите конфликти. По-късно голяма 
част от турците се изселват и разпродават местата си на българи- 
те. Върху новообособените дворни места започват да се строят пре- 
димно едноетажни къщи и към края на 1879 година техният брой е 
310375. Първите домове са на свещеника Иван Нейчев в квартал Akap- 
джа и на Слави Плосков в квартал Табахна. 

Масовото строителство изисква голям брой майстори. По тази 
причина през 1880 г. старозагорският кмет Стефан Салабашев?”” ny- 
ска специално обявление в областния вестник „Марица” със следно- 
то съдържание: „Жителите на разорений град Стара Загора захвана- 


874 Атанас Илиев описва подробно множеството прошения, отправяни до Алеко 
Богориди. Вж. Илиев, А. Спомени... с. 226 - 228. 

875 Илиев, А. Спомени..., с. 226. 

876 История на Стара Загора, с. 93. 

877 Стефан Салабашев (1847, Стара Загора - 1913) е търговец, общественик, кмет 
на Стара Загора след Освобождението и общински съветник. За него вж. Кънев, 
Нейчо и др. Стара Загора... с. 12. 

ха вече да си строят домове. Тъй като находящите се тук тектони 
(дюлгери) немогат да удовлетворят нуждата, то известяваме, това 
за знание на всички тектони, които желаят, нека дойдат в града ни, 
където ще намерят доволно и продължително време работа "8. 

Отзовават се майстори от Дебърско и Тревненско. Известни са 
имената на уста Георги Дамянов, уста Симеон, Теофил Янков, Дичо 
Марков и уста Баню (Боню). 

През пролетта на 1880 година продължава ускореното изграж- 
дане на жилища. По това време са вдигнати къщите на Минко Минев 
и Атанас Илиев”. 

Освен недостиг на работна ръка в града има глад за строителни 
материали. По това време са доразрушени стари сгради и крепостни- 
те стени на античния град, като тухлите и камъните са преизползва- 
ни. Същата е съдбата на част от старите еврейски надгробия. По- 
вишава се цената на дървения материал. Лесовете на Средна гора са 
поголовно изсичани?8!, 

Една от малкото запазени до днес къщи в Стара Загора от пър- 
вите следосвобожденски години е на хаджи Ангел х. Петков, По- 
строена е от дебърския строител уста Георги през 1883 година. Тя е 
двуетажна, с почти симетрично оформена главна фасада, обърната 
на юг. Принадлежи към късния тип симетрични домове, без портик. 
Средната част под покрива завършва с дъгообразен фронтон, укра- 
сен с медальон, оформен с растителни орнаменти. В центъра му са 
изписани датата на строителство и името на собственика на сграда- 
та. Балконът на втория етаж е нов архитектурен елемент, използван 
при оформлението на главната фасадаз83. 


878 Марица, г. Ш, № 155, 28.01.1880, с. 8. 

879 Пенева, Елена. Цит съч., с. 91. 

880 „Освен тая джамия [Ески джамия - 6. м.] и джамията Хаджи Мемиш - които и 
днес са запазени - всички други джамии, близо тридесет на брой, бидоха разру- 
шени след завръщането на старозагорци от бягството. Минаретата се подко- 
паваха и след туй се превързваха с яки дебели въжа, теглени от десетки здраве- 
няци, докато с голям трясък падаха на земята. Оловото от кубетата, тухлите 
и камъните, се задигаха, за да се използуват при новостроещите се къщи”. То- 
шев, А. Цит. съч., с. 104. 

881 Русески, Г. П. Записки върху състоянието на лесовете в Старозагорския депар- 
тамент. - В: Статистически алманах за 1884 година, с. 200 - 219. 

882 През 1976 г. къщата е превърната в музей на градския бит. 

883 Подобна е архитектурата на къщата на брата на хаджи Ангел, която днес е оби- 

Общината осъществява контрол върху новото строителство за 


спазване изискванията на новия регулационен план. По настояване 
на префектурата Главният управител разпорежда да бъдат отпусна- 
ти „един милион гроша, който ще се дава в заем на жителите за 


постройка на къщи 


7884 


Полагат се грижи за вдовиците, които са пострадали от война- 


та. Съветът сключва заем от 100 000 гроша и сотпуснатите средства 
се строят общежития за 633 вдовици и техните 1154 деца”. Тези жи- 


884 
885 


тавана от известна лекарска фамилия. Тя вероятно е строена от същия майстор 
през 1885 г. 

Илиев, Атанас. Спомени..., с. 223. 

„По-заможните българи вземат някои от тези къщи под наем, а други ги купу- 
ват от притежателите им; но вдовиците, чиито мъжете са убити в послед- 
ната война, всяка с no 4 - 5 малолетни сираци, остават под открито небе без 
да са в състояние да платят наем или купят някоя къща за да се подслонят. 
Градския съвет прибърза и се яви на помощ на тия нещастници. От нямане 
средства прибягна се към правителството за помощ, което не се забави да се 
отзове най-благоприятно, като даде в заем с две години изчакване без лихва на 
Градския Съвет сто хиляди гроша златни, с които в есента се съградиха на две 
места в града на главната улица Чирпан Нова Загора 67 стаи, в които се по- 
местиха и живеят и до днес без да плащат никакъв наем злощастните вдови- 
ци снабдявани от време на време с помощ за прехрана и церове и посещавани 
всекидневно от Градския лекар. Това направи и с турските вдовици, на които 
къщите бяха изгорели, като поправи медресето наречено мюфтийско и Тахта 
Джамия. Тая помощ се видя на Градския съвет недостатъчна към тия вдовици; 
той притече към други още средства за облекчение на положението им. Като 
се имаше предвид че вдовиците, които са имали изгорели дворни ненапланирани 
места не ще могат да наддадат и си купят нови, Градския Съвет в заседанието 
си на 8-й Октомври 1880 г. реши: да се дадат без пари на всека вдовица толкова 
квадратни метра напланирано дворно место, колкото е имала ненапланирано, 
което като се изпълни на време, яви се и правителствен аванс на града за по- 
стройка на къщи от когото им се дадоха на некоя по 25, на некоя по 20и 15 лири, 
с които си построиха малки къщици повечето от тях. За турските вдовици е 
оставена свободна местната ислямска религиозна община да им даде место 
от турските квартали, а от аванса не им е дадено, защото когато се отпусна 
този аванс турците не бяха се още завърнали в града. Между мнозина от града 
ни опълченци неколко души останали живи и здрави се завърнаха в града подир 
свършването на войната. Уморените юнаци с празни ръце се явиха и не намери- 
ха у никого помощта, която им се стоеше. Градский съвет се притече на помощ 
и на тия виновници за свободата ни. Освен гдето държеше неколко души от тях 
на служба в Кметството в заседанието си на 4 март 1881 г. постанови да се 
дадат безплатно по 330 кв. метра непланирано место на неколко опълченци 
на което да можат да си построят къщи за живение, което тоже на време ис- 
пълнено с изключение на ония опълченци, които не се завърнаха в града или не 

лища се ползват до 1886 година. Дава се т. нар. „вдовишки заем”, с по- 
мощта на който се строят малки къщи върху отпуснати безвъзмезд- 
но от общината парцели. Същата социална политика се провежда и 
спрямо турските вдовици“. 

С решение на градския съвет на всеки опълченец е подарен 
парцел от 660 кв. м, върху който той има право да си построи къща. 

Благодарение на съвместните усилия на местната власт и 
на гражданите през следващите години в Стара Загора „издигат 
снага“ едно- и двуетажни къщи, които, въпреки модерните архи- 
тектурни влияния, запазват елементи от възрожденския период. Те 
са по-просторни, по-светли и по-удобни за обитаване. 

В началото, по икономически причини, преобладават едное- 
тажните къщи с две стаи, разделени от коридор и изба под тях. По- 
заможните граждани вдигат двуетажни симетрични къщи, обикно- 
вено без портик. На главната фасада се появява нов архитектурен 
елемент - балконът. Чаршията се изпълва с дюкянчета. Към тяхно- 
то строителство Градският съвет поставя определени изисквания с 
Постановление Ко 6 от 1881 година: да се правят от трите страни с 
каменни, а отгоре - свисоки пожарни стени. Ако се случи да се запа- 
ли някой дюкян, то само той да изгори, а на съседните му огънят да 
не може да принесе никаква вреда. Съграждането на нови домове и 
търговски обекти връща усещането за сигурност на старозагорци. 
Жителите на града се увеличават. 

Статистическият алманах за 1884 година дава следните данни 
за населението в Стара Загора: българи - 12 707, турци - 3177889 (за 
1881 година броят на живущите в града е общо 13 279 души”). В 


са заявили.” (Статистически алманах на Старозагорския департамент за 
1883 година. Пловдив, Областна печатница, 1883, с. 139 - 140) 

886 В началото те са настанени във възстановеното турско училище. (Вж. БИА - 
НБИВ, 9. 19, a. е. 7) 

887 от 4 март 1881 г. 

888 Иванова, Евгения. Старозагорската община - фактор при формирането на но- 
вия градски бит (края на ХХ - началото на ХХ век). - В: Българската община 
и местното самоуправление - възрожденските традиции. София: Нац. сдруже- 
ние на общините в Р България, 2001, с. 141. 

889 Статистически алманах за високосната 1884 година, с. 64. 

890 Статистический календар на Старозагорския департамент за 1882 го- 
дина. Нареден от Старозагорската префектура. София: Книгопечатница Янко С. 
Ковачев, с. 86. 

отделна таблица са посочени и сведения за броя на родените и почи- 
налите в града през 1882 година (393 към 191)891. 


Обществено строителство 


Една от важните характеристики в действията на местната 
власт е грижата за общественото строителство. Само за няколко ме- 
сеца след символичната първа копка по възстановяването на града 
се вдига първата следосвобожденска административна сграда, а до 
1883 година са изградени три важни обществени сгради - на клас- 
ните мъжко??? и девическо? училища“, на градския затвор. Още 
при планирането са определени и най-удобните за основни учили- 
ща места в четирите части на града. Изграждането се забавя поради 
липса на средства. 

След войната няма много подходящи сгради за новосъздадени- 
те органи на управление (областни и градски) и първоначално те са 
„сместени в една стара, неголяма турска къща, останала здрава” 
- Дормушбейовия конак. Общественото строителство се финансира 
със средства, събрани от търга при преразпределението на градски- 
те парцели. Първата новопостроена сграда? е тази на общината. 


891 Статистический календар за 1882..., с. 65. 

892 Сградата на мъжкото класно училище е строена е в периода 1880 - 1882 г., 
според някои изследователи, по проект на Либор Байер. Тя носи белезите на 
едромащабно решена сграда, чиято обемна структура е изпълнена по нов на- 
чин: чрез масивна смесена конструкция със стоманени греди и широки между- 
осия. Наподобява Габровската Априловска гимназия. 

893 Основната композиционна идея на сградата на девическото класно училище 
е симетрията на барока (със силно подчертана ос в централния ризалит на юж- 
ната фасада). Тя е прокарана и във вътрешното пространство чрез симетрична 
двураменна стълба, която води до централния вестибюл. Хоризонталното чле- 
нение на фасадите (рустика и гладки стени) и последователното оформяне на 
прозоречните отвори по различен начин в трите етажа е препратка към ранния 
Ренесанс. Вероятно за прототип е използвана сградата на девическия пансион 
в Одеса - Ришельовския лицей. Някои историци са на мнение, че сградата е про- 
ектирана от Пиетро Монтани. 

894 БИА - НБИВ, ф. 20, а. е. 8, л. 38 - 39. – Правилник за раздаване на пособия за 
градене и поддържане на училища. 

895 Илиев, Атанас. Спомени, с. 220. 

896 На 26.01. (7.02.) 1880 година Старозагорският градски съвет подписва контракт 
с тревненския майстор Боню Драгошинов за построяването на общинската 

Издигната е за няколко месеца през 1880 година в северната част на 
площад „Богориди” от уста Боню, родом от Тревненските колиби и 
ученик на Кольо Фичето. Постройката е двуетажна и в нея се поме- 
щават общинският и околийският съвет, финансовото управление и 
земеделската каса. В нея се прави първото следосвобожденско теа- 
трално представление през 1883 година. 

В своите „Спомени...“ Атанас Илиев, тогава секретар на префек- 
турата в Стара Загора, пише: „На 8 май се взе решение да се построи 
едно здраво градско здание от сумите, които се събраха от продаж- 
ба с наддаване градските изгорели дворни места. То се започна през 
лятото и се свърши наесен. Струваше около 4000 турски лири. Раз- 
положен срещу площад Богориди (сега градска градина „Богориди“), 
то дълго време бе едничката украса на разорения град. В него много 
години се помещаваха префектурното и околийското управление в 
4 стаи, финансовото управление, околийското съдилище, градското 
управление с техническото отделение. Можем да съдим, до какво раз- 
витие стигнаха с време всичките тези служби, като ги виждаме сега 
в отделни обширни здания, а голямото градско здание стана тясно 
дори само за градско управление, което отначало се задоволяваше с 
3 - 4 стаи...“897, 

С оглед обезпечаване дейността на всички действащи институ- 
ции, градският съвет предвижда да се построят жандармски казарми 
и тъмница за поместване на затворниците?8. Постепенно се оформя 


сграда. (Вж. 150 години община Стара Загора, с. 55) Строителството започва 
през месец май и завършва ноември 1880 г. Сградата е в центъра на града. Тя 
е двуетажна, със симетрична композиция и централен южен вход. Изградена 
е на по-висока площадка от нивото на централната алея на парка и към нея 
водят външни каменни стъпала. Фасада ес пластичен детайл - пиластри - меж- 
ду прозоречните отвори. С това си решение сградата показва връзка на създа- 
ващата се архитектура и традицията на Възраждането. Тя е пример на реално 
класическо решение. Централният ризалит, като мощен елемент на фасадното 
решение, е в съотношение 3:2 към страничните плоскости. Пропорцията меж- 
ду двата етажа е също с класическо златно сечение. Архитектурното решение 
ес компактен обем, спокоен лежащ силует и въпреки неголемите си размери 
действа монументално. Опожарена е на 3.01.1945 г. 

897 Илиев, Атанас. Спомени... с. 232. 

898 През 1882 г. е построен новият затвор, които се намира в централната град- 
ска част, в близост до античния форум. В постоянната експозиция на РИМ - 
Стара Загора е показана металната плоча с текст на Акта за построяването на 
тъмниците при управлението на областния управител Нестор Марков и градо- 

централната градска част. В нея са ситуирани новите сгради - об- 
щина, главни училища, тъмница. Масивните обществени постройки 
контрастират с все още многобройните схлупени къщурки в град- 
ските покрайнини. Поставя се началото на пътното строителство. 
Нивелира се улицата Чирпан - Нова Загора. За пръв път се поставя 
улично осветление. 140 фенера прогонват мрака в града, а за тях се 
грижи нарочен служител, назначен от общината. 

Част от набраните средства са използвани за ремонт на град- 
ския водопровод. Построяват се нови квартални чешми и една в HEH- 
търа, пред сградата на общината (Обр. 21), за да се постигне по-ба- 
лансирано разпределение на питейната вода. 

През 1880 година се изкопава специален канал с цел отклоня- 
ване водите при пороите. 

Стопанският живот на града постепенно се възстановява. 

В новопостроените дюкяни на градската чаршия се появяват 
занаятчийски работилници, бакалии, салхани и други магазинчета. 
За оборудването им и осигуряването на оборотен капитал староза- 
горските занаятчии прибягват до услугите на лихвари, най-известен 
сред които е Васил Златев. Инвестират се сериозни средства в по- 
строяването на сградите на общината (1880), затвора и двете главни 
училища: девическо? и мъжко. 

В жилищното строителство се наблюдава приемственост на 
възрожденските традиции и модернизация в интериорното обза- 
веждане. В обществената архитектура се прокрадват външни вли- 
AHHA. 

Паралелно с изпълнението на основната задача - реализация- 
та на новия градоустройствен план, Стара Загора се развива и като 


началника на Стара Загора Стефан Салабашев. 

899 Васил Златев (1827, Габрово - 1902, Стара Загора). За него вж. Димитров, В. 
По странен начин времето е заличило паметта за един от най-богатите и значи- 
ми родове - фамилия Златеви. - В: 100 [Сто] вести. (Габрово), № 57, 12.03.2016. 

900 Водят се спорове за приоритетите в строителството на училищни сгради, но 
поради факта, че в Стара Загора се предвижда създаването на втората девиче- 
ска гимназия в Източна Румелия, се възприема идеята за финансиране на нова 
сградата „за да има Стара Загора Миневрин висок храм за женския пол”. (За дис- 
кусиите подр. вж. Койчева, Величка. Възстановяването на града..., с. 52 и Сто- 
янович, Петър. Известният непознат Иван Стоянович-Аджелето 1862 - 1947. 
София: Сиела, 2012, с. 22) 

културен център в автономната област. Въпреки относително ма- 
лобройното градско население функционират всички държавни и 
общински институции, регламентирани от Органическия устав за 
департаментален център". 


Духовен живот 


В съответствие с приетия от Църковно-народния събор и ут- 
върден от османската власт през 1872 година Екзархийски устав ос- 
новният закон на Източна Румелия в чл. 335 регламентира свобода- 
та на вероизповеданията. В Десета глава се уреждат имуществените 
права и задължения на религиозните общини. Освобождават се от 
данъци не само сградите, в които се извършват различните богослу- 
жения, HO и жилищата на духовниците съгласно чл. 343. Възстановя- 
ва се принадлежността на Стара Загора към диоцеза на Търновската 
епархия. По тази причина, при първата копка при възобновлението 
на града на 23 септември (5 октомври) 1879 година тържественото 
богослужение е отслужено от митрополит Климент. 

За плачевното състояние на градските християнските храмо- 
ве в началото на 1878 година разказва в спомените си Минко Ми- 
нев. „За черквата „Св. Димитър”, съградена в 1958 г., е казано по-горе 
кои части бяха изгорени. Черквата „Св. Николай, съградена в 1834 г. 
- беше изгоряло всичко. Черквата „Св. Богородица", построена в 1838 
г, по средата с дървени диреци (стълбове), с таван от летви и горе 
замазани с вар, без купол, беше изгоряло всичко дървено, но всички зи- 
дове бяха останали здрави и затова през 1881 г. върху същите зидове 
се реставрира изгорялата част, като се направи купол от дървен ма- 
териал. Черквата „Св. Троица, съградена през 1963 2., беше най-мал- 
ката от четирите и беше с купол (кубе) от дървен материал, изма- 
зан с вар. И в тази черква всичко дървено и дъсчено беше изгоряло, а 
освен това турците са искали с топове да съборят зидовете й.” 

Въпреки нищетата и тежката ситуация, местните християни не 
пестят усилия за възстановяването на порутените храмове? 3. 


%1 Статистически отчет на Старозагорский департамент за 1882 г.,с.37- 42. 

902 РИМ - Стара Загора, 6 Сз спф 125 - Спомени на Минко Минев..., с. 182. 

%3 Храмът „Св. Никола” е напълно разрушен и е единственият, съграден на ново 
място след Освобождението. 

Черквата „Св. Димитър” (Обр. 18), най-слабо засегната от разру- 
хата, отваря отново врати за Великденската служба през 1878 годи- 
на204. 

„Понеже наближаваше Великден, големи грижи се полагаха и за 
неотложното поправяне на черквата „Св. Димитър", единствена за- 
пазена донейде. То се знае, от иконостас и олтар - нямаше и помен. 
На оцелелите по дебелите зидове изографисани икони очите бяха на- 
дупчени от куршуми или изкъртени с байонети. Тогавашният турски 
фанатизъм се е проявил и тук с всичката си ярост. Всъщност стър- 
чаха само зидовете на храма. Останалото трябваше да се възста- 
новява. И незабавно се почна трескава работа. Едни носеха вар и пя- 
сък, други - греди и керемиди; |-..| зографи изписваха нови икони. Всеки 
безплатно или срещу скромно възнаграждение усърдно залагаше за 
възобновлението и украсата на черквата. Все пак, докато всичко се 
завърши, трябваше да се намери подходящо здание за временно черку- 
ване и за изпълнение на неотложните треби и тайнства. Без много 
мислене, решено бе за целта да се използва Ески джамия. Надлежно 
осветена от духовенството, тя бе превърната в черква..." 

На 8 ноември 1881 година митрополит Климент освещава въз- 
становената черква „Света Богородица“ (Обр. 19). 

През следващата година, поради непригодността на „Св. Нико- 
ла“, се издига временна „барака храм“. Според Статистическия aJl- 
MaHax B Стара Загора през 1883 година има само две действащи църк- 
ви”, Четири години по-късно се взема решение за построяването 
на нова религиозна сграда в Светиниколската енория. През 1884 г.е 
обновен и четвъртият храм в чертите на града - „Света Троица“. 

Религиозните общества и църкви са отделени и независими от 
държавата ив материално отношение. В чл. 344 на Органическия ус- 


%4 Тошев, Андрей. Цит. съч., с. 103. Същата информация споделя и Атанас Илиев. 
Различно е твърдението на Величка Койчева, че „най-инициативни се показват 
жителите на „Акарджа’. През 1881 г. започва възстановяването на църквата 
„Света Богородица“, в което особено силно се изявява майсторлъкът на тревна- 
лии...“ (Вж. Койчева, Величка. Старозагорски хроники..., с. 262) 

%5 Тошев, Андрей. Цит. chy., с. 103 - 104. 

906 Кънев, Нейчо, Аяров, Иван, Ганева, Невена. Стара Загора... с. 206. 

97 Списък за училищата, учителите, учителките, учениците, ученичките, черквите 
и джамиите в Старозагорский дептартамент през 1883 г. - В: Статистически 
алманах за 1884 г., с. 67. 

тав е отбелязано, че различните вероизповедания са длъжни сами 
да посрещат разходите си. В държавния бюджет не са предвидени 
пари за никакви разходи, свързани с изплащането на възнагражде- 
ния и помощи на църковни служители и общества. 

Въпреки това църквите и религиозните общества не са по-бе- 
дни от тези в Княжеството благодарение на събраните с помощта 
на населението средства. В Стара Загора, Панагюрище, Стрелча и на 
други места с волни пожертвувания са възстановени опожарените 
църкви. 

Християнски храмове в Стара Загора стават свидетели на до- 
брите и лошите, на величавите и трагичните моменти в живота на 
града през разглеждания период. В първите следосвобожденски го- 
дини възобновяването им отново обединява усилията на местните 
българи, които не жалят сили за възстановяването на сакралните 
места на вярата. 

През 1881 година Светият Синод взема решение за изпълнение 
на постановлението на събора (1871) за обособяване на самостоя- 
телна Старозагорска епархия, която трябва да включва части от Пло- 
вдивска, Търновска, Сливенска и Одринска епархия, HO нее призната 
от тогавашното правителство. Поради това дълго време е управля- 
вана от изпратения от екзарх Йосиф, архимандрит Максим, впослед- 
ствие Скопски и Пловдивски митрополит. 

Архиерейски наместник на Ст.-Загорската духовна околия „е 
иконом Стефан Петков непрекъснато до учредяването на св.-та Ст.- 
Загорска епархия през 1888 година...””. 


Здравеопазване 


Наред с изграждането на административните структури, обра- 
зователната, съдебната и другите системи, в Източна Румелия се по- 
лагат основите на здравеопазването. То се формира на основата на 
Закон за устройството на санитарната част от 1880 година. Грижата 


%8 Карадаков, Ангел. Очерк за личността и живота на Пловдивския митрополит 
Максим. 16.05.202. [онлайн]. - В: Добролюбие [православен сайт]. ISSN:2683- 
054Х. Достъпно от: https://dobrotoliubie.com/2020/05/16/ [посетен 29.06.2022]. 

909 H-B, П. Ст. Живот и дейност на иконом Стефан Петков, бивш учител и свеще- 
ник в гр. Стара Загора. Стара Загора: Светлина, 1924, с. 16. 

за здравето се ръководи от Санитарен съвет. Осъществява се чрез ра- 
ботата на областните лекари, подпомагани от фелдшери. Болнично- 
то дело се предоставя на мрежата от благотворителни организации 
„Свети Пантелеймон“, субсидирани от правителството”!. Санитаро- 
хигиенното състояние на Стара Загора след войната не отговаря на 
никакви изисквания по отношение на жилищно-комуналната хиги- 
ена. Оскъден е броят на лекарите и аптекарите. През 1879 година 
се създава Благотворителното дружество „Свети Пантелеймон” в 
столицата на Източна Румелия - Пловдив, което си поставя задача 
да организира населението за създаване на болнични заведения и 
поддържането им. 

В Стара Загора също се изгражда клон с председател д-р Тодор 
Стоянович?!", който събира средства за изграждане на болница. Със 
Заповед Ко 547/22.02.1880 г. на старозагорския префект се забраня- 
ва свободната продажба на отровни вещества, освен в аптеките сре- 
щу рецепта?!2. 

Градският съвет на своя редовна сесия на 21 септември 1881 го- 
дина решава: „Да се построи департаментална болница и то в окол- 
ностите на тукашната военна казарма”. Тя е открита на 3 юни 
1883 година и има само 15 легла. Отначало е собственост на старо- 
загорския клон на Филантропското дружество „Св. Пантелеймон”“. 


210 Николова, Веска. Законодателни основи на българското здравеопазване (1878 
- 2000). - В: Освобождението на България и първи стъпки в общественото здра- 
веопазване. Доклади от национална научна конференция с международно учас- 
тие. София: Изд. НЦООЗ, 2007, с. 71. 

21 Тодор Иванов Стоянович (1844, Стара Загора - 1894, Казанлък), доктор по 
медицина, произхожда от видна старозагорска фамилия. Преди и след Руско- 
турската война е градски лекар в Стара Загора. Член на Старозагорския окръ- 
жен съвет. Народен представител в Областното Румелийско и в Третото Велико 
народно събрание (1886 - 87). Активен в дейността си на лекар, учен, преводач, 
общественик. Когато започва да пише в списание „Знание“ е 40-годишен. Допи- 
сник еи на вестниците „България“ и „Век“. Погребан е в двора на Девическия 
метох в Казанлък. (Вж. Стоянович, Петър. Известният непознат: Иван Стояно- 
вич..., с. 20 - 27) 

912 150 години община Стара Загора, с. 56. 

713 Статистически алманах на Старозагорския департамент за 1883 годи- 
на, П. Пловдив: Областна печатница, 1883, с. 84. 

211 Маринова, Юлиана, Табаков, Г, Павлова, Илиана. Фактори за създаване и раз- 
витие на гражданска болница в Стара Загора. - В: Асклепий. Международно спи- 
сание на история и философия на медицината, г. 8, № 1, 2013, 

Ръководи се от д-р Тодор Стоянович. До 1888 година е на общинско 
подчинение, след което е регистрирана като държавна. 

При основаването на болницата руският гражданин Хранов по- 
дарява на местния клон на дружеството „Св. Пантелеймон“ дворно 
място и дюкян, където по-късно е построена втората амбулатория в 
града?"°. 

От 1881 година в Стара Загора се установява д-р Кирил Вазов”, 
който е едновременно градски и околийски лекар. 

Здравното дело е в центъра на вниманието на Главния староза- 
горски съвет, което е видно от решенията, взети на септемврийската 
му сесия през 1883 година. Предвижда се кредит от 300 турски лири 
за поддържане на 5 души департаментални фелдшери””. 

От отчета на Старозагорския департамент за 1883 година става 
ясно, че се отпускат средства за лекарства на бедните като допълни- 
телна помощ на подвижните аптеки (1500 гр. )?!8. Загрижен за подо- 
бряване условията на живот на населението, д-р Стоянович подгот- 
вя и публикува статия?! за хигиенните условия, с които трябва да 
се съобразяват българските къщи (по-ниска влажност, проветрение, 
добро осветление, отстояние от животински и растителни отпадъ- 


ци). 
Образование 


В Източна Румелия се полагат целенасочени грижи за матери- 
алното осигуряване на учебното дело. Чл. 347 на Органическия устав 
регламентира разноските по градежа и поддържането на първона- 
чалните и второстепенните училища да са за сметка на религиозни- 
те общности. 

В друга разпоредба се декларира готовността на областното 


915 100 [Сто] години Старозагорска болница. Съставител: Моньо Петков. Стара 
Загора: ПОБ, 1983, с. 39. 

916 С български дух и европейска мисъл. | Състав. Евгения И. Иванова и др.|- [В. 
Търново]: [Абагар], 2018, с. 28 - 29. 

217 Решение 11 - В: Статистически алманах на Старозагорски департамент за 
1884 високосна година, г. Ш. Стара Загора: Знание, 1884. с. 88. 

918 Статистически алманах за 1883 2., с. 52.173. 

919 Стоянович, Т. Къщата на наший селянин. - В: Статистически алманах за 1883 
2, с. 167 - 173. 

правителство да подпомага материално училищата, учителите и 
учениците (чл. 64). На базата на тези разпоредби през септември 
1879 година са приети „Временни правила за началното обучение в 
Източна Румелия“, които уреждат обществените отношения в сфера- 
та на образованието до края на 1880 година. 

На 4 декември с. г. Областното събрание приема Закон за начал- 
ното учение в Източна Румелия, с който се въвежда задължително и 
безплатно начално обучение в продължение на 6 години. Завърши- 
лите началната училищна степен, разделена на два курса от по4и 2 
години, могат да продължат образованието си в граждански учили- 
ща с 4-годишен срок на обучение. 

През 1882 година е издаден Правилник за строеж на началните 
училища, с който се регламентират изискванията, на които трябва 
да отговаря училищната постройка. 

Огромен проблем пред образованието през източнорумелий- 
ския период е напускането на най-добрите учители, които заемат HO- 
восъздадените административни служби срещу по-добро заплаща- 
не. На тяхно място идват други, които едва могат да четат и пишат, и 
те поемат децата в първоначалните училища. „Време е да се поправи 
една от големите грешки по народното ни образование; време е, каз- 
вам, да се открият, час по-скоро, педагогически училища из областта 
ни. Кат имам предвид добрата воля на Дирекцията на Народното 
Просвещение, надявам се, че тя не ще пропусне случая да открие и Ha- 
реди, поне началото на идущата учебна год[ина], две такива необ- 
ходими заведения, а по-после в[ъв] всеки окръг по едно; защото, ако 
има нужда въпиюща, ако има в що най-вече да се подпомогне и улесни 
неразвитото ни население, за по-бързото му напредвание - то е, да 
му се приготви и даде истинен, опитен и способен народен учител! 

Вторият проблем, пред който са изправени старозагорци освен 
липсата на достатъчно подготвени учители, е непригодната матери- 
ална база. 

Пораженията, нанесени от пожара след Старозагорския бой 
върху школските сгради, карат местните жители да търсят изход от 
трудната ситуация и те превръщат някои от оцелелите дюкяни във 


920 Козаров, Александър. Науката и възпитанието. - В: Статистически алманах 
за 1883 г., с. 124. 

временни училища. 

Учебните занятия през 1879 - 1880 година се провеждат в по- 
мещения, пригодени временно за осъществяване на учебен процес. 

Успоредно с дейностите по възстановяването на града, които 
обединяват усилията на старозагорци в съзидателни инициативи, 
протичат политическите процеси, които ги разединяват. И тук, как- 
то в цяла Източна Румелия, двете основни политически тенденции 
разделят гражданите на консерватори (русофили) и либерали”. 

Важните каузи по националнозначими въпроси обаче получа- 
ват подкрепа от личности с различни политически възгледи. На 24 
октомври 1880 година специална комисия на Областното събрание 
под председателството на д-р Г. Янкулов разглежда „Законопроект 
за забранение на робството в Източна Румелия”, внесен от 13 народ- 
ни представители, сред които са Димитър Наумов, д-р Георги Хака- 
нов, Иван Салабашев???. Тя одобрява забраната на робството и го ON- 
ределя като „голямо петно на свободолюбивите начала, на които се 
основава нашето настоящо управление”. 

Покупко-продажбата на хора е окачествена като „една от най- 
гнусните търговии”?3. 

В Стара Загора водач на Народната партия е Димитър Наумов. 
Той ратува за покровителствена политика на държавата спрямо про- 
мишлеността и селското стопанство. Негови привърженици са д-р 
Хаканов, Коста Жеков, Минко Минев, Атанас Илиев, Георги Кюмю- 
рев. Либерални водачи в областта са Иван Салабашев, д-р Стояно- 
вич??*, Георги Бенев, д-р Начо Планински. Сред местните лидери на 
втората партия, наречена по-късно казионна, са Стефан Салабашев, 


271 Куманов, Милен. Политически партии, организации и движения в Бълга- 
рия и техните лидери 1879 - 1949. Кратък исторически справочник. |онлайн|. 
2009. - В: Електронна библиотека по архивистика и документалистика. Раздел: 
Книги. Достъпно от: https://electronic-library.org/books/Book 0018.html |пре- 
гледан 02.07.2022]; Стоянович, П. Известният непознат... с. 22. 

922 Колев. Валери. Краят на „турското робство“ в следосвобожденска България. - 
В: Анамнеза, г. Ш, 2008, № 2, с. 85 - 111. 

923 ЦДА, ф. 20K, оп. 1, а. е. 49, л. 9. 

924 През лятото на 1882 година Алеко Богориди прави обиколка из Източна Pyme- 
лия, като на 20 август е посрещнат с тържествени арки в Ст. Загора и отсяда в 
къщата на Тодор Стоянович. Следва тържествена вечеря, на която се държаха 
наздравици, от които онази на д-р Т|одор| Стоянович, казана на френски, най- 
много се хареса на Главния управител. Илиев, Атанас. Спомени... с. 243. 

Георги Коларов и Пенчо Славов. 

Политическите противоречия между двете партии се проявяват 
най-напред в Областното събрание при обсъждането на законодател- 
ството. На местно ниво борбата и конфликтите са свързани с пробле- 
мите около възстановяването на Стара Загора. Особено ожесточени 
спорове се водят около строителството на училищните сгради. 

Представителите на двете политически формации имат раз- 
лични виждания за приоритетите в образованието. Наумов и при- 
вържениците му настояват да се построят първо сгради за главните 
училища - мъжко и девическо, докато местните либерали около д-р 
Тодор Стоянович считат, че трябва да се започне с построяването 
на начални училища. Главният съвет взема решение да се подкрепи 
идеята на кръга около Народната партия. 

Областната девическа гимназия? отворя врати през месец 
септември 1881 година с 4 класа със 128 ученички, от които през го- 
дината напускат 8. Преподават шест души: Анастасия Тошева? (уп- 
равителка), Васил Золотов, Стефан Костов, Атанас Макаков, Йозеф 
Круис и Йозеф Жир??”. Учебната година започва на 6 септември, „но 
понеже новото здание назначено за Гимназията не беше още доис- 
карано, то се поместихме пак в близната турска къща, где-го и ми- 
налата година бехме, а после на 16-й Септемврий влезохме в новото 
здание“. То е оборудвано със сто удобни училищни стола, направе- 
ни по новата система. 


%25 Втората в границите на Източна Румелия след Пловдивската, създадена през 
1880 г. 

926 Анастасия Тошева (1837, Стара Загора - 1919, Стара Загора) първоначално 
учи в родния си град, а след това в Калоферския манастир. Тя е първата бъл- 
гарска девойка, изпратена с благотворителни средства да учи в Одеса, къде- 
то завършва педагогическия институт. Развива активна обществена дейност 
- държи сказки, организира женски дружества в Стара Загора и в Габрово. След 
Освобождението се завръща в родния си град и ръководи новооткритата деви- 
ческа гимназия и пансиона към нея. Превежда книги от руски и френски езици 
на български. Намира вечен покой през февруари 1919 г. (Обр. 6). (Подр. вж. 
Тошева, Анастасия. Автобиография...) 

927 За чешките учители в Стара Загора вж. Земан, Павел. Чешките учители в Из- 
точна Румелия и техният принос за учебното дело след Освобождението. - В: 
Пловдивски университет „Паисий Хилендарски“. Научни трудове. Т. 50, кн. 1, СБ. 
В, 2012 - Филология, с. 599. 

928 Пръв годишен отчет на Областната девическа гимназия в Стара Загора 
за учебната 1883/83 година. Пловдив: Областна печатница, 1883. 

За да могат девойки от другите градове да се ползват от 06- 
ластната девическа гимназия в Стара Загора, се предвижда създа- 
ването на пансион. В началото, „понеже градът е разорен, то беше 
твърде мъчно да се намери такова помещение, което да отговаря на 
назначението си да бъде пансион, за това първата година не можа да 
се отвори“?2. Към училището има създадена учителска библиотека, 
съдържаща 71 съчинения в 80 тома?3°. 

В Статистическия календар на Старозагорския департамент за 
1882 година се описва състоянието на училищата: за Стара Загора 
са посочени 4 мъжки и 4 девически - български, и 5 мъжки и 1 деви- 
ческо - турски. За броя на българските учениците са посочени след- 
ните числа: 939 момчета и 837 момичета?31, като данните показват 
относителното изравняване на възможностите за образование на 
двата пола. 

Направено е интересно сравнение за броя на училищата в Кня- 
жество България и Източна Румелия. В Княжеството има 1083 пър- 
воначални училища, 1378 учители и учителки, 56 854 ученици, а на 
територията на автономната област - 745 училища, 1108 учители и 
50 311 ученици. 

Населението на втората е половин милион, а на първата - един 
и половина, следователно, общото образование е „три пъти повече 
разпространено отсам Балкана, колкото отвъд“?3?. 

През 1883 година броят на училища в града е 11 (6 български, 
4 турски и 1 еврейско), като в тях се обучават 1200 момчета и 767 
момичета?33 (наблюдава се ръст на учениците). 

Според действащите в Източна Румелия нормативни актове 
структурата на образователната система обхваща три нива на обу- 
чение. Както отбелязва Пламен Радев в „История на българското 


929 Пръв годишен отчет на Областната девическа гимназия, с. 7. 

930 Пръв годишен отчет на Областната девическа гимназия, с. 42 - 43. 

331 Срещу 160 момчета и 40 момичета в турските училища. (Вж. Статистика на със- 
тоянието на училищата и богоугодните заведения на народностите: българска 
и турска в Старо-Загорский департамент. - В: Статистически календар за 
1882 г., с. 156) 

33? Пак там. 

933 Списък за училищата, учителите, учителките, учениците, ученичките, черкви- 
те и джамиите в Старозагорский департамент през 1883 г. - В: Статистиче- 
ски алманах за 1884, с. 67. 

образование“, първостепенните начални училища са с четириго- 


дишен курс на обучение, второстепенните - с тригодишен, а т. нар. 
граждански училища са четиригодишни, но съдържат и двугодиш- 
ния курс на второстепенните училища. 

И в Източна Румелия, както ив Княжество България основен 
проблем е липсата на подготвени учителски кадри. Според Закона 
за началното учение всички учители трябва да притежават свиде- 
телство за учителска правоспособност. В периода от 1881 до 1885 го- 
дина ежегодно се провеждат педагогически курсове, предназначени 
специално за началните учители, които получават свидетелство за 
правоспособност, след като положат изпит. 

През 1881 година към Мъжкото училище се създава друже- 
ство „Длъжност”, което още същата година с участието на учителите 
представя пиесите „Сиромах Станчо” и „Райна Княгиня”, а през 1882 
година - „Михалаки чорбаджи”. На следващата година? Ученолюби- 
вото дружество, чиято цел е да разпространява знания чрез сказки 
и театрални представления?*, подготвя пиесата „Иванку, убиецът на 
Асеня”?37. Декорът, костюмите и реквизитът са изработени от Атанас 
Гюдженов”, баща на художника Димитър Гюдженов. В представле- 
нието вземат участие и две жени. Събитието е описано от Минко My- 
нев?39, един от актьорите". 

На едно от предколедните представления присъства и Иван Ва- 
зов, „който беше дошъл по празниците на гости при брат си. Драма- 
та се изигра много добре. Иван Вазов остана възхитен и след като се 
върна в Пловдив, написа една много ласкава дописка за любителите 
актьори и за „Ученолюбивото дружество“. Градският съвет пре- 


34 Радев, Пламен. История на българското образование. Пловдив, 2002, с. 187 - 188. 

935 1883 г. 

336 Кънев, Нейчо, Аяров, Иван, Ганева, Невена. Стара Загора... с. 66. 

337 „Иванку, убиецьт на Асеня” - българска възрожденска историческа драма, 

създадена от Васил Друмев. 

Атанас Гюдженов (1847, Пазарджик - 1936, Стара Загора) - български худож- 

ник иконописец, баща на именития художник Димитър Гюдженов. (За него вж. 

Василев, Асен. Български възрожденски майстори: живописци, резбари, строи- 

тели. София: Наука и изкуство, 1965, с. 600 - 603) 

939 Минев, Минко. Спомени..., с. 242 - 246. 

%0 Койчева, Величка. Стара Загора след Освобождението в спомените на Минко 
Минев. - В: Известия на държавните архиви, 36, София, 1978, с. 305 - 307. 

%1 Цит. от: Койчева, Величка. На театър в Стара Загора през... 1883 г. - В: Староза- 

доставя салона за представлението. Залата е пълна, има и правосто- 
ящи.242 Ръководеният от учителя по пеене Мървик? оркестър свири 
по време на антракта?“. Изпълнителите на пиеси възпламеняват въ- 
ображението на зрителите, които стават съпричастни към идеите за 
граждански свободи и за политическа независимост. 

В първите години след Освобождението българските театрал- 
ни представления продължават да бъдат любителски, обвързани с 
училищната дейност, запазват тематиката от времето преди Руско- 
турската война, но се радват на зрителски интерес. 

През 1883 година се откриват Акарджанското и Светиниколско- 
то начални училища, а Мъжкото класно училище се сдобива с нова 
сграда%%. Въпреки полаганите усилия от страна на местната власт за 
регулиране и подобряване на образованието, в пресата се появяват 
негативни коментари. 

„Немарливостта, с която кметството ни се е обръщало и обръ- 
ща към основните ни учители и училища, достига върха си: от лан- 
ската си заплата учителите и учителките дирят още четириме- 
сечни, а от тази година петмесечни заплати [...] Повечето от тези 
мъченици [...] свиват рамене пред вересиджиите дюкянджии и им CAY- 
шат псувните и оскърбителните думи..." 

Тази симптоматика показва негативите на училищните дела и 
положението на част от учителското съсловие, ощетено финансово 
от нередовно заплащане, но има и положителни отзиви за работата 
му. 

През 1885 година на страниците на вестник „Марица“ се поя- 
вява съобщение, че „по инициатива на основните учители в Стара 
Загора за пръв път учебната година завършва с тържествен акт”. 

Важна роля за развитието на просветното дело в областта имат 
учителските събори, за които през 1881 година са изработени специ- 
ални наставления”. Те стават ръководства за ежегодно организира- 


горски хроники отпреди и след Освобождението. Стара Загора, 2012, с. 285. 
%2 Подр. Южна България. № 17, 28.04.1884. 
%3 Земан, Павел. Цит. съч., с. 599. 
94 Янкова, Иванка. Цит. chy., с. 90; 
%5 150 години община Стара Загора, с. 59. 
916 Марица, № 612, 24.05.1884, с. 1 - 3. 
%7 Марица, № 733, 23.07.1885. 
%8 Марица, № 276, 10.04.1881; Сборник от закони, правилници и наредби..., с. 115 - 117. 

ните сбирки на учителите. На тях се обсъждат учебните програми и 
използваните учебници, положението на учителите, мерки за дис- 
циплина и привличане на неучащи деца в образователния процес. 
На събора в Стара Загора, проведен през 1882 година, се взема реше- 
ние за премахване на телесните наказания за учениците”. 

Независимо от опитите за регулиране на взаимоотношенията 
между учители и ученици конфликти има. На страниците на област- 
ния вестник се появява дописка срещу методите на учителя Байда- 
нов, който се отнася грубо с учениците, злоупотребява с училищните 
пари и раболепничи. „Ние гледаме на 2-H Байданов като на учител в 
две видни учебни заведения, за да разбере и той, че бездарността е 
бездарност. Тази община като останала мъртва и преди при подобни 
случаи, и сега, когато се строши вратата на учителската стая, къ- 
дето има книги и дневници, е слаба да защити Байданов. [...] Вярваме, 
че общината и Народното просвещение ще различат най-сетне учи- 
лището от бунището.“350 

Конкретните измерения на политиката на източнорумелий- 
ските държавници по отношение на материалното осигуряване на 
учебното дело се изразяват в следното: 

- създава се нормативна уредба, която действа на цялата тери- 
тория на Областта; 

- съхранява се възрожденската традиция материалната из- 
дръжка на учебното дело да бъде изцяло ангажимент на съответни- 
те общини; 

- правителството на Източна Румелия ежегодно предвижда в 
бюджета си средства за осигуряване на финансова помощ на общи- 
ните за построяването на нови училища и за изплащане на учител- 
ските заплати. 

Чрез тези мерки се предвижда осъществяване на политическо- 
то намерение, отразено в чл. 64 на Органическия устав, за подпома- 
гане на учебното дело. Възнагражденията на учителите в Източна 
Румелия се определят по установените през 1880 година разреди, 
които зависят от образователния ценз. 

За да се решат битовите проблеми, на учителите се осигуряват 


99 Марица, № 381, 27.04.1882. 
35° Марица, № 629, 6.07.1884, с. 6. 

или жилища и отопление, или допълнителни средства. Те са освобо- 
дени от данъци върху доходите си и други „повинности“, предвидено 
е планомерно увеличение на заплатите с нарастването на учител- 
ския стаж и финансово осигуряване в случай на заболяване, регла- 
ментира се пенсионното осигуряване на учителите. 


Печатни издания, периодика, автори 


Независимо от факта, че Източна Румелия е автономна част от 
Османската империя, в нея прави впечатление едно явление - сво- 
бодата на печата е на ниво, каквото има в независимите държави с 
демократично управление. 

Областта е аграрна, а Стара Загора е в плодородна Тракия - 
това са два аргумента, които обуславят появата на първия местен 
вестник, носещ името „Земеделец“. Трябва да се отчете и амбиция- 
та на неговия издател - Димитър Наумов, който прегръща идеята 
за модерно земеделие и я превръща в своя кауза. Младият агроном 
изпитва удовлетворение, когато разработената от него програма за 
селскостопанско училище се реализира в откриването на Земедел- 
ското училище в Садово (1883). Паралелно с разнопосочната си дей- 
ност като депутат, общински съветник и председател на съда Дими- 
тър Наумов продължава да търси възможност за осъществяване на 
младежката си мечта - да допринесе за извеждането на българското 
земеделие от примитивното му състояние на европейско равнище. 
Наясно е с проблема и усилията, необходими за решаването му, но 
първата стъпка в желаната посока намира с издаването на специа- 
лизиран вестник. Така на 1 февруари 1883 година излиза първият 
брой Ha „Земеделец” с подзаглавие „вестник за земеделие въобще, 
народна икономия и самоуправа”. Неговата поява бележи раждането 
на първото периодично издание за селскостопанска просвета у нас 
след Освобождението. Макар обявен като вестник по характера си, 
„Земеделец” представлява списание, чиято периодичност е 3 броя на 
месец. 

Димитър Наумов, като издател и редактор, сериозно е обмис- 
лил облика и задачите му. Въпреки липсата на опит в това направле- 
ние той постига целта си: публикуваните достъпно написани статии 
да покажат на земеделския стопанин конкретните пътища към едно 


221 


по-модерно и доходоносно земеделие. Преглед на някои основни 
статии показват това намерение: „Лошите страни на нашето земеде- 
лие”, „Кое е по-добро: ралото или плугът”, „Нещо за тора”, „Машината 
жетварка, какво представлява", „Скотовъдството у Hac’, „Видове земи 
и как да ги подобрим” ит. н. 

Наумов отделя широко място на страниците на вестника за 
връзките между селското стопанство, индустрията и културата. „На- 
род - отбелязва той - който се именува само със земеделие без индус- 
трия, прилича на човек с един крак и една ръка”. В тази логика са 
поместени и други публикации, третиращи връзките между селско- 
то стопанство, търговията, транспорта, града и селото. 

От историографска гледна точка днес вестник „Земеделец” 
е един автентичен и първокласен източник за развитието на сел- 
скостопанската ни култура в един етап от историята й. През 80-те 
години на XIX век той е реализираната идея на Димитър Наумов - 
един модерно мислещ агроном и общественик, който мечтае чрез 
познание и опит да бъде посредник между науката и обикновения 
земеделски стопанин, да вложи свой принос в основите на модер- 
ното българско земеделие. Чрез организирания образцов чифлик в 
с. Горно Ботево, собственост на дядо му по майчина линия, показва 
нагледно как трябва да се работи, за да стане българското земеделие 
доходно. 

На вестника сътрудничат Атанас Илиев, Атанас Макаков и др. 
След смъртта на Димитър Наумов редакторската работа се поема от 
брат му Паун, до унищожаването на печатницата при пожар??. Като 
печатар работи Добри Хрисандов??3, един от бъдещите книжари в 
Стара Загора. 

Една година по-късно започва да излиза „Знание”?“ - списание 
за наука и литература, списвано от Александър Козаров?° - редактор, 


91 Земеделец. Ст. Загора, № 2, 1883. 

952 Кънев, Нейчо, Иван Аяров, Невена Ганева. Стара Загора 1878 - 1945, с. 164. 

953 Пак там. 

954 Койчева, Величка. Списание „Знание“ в културното развитие на Източна Pyme- 
лия. - В: Известия на музеите в Югоизточна България. Т. 6, Пловдив, Изд. Хрис- 
то Г. Данов, 1983, с. 63 - 72. 

5 Александър Козаров (1856/1857, Сливен - 1933, Варна/София?) идва в Стара 
Загора през 1880 г. по покана и с последвало назначение за директор на Старо- 
загорските класни и основни общински училища. От учебната 1882/83 година 


9 

и Христо Л. Ваклидов?? и д-р Тодор Ив. Стоянович - съредактори. 

Двете издания взаимно се допълват, макар на пръв поглед да 
изглеждат различни. Те преследват една и съща цел: да дадат на 
своите читатели знания: едното - специализирани, а другото - уни- 
версални. „Земеделец”?”? ратува за икономическото изграждане на 
младата държава чрез модерно, механизирано земеделие и модерна 
индустрия (включително чрез силата на рекламата на нови маши- 
ни). Старае се да даде на българина знания в тази строго определена 
насока, а „Знание” работи за културното извисяване на нацията, като 
предлага на своите читатели разширяване на кръгозора в най-ши- 
рок аспект. След Освобождението това?” е първото старозагорско и 
извънстолично (не само в пределите на Източна Румелия) списание 
от този род, с така ясно определена задача чрез самото заглавие и 
чрез мотото: „Знанието е сила”? . 

В програмата се доизясняват целите на изданието: „Понастоя- 
щем науката - знанието е най-необходимото средство, най-насъщни- 
ят цяр за по-бързото издигане на народа ни в умствено, в просветно 
отношение" „Движейки се от подобни чувства - споделят редакто- 
рите, - съставихме едно книжовно дружество, на което главна цел 
е да издава едно популярно, народно списание „Знание’, както и разни 
народополезни книжки, с твърде умерена цена”. 

Списанието излиза веднъж на две седмици. Неговата първа 
книжка е от 15 април 1884, а последната (28-ма) - от 21 юли 1885 


е преподавател в Областната девическа гимназия - Стара Загора и остава тук 
до края на учебната 1886 - 87 година. След това няколко години работи във 
Варна и София и от 15 март 1890 г. до май 1892 г. отново е в Стара Загора като 
училищен инспектор. Преди Съединението, три години е член на Старозагор- 
ския окръжен съвет. 

356 Христо Ваклидов (1841, Казанлък - 1891, Стара Загора), с псевдоним Чер- 
новеждов, е учител, преводач и читалищен деец преди Освобождението. Заема 
различни административни длъжности след 1877 г., включително и окръжен 
управител на Стара Загора. Той единствен от тримата издатели на списание 
„Знание“ учи печатарство в Одрин и Цариград. Издава редица авторски и пре- 
водни книги. Занимава се по-продължително време с журналистика. 

957 Земеделец. Вестник за земеделието въобще. Народната економия и самоупра- 
ва. (Стара Загора), г. I, № 1, 1.02.1883. 

958 Знание. Списание за наука и литература. (Стара Загора), г. I, № 1, 15.04.1884. 

°° Коняров, Константин. Градът на поетите. Принос към литературната исто- 
рия на Стара Загора. София: Труд, 2007, с. 20. 

960 Цит съч., с. 21. 

година. От първата годишнина излизат 24 книжки, а от втората - 4. 
То спира внезапно въпреки надеждите, че има осигурено бъдеще. 
Двете съдържат общо 448 страници. Публикувани са 170 материала, 
много от които са необичайно големи. Те продължават от книжка в 
книжка. Редакцията се старае на челно място във всяка от тях да има 
стихотворение. 

В обявеното съдържание публикациите са групирани тематич- 
но: поезия; повести, разкази и приказки; литература; домакинство, 
земеделие, индустрия и търговия; обществен живот; природни на- 
уки; медицина и хигиена; народна просвета и възпитание; полити- 
ческа икономия; музика; народни песни; рецензии и библиография. 
Отпечатаните статии са разнообразни - с образователна и практиче- 
ска насоченост. 

Списанието е дело на 9 души - трима редактори (според тога- 
вашните разбирания - един редактор и двама съредактори) и шести- 
ма близки на редакцията сътрудници. Въпреки краткото си същест- 
вуване „Знание“ оставя следа в културния живот на Стара Загора с 
разнородната информация, която публикува - от художествените 
творби до прагматични напътствия, свързани с домакинството и хи- 
гиената. 

„Земеделец“ и „Знание“ поставят началото на местния перио- 
дичен печат. 

На четвъртата си редовна сесия на 1 март 1882 година Старо- 
загорският главен съвет взема решение: „да се състави департамен- 
тална библиотека и да се покупят книги, най-първо таквизи, от кои- 
то може да се научи като как Главният съвет и Окръжните комисии 
във Франция водят своите dena". 

След Освобождението читалищата се възстановяват трудно. 
Наличието на свобода и възможности за различни обществени ини- 
циативи ограничават техните функции. Организацията и контролът 
на училищата се поема от държавата. Появяват се нови средства за 
културна комуникация - периодичен печат, библиотеки и др. Него- 
лемите финансови възможности на старозагорци, които са ангажи- 
рани със строителни дейности, също са пречка за възстановяването 


%1 Статистически алманах за 1883 година..., с. 85. Въпреки взетото решение, 
библиотеката е открита през 1895 г. 

на читалищната дейност през източнорумелийсия период. 

Петър Иванов, подобно на Атанас Илиев, Георги Бенев? n др., 
напуска учителството и влиза в ново амплоа - на държавен чинов- 
ник, но продължава да твори. През 1884 година излиза „Апостоли 
на свободата” - драма в три действия със сюжет от Старозагорското 
въстание (1875), отпечатана в Пловдив. През същата година са пуб- 
ликувани и мемоарите му под заглавие „Възпоминания от разбър- 
каните времена”?“. В тях той описва своите първи впечатления след 
завръщането си в опожарена Стара Загора. 

През 1885 година в Сливен са отпечатани спомените на доайе- 
на на светското образование в града със заглавие „Черти из живота 
и записки на Ананас Иванов, бивший учител в Стара Загора“. Те са 
разказ за перипетиите, пред които е изправено училищното дело в 
града през Възраждането. 

С издаването на спомените на Петър Иванов и Атанас Иванов се 
поставя началото на старозагорската мемоаристика*°5. 

Интересни данни за периода и информация за дейността на 
градския съвет се съдържат в издадените три Статистически кален- 
дара за 1882257, 1883 и 1884 година. 

В първия е включена обзорната статия „Исторически бележки 
за града Стара Загора”, според която това „е главний град на Старо- 


%2 Иванов, Петър. Апостоли на свободата. Пловдив, 1884. 

%3 Георги Бенев е преводач на книгата Българското княжество от д-р Константин 
Иречек Пловдив, книгопечатница на Янко С. Ковачев, 1878. 86 с.| 

%4 Иванов, Петър. Възпоминания от разбърканите времена. Пловдив: Напредък, 
1884. 

%5 Иванов, Атанас. Черти из живота и записки на Ананас Иванов, бивший учител 
в Стара Загора. Сливен, 1885. 

966 Безспорно към написаното трябва да се подхожда критично. „Цялостната Kap- 
тина, която възрожденските мемоари изграждат у по-късните читатели, се 
оказва доста едностранчива. Реалният бит на хората от епохата остава на 
заден план... Всяка нация гради своя митология, която се опира на някакви при- 
вилегировани епохи, събития и герои, поставя определени акценти и „забравя” 
или поставя на заден план други страни от живота по същото време...” (Вж. 
подр. Аретов, Николай. Издателската съдба на възрожденските мемоари. - В: 
История на книгата - начин на живот. | Сборник в чест на проф. д.ф.н. Ани Гер- 
rosa. Съст. Кр. Даскалова|. София: ЛИК, 2002, с. 182 - 198. ISBN: 9546075868) 

%7 Вазов, Иван. Статистический календар на Старозагорский департамент за 1882 
T., нареден от Старозагорската префектура. (отзив) - В: Народен глас (Пловдив), 
№ 265, 13.02.1882, с. 3. 

загорский окръг; Южна България (Източна Румелия), който се „на- 
ричал в старо время Берреа, Веррея и Боруйя - е един от най-стари- 
те градища в Тракия. Крепостта, на която още стоят развалините, 
многобройните надписи на старогръцки язик, хубавите остатъци 
от мраморни статуи на Аполона и др., - всичко това свидетелству- 
ва, че този град е бил културен и забележителен твърде отдавна“%%%, 

Това е първият опит на Атанас Илиев в популярен стил да се 
разкаже историята на Стара Загора от древността до възстановява- 
нето на града на 23 септември/5 октомври 1879 година. 

Вторият Статистически алманах на Старозагорский департа- 
мент от 1883 година съдържа данни за броя на населението на гра- 
да, в който живеят 13 632 души и за етническия му състав (българи 
- 10 925, турци - 2485 и цигани - 222). Има сведения за родени- 
те (мъже - 222, жени - 236), починалите (мъже - 182; жени - 263) 
и сватбите (107) през 1881 година”? без да се посочва етническата 
принадлежност на лицата. 

Любопитна е информацията за градските училища в Стара За- 
гора през 1882 година (1 средно и 7 първоначални), като в забележка 
е отбелязано, че 6-те първоначални училища са в непригодни „вехти 
и неудобни помещения, взети под наем“. 

Ако данните са достоверни, може да бъде направен изводът, че 
броят на учителките надвишава броя на учителите (19 жени и 13 
мъже). Отливът се дължи на навлизането на много даскали от пре- 
дходния период в държавните структури и чиновническия апарат. 

В последния отпечатан в Стара Загора Статистически алманах 
за 1884 година??? е публикувана статията „Записки върху състояние- 


968 | Илиев, Атанас] Исторически бележки за града Стара Загора. - В: Статистиче- 


ски календар..., 1882, с. 46 - 58. 

Статистика за населението на Старозагорски департамент през 1882 година. 
- В: Статистически алманах на Старозагорский департамент за 1883 година. 
Година П. Пловдив: Областна печатница, 1883, с. 23. 

Статистическа таблица за ражданията, свадбите и смъртите въ Старозагорски 
департамент през 1881 година. - В: Статистически алманах за 1883 година. с. 24. 
Списък на училищата, учителите, учителките, учениците и ученичките, бъл- 
гарски, турски и еврейски в Старозагорски департамент през 1882 година. - B: 
Статистически алманах за 1883 година, с. 25. 

Русески, Георги. Записки върху състоянието на лесовете в Старозагорский де- 
партамент. - В: Статистически алманах за 1884, с. 199 - 2 19. 

то на лесовете в Старозагорский департамент“, написана от Георги 
Петков Русески, старозагорчанин. 

Авторът прави обстоен исторически преглед на горите в реги- 
она, причините за изсичането им и отражението на обезлесяването, 
което според него води до загуба на плодородието на земите. В Плов- 
див през с. г. излиза от печат „Исторически бележки от войната на 
1877 г“ - книга, в която Русески??3 разказва за първото освобожде- 
ние на Стара Загора. 

Интересна е интерпретацията на поета, учителя и първи кмет 
на Стара Загора П. Р. Славейков за преживяното през 1877 година. 
Няколко дни преди трагичния 19 юли той произнася „трогателна“ 
реч пред църквата „Света Богородица“, проповядва „любов към 
ближния” и толерантност, за да не се компрометират българите 
пред Европа. 

Превземането и опожаряването на града от армията на Сюлей- 
ман паша разтърсват поетичната му душа и емоциите му намират 
отражение в две негови творби. Преплитане на регионално и уни- 
версално се открива в „Старозагорченката“ (1883). В тази трагедия 
поетът се опитва да пресъздаде ужаса от опустошаването на Стара 
Загора?? (1877) като световен апокалипсис, придавайки му мест- 
ни специфики?””. В този смисъл въздействащите редове от предисло- 


973 Русески, Георги. Исторически бележки от войната на 1877 г. Пловдив: Книго- 
печ. „Напредък”, 1884. 
97% П. Р. Славейков, Любен Каравелов, Христо Ботев, Захари Стоянов в споме- 
ните на съвременниците си. София: Български писател, 1967, с. 153. 
Според Величка Койчева прототип на главната героиня на трагедията е старо- 
загорската учителка Донка Маркова. (Вж. Койчева, Величка. Още нещо за „Ста- 
розагорченката“. - В: Септември (Стара Загора), № 36, 29.03.1986) 
Интересна е бележката на Славейков за Сюлейман паша - главно действащо 
лице в трагедията. Авторът споменава, че го познава от Цариград, когато е пре- 
подавател във Военното училище. Описва го като „мъж жесток“, служещ си с 
ирония. (Вж. Славейков, П. Р. Старозагорченката. Трагедия в пет действия. - 
В: Наука |Научно-книжовно списание], 1883, г. II, кн. 11 и 12. Пловдив: Научно- 
книжовно дружество, 1883) 
Невена Даскалова разказва следното: „Яким Доросиев, родом от Копривщица, 
учител в Балъкесир разказва, че „в харема на Балъкесир открил българско моми- 
че, а други две момичета, българчета били откарани в турски семейства“- тези 
сведения узнал от свои приятели турци. Направил постъпки в българското кон- 
сулство в Истанбул и децата били освободени и върнати в България. Годината 
била 1885, а децата били на възраст между 14 и 16 години - и трите от Стара 

вието към „Български притчи”, където изниква фигурата на автора 
крушенец, озовал се в центъра на пожарищата: „Когато всичко около 
мене беше гръм и дим, врясък и писък, плач и рев, когато войските се 
дръпнаха от позициите си и почти всичко живо беше излязло из гра- 
да, аз, един от последните, възседнал на кон, обърнах гръб и се отпра- 
вих към дома си. По мене вече летяха турските куршуми и краищата 
на града, отдето идеше неприятелят, издигаха големи пламъци във 
въздуха. Всяка минута бавене беше смърт...”?. 

Втората Славейкова творба е стихотворението „Стара Загора". 
През 1885 година Атанас Т. Илиев го включва в Читанката за тре- 
ти клас на мъжките и девическите второстепенни начални и средни 
училища», както и на гимназиите в Северна и Южна България. 


Предел прекрасен Средна гора е, 
Рудоутробна, металогръдна, 
Ловопокрита и розовъдна. 

На край поли й, на южни склони 
Белей, светлей се Стара Загора, 
Град непоследен меж градовете; 
Не град е виден - китка е цвете, 


Загора. Допуска се вероятността тези деца да са били отвлечени по време на 
опожаряване на града. тук ще подкрепя допускането за отвлечените момичета 
с данни от една недостатъчно позната трагедия под наслов „Старозагорченка- 
та“ от П. Р Славейков, публикувана в сп. „Наука“ през 1882, 1883 г.“ (Вж. Даска- 
лова, Невена. Тракийски българи от Източна (Одринска) Тракия в Стара Заго- 
ра. - В: Миграции от двете страни на българо-турската граница: наследства, 
идентичности, интеркултурни взаимодействия. София: Институт за етнология 
и фолклористика с етнографски музей при Българската академия на науките, 
2012, с. 214) 

378 Национален литературен музей - Фонд Петко Славейков - Ръкопис на Пе- 
тко Р. Славейков. Съдържа откъси от драмата „Старозагорченката“, ръкопис/ 
машинопис, 76 с., (инв. № 45), |дигит. копие]. - В: Българската литературна 
класика - знание за всички. Неизвестни архиви и културни контексти [сайт с ди- 
гитални колекции]. Институт за литература при БАН. Национален литературен 
музей. Столична библиотека. | Дигитална колекция документи и материали за 
П. Р. Славейков]. Достъпно от: https://litarch.libsofia.bg/bg/listerphp?iid=DO- 
8L0007301&page=1 [прегледан 03.07.2022]. 

979 Читанка на трети клас на мъжките и девическите второстепенни начални и 
средни училища, както и на гимназиите в Северна и Южна България. | Съст. Ат. 
Т. Илиев], Пловдив: Изд. Г. Данов, 1885. 

Градина град е бадемокитен, 

Крин ев полето широколистен, 

Ой граде, цветущий граде! 

Мрачей, небето се чумори. 

Буря буботи; въздух се цепи; 
Мълнии блескат, - гръм се разлега. 
Стенти там горе Бетер високий, 
Тътне на долу оврог дълбокий; 

Ечи порой на мътна Бедечка, 
Далеко тамо гъмжи рат тежка, 
Гроза се сбира връз теб, цветущий, - 
Огън и ужас, ярост и злоба, 

О горко, горко, зловеща коба.280 


Драматизмът в творбите е показател за дълбокия отпечатък в 
съзнанието на първия старозагорски кмет, оставен от Старозагор- 
ските събития, на които е очевидец. 


Пантеон на паметта 


Значимо събитие от източнорумелийския период е откриване- 
то на първия военен паметник в региона. На Шакова могила е издиг- 
нат възпоменателен знак, който увековечава подвига на загиналите 
герои в боевете за Стара Загора и село Джуранлий (днес Калитино- 
во) само четири години след драматичните събитията. Монументът 
е построен по типовия проект на архитект Вокар с руски средства 
и представлява гранитна четиристранна пресечена пирамида, за- 
вършваща с кръст. 

Тържественото освещаване на паметника е описано в споме- 
ните на Атанас Илиев, който е участник в събитието: „На 26 юлий 
1881 г. стана голямото тържество по освещение на Джуранлийския 
паметник, въздигнат за спомен на падналите герои през 1877 г. в го- 
рата, наречена Джуранлийска. Собствено този паметник от мрамор 


980 Стихотворението е част от пролога на трагедията „Старозагорченката“, публи- 
кувана в списание „Наука“. (Вж. Славейков, Петко Р. Старозагорченката. Траге- 
дия в пет действия. - В: Наука [Научно-книжовно списание]. Пловдив, януари 
1883, г. П, кн. 7, с. 587) 

се намира на една могила на дясно от шосето Стара Загора... „Ру- 
ският паметник“, както старозагорци наричат първия възпоменате- 
лен знак, свързан с паметното за града събитие, поставя началото на 
мемориалната традиция в Стара Загора. 

1884 година е основополагаща за изграждането на локалната 
памет за Старозагорския бой, в която се вплитат нишките на геро- 
ичното възраждане", Това е свързано с извършения ритуал по npe- 
погребване на костите на старозагорските въстаници, обесени в Од- 
рин. На 19 юли с. г. техните тленни останки са положени в общата 
гробница на загиналите в защитата на града опълченци? 3. Тържест- 
вената церемония започва с парастас за обесените в църквата „Света 
Богородица”, минава през мястото на военния лагер на Българско- 
то опълчение, на което е издигната триумфална арка с надпис: „Тук 
пръв път Българското юначно сърце се опълчи срещу петвековний си 
тиранин”. В гроба на опълченците са поставени костите на обесе- 
ните през 1876 година. Той е ограден от четири арки със следните 
надписи: „Народни светила, животът и смъртта ви ще увековечат 
вашата памят”, „Успокоихте се юнаци за слава на цял български на- 
род”; „Само като вас дейци потомството вечно ще кити с венци” и 
„Геройски срещу многобройните пълчища се борихте и доказахте, че 
България живее и е достойна за свобода”. 

Свещеникът Иван Нейчев и майор Петко Стоянов”“, командир 
на военната дружина, държат речи. На събитието присъстват мно- 
го граждани и жители на околните села. Информация за тържестве- 
ната церемония е поместена на страниците на вестник „Марица’, а 
дописникът заключава, че населението, „което досега се обявяваше 
в апатия и не зачиташе памятта на народните труженици... този 
път показа, че то празнува подобни дни не модно, а с истинско съзна- 


984 


%1 Илиев, Атанас. Спомени..., с. 239. 

33? Мирчева, Кета. Включването на „Старозагорското въстание“ в големия нацио- 
нален разказ (от Освобождението до 1908 г.). - В: Известия на Старозагорския 
исторически музей. Т. 6, 2016, с. 48. 

283 Речи произнасят учителите К. Калъчев и В. Золотов. (Вж. Мирчева, Кета. Цит 
съч., с. 48) 

28 Петко Стоянов (1848, Копривщица - 1925, Стара Загора) е български военен 
деец и общественик. (Вж. подр. за него: СТОЯНОВ, Петко Стоянов. [онлайн]. - 
В: Съединението на България [уеб сайт]. Достъпно от: http://saedinenieto.bg/ 
stoyanov-petko-stoyanov/ [прегледан 26.06.2022 | 

ние и гореща любов”. 


Така почитта към загиналите революционери се слива с чества- 
нето на Старозагорския бой. Тази тенденция ще се установи трайно 
и ще продължи да свързва в локалната памет всички жертви, дали 
живота си за свободата на България. 

Стара Загора влиза в историята на българската архитектура 
с изработването и прилагането на първия градоустройствен план 
след Освобождението у нас. Източнорумелийският период е време 
на полагането на едно ново начало в строителството и архитектура- 
та, в което уменията на самоуки майстори се преплитат с модерната 
„шахматна” планировка. 

Оцелелите предосвобожденски сгради се заместват поетапно 
от нови - понякога защото са амортизирани, а друг път - защото 
противоречат на новата правоъгълна планировка. Днес единстве- 
но Хамза бей джамия? 7 
за османския период. Архитектурният образ на града се изпълва с 
ново, различно съдържание. 

Ески Заара, въпреки спомена за войната, разрухата и пожара, 
концентрира усилията на своите жители в градивно начало чрез по- 


‚ превърната в Музей на религиите, напомня 


знание към знание и продължава напред с името Стара Загора... 

Един възраждащ се град, с прави улици, поема своя път към но- 
вото време. Денят на новото начало - 5 октомври (н. ст.), се превръ- 
ща в Ден на Стара Загора?98. 

Трудна и отговорна е мисията на първостроителите на съвре- 
менния град през източнорумелийския период. Изправени пред руи- 
ните, те мобилизират своята енергия за възстановяването и плани- 
рането на Стара Загора, изграждат местните органи на управление, 


985 Стара Загора, 19 юлий 1884 г. - В: Марица, № 637, 3.08.1884. 

986 Светите новомъченици, загинали в името на вярата, се изместват от героите, 
жертвали живота си за свободата на България. 

987 Ески джамия 

988 Маринова, Снежана. Защо Пети октомври е Денят на Стара Загора? 03.10.2017. 
Гонлайн |. - В: Долап БГ | сайт за култура, изкуство, знание, православие, пътешест- 
вия, мода, минало, кухня, фотография]. https://dolap.bg/2017/10/03/%D0%B7%D0 
%В0%р01%89%р0%ВЕ-%р0%Ввр%ро%вВо-5-%р0%ВЕ%р0%ВА%р01%82%р0%ВЕ%ро% 
ВС%р0%В2%р1%80%р00%В8-%р0%В5-%р0%В4%р0%В85%р0%В8р%р1%8Е%р1%82- 
%00%В0 %р0%В0-%р1%081%0р1%82%р0%В0%р1%80%р09%В0 - 
%DO%B7%DO%BO%DO%B3%DO%BE/ [прегледан 02.07.2022]. 

осигуряват подслон на социално слабите, полагат грижи за разви- 
тието на просветното дело и здравеопазването, въздигат отново из- 
точноправославните църкви, чертаят нови културни хоризонти. 

Положителната концентрация на съзидателните усилия през 
разглеждания период е съпроводена и от негативни действия, 
свързани с безогледното изсичане на горите и разрушаване на ан- 
тични и средновековни паметници, използвани като строителен 
материал. 

Огромното желание за запазване на българския облик на об- 
ластта, постоянният стремеж на новосформиращия се елит към ико- 
номически и културен просперитет, както и фактическата невъз- 
можност на Високата порта да влияе върху политическия процес в 
Южна България, „разчистват пътя на народа с българско самосъзна- 
ние към изграждане на една стабилна политическа система и срав- 
нително спокоен обществено-политически живот ??. 

Въпреки сравнително успешното възстановяване и развитие 
на града в източнорумелийския период, безспорно правдиво звучи 
написаното от Симеон Радев и за първостроителите на съвременна 
Стара Загора, които не мечтаят „за една образцова автономия..., а за 
присъединение към княжеството“, 


° Винаров, Иван. Цит. chy. с. 305. 
990 Радев, Симеон. Строителите на съвременна България. Т. 1. София: Изд. Захарий 
Стоянов, 2014, с. 123. 

ЗАКЛЮЧЕНИЕ 


Настоящото изследване е опит да се сглоби общата картина на 
културния облик на Стара Загора, с налични елементи и детайли, 
във времето, когато българите са поданици на Османската империя. 
Вниманието е фокусирано върху събитията, които променят живота 
на града. Разглеждат се трансформации (демографски) и инфилтра- 
ции (културни), рисуващи градския културен пейзаж в хронологич- 
на последователност. 

Запазеният до наши дни документален материал, свързан с 
изследвания период от миналото на Стара Загора, е оскъден поради 
многократните пожари, бушували в града през XIX век. Това затруд- 
нява точната фактологическа реконструкция, която често използва 
като основно градиво мемоарната литература. 

Допълнителна неяснота внасят източниците, в които трудно 
може да се разграничат литературните фантазии от историческата 
истина. Изграждането на национални идеологии? в края на ХІХ век 
също влияе върху тълкуването на събитията през разглеждания пе- 
риод®?. 

Архитектурните обекти, които оцеляват след Освобождението, 
са разрушени заради правоъгълната планировка, наложена от гра- 
доустройствения план на Либор Байер. Така, погълнато от Новото 
време, постепенно изчезва запазилото се през войната материално 
културно наследство, визуализиращо предосвобожденския култу- 
рен облик на Стара Загора. 

Чрез инструментите на микроисторията, следвайки линейната 
събитийност, в изследването се търсят локалните културни специ- 
фики и различните ракурси към ролята и мястото българите в град- 
ския живот от края Ha XIV век до 1885 година. 


991 И историята се превръща в „национален наратив, който приканва да мразим 
или да се възхищаваме" (Вж. Bauvois-Cauchepin, J. Enseignement de l'histoire et 
mythologie nationale. Allemagne-France du début du ХХе siécle aux années 1950. 
Berlin, Bern, 2002) 

992 Алексиева, Анна. Емоционални употреби Ha миналото: Възраждането като 
Златен век. [онлайн]. - В: Балкански идентичности [уеб сайт]. Достъпно от: 
https://balkansbg.eu/bg/content/e-sadarzhanie/314-golden-age.html [прегледан 
21.07.2022]. 

APPROACHES ТО THE CULTURAL APPEARANCE 
OF STARA ZAGORA 
(from the end of 14" century to 1885) 


Summary 


The present study focuses on the diversity and specifics of the pro- 
cesses, which took place in the cultural life of the Bulgarians in Stara Zag- 
ora from the end of the 14% century to 1885 and their impact on the ap- 
pearance of the town. 

The composition of the urban population is a quantity that changes 
over the centuries and the demographic characteristics reflect invariably 
the specifics of the cultural appearance of the settlement. The state im- 
perial policy, the actions of the local government, the geographical loca- 
tion, the opportunities for economic activity, the religious orientation of 
the population, the epidemics and the wars are factors that influence the 
character of the urban culture. 

The first chapter examines the Ottoman invasions in the second half 
of the 14 century that had caused upheavals and changes in the life of the 
medieval town of Borui. Captured by the army of Lala Shahin in the period 
of 1364 - 1370, the town was settled with new ethnic groups of differ- 
ent religious affiliation and named Eski Hisar (Old Fortress). Later, in the 
Ottoman registers and historical sources, it was found under the names 
Zagra-i Atik and Zagra-i Eskihisar. On the basis of the available documen- 
tary material, the dynamics in the ethnic composition of the population is 
traced back. 

For five centuries the historical and cultural development of the 
town took place within the boundaries of one empire - the Ottoman Em- 
pire, built on the idea of inequality of the religious communities. Moham- 
medans, Jews and Christians coexisted in the empire but the adminis- 
trative administration placed the latter in the position of an inferior and 
discriminated community. Buildings, characteristic of the Islamic culture 
were erected in the period of the 15"- 17" centuries In Ше 18" century 
the Bulgarians Christians began to settle permanently in the boundaries 
of the town and gradually established a community, set apart in neighbor- 
hoods. In the following two centuries, it took an increasingly important 

place in Ше economic Ше of Stara Zagora. 

The second chapter analyzes the various dimensions of the spirit of 
the New Times that slowly penetrated in the boundaries of the Ottoman 
Empire and gradually changed the consciousness of the subjects at the 
end of the 18™ century to the last quarter of the 19" century. The ethnic 
composition of Eski Zagra changed in the favour of the Bulgarians who 
bettered their position economically. 

Christian religious centers were built - four Orthodox churches were 
erected in the Bulgarian neighborhoods. The concern of the local commu- 
nity and municipality for the schools turned the town into a cultural and 
educational center in the middle of the 19" century. 

The nascent national feeling had a local manifestation, connected 
with the attempt of the Bulgarian community to distance from the official 
Ottoman authority. On the initiative of the teacher Todor Shishkov in the 
50s of the 19" century, it began to name the town Zheleznik. The munici- 
pal authority of Stara Zagora took care of protecting the health of the com- 
munity and doctors, like teachers, became traveling cultural ambassadors. 

The Eastern Orthodox believers faced with new religious alterna- 
tives - Protestantism, which established its missionary center in Stara 
Zagora and Uniatism, which found few supporters among the local intel- 
ligentsia. 

Cultural and charity organizations were established - cultural com- 
munity center, ,Mother’s Love“ Women’s Society, Student Societies, etc. 
In the preparation of the Stara Zagora Uprising (1875), the local intelli- 
gentsia was faced with the dilemma of the path to freedom that could be 
achieved through evolution or revolution. 

The third chapter focuses on the efforts made to revive the cultur- 
al life in Stara Zagora after the tragic fate of the town during the Russo- 
Turkish War (1877 - 1878). The fire and the innocent victims once again 
changed the demographics of the area. The town entered the New Times 
free but crucified between destruction and creation. According to the 
Treaty of Berlin it remained within the boundaries of Eastern Rumelia 
from 1878 until the Unification in 1885. 

The foundation stone for the restoration of Stara Zagora was laid on 
the 59 of October 1879 by the governor of the autonomous region Alex- 
ander Bogoridi. With the implementation of the regulation plan, worked 
out by the Czech technician Libor Bayer, it became the first post-liberation 

town with modern urban planning. The second in Ше region girls’ high- 
school was housed in a new building, the first post-liberation newspaper 
»Zemedelec“ with an agricultural focus was published. Despite the finan- 
cial difficulties, beautiful public buildings and houses were constructed 
against the background of the ruins. A hospital was opened, printing- 
houses were at work, memoirs of the people of Stara Zagora were pub- 
lished and amateur theater performances were staged. The town, despite 
the ruin, awaked to life and its inhabitants built a new material and spir- 
itual culture, rethinking the tradition in the conditions of the last phase of 
the transition to the New Time. 

Different points of view on facts and events are shown purposefully: 
of contemporaries and researchers; experienced and retold; personal and 
state; descriptive and factual. Through them a complex process such as 
culture (as a synthesis of continuity and innovation) is illuminated. The 
diversity of the sources used (historical studies, memories, archival docu- 
ments, travelogues and statistical data) aims not only at historicity, but 
also at a more vivid figurativeness of the narrative with an emphasis on 
the specifics of the personalization and visualization of the changing ap- 
pearance of Stara Zagora during that period. 


Translation: Tsvetomira Kateva 

СТАРА ЗАГОРА - ИЗГЛЕДИ 

Стара Загора преди Руско-турската война (1877 - 1878), 
графика, Никола Кожухаров 
(публикувана в „Ранни спомени“ на Андрей Тошев) 


Обр. 2 

li 1 1 

1877 - 1878 година, фотография, черно-бяла, неизвестен автор 


ЛИЧНОСТИ - ВИДНИ СТАРОЗАГОРЦИ 

(рисунки на художника Ив. Иванов и фотографии), 1937 г. 
(Стара Загора и старозагорци в пощенски картички и снимки. 
[Частна колекция]. Изд. на РБ „3. Княжески“: Стара Загора, 2015, с. 113 - 115) 


видни СТАРО-ЗАГОРЦИ видни СТАРО-ЗАГОРЦИ 


Oop. 4 Обр. 5 
Екзарх Руси, радетел Дядо Косю, радетел за 
за просвета в Стара Загора безплатно учение в Стара Загора 

Видни стАРО-ЗАГОРЦИ 
+ т т г. ў PE er re 


Обр. 6 
Анастасия Тошева, учителка и 


просветна деятелка, инициаторка за 
създаването на женските дружества 


в Стара Загора и Габрово 


ридни СТАРО-ЗАГОРЦИ 


М 


CUMbaive 9 об 


Обр. 8 
Иванчо Стоянов 


„Гласа на естеството ме подчини на за- 
коните си. Подир изпълненото ми в този 
мир пребивание, аз се преселих у вечност- 
та с напомняне към вси смъртни, че всичко 
друго на света, освен добродетелта, е суе- 
та“ (Текст върху надгробната му плоча). 


видни стАРО- ЗАГОРЦИ 


Обр. 7 
Александър Екзарх, издател на 
„Цариградски вестник", единствени- 
ят български кандидат за княжеския 
престол след Освобождението 


ВИДНИ СТАРО-ЭАГОРЦИ 


Обоз А cone Me 


qae ще 
Обр. 9 
Хаджи Господин Славов, 

автор на първото статистическо 
описание за Старозагорска каза, учи- 
лищен настоятел и участник като 
представител на Търновска епархия 

в Първия църковно-народен събор 

Видни стАРО-ЗАГОРЦИ 


Dx hate иа 


обр. 10 
Даскал Атанас Иванов, 
доайен на светското образование в Стара Загора 


ПГидни стАРО-ЗАГОРЦИ видни СТАРО.ЗАГОРЦИ 


ДИМИТЪРЪ НАУМОПЪ 


Ct nanace RGucte 


обр. 11 Обр. 12 
Димитър Наумов, Атанас Илиев, 
общественик, издател, политик учител, книжовник, обществен деец 

Даскал Атанас Иванов и неговия син Васил, 1868 г., [в Стара Загора за пръв 
път идва фотограф! (публ. в спомените на Васил Атанасов) 


Васил и Мирчо Атанасови, синове на Атанас Иванов, 
фамилна фотография, без дата 

Обр. 15 
Фамилия х. Вълчеви, фотография. 
Стамо х. Вълчев (седнал в средата) и д-р Начо Планински с близки 


Обр. 16 
Старозагорски младежи, фотография, 1874 2., 
(под IX - Кольо Ганчев) 

АРХИТЕКТУРА 
РЕЛИГИОЗНИ ХРАМОВЕ 


- 69 От Загора ONAMATA st 2agora. Die Mosonee 


O6p. 17 
Ески джамия, пощенска картичка 


281 


Обр. 18 
Църквата „Свети Димитър, 
фотография, началото на ХХ век 


Обр. 19 
Църквата „Света Богородица”, 
фотография, началото на ХХ век 

Обр. 20 
Църквата „Света Троица, 
фрагмент от фотография, началото на ХХ век 


СГРАДИ 


72° Изглед? отъ Ст.Загора: 


Обр. 21 
Сградата на общината, построена през 1880 година, разрушена от пожар 
през януари 1945 година, пощенска картичка, 30-me години на XX век 

Обр. 22 
Сградата на Мъжката гимназия, 
фотография, началото на ХХ век 


ДЪВИЧЕСКАТА ГИМНАЗИЯ - СТ.-ЗАГОРА — Ге ру a des demoiselles - Stara-Zagora 


Обр. 23 
Сградата на Девическата гимназия, 
пощенска картичка от началото на ХХ век 

Обр. 24 


f ў ot = 
$- tiga ee 


ста SOY, 


Bz ПРЕС ссе. ЗУ 
Ма тесе: 2, 
СЕ očyeasehee, te ле р 2 Ба са 
есе еее ya аларта сте Ч 3 
отит бие gak ak ie но 
№ себе Lasa св Tg Ace: rae 


moje cone маса де даа с 


ка - г - 44 
rescence ЯД Cet ott асы 
2 pareria rm dim fadou ркен (9° Ро а naive 
у 1 Reto y Kea “gee, Be баретата З яла 
7 3. ГЕ y hapacypa’ то с. Ват отат. otosu, 
M oe pee 
дА, 7 ги ‹ $ 
р is this iste ac РА 


твоето tte il, Саев, = 
tte" стороне с. 


Банята е включена (под Ме 9) в списъка на старини, изготвен от 
Археологическо дружество „Августа Траяна” през 1927 г. 


285 


ДОКУМЕНТИ И АРТЕФАКТИ 

Обр. 25 
Похвален лист 
„Попечителството на Св-Николското училище в Железник 
награждава с похвален лист г-ца Радка Георгиева, 30 юни 1873 2.” 

pieiet. 


8 К 7А 


; lies Pra „е 


й. У 
СЗ E e A 
Дена 237 


Обр. 26 
Похвален лист 
„Попечителството на Св-Николското училище в Железник 
награждава с похвален лист г-н Стефан Димов, 1973 2.” 

` мопечителетво то 
мА 3 


«в-ииколско то училище пъ жельаникъ 
Награмсдава 
съ 
похвалный гистъ 


Обр. 27 
Табло с документи на Койчо Божков, 
който пръв въвежда звучната метода в училището 
при църквата „Света Богородица" 


Обр. 28 
Печат на Българската община в Железник, 1860 г. 
(Рошковска, Анна. Български възрожденски печати. София: Септември, 2002) 

Издателство „Инфоз“ - Стара Загора 


Книгата “Ракурси към културния облик 
на Стара Загора (от края Ha XIV век до 1885 го- 
дина)“ е изследване за метаморфозите в живота 
на града. Тя предлага авторовата интерпретация 
за мястото на българите в локализирана в прос- 
транството територия през ограничен отрязък 
от време. Градът е разнолико физическо и со- 
циално пространство, сакрален център с йерар- 
хична структура. Неговата култура е продукт на 
миналия му живот, на предишните му обитатели. 
В процеса на своето функциониране тя става ос- 
нование за самоидентификация на общностите. 
Служи като маркер за отграничаване на „свои“ от 
„чужди“. В различните си форми - материална и 
духовна, тя оформя груповото и индивидуално 
самосъзнание на общностите, които градят или 
рушат облика и духовността на един град, нари- 
чан Ески хисар, Загра, Загра-и Атик, Загреси, Ав- 
гандира, Велта, Мелта, Железник, Стара Загора. 


